DET NORSKE VI DEN S KAPS-AKADEMI I OSLO 


JUST BING 


FRA TROLLDOM 
TIL GUDETRO 


STUDIER OVER 

NORDISKE HELLERISTNINGER 
FRA BRONSEALDEREN 


MED 151 FKtURER I TEKSTEN 


UTGITT FOR FRIDTJOF NANSENS FOND 


OSLO 1937 

I KOMMISJON HOS JACOB DYBWAD 













Innhold. 


Side 


Innledning... i 

I. Billedmaterialet. 

r. De tre guder.•.. 8 

2. Gudinnen med skjoldet. 36 

3. Aspebergristningen . 45 

4. Hvittyckeristningen. 52 

5. Fossumristningen. 59 

6. Ristningen fra Berga Tuna og hornet fra Wismar. 67 

Fremlagt i den hist.-filos. klasses mote den 13. november 1936. ^ Runohållen ... 73 

8. Kivikgraven. 76 

9. Ristningen fra Backa Utmark. 89 

II. Arkeologiske og mytologiske forbindelser og utsyn. 

1. De store guder . 95 

2. Det eldste gudesett. r 18 

3. Vognkultens guddommer. 

a. Tohjulsvognen med hesteforspann. 124 

b. Firehjulsvognen forspent med kuer. 132 

4. Såler på helleristninger. 143 

. Sko i folkeskikk og folketro. 147 

Hermes. 150 

Vidar . . . •. 152 

Såler på helleristningene. 154 

5. Ormer på helleristninger. 155 

6. Frøy, Ull og Odin. 159 

7. Fra djevel til frelser. 170 

8. Kultvognen fra Strettweg. 180 

9. Gullhornene. 188 

III. Den religionshistoriske betydning. 

1. De tre gudekretser ..'.. 195 

2. Kultus og religion. 201 

3. Ættedyrkelse og gudsdyrkelse. 210 

Register. 215 


A. W. BRØGGERS BOKTRYKKERI a/s 







































Innledning. 


I denne bok har jeg samlet en del av de tydninger jeg har prøvet 
å gjøre av figurer på nordiske helleristningen Jeg kommer dog bare til 
å arbeide med en type av helleristningene; som bekjent gis der to, de 
„arktiske" og de «sydskandinaviske". Disse studier behandler de syd- 
skandinaviske. Forskjellen mellem dem er total. De arktiske inneholder 
dyrebilleder, ofte ypperlig utførte. De sydskandinaviske har mennesker, 
skib, vogner, hester og flere slags dyr, mange tegn som er helt gåtefulle. 
Men utførelsen står kunstnerisk ikke høiere enn barns tegninger. 

Som sted-betegnelse er de to navn på helleristningene overvunnet. 
Man har funnet arktiske helleristninger ved Oslo, ved Drammen og flere 
steder i det sydlige Norge og sydskandinaviske helt op til Nordland. På 
gården Tro -,-i Tjøtta i Nordland er den nordligste av disse funnet. En 
vakker bronsealderspiral i en oval ring vidner her om risterens formkunst 
og om at den samme bronsealderskultur når fra Danmark og Skåne til norsk 
Nordland. 

Det er lykkedes forskerne, fremfor alt professor Montelius, å tidfeste 
de sydskandinaviske ristninger til bronsealderen. Nu har man arktiske 
ristninger overtegnet med sydskandinaviske. På den store Bardalristning i 
Nordtrøndelag ser vi store arktiske elger overtegnet med mindre og større 
skib. Og på en ristning på Åmøi ved Stavanger, som i 1913 blev under¬ 
søkt av professor A. W. Brøgger og mig, fant vi en stor fisk (eller hval); 
på hver side var der over den tegnet et lite skib. Dengang var der ikke 
funnet arktiske dyrebilleder så langt mot syd; vi mente da at disse figurer 
var samtidige og fremstillet en 'hvalfangst. Men da spørsmålet om å finne 
arktiske ristninger på disse breddegrader nu står i en annen stilling, tror 
jeg det bør opfattes som en arktisk fisk (eller hval) overtegnet med syd¬ 
skandinaviske skib. 

Man så heri tydelig bevis på at de arktiske ristninger var de eldste. 
Man førte dem tilbake til stenalderen og satte dem i forbindelse med det 
jægerliv som man måtte forutsette at vårt stenaldersfolk hadde ført her nord. 
~Man~~Tiar sammenlignet dem med de andre jægerfolks fortreffelige dyre¬ 
billeder, — navnlig er buskmennenes billeder fra strutsejaktene eksempler 
på en ypperlig primitiv kunst. Professor A. W. Brøgger sammenlignet dem 

med de paleolittiske franske dyrebilleder. Særlig har dr. G. Hallstrom under¬ 
søkt og beskrevet de arktiske ristninger (Ymer 1907, Fornvannen 1907 — 
1908) og bestemt hevdet at de var fra stenalderen. Han fremhever at 
virkelig naturalistiske dyrebilleder bare foreligger fra stenalderen (hornøksen 
fra Ystad, elgfigur fra Åloppe i Uppland). Betydningen av disse ristninger 
var dermed forklart. Det var jakt-magi, billedene skulde gi jægeren makt 
over viltet på hans jakttog. 

Men både mot tidsbestemmelsen og mot forklaringen har dr. G. Ekholm 
i Ymer 1916 (og siden i Fornvannen 1922) gjort innsigelse i viktige 
arbeider om forklaring av helleristningene. Han peker på at der på en 
ristning ved Namnforsen i svensk Norrland finnes elger og skib på samme 
ristning; her er begge slags ristninger samtidige. På den overtegnede 
Bardalsristning mener han at ingen av skibene er eldre enn 3. periode av 
bronsealderen; de store er fra yngre bronsealder, og nogen ornamenter 
svarer nøiaktig til dem på de brilleformete spenner fra 5. periode av bronse¬ 
alderen. For elgenes skyld behøver man ikke å gå tilbake til stenalderen. 

Dr. Ekholm ser helleristningene i forbindelse med dødskulten. Han 
mener at de finnes ved eller nær graver, at det oprinnelige element er 
offergropene (svensk: alvkvarnar), hvori man nedla matoffer til de dede. 
Meningen med dyretegningene blir da at de døde skal få vilt på de evige 
jaktmarker. 

Men i ett tilfelle viser dyreristningene avgjort hen på den eldre for¬ 
klaring. Sakfører K. Bing fant arktiske ristninger på Vingen .i Nordfjord 
like overfor Hornelen. Stedet er en stenørken med små gressflekker mellem 
urene. Her er ingen graver og kunde ingen være. Men stedet er et 
ypperlig jaktterreng. Her er styrtninger hvor dyrene kunde styrte ned. 
O. Profé har i Mannus 1914 vist at jakten i stenalderen gikk ut på å anskyte 
og drive dyrene ned i graver eller utover styrtninger og drepe dem når 
de var falt. Og professor A. W. Brøgger har påvist at denne form av 
jakten har vært drevet langt ned imot vår tid. Dertil passer stedet. Flere 
av billedene står også nederst på styrtningene. Det taler nettop om magi 
for jægeren ved den gamle jakt. Ristningene er nu avbildet og skildret i 
sin helhet i dr. Johs. Bøes verk om dem. Dr. Bøe har her også funnet 
billedet av en mann og en kvinne, som vel er de eldste menneskebilleder 
i vårt land. 

Hvad angår tidsbestemmelsen, har dr. Ekholm utvilsomt rett i at de to 
slags ristninger kan møtes. Som ved Namnforsen finnes på Sporanes i 
Rauland, Telemark, og på Evenhus i Frosta, Nordtrøndelag, på samme rist¬ 
ning rener og skib. På den annen side forekommer Bardalsristningen mig 
å være to ganger overtegnet, først med små skib og siden med de store 
og de ovale ornamenter. Det eldste lag er det som er mest stilforskjellig 
fra de arktiske elger. Det tyder på en veldig tidsavstand. Og da må det 
opfattes slik at når de to typer møtes, er det på heldingen med de arktiske 
og i begynnelsen med de sydskandinaviske. 


I de siste år er de arktiske ristninger blitt grundig undersøkt av flere 
arkeologer, og man er her nådd til betydelige resultater. Jeg refererer dem 
i korthet efter en avhandling av dr. Guttorm Gjessing, som han elskverdig 
har stillet til min disposisjon. Man har her endog funnet en særegen 
gruppe som er slipt inn i fjellet, og slipningsflaten har visstnok vært grunn¬ 
laget for et farvebelegg. Her er opdaget rester av farve. Disse er de eldste 
ristninger. En av dem står så høit oppe på en bratt fjellside at den bare 
kan være utført i en tid da strandlinje og vannstand var høiere enn nu, 
og denne tid har man kunnet bestemme som Ancylus-tiden. Ristningene 
viser dyrebilleder, ofte i overnaturlig størrelse, utført med en kunst som 
bygger på inntrykket, — sensorisk kaller Herberth Kiihn den. Den er ofte 
slående. Dyrene fremstilles undertiden i bevegelse. Men denne kunst er ikke 
sikker. Det tegnes idelig feil og rettes idelig. Og sansen for det heles 
forhold er undertiden sviktende. 

De almindelige ristninger er derimot meislet inn. Her er dyrene stille¬ 
stående, utført efter det tankebillede kunstneren gjør sig av dem. Herberth 
Kiihn kaller det for imaginativ kunst. Dyrenes art er kjennelig, og de 
eldste billeder er utført treffende naturalistisk. Men efterhånden utvikler 
det sig abstrakte og skjematiske former. Billedenes målestokk blir mindre, 
og formene i billedet mere likegyldige. Vekten legges på innholdet, motiv- 
kretsen blir utvidet, man får geometriske figurer og endog menneskebilleder. 
Det tyder på at den magiske kult utvikler sig og antar faste former, som 
blir grunnlaget for den hele billedkunst. Den når sitt høidepunkt i malingene 
i Solsemhulen, hvor der synes avbildet en hel kultscene. Avslutningen av 
denne kunst synes å nå ned til den eldste del av bronsealderen. 

Så forlater vi de arktiske ristninger med den bemerkning at de visstnok 

ikke bare har tjent døden, men også livet. Den samme betraktning kommer 

vi siden til å gjøre gjeldende for de sydskandinaviske ristninger. 

* 

Med de sydskandinaviske ristninger er vi forsåvidt på sikker grunn som 
vi nu, især ved professor Montelius’ undersøkelser, har fått dem tidfestet til 
bronsealderen. 

Men dermed har de fått en særlig tiltrekning for oss. Forskerne er 
nemlig enige om at i bronsealderen har Norden vært bebodd av germanske 
folk. Disse ristningers gåtefulle tegn og billeder skulde da gi vidnesbyrd 
om den eldste germanske kultur og forestillingsverden. Nu må vi dog ikke 
overdrive dette moment. Nogen sprogforskere har ment at det germanske 
særpreg — sproglig gir det sig uttrykk i den bekjente germanske lyd- 
forskyvning — først har gjort sig gjeldende efter bronsealderen eller fra 
dens slutning. Forskjellen fra de andre indogermanske folk kan man derfor 
ikke tillegge særlig vekt. 1 

De fleste forskere er enige om at helleristningene må ha en viss 
„kultisk“ betydning. Direktør dr. Sophus Muller har dog hevdet at det 
vesentlige ved dem er utfoldelsen av folkets kunstneriske trang og evner, 

og han ser i dem en videreførelse av bronsealderens dekorasjon og billed¬ 
kunst. Det er lett å se at utgangspunktet her pr den prydkunst som finnes 
på små gjenstander og på smykker fra bronsealderen. Men det er vanskelig 
å gjøre dette standpunkt gjeldende overfor de. store helleristninger — på 
optil tyve ganger ti meter — som med største møie må være boret inn i 
den hårde granitt, og som dog viser et så lavt kunstnerisk standpunkt. 
Navnlig taler herimot den omstendighet at det nylig er iakttatt at rist- 
ninger har vært —■ såvidt skjønnes 4 ra begynnelsen av — overdekket med 
løse stener, hvorpå der er brent bål. Her er ganske sikkert troen på rist- 
ningens magiske makt eller religiøse betydning det drivende moment ved 
fremstillingen. 

Imidlertid er det mulig at vi her kan gjøre helleristningenes kunstnere 
urett. Det kan kanskje være tilfelle at de billeder som de frembragte, var 
dannet i en masse, at ristningene bare er den fure hvori massen var festet, 
og at denne masse stadig kunde fornyes for hver leilighet når billedene 
skulde fremstilles. Enkelthetene ved billedene finnes ikke nu på hellerist- 
ningene; vi ser ikke ansikter, finner ikke hår og skjegg; men disse kan 
mulig ha vært utført i den forgjengelige masse. Dette fremsettes bare som 
en mulighet. Det kan ingenlunde bevises; ja, det vil aldri kunne avgjøres 
om det har vært tilfelle. Men det kan tenkes at når vi står overfor helle¬ 
ristningenes billeder, da har vi den opgave å forklare appelsinen ut fra 
appelsinskallet. 

Mellem dem som har tillagt ristningene en kultisk betydning, har 
dr. Ekholm villet binde dem til dødskulten, til omsorgen for de døde. Han 
går ut fra at de eldste helleristninger er på eller ved graver, at hellerist- 
ningene har utviklet sig fra gravristninger til friluftsristninger. Allerede i 
stenalderen forekommer skålformete fordypninger på gravene, og han mener 
de er bestemt til matofferskåler for de døde. I sammenheng dermed blir 
skib, hester og vogner tolket som dem der skal bringe de døde over til 
landet hinsides — helferden tenkes å foregå både til lands og til vanns. 
Såletegn blir de helsko hvormed de døde skulde gå til Valhal, efter Gisle 
Surssons saga. Bryllupsscener viser den døde med den kvinne som måtte 
gå i døden med ham, som Ibn Fozlan forteller om; plogscener og kveg 
hører hjemme i landet hinsides, som man ser billede av dødsrikets akrer 
i egypternes dødsbok. 

Man kan her innrømme at det oprinnelige element i helleristningene 
er offerskålene, og at de oprinnelig er de dødes offerskåler. Men om man 
kan medgi at dette er utgangspunktet, må man allikevel tvile på at døds¬ 
kulten er eneherskende på helleristningene. Når dr. Ekholm forklarer helle¬ 
ristningen ved Stora Berg i Uppland — en rekke ringer med ben under — 
som solbilleder der holdes op mot solen forat den skal skinne, blir det 
særlig vanskelig å tro at det ikke er for de levende, men for de døde at 
solen skal lyse. Selv om alle helleristninger finnes ved eller nær graver — 
og det er vel ikke avgjort for dem alle —, forekommer dog ikke slut- 

ningen bindende. Våre kirker er omgitt av kirkegårder; men den religion 
som forkynnes der, er dog ikke utelukkende en dødens religion. 

Overfor dette har professor Almgren hevdet at helleristningene angår 
både levende og døde, og angår de døde fordi de angår de levende. Man 
ser der soltegn og fruktbarhetstegn, offer og offergaver, og man tør deri 
se en bønn til maktene om trivsel og fruktbarhet. Dr. Schnittger har i Forn- 
vannen 1922 hevdet det samme standpunkt og særlig fremhevet at hensynet 
til årsveksten spillet en fremtredende rolle. Jeg stiller mig på samme stand¬ 
punkt som disse to forskere. 

Efter dette har prof. Almgren utviklet sin opfatning i hele dens rekke¬ 
vidde i sin bok „Hallristningar och kultbruk" og nu nylig i den tyske 
utgave, „Nordische Felszeichnungen als religiose Urkunden". Denne bok 
er blitt standardverket om helleristningene. Både ved sin inntrengende 
nøiaktighet og ved sitt omfattende vidsyn er disse undersøkelser mønster- 
gyldige. Selv for den som ikke er enig i alle de resultater som Almgren 
her kommer til, vil dog hans bok stadig forbli en levende inspirasjonskilde 
som vekker tanker, og den vil bli en ledestjerne for forskningen gjennem 
den vidstrakte stoffkrets som stadig synes å vide sig mere og mere ut. 
Jeg har på flere punkter en annen tolkning av ristningene enn prof. Almgren, 
— ellers var denne bok ikke blitt skrevet; men den har stadig vært be¬ 
stemmende for retningen i mitt syn på det hele. 

Professor Almgren opfatter helleristningene som billeder av kultscener, 
og han mefter at billedenes hensikt er å gjøre kultoptogenes virkninger 
varige og sikre. Særlig gjelder det her fremme av god årsvekst. Efter 
mitt skjønn har han her rammet i centrum og funnet den betydning vi 
fremfor alle andre må søke i helleristningene. Navnlig er her hans under¬ 
søkelse om kultskibet, skibdragningen for å fremme årsveksten, mønster¬ 
gyldig i enhver henseende. Ved den har han lært oss å forstå hvordan 
der kan finnes billeder av skib på ristninger som ligger langt fra sjøen. 
I hovedsaken slutter jeg mig helt og fullt til prof. Almgrens opfatning; men 
jeg tror ikke at den kan gjøres gjeldende i alle tilfelle. Jeg tror også at 
annet enn kultscener kan være avbildet på helleristningene. Således tror 
jeg at nogen billeder kan stå som trofeer, fremstillinger av seiersminner. 
Ganske visst kan vi hverken her angi hvem seierherrene eller hvem de 
overvunne er, ja, vi kan enn ikke si at kampen er foregått slik som den frem¬ 
stilles. Men opstilling av troféer forekommer så almindelig rundt om hos 
alle folk at vi må ha lov til å tolke helleristningene i denne retning der 
hvor billedene synes å tale for det. Ved siden av troféer kan vi nevne 
epitafer, billeder som er utført for å ære en stor avdød. Det folk som æret 
sine døde høvdinger ved å opkaste gravrøiser over dem, må også kunne 
tenkes å ha viet dem billeder på ristningene. I det følgende vil man finne 
ristninger som er tolket på disse to måter. Disse tolkninger faller kanskje 
utenfor den ramme som prof. Almgren har opstillet i sitt verk; men jeg 
tror ikke at de strider mot verkets ånd. 

Når professor Almgren har kalt den tyske utgave av sin bok „Nordische 
Felszeichnungen als religiose Urkunden", har han her tatt frem den marskalk- 
stav som alle der arbeider på tydningen av helleristningene, bærer i sin 
ransel. Helleristningene har stått som uforståelige billeder. Og man kan si 
at de har tilhørt raritetskabinettet. Men alle de som søker å tolke helle¬ 
ristningene, har til hensikt å forvandle dem fra rariteter til talende aktstykker. 
Denne min bok er først og fremst besjelet av et levende hat til raritets¬ 
kabinettet, og min første opgave i den er å rive nogen få helleristninger 
ut fra det. En venn av mig sa engang ertende til mig: „Du tror jo at 
disse helleristninger betyr noget; men det tror ikke vi arkeologer." Det 
har vært min opgave her å vise frem dette „noget“ som jeg tror disse 
helleristninger betyr, og påvise hvorfor jeg tror de har denne betydning. 

Man vil i de følgende tydninger finne både uttrykk for helleristnings- 
folkets bønn for de levende og tanke på de døde; men de guddommer som 
beskytter de døde, er, de samme som de levendes guder. 

Spørsmålet om man i enkelte skikkelser tør se gudebilleder i menneske¬ 
skikkelse, har forskerne besvart i hver sin retning, og det gjelder ikke bare 
helleristningene, men hele bronsealderen, ikke bare i Norden, men også 
den greske, egéiske kultur, hvorav vår bronsealder i så mange henseender 
er påvirket. 

Professor Montelius erklærer i forordet til den lille utgave av Baltzers 
helleristninger i Bohuslen at man med god grunn vil anse nogen skikkelser 
som gudebilleder. Og i sin artikkel om solgudens øks og Tors hammer vil 
han se et Torsbillede i den bekjente figur fra Kjøbenhavns museum, en 
knelende mann med hornet hjelm, som efter en katalognotis hadde en hammer 
i hånden da den blev funnet. Dr. Arne har i Fornvånnen bd. 9 samlet 
funn av menneskefigurer fra bronsealderen og fra senere tid i Sverige og 
har her tydet tre kvinnelige bronsealderfigurer som holder hånden på brystet, 
i overensstemmelse med den „fruktbarhetsgudinne“ som i Middelhavslandene 
finnes i samme stilling. Professor Almgren har også i enkelte billeder på 
helleristningene, nemlig i de store skikkelser, villet se gudeskikkelser. Og 
han har i en særskilt avhandling behandlet „helleristningsguden med de 
store hender". I Norge har professor Gustafson sett en gudeskikkelse i en 
mann med ring om hodet på en ristning fra Busgård i Skjeberg. Dr. A. M. 
Hansen har ment at han på helleristningene kunde se en Odinstype og en 
Tor-Tyr-type av gudebilleder. 

Men der er særlig fra dansk arkeologisk hold kommet innsigelse mot 
denne opfatning. Blinkenberg har i sin bok om tordenvåbenet ment at der 
ingen grunn forelå til å føre Torsskikkelsen'tilbake til bronsealderen, og 
Sophus Muller har bestemt hevdet at bronsealderen, både i Norden og i 
den egéiske kulturkrets, ikke kjenner guder i menneskeskikkelse. 

Sophus Miillers antagelse svarer til den tid hvorfra den stammer, den 
er typisk „late Victorian". Den stemmer med den opfatning som Hermann 
Usener gjorde gjeldende i sin berømte bok „Gotternamen“, hvor han vilde se 


gudenes oprinnelse som et „sproghistorisk fenomen", og navnlig vilde utlede 
de store guder av de små spesialguder og disse igjen fra „øieblikksguder“. 
Det var da naturlig at antagelsen slo an hos mytologene. Da Danmarks første 
kjenner av nordisk mytologi, Axel Olrik, refererte Miillers funnpublikasjon 
av solbilledet fra Trundholm, gav han den i den grad sin tilslutning at han 
fremkastet tanken om en utvikling innenfor den „gudløse" forhistoriske 
religion. I stenalderen hadde man dyrket trær og hauger, men i bronse¬ 
alderen, Trundholmsbilledets tid, var man nådd til å dyrke de felles natur- 
makter, som solen. 

I et senere arbeide om bronsealderens billeder har dog Sophus Muller 
gjort en viktig innrømmelse. Han tolker nemlig helleristningenes såletegn 
som „gudenes fotspor" efter den tradisjon som finnes hos folket hvor disse 
billeder forekommer. Han mener at om man ikke avbildet guder i menneske¬ 
skikkelse, så jorestillet man sig dem dog i menneskeskikkelse og avbildet 
deres fotsåler. 

Imidlertid synes den arkeologiske forskning for den greske bronse¬ 
alders vedkommende å være kommet til andre resultater. I sin bok „Les 
civilisations préhelléniques dans la Mer Egée" omtaler René Dussaud de 
forskjellige uttrykk for guddommen, guddommen som menneske, som dyr, 
som plante, og sier at de ikke har avløst hinannen; de finnes samtidig, 
„elles coexistent". Og han mener at der bak den store soløks skjuler sig 
en menneskeformet gud. Så sikker er sammenhengen mellem den greske 
og den nordiske bronsealder at dermed er bannet brutt også for Nordens 
vedkommende. Til denne opfatning slutter jeg mig. Det er målet for min 
søken ikke bare å finne gudene i menneskeskikkelse, men også deres dyr 
og deres tegn. 

Teoretisk lar der sig naturligvis diskutere både for og imot den tanke 
at der på helleristningene er avbildet guder i menneskeskikkelse. Men det 
avgjørende blir det konkrete spørsmål. Dersom der på helleristningene 
finnes skikkelser så avvikende fra det normale at man ikke kan anta at de 
er virkelige mennesker, da må det nærmeste være å anse dem for billeder 
av overnaturlige vesener. Har man funnet en eneste slik skikkelse, da er 
skranken åpnet. Da må det være tillatt å tolke som gudebilleder de skikkelser 
som er forbundet med guddommelige tegn eller er overstore i forhold til 
de andre menneskebilleder på'helleristningene. 

Jeg vet om to slike skikkelser på helleristningene som umulig kan være 
virkelige mennesker. Den ene av dem danner utgangspunktet for min tolkning 
av den helleristning hvorom alle mine tydningsforsøk samler sig. 

JUST BING 


I. Billedmaterialet. 

i. De tre guder. 

Jeg er så lykkelig at jeg har funnet en helleristning som danner et 
avgjørende grunnlag for mine tydningsforsek, den bekjente ristning på 
Aspeberget i Tanum. (Fig. i.) Til den vender jeg atter og atter tilbake. 
Den besvarer de første spørsmål, og den vil også være med å besvare 
de siste. 

Da mine forsøk i det store går ut på å finne helleristningenes gud- 
dommer og derved søke å klarlegge bronsealderens religion, er det første 
spørsmål om der finnes guder i menneskeskikkelse, om der er nogen 
skikkelse som er så underlig at vi må anta at den vanskelig kan forklares 
uten som billede av et overnaturlig vesen. Og på Aspeberget har vi en 
besynderlig figur, uten tvil den eventyrligste av alle helleristningenes 
skikkelser. Det er en mann med to oprakte, sprikende hender, som er 
meget større enn hans hode, og en fremstående phallos, som er meget større 
enn ham selv; den er merket med et dyrehode, rimeligvis et hestehode. 
At det er et hestehode, styrkes ved at han følges bakefter skibet av en 
liten hest. Hestene er små på helleristningene. Det er innlysende at dette 
ikke kan være billede av noget menneske, enn ikke som karikatur. Det 
må være et overnaturlig vesen, en vetteskikkelse eller en gudeskikkelse. 
Hans plass på ristningen fremhever hans betydning. Han står øverst foran 
en skibsgruppe, femten små skib, det ene under det andre, og tre større 
skib foran. Det hele tegner sig som en flåterevy, og denne skikkelse er 
den førende guddom. Denne opfatning vil være ganske selvinnlysende. 

Hermed er det prinsipielt hevdet at der finnes guder i menneske¬ 
skikkelse på helleristningene. Og denne tydning gir også holdepunkt i et 
annet spørsmål. Disse skib er neppe dødsskib. Det er meget naturligere 
å opfatte gruppen som en flåte rustet til tokt, de menige skib bak og 
høvdingeskibene foran. Billedet synes bestemt å henvise til livet og ikke 
til døden. 

Vårt, første spørsmål blir nu: finnés der på denne ristning andre 
skikkelser med guddommelige attributter, som inntar en lignende ledende 
stilling? Og hertil kan også svares: ja. Ovenfor flåtegruppen har ristningen 
en typisk fredelig gruppe med kveg og kvegdriver og med en mann som 
pløier. I spissen for denne gruppen står en stor og en liten mann. De 

Fig. i. Aspebergristningen, Tanum, Bohuslen. 

ser ikke anderledes ut enn almindelige menn. Men mellem sig har de et 
hjul, som må være et guddommelig tegn. Man anser det i almindelighet for 
å være solens hjul. Under disse skikkelser står en bukk. Den er vendt 
mot gruppen med kvegdriveren og hans dyr og kan derfor vanskelig 
grupperes sammen med dem. Den må antas å høre sammen med skikkelsene 
ovenfor, — de to menn om solhjulet. Den står i samme forhold til dem 

som den lille hest øverst i skibsgruppen står 

i til skikkelsen med de store, oprakte hender. 

Det må da antas at vi i denne bukk har 

solguddommens dyr. Som guden med de 

store hender fører flåten, står disse menn 

om solhjulet og deres dyr, bukken, i spissen 

for akerbruk og fedrift. 

Fig. 2. Kalleby, Tanum, Bohuslen. „ , , „ , 

Vi er hermed straks nadd sa langt 
at vi kan gruppere våre undersøkelser om 
bestemte størrelser. Men forholdene med disse skikkelser og deres stilling 
er langtfra klare. Guddommene optrer både som mennesker og som dyr. 
Guden med de store hender har ved siden av sig billedet av en hest. 
Den er i sig selv uttrykk for den samme guddom som han. I menneske¬ 
form er solhjulets guddommer en stor og en liten mann, men i dyreskikkelse 
uttrykkes det ved en bukk. 

Guden med de store hender beskytter flåten, men han er aldeles 
våbenløs. De oprakte hender, som synes ganske uforklarlige, kan umulig 
oprinnelig ha ført noget våben. Om han er krigsgud her — slik vil man 
naturlig opfatte ham efter hans stilling til flåten —, kan han umulig op¬ 
rinnelig ha vært krigsgud. Hans utseende svarer mere til en fruktbarhets- 
gud. Men den rollen har her solgudene overtatt. 

Over jordbruksgruppen står en kvinneskikkelse, som visstnok er en 
gudinne; hennes nærmeste tegn er en rund skive omgitt av grener; denne 
gudinne skal vi omtale senere. 

Den nederste gruppe på ristningen er en kampgruppe, og ved den 
er gudetegnene gjentatt; over den står gudinnens runde skive omgitt av 
grener, og under den finner vi et bruddstykke av et hjul inni en stor ring. 
Nogen slik ring har ikke hjulet foran jordbruksgruppen mellem de to menn, 
men her finnes ikke noget som svarer til guden med de store hender. 
Uvilkårlig kommer vi til å anta at ringen er et tegn for ham. Men for 
denne antagelse må vi søke bekreftelse fra andre ristninger, likesom vi 
også der må søke efter størrelser og forhold som svarer til det vi mener 
å ha iakttatt på Aspeberg-ristningen. 

Vi behøver her ikke gå lenger enn til nærmeste nabo. 

I nærheten av Aspebergristningen ligger en annen stor ristning, Hvit- 
lyckeristningen, som vi også ofte vil få å gjøre med, og fra den kan vi 
hente de første forklaringer .på våre spørsmål. Over det største av alle 
skibene på denne ristning står den samme skikkelse med de oprakte hender 
og har ved siden av sig et opadvendt spyd; nederst på skaftet er et stykke 
av en ring (se fig. 64). Tilsvaret er tydelig. Som han beskyttende står 
foran flåten på Aspeberget, svever han som beskyttende fylgje over skibet 
her. Og han er her mere utviklet som krigsgud: han har fått et spyd som 
våben, om han enn ikke fører det. Mannen med de løftede hender fore¬ 
kommer også her på et annet sted; hans ene hånd er oprakt, den andre 

holder et bånd som forbinder ham med 
en hest, og mellem dem er en ring. 

Her er begge elementer tilstede som 
på Aspeberget, både mann og hest, og 
mellem sig har de ringen, hvorav ..vi 
så et bruddstykke hvor han står over 
skibet. Der er en mulighet for at det 
kan være en mann på en vogn; men 
vognene avbildes anderledes på helle- 
ristningene, så det er ikke sannsynlig. 

Jeg vil dog ikke benekte at det hele 
kan være tenkt som billedet av en 
kjørende mann; men det vesentlige er 
ikke her det hele, det vesentlige er at 
vi her har forbundet mannen med den 
oprakte hånd, ringen og hesten. De er 
alle, som vi har sett, uttrykk for den 
samme guddom, guden med de store 
hender, hesteguden. Vendt mot hesten 
står et stykke borte en bukk. Vi gjen- Fig- 3 - Ristning fra Backa. 

finner i den solhjulets dyr, bukken, som Bukk med h i ul ° s hest 

vi fant på Aspeberget (fig. 64). I denne 

gruppe har vi for oss de to guddommer som forekom på Aspeberget, 
solguddommen og hesteguddommen. Litt nedenfor finner vi også uttrykt 
de to størrelser i denne gruppe. Der står det nemlig et bukkehode og 
en ring (fig. 64). Visstnok kan vi ikke uten videre med sikkerhet si at 
de skal forestille dette, og navnlig er det en vesentlig innvending heri- 
mot at løsrevne dyrehoder ikke forekommer på helleristningene, Men 
her er tilsvaret til gruppen ovenfor meget talende. Svarende til bukken 
der oppe har vi her hodet av en bukk, og ved siden av det har vi en 
ring, som ovenfor finnes i det annet ledd i denne gruppe, nemlig 
den ring som der står mellem hesten og mannen. Vi synes således 
her å ha for oss den samme gruppe i forkortet gjengivelse, og her er 
ringen selvstendig uttrykk for ^den guddom som ellers uttrykkes ved en 
mann med store, oprakte hender eller en hest. Vi har således funnet 
bevis for at vi har lov til å tyde den ring som ved kampgruppen på 
Aspeberget lå utenom hjulet, som uttrykk for den guddom hvis menneske¬ 
skikkelse er guden med de store hender. 

På Kalleby i Tanum finnes en ristning. Der har vi et skib; under 
det står en hest, over det en bukk forbundet med et hjul (fig. 2). Dyrene 
er her efter min mening ganske sikre. Og jeg tror ikke det er riktig når 
prof. Almgren i sin bok om Tanums helleristninger har opfattet bukken 
som en hest og sammenlignet den med hesten foran solhjulet på Trundholms- 
vognen. Her ser vi da tydelig bukkens forbindelse med solhjulet. 

Det samme finner vi på en rist- 
ning fra Backa i Brastad (fig. 3). 
Bakkens horn er her spiralformet, og 
fra dem utgår en linje som forbinder 
dem med et hjul til heire ovenfor. 
Under bukken står en' hest, og under 
den et dyr som mulig kan være en 
hund. Hunden har undertiden en 
sammenheng med hesten, som dog 
ikke er tydelig, og som jeg først 
senere kan omtale nærmere, likesom 
jeg ikke kan komme inn på ristnin- 
gens gndre, ofte meget gåtefulle figu¬ 
rer; men vi har da her den samme 
gruppe dyr som på Kallebyristningen, 
bukken i forbindelse med solhjulet 
og hesten. 

På en helt annen kant av Sverige, 
på gården Klinta på Oland, er funnet 
en ristning som danner et merkelig 
tilsvar til ristningen på Kalleby (fig. 4). 
Også her har vi et skib, over det 
et solhjul, her uten bukk, og under 
det to hester. På denne kant av landet har hesteguddommen form av 
et hestepar, som vi senere skal se. Ved siden av hestene finnes en 
underlig figur, som utgiveren, dr. Arne, opfatter som en liggende mann; 
benene er bortslitt eller ikke utført. Jeg tror imidlertid at det kan opfattes 
som en gren med tre kvister. Dr. Arne mener at den liggende mann er 
den døde, og at skibet er hans dødsskib, og påviser at lignende billeder 
av sol, hestepar og skib forekommer på forskjellige heller i den berømte 
grav fra Kivik. Dette tilsvar er ubestridelig, så det er vel mulig at skibet 
her, og da også det på Kalleby, bør opfattes som dødsskib, selv om jeg 
ikke tror at figuren på Klintaristningen skal være billedet av en død mann. 

Vi kommer stadig tilbake til disse størrelser, solguddom og heste- 
guddom. Jeg tror å gjenfinne dem på to ristninger fra Fordal i Hegra, 
Trøndelag. På begge har vi solen som en spiralformet runding, og dessuten 
billede av mange hester. Konservator Th. Petersen, som har utgitt dem, 
opfatter dem som billeder av hesteofringer til solen, og han mener at de 
er kommet slik i stand at hver gang man ofret en hest, satte man billedet 
av en Ijest på ristningen. Den stadige gjentagelse har da skapt den store 
flokk av hester. Dette er visstnok både riktig sett og riktig forklart. Men 
i videnskapen er det ikke nok å se; man må observere. Og tar man 
disse ristninger under observasjon, vil man på dem begge finne at en av 
hestene hever sig helt ut fra de andre (fig. 5). På den ene av ristningene 



Fig. 4. Stenen fra Klinta. 

står denne hest under solen. 

Den er større enn de andre, 
står for sig selv vendt mot 
dem og med gapende kjeft. 

På den andre ristningen 
står den på linje med solen. 

Her er den ikke så for¬ 
skjellig fra de andre hester; 
men den gjør front mot 
dem, den bør derfor ikke 
grupperes sammen med 
dem, og dens billede hever 
sig så meget frem at det 
ikke er til å ta feil av at den 
er en annen størrelse enn 
de andre hester (fig. 6). I begge tilfelle blir den å stille sammen med 
solen, og ristningen må forklares slik at hesteofrene gjelder både solen 
og hesteguddommen. Ved ofringene har disse to guddommer forbindelse 
med hverandre. 



Fig. 5. Fordal, Hegra. 


Det er en merkelig overensstemmelse med disse billeder at på det 
betydeligste religiøse monument fra bronsealderen, solvognen fra Trund- 
holm, finner vi et solhjul og foran det en hest, svarende til våre to gud¬ 
dommer (fig. 7). Her har den gjengse opfatning riktignok underordnet 
hesten under solen; det er solen som trekkes av sin hest. De har nemlig 
vært forbundet; der er rester av hemper på hestens hals og på solskivens 
rand. Dette er ganske ubestridelig; men ved et bånd mellem hempene 
her kunde hesten ikke trekke solhjulet. Det er mekanisk umulig, det vilde 
velte ved første skritt. Man kan naturligvis si at det er klosset innrettet, 
men at det vel dog er ment slik at hesten skal dra hjulet. Og man har 
fremdradd fra forskjellige kanter analoge billeder til støtte for at det skal 



Fig. 6. Fordal, Hegra. f 


være solen og dens hest. 
Men ser man sig om, vil 
man finne at analogien taler 
i motsatt retning. Av de 
fremdragne grupper har 
den på et sølvbånd fra 
Syros et dyr som mere 
ligner en hund enn en 
hest. Dyret er på Kalleby 
en bukk, som vi har sett. 
På Lilla Gerum er det hjort. 
Disse kan derforikke komme 
i betraktning. Vi har på 
den ene ristning fra Fordal 

Fig. 7. Trundholmsvognen. 


sett at hesten står under solhjulet. Et tilsvarende forhold finnes på 
Aspeberget. På Løberg, Telemark, er der hest og hjul, men ingen for¬ 
bindelse mellem dem (fig. 8, 9 og 10). På Nes, Aune, Sørtrøndelag, har 
vi likeså hest og hjul uten forbindelse, og der er hesten så liten i forhold 
til hjulet at dette straks vilde knuse det stakkars dyr om den vilde forsøke 
på å trekke det. Endelig har vi på en krukke fra Morlungo i Norditalia en 
hest med et hjul, men her står hjulet foran hesten. At Trundholmsvognens 
hest skal trekke solhjulet, er likeså usannsynlig efter analogien som det er 
mekanisk umulig i sig selv. Hesten og hjulet er her forbundet, men side¬ 
stillet, og da er den rimeligste forklaring at de er like betydelige størrelser, 
solguddom og hesteguddom, som vi har funnet dem på helleristningene. 
Forestillingen om en hest som drar solens hjul, kan ikke utledes av 
Trundholmsvognen. Den er også svakt fremtredende i de gamle religiøse 
forestillinger. Derimot har man tydelig forestillingen om at solen har kjørt 
på en vogn, men den har ikke nogen forbindelse med Trundholmsvognen. 
En hest som trekker solens hjul, finner man ikke nærmere enn i Indien. 
Fra en stille krok av Vedaene har man hentet frem hesten Etafa som 
„drar hjulet". Den kan nu gå tilbake til sin ubemerkede tilværelse, da vi 
har påvist urimeligheten i at hesten på Trundholmsvognen skulde gjøre 
det samme. Hvad jeg mener om den solens hest som man har skrevet så 
meget om, kan jeg best si på latin: prceterea censeo equuni solis esse 
delendum. Vi må holde på at her finnes våre størrelser, solguddommen 
og hesteguddommen; de er satt på en prosesjonsvogn, hvad man har mange 
eksempler på. Vi har således funnet hovedtrekkene i vår tydning bekreftet 
på dette hovedmonument fra bronsealderen. 



Fig. 8. Løberg, Telemark. Fig. 9. Nes, Aune, Sørtrøndelag. 

Fig. 10. Billede på krukke, Morlungo, Norditalia. 


På samme måte som vi har opfattet solskiven og hesten på vognen 
fra Trundholm, kommer vi også til å opfatte de tilsvarende billeder på 
danske rakekniver fra bronsealderen, som Brøndsted har publisert i Acta 
archæologica, bd. II. Også her når forbindelseslinjene fra hestens hals til 
solskivens rand. Solguddommen og hesteguddommen optrer som forbundne 
størrelser, men det kan ikke sees at hesten skulde trekke solskiven. Se for 
eksempel billede på bronsekniven fra Keppinge, Lolland, 1 . c. s. 200. 

På ristningen fra Fordal så vi at solens runding hadde form av en 
spiral, og spiraltegnet er almindelig opfattet som tegn for solen. Vi finner 
i et par tilfelle en dobbeltspiral i forbindelse med billedet av en hest. 
Tydeligst er dette på en ristning fra Okkenhaug, Frol, Nordtrøndelag 
(fig. 11). Der har vi en S-formet, liggende dobbeltspiral, og til høire for 
den et tydelig billede av en hest, som er vendt mot spiralen. Nogenlunde 
tilsvarende til denne ristning er den . nordligste av de sydskandinaviske 
helleristninger, på gården Tro i Tjøtta, Hålogaland. Der står en dobbelt¬ 
spiral, men den er her brilleformet og omgitt av en ring. Noget nedenfor 
til høire er billedet av en hest (fig. 12). 

Ved disse billeder mener jeg å ha funnet tilstrekkelig bevidnelse for 
dyreformen a.y våre guddommer. Sjeldnest er bukken, solguddommens dyr. 
Vi har oftere funnet guddommen uttrykt ved sitt tegn, hjul eller spiral, 
men vi har da funnet bukken i fire sikre forekomster. Derimot er hesten 
meget almindelig. Vi går nu over til å betrakte guddommenes menneske¬ 
skikkelser. 

Vi fant en antydning til overgang mellem menneskeskikkelsen og dyre- 
skikkelsen ved hesteguddommen j p,å Aspeberget var menneskeskikkelsen 
merket med et dyrehode. Mere utpreget er overgangsformen ved sol¬ 
guddommen. På Håkebytorp i Tanum (fig. 13) finnes en skikkelse hvori 
vi kan se en slik forbindelse. Det er en mann med bukkehorn eller 
med hornet hjelm, han har et sverd ved siden, og det har nederst 

et hjul som vedheng. Men både bukkehornene og hjulet er meget 
lite fremtredende. Imidlertid er der andre skikkelser hvor bukkehodet 

er tydeligere. På plassen Lofåsen under Ryk (Baltzer, Serie I, Pl. 44, 
no. 2) er der en sterkt phallisk mann med bukkehode som fører to 
hamrer, en løftet og en senket. På selve gården Ryk (fig. 14) er 

der en tilsvarende skikkelse, men han har bare én hammer. På en 










Fig. n. Okkenhaug, Frol. 

ristning fra Tofvene (fig. 15) har han to hamrer; men den ene er 
næsten blitt til et sverd, og hans bukkehode er innskrumpet til en hornet 
hjelm. Man kan ikke tvile på at det er den samme skikkelse; men den 
hornete hjelm er alt hvad der er igjen av bukkehodet. Dette gir oss rett 
til å innlemme i rekken en figur i Kjøbenhavns museum (fig. 16), en knelende 
mann med hornet hjelm; efter en katalognotis skal han ha hatt en hammer 
i hånden da figuren blev funnet. Her har vi en hel utviklingsrekke for oss. 
Dyrehodet skrumper inn, og til sist blir der bare en hornet hjelm igjen 
som den siste rest av bukkenaturen hos hammermannen. 

Imidlertid har professor Karl Heim ved figuren i Kjøbenhavns museum 
gjort den riktige og vesentlige iakttagelse at hans horn ikke er bukkehorn, 
men oksehorn. Det samme gjenfinner vi på en figur på ristningen fra 
Osterrod i Kville (se Saga-book of the Viking Society, vol. 9, s. 283, fig. 14). 
Her har vi en mann med hornet hjelm og et sverd med hammerformet 
sverdskjede. Hornene er her tydelige oksehorn. Den hammerformete 
sverdskjede svarer til hvad vi fant på ristningen fra Tofvene. Her var den 
ene hammer degenerert og syntes nærmest å være et sverd, slik som det finnes 
på ristningen fra Osterrod. Men i sin degenererte form gir dog dette 
hammerformete sverd anledning til å identifisere de to skikkelser. Vi får 
således på Osterrod en hammermann med oksehorn, som svarer til den på 
Tofvene, hvor hornene nærmest er bukkehorn. På den annen side svarer 
han til figuren fra Kjøbenhavns museum, mannen med hornet hjelm, som 
blev funnet med hammer i hånden; hos ham er hornene oksehorn. Disse 


FRA TROLLDOM TIL GUDETRO 


17 



Fig. 12. Tro, Tjøtta. 


billeder synes å fremtvinge den slutning at det ved siden av bukkeformen 
også finnes en-, okseform. Men den forekommer bare ved disse to figurer. 

Det er så heldig at vi kan påvise forbindelse mellem hammer og hjul. 
På Solberg i Skjeberg (fig. 17) er der en ristning med billede av en mann 
som i den ene hånd har en hammer og i den andre et skivehjul. Derved 
kan vi henføre hele denne rekke av hammermenn til solguddommen, vi 
kan konstatere at solguden fører en eller to hammere, og vi kan se for¬ 
bindelsen mellem dyr og menneske i denne skikkelse; vi kan se hvor både 
dyremerke og våben svinner og utviskes, bukkehodet blir en hornet hjelm, 
hammeren et sverd. 

Vi har funnet bukken i forbindelse med mennene med solhjulet på 
Aspeberget, og i disse figurer ser vi forbindelsen av dyr og menneske, dog 
således at dyremerket svinner inn og blir til et menneskelig attributt. Bukke¬ 
hodet blir til hornet hjelm. Forbindelsen mellem dyr og menneske gjelder 
dog bare hovedskikkelsen. Hvor følgesvennen forekommer, finnes han bare 
i ren menneskeform. 

Vi vender oss nu til forbindelsen mellem den store og den lille mann, 
som tilsammen er det fulle menneskelige uttrykk for solguddommen. På 
Norre Tråttelanda (fig. 18) har de solhjulet mellem sig; den lille står til 
høire, den store til venstre, mens det er omvendt på Aspeberget; den lille 
har begge sine armer her, mens han er enarmet på Aspeberget. På en 
ristning fra Backa utmark i Brastad, Bohuslen (se fig. 93), står en gruppe hvor 
en stor mann løfter hjulet på to stenger; hjulet er omgitt av en ring. Ved 

Fig. 13. Håkebytorp. Fig. 14. Ryk, Tanum, Bohuslen. 

Fig. 15. Tofvene, Tanum, Bohuslen. Fig. 16. Bronsefigur, Nationalmuseet, Kjobenhavn 
Fig. 17. Solberg, Skjeberg, Østfold. Fig. 18. Norre Tråttelanda. 

Fig. 19. Ristning fra Bjørnstad. Skibets for- og akterstavn. 


siden av ham står en liten mann, som her er armeløs. På den andre siden 
av et tegn som ikke kan tydes, og en såle står en mann hvis armer løper 
ut i hester, utvilsomt en ny form av vår hestegud. 

Vi så at solguden førte en hammer som sitt våben. Også ved hammer- 
mannen har vi eksempel på en liten følgesvenn. På en ristning fra Bjørnstad 
i Skjeberg, Østfold (fig. 19), finner vi på et stort skib to slike skikkelser 
både i skibets forstavn og dets bakstavn. De er utført i full skikkelse, mens 
mannskapet ellers er angitt ved streker; den store har en hammer. I for¬ 
stavnen er de begge enarmet; det ser ut som det skal være et slags profil- 

Fig. 20. Nedre Hede, Kville, Bohuslen. 


billede. Men i bakstavnen er den lilles skikkelse påfallende. Hans ene 
arm er defekt. Professor Gustafson har funnet et stykke av armen, og har 
tenkt sig at den kunde fortsette opover eller nedover. Holder vi oss 
imidlertid til hvad han har sett, og ikke til hvad han har tenkt, ser vi at 
den lille følgesvenns arm er kuttet av. Vi har her følgesvennen ved hammer- 
mannen, som vi har sett ham i forbindelse med hjulet. Jeg tror at de finnes 
sammen i et tilfelle, hvor de dog er blitt omtydet. På Nedre Hede, Kville, 
Bohuslen (fig. 20), er der en ristning, hvor jeg mener å gjenkjenne alle 
våre guder. Nede til venstre står guden med de store hender. Lenger 
oppe til høire står to menn, en stor og en liten, gruppert om et skjold, 
slik som ellers de to om hjulet. De holder skjoldet mellem sig; den lille 
er tydelig enarmet. Den store har et sverd ved siden, men det merkelige 
er at sverdskjeden nedentil er formet som en hammer. At to holder et 
skjold mellem sig er meningsløst i sig selv. Skjoldet må da ha symbolsk 
betydning. Vi gjenkjenner i skjoldet vårt hjul, da personene er de samme 
som vi hittil har hatt for oss ved hjulet, den store og den enarmede lille, 
og de som vanlig er gruppert sammen med guden med de store hender. 
Vi har sett at den ene hammer på Tofvene var på overgangen til et sverd. 
Her er overgangen fullbyrdet. Man har fastholdt formen av en hammer, 
men man har laget den om til et sverd. Et ganske tilsvarende hammer- 
formet sverd har vi hos mannen på ristningen fra Osterrod. Vi finner således 
formene bevart, men deres innhold omtydet. Hermed tror jeg å ha godt¬ 
gjort at hammermannen er 'den samme som solguden, som ellers optrer 
med hjul. 

Også ved det annet soltegn, spiralen, finner vi disse guder i menneske¬ 
skikkelse, som vi har funnet hesten forenet med spiralen på ristningene fra 

Okkenhaug og Tro. På Backa i 
Brastad (Baltzer, Serie I, PI. 7—8, 
no. 1) har vi en ristning, hvor 
der under en dobbeltspiral står 

en stor og en liten mann; den 

lilles arm er avhugget. På den 
andre siden av en såle står en hest. 
Hesteguddommen optrer her i dyre- 
form. Der er imidlertid en inn¬ 

vending å gjøre herved, nemlig at 
mellemrummet mellem mennene og 
spiralen er for stort. Men denne 
innvending faller bort når vi på en ristning fra Ekenberg ved Norr- 

koping (se Nordén, Werke der Urgermanen, II, Taf. 38) ser dem i 

nærmeste forbindelse med spiralen. Den store mann bærer her en dobbelt¬ 

spiral omgitt av flere ringer; der er også en dobbeltspiral ved siden av ham. 
Og ovenpå den innringede spiral står den lille; hans ene arm synes å være 
noget kortere enn den annen. Til denne svarer en merkelig ristning fra 
Ryland i Tanum (fig. 21). Der ser vi øverst en mann m$d en hest ved 
siden av sig og et lite tomt skib. Nedenfor står en dobbeltspiral, og ved 
siden av den to menn med hodene mot hverandre, den ene op ned. De 

er forbundet med armene til høire. Til venstre er den enes arm avkuttet, 

så deres armer her er skilt ved et mellemrum. 

Vi gjenkjenner i dem vår gudegruppe, hesteguden øverst og solguden 
og hans følgesvenn, som her er næsten like stor som sin herre, ved spiralen. 
Dette billede viser et motsetningsforhold mellem solguden og hans følge¬ 
svenn. Her blir denne følgesvenn så merkelig at vi må spørre hvem han 
egentlig er. Det er et vanskelig spørsmål, og svaret blir bare en gjetning, 
fordi denne følgesvenn ingensteds har noget attributt som kan gi oss midler 
til bestemmelsen av hans vesen. Men der gives ristninger hvor der sammen 
med solhjulet finnes tegn som kan antas å svare til ham, og som antyder 
en retning til forklaring av hans vesen. 

På Ivivikgraven i Skåne (se fig. 88 og 89) har vi solhjulet på to av 
gravens heller. På helle no. 4 har vi det alene, satt to ganger. På helle 
no. 6 har vi atter de to solhjul. Men over hvert av dem er der en måne¬ 
sigd, utstyrt med et par ornamentale spiraler. Imidlertid har Arthur Nordén 
villet se billedet av paradeøkser i disse to månesigder med spiraler, og 
professor Almgren har forkastet begge forklaringer. Når jeg imidlertid fast¬ 
holder min opfatning at det skal være billede av månesigden, støtter det 
sig på jevnførelse med andre hellefistningsbilleder. På Lokeberget i Foss, 
Bohuslen (fig. 22), er der en ristning hvor der midt på det hele store billede 
ved det største skib står et hjul med en rund uthulet skive ved siden. Det 
opfatter jeg som at solens hjul her ved siden av sig har billedet av full¬ 
månen på samme måte som jeg tror at solhjulet på Kivikhellen over sig 

Fig. 22. Lokeberget, Foss, Bohuslen. 

Fig. 23. Ristning fra Beitstaden, Trøndelag. (Detalj.) Fig. 24. Seglsten fra Mykenai. 

Fig. 25. Ristning fra Lille Borge ved Fredrikstad. (Detalj.) 

har billedet, av nymånen. På en ristning fra Beitstaden i Trøndelag (fig. 23) 
har man solhjulet, men det har en hempe over sig. Den eneste forklaring 
jeg kan finne på dette billede, er at det vil gi sol og nymåne forenet i ett 
tegn. Det skulde da svare til at solen på Kivikhellen har månesigden over 
sig; men her er sigden vendt mot solhjulet, og de er vokset sammen til 
ett billede. Jeg tilstår imidlertid at ingen av disse billeder har vært 
bestemmende for mig. Det billede som får mig til å tro på solens og 
månens forening til en guddom, finnes på en seglsten fra Mykenai. Den 
mykenske bronsealder er jo på mange måter forbilledet for den nordiske 
(fig. 24). Her ser vi en prestinne sitte ved foten av et tre og motta offer¬ 
gaver, — enkelte holder henne for en gudinne. Ved siden av henne står 
den store dobbeltøks, som her er solgudens våben og svarer til hammeren 
på de nordiske billeder. Over denne dobbeltøks finner vi sol og måne, 
og de er forenet ved en slangelinjebue. De grupperer sig naturlig sammen 
med den store dobbeltøks, guddommens symbol, som forener dem begge. 
På samme måte mener jeg å kunne tolke billedene på Kivik, Lokeberget 
og Beitstaden som forenede sol- og månebilleder. 

Denne antagelse forklarer billedet på Rylandsristningen. Sol og måne 
er hverandre motsatt som dag og natt. Vekslingen mellem dem er betegnet 
ved at deres menneskelige representanter, den store solens og den lille 
månens gud, er avbildet i motsatte stillinger, den ene ned op, den andre 
op ned. Når månen på Kivikgraven den ene gang finnes ved solen og i 
den andre gang ikke finnes ved den, synes den å være opfattet som et 
tilbehør til solen, og slik at dette tilbehør ikke er fast. Det leder tanken 
hen på at solgudens lille følgesvenn, som slett ikke er uundværlig for sin 
herre, kan være et uttrykk i menneskeskikkelse for måneguden. Men 
større sikkerhet for denne antagelse er det ikke lykkedes mig å vinne fra 
helleristningene. 

Vi har sett at en ring forekommer som attributt for hesteguden, guden 
med de store hender. Forbindelse av hest og ring finner vi på en liten 
gruppe på ristningen fra Litsleby i Tanum (se fig. 41). Ved den store kjempes 
ben står en hest med en ring ved siden av sig. Den samme forbindelse 

finner vi på en ristning 
fra Lille Borge ved Fred¬ 
rikstad (fig. 25). Her er 
dyret endog i nærmere 
forbindelse med ringen. 
Det stiger op på den. 
På en annen ristning, 


som finnes ved Leonards- 
berg ved Norrkoping (se 
Arthur Nordén, Ostergdt- 
lands bronsålder, 1, s. 58, 
fig. 65) er forbindelsen 
mellem hesten og ringen 
blitt så tett at de smelter 
. sammen til ett billede. 

På en besynderlig måte dannes hestens hode av selve ringen. Men 
større beviskraft har forekomsten av ringen i forbindelse med guden 
med de store hender. Dette finner vi på den av Almgren publiserte ristning 
fi a Fossumtorp (fig. 26). Der ser vi i de to største skikkelser våre hoved- 
guder. Midt i. ristningen står en mann med den ene hånd hevet, fingrene 
spriker, og til denne hånd er føiet en ring som vedheng. Den andre hånden 
holder en øks, som vi skal se også er et av denne guds attributter. På linje 
med ham står en like stor mann i et skib; hans nedhengende hånd fører 



Fig. 26. 


Fossumtorp, Tanum, Bohuslen. 
(Hovedgruppen.) 


både øksen og hammeren er ute av funksjon og har tapt 


en hammer. Men 

sitt preg; de er på overgang til å bli to sverd; det er ikke mere enn 
akkurat såvidt vi kan se at de dog er øks og hammer. Et annet eksempel 
på forbindelse mellem ringen og guden med de store hender tror jeg å 
finne i et billede på et Ierkar fra Østre Hjerting i Sønderjylland (fig. 27) 
fra den yngste del av bronsealderen. Øverst er gudens skikkelse med de 
oprakte hender, under ham en ring. Dr. Nordman, som har fremdratt 
billedet, mener at skikkelsen er denne gude- 
type. Derimot har Sophus Muller forklart 
det slik at ringen er en sol og mannen 
med de oprakte hender en adorant, en 
soltilbeder, som løfter sine hender op mot 
den sol han har under sine fetter. Men 
naturligere er dog i billedet å se guden 
med de store hender og hans ring, svarende 
til denne forbindelse på Hvitlycke og på 
Fossumtorp. 

På den tapte og nylig delvis gjen- 
funne Kivikhelle no. 8 (fig. 28) står innen¬ 
for en ring to menn, som dreier på en 
bøile over en loddrett Stang. Jeg har Pig. 2V . Lerkar fra Østre Hjerting. 





Fig. 28. Kivik, helle no. 8. (Detalj.) 

Fig. 29. Ordrupstenen. Fig. 30. Ristning fra Bardal. (Detalj.) 
Fig. 31. Skib fra Bardal, med to store menn. 


forklart dem som menn der borer ild, noget jeg kommer tilbake til, 
og da ildtending er en hellig ceremoni, er de omgitt av en krets som 
isolerer dem fra omverdenen, samler alle magiske virkninger innenfor kretsen 
og konsentrerer dem om handlingen, hvad der alltid synes å være betyd¬ 
ningen av em slik krets. Imidlertid er ringen et tegn som i mindre målestokk 
har kretsens magiske egenskaper, slik som professor Eitrem utvikler det i sin 
bok „Opferritus und Voropfer der Griechen und Romer' 1 . Og vi har 
billeder på helleristningene så vi kan forfølge hvordan ringen svinner inn 
og menneskeskikkelsen blir den herskende; men på dem alle har vi billedet 
av de to menn og ringen. På Kivik er de to menn ikke større enn de 
andre mennesker på billedet. Men de får likesom sin guddomsglorie av 
den ring som omgir dem; de utfører den hellige handling, ildtendingen, og 
derved blir de representanter for guddommen, skjønt de synes å være 
almindelige mennesker. Men på en ristning fra Ordrup i Sjælland (fig. 29), 
nu i Kjøbenhavns museum, er de steget ut av ringen og vokset op over 
den. Men ringen er ennu stor, og de vender sig gestikulerende imot den. 
På ristningen fra Bardal, Beitstaden i Trøndelag (fig. 30), er mennenes 
skikkelser dominerende og ringen forholdsvis liten; men den er satt på et 
stativ, så den synes å ha en viss verdighet. På et annet sted på samme 
ristning ser vi de to menn; den ene står i bakstavnen, den annen i for¬ 
stavnen av et skib, og ringen er helt utelatt (fig. 31). Vi kan da her forfølge 
utviklingslinjen. På Kivik er ringen det dominerende og omslutter de to 
menn. På Ordrup og Bardal står den mellem dem. I en annen gruppe på 
Bardal faller ringen bort, mens mennene kneiser heit i skibet. * 

Vi skal her legge merke til at på Kivik og de følgende utviklings- 
stadier er der to menn som er knyttet til ringen, mens der på Hvitlycke 

og Fossumtorp bare er 
en. Dette svarer til at 
man på Kivik og på 
Klinta finner hestegud- 
dommen uttrykt i et 
hestepar, mens man i 
almindelighet i Bohuslen 
finner den uttrykt ved 
en hest. Vi skal senere 
komme tilbake til dette 
forhold. Men også der 
hvor der til ringen svarer 
bare en mann, må vi 
opfatte forholdet slik at 
det oprinnelig er som 
på Hvitlycke, at ringen 
er stor og sideordnet 
med mannen, at de hver 
for sig er guddommens 
representanter. På det 
senere utviklingstrin er 
forholdet blitt slik som på Fossumtorp, at ringen er blitt et lite vedheng 
til mannen. 

På Kivik ser vi at ildtendingen foregår innenfor en ring, og det kan 
da antas at ringen er blitt et tegn for denne ildtending. Ringen antyder 
at den guddom som er knyttet til den, er en ildens guddom. Ved en analogi- 
slutning våger vi å legge denne betydning også i et annet karakteristisk 
trekk ved denne guddom, og å anta at de store, oprakte hender er et 
symbol for ildflammer. Det skulde i og for sig være en rimelig antagelse; 
men vi kan bare sette det som helt foreløbig, for det kan ikke finnes noget 
bevis for den på helleristningene. 

På Aspeberget så vi at et annet karakteristikon for denne gud med 
de store hender var hans umåtelige phallos. Ganske visst optrer også den 
andre guddom i phallisk skikkelse. Men , på Aspeberget er størrelsen så 
overdreven og phal}os’en merket med et hestehode, som gjør det sann¬ 
synlig at den er et særlig guddomsmerke. Denne antagelse finner vi 
bekreftet ved billedet på den ristning Gustafson har avbildet fra Busgård 
i Skjeberg (se Gabriel Gustafson, Norges oldtid, s. 55, fig. 203). Fler ser 
vi en mann, om hans hode svever en stor ring; men med ringen er for¬ 
bundet en phallos. Denne er da rykket ut fra skikkelsen og er blitt et 
selvstendig symbol for fruktbarhetsguden. Dette gir oss lov til å forbinde 
denne guddom med en kjent arkeologisk foreteelse, nemlig de såkalte 
„hellige hvite stener", som har phallosform. I dem kan vi se et tegn for 
denne guddom. I denne form er han dyrket overalt hvor de forekommer 



Fig. 33. Ristning fra Østre Tessem, Beitstaden sogn. 


(fig. 32). Som en forbindelse av ring og phallos mener jeg også å kunne 
forklare de underlige stekepanne-lignende figurer som forekommer på trønderske 
helleristninger. Jeg avbilder her et eksemplar fra Østre Tessem i Beit¬ 
staden (fig. 33). 

På Aspeberget så vi at under krigsgruppen fantes et fragment av et 
ekehjul, og om det lå en stor ring. De to guddommers tegn, hjulet og 
ringen, var her forenet til ett billede. Et slikt finner vi oftere. Ringen 
er lagt utenom hjulet. Et særlig vakkert eksemplar finnes i Krapperup park 
i Skåne (fig. 34). Men ringen og hjulet kan også optre ved siden av hver¬ 
andre, og da har hjulet den gamle form av et skivehjul. Dette møter vi 
på ristningen fra Åmøy ved Stavanger (fig. 35). Det største skib her er 
delt i to halvdeler, og på hver av dem står som tegn et skivehjul (ring 
med prikk i) og en ring. Det. er våre to guddommers tegn, solgudens og 
ildgudens. Den gruppe som dette skib hører til, er så klart bestemt i sine 
motsetningsforhold at gruppens innhold lar sig tyde. Det nederste skib er 
fullt utført og utstyrt med disse to tegn på hver del. De øverste skib er 
bare tegnet med en linje og mannskapet med enkle streker. Det lar sig 
anta at motsetningen er slik å forstå at det utførte skib er „vi" og de 
løselig tegnede er „fienden". Nu har av de øverste skib det til venstre 
22 manns besetning, det andre bare 11, og over disse 11 går der en strek. 
Rimeligvis betyr dette at de 11 her er fanger. De to øverste skib angir 
da to momenter av striden. Meningen blir således: ved hjelp av våre 
guder, solguden og ildguden, hvis tegn vi har på vårt skib, er det lykkedes 

oss å overvinne fiendens skib med det store mannskap og ta halvdelen 
av dem tilfange. 

Den samme forbindelse av skivehjul og ring finnes i en liten gruppe 
på den store ristning fra Hvitlycke (fig. 36), og her er de forbundne ved 
en linje. På denne ristning har vi flere ganger truffet vår gudegruppe ut¬ 
trykt i forskjellige skikkelser: en bukk motstillet en forbindelse av hest, ring 
og mann, et bukkehode og en ring. Her har vi dem også uttrykt blott 
ved tegn: et skivehjul, ring med prikk i midten, og så en ring uten prikk. 
Det er de to guddommers tegn, solgudens og ildgudens. 

Det som vi hittil har funnet, regner jeg for oprinnelige uttrykk for 
våre to guddommer. De kan uttrykkes i menneskeskikkelse, dyreskikkelse 
og ved tegn. Solguddommens tegn er et hjul eller spiral. Dens dyr er en 
bukk. I menneskeskikkelse er det en mann, og hans våben er hammeren. 
Han følges undertiden av en liten svenn, som for det meste er enarmet, 
og som vi har ment å kunne bestemme som månens gud. Den andre 
guddoms tegn er en ring, og da en slik ring er lagt om en ildtendingsscene, 
har vi ment å kunne tolke ham som ildgud. Hans dyr er hesten. Hans 
menneskeskikkelse er karakterisert ved to store, oprakte hender, som vi har 
gjettet på skulde gi billedet av ildsflammer. Han er også utstyrt med en 
stor phallos, og phallos’en kan optre som selvstendig symbol og inngå for¬ 
bindelse med ringen. Dette betegner ham som fruktbarhetsgud og er mulig 
et avledet trekk. Denne gud er en bevegelig størrelse. Han er både ild¬ 
gud og fruktbarhetsgud og optrer også som krigsgud, skjønt han oprinnelig 
er våbenløs. Og han har derfor fått attributter som påviselig er sekundære 
hos ham. Med sine store, oprakte hender kan han ikke føre våben; men 
vi har allikevel sett at han er utstyrt med spyd og dessuten også med øks. 
På selve billedene kan man vise at disse er senere tilsetninger. 

Nu forekommer disse våben på helleristningene uten forbindelse med 
nogen gud, dels alene, dels båret av menn som man ikke kan anta for gude- 
skikkelser. Det gjelder særlig øksen, som foruten i Norden også finnes på 
helleristninger i de liguriske Alper 1 og i Bretagne, 2 men også andre våben, 
spydet og sverdet, som vi har sett forekommer hos solguden, slik at hans 
hammer er omformet til et av disse våben. Særlig gir det nye helleristnings- 
verk som Arthur Norden har utgitt med fyldig utvalg av østgøtiske helle¬ 
ristninger, mest fra omegnen av Norrkoping, et ganske overveldende inntrykk 
av denne forekomst. 

Der finnes store spyd som blir båret i prosesjon, store økser og især 
veldige sverd. I disse våbens selvstendige forekomst må vi søke oprinnelsen; 
det er sekundært at de er overført til gudene. De må i folkets forestilling 
ha hatt slik trolldomsmakt at billedene av dem i sig selv må ha hatt magisk 
virkning. Denne virkning må ha fallt sammen med den funksjon som 

1 Almgren, Hållristningar och kultbruk, s. 246, fig. 153 b. 

3 Hoernes, Urgeschichte der bild. Kunst in Europa, 2. Ausg., s. 223, fig. 1. 

Fig. 34. Ristning fra Krapperup park, Skåne. 

Fig- 35- Ristning fra Amøy, Rogaland. Fig. 36. Hvitlycke, Tanum. (Detalj.) 

Fig. 37. Brudeparet fra Hoghem, Tanum. 

helleristningsfolket tildelte sine guder. Derfor blev det slik at i tidens løp 
kom gudene til å føre disse våben. 

Disse magiske forestillinger må vi først undersøke. For spydets ved¬ 
kommende har vi efterretninger herom. I Norden kastet man spyd over 
sine fiender og ropte: Odin eier eder alle! Og da var de dødsens. Dermed 
har Alexander Bugge sammenstillet skikken med romernes krigserklæring. 

De sendte et presteskap, fetialene, til grensen og lot dem kaste et spyd 
inn over fiendens land. Ennu nærmere står en annen efterretning. I 2. 
Samuelsbok kap. 23 v. 8 nevnes som den første av Davids helter Joseb 
Bassebet, tachmonitten, som ombragte 800 fiender idet han kastet spyd 
over dem. — Med sverdet turde det forholde sig på lignende måte. Men 
her vet jeg ikke mere å bringe frem enn et sted hos Herodot, at skytherne 
avbilder sin Ares i skikkelse av et sverd. Sverdets trolldomsmakt og gudens 
makt svarer til hverandre, og derfor er vel sverdet blitt uttrykk for 
guddommen. 

øksen synes derimot å falle inn under en annen forestillingskrets. 

Dr. G. Wilke betrakter øksen som et fruktbarhetssymbol. Han har her 
meddelt den skikk i randstatene ved Østersjøen at man legger en øks / 
under brudesengen forat paret skal få kraftige barn. Og dermed synes 
det å stemme at på Hvitlycke holder en mann øksen over et brudepar V 
(se fig. 64). På Stora Hoghem (fig. 37) har man en tilsvarende gruppe med 

en hammer på den andre siden av paret. 
Holmberg har gjengitt gruppen riktig; i Baltzers 
gjengivelse mangler skaftet på hammeren. Men 
Holmberg forklarer gruppen slik at de elskende 
overfalles av en berserk med øksen løftet og 
trues på den andre siden av en hammer. 
Denne forklaring er urimelig, for man trues 
Fig. 38. Kalleby, Långemyr, ikke av en hammer som svever i luften. 

Tam,m ' I Thrymskvida hører vi at Mjølner som brude- 

hammer blir bragt inn og lagt på brudens, 
den forklædte Tors, kne. Efter dette kan vi opfatte hammeren her som 
brudehammer. Og tilsvarende må vi forklare økseceremonien som noget 
der hører med til bryllupshøitidelighetene. Vi kommer til å falle tilbake på 
dr. Wilkes forklaring: det er fruktbarhetens hellige øks som holdes over 
brudeparene. Der er også funnet økser av tynn bronse både i Sverige og 
i Danmark. De har aldri kunnet brukes som våben eller som redskap, og 
det er rimelig at deres betydning svarer til den nevnte forestilling. 

Jeg må her gjøre en digresjon i anledning av disse bryllupsgrupper. 
Jeg tror nemlig å kunne forklare nogen figurer slik at det gjelder det 
samme, et bryllup, skjønt det ikke ser ut til dette ved første øiekast. 
På en ristning fra Slange i Tanum er der en skikkelse som har vært 
forskerne påfallende. En mann eller kvinne — kjønnet et ubetegnet — 
løfter to våben, eks og hammer, ett i hver hånd. Det er de to symboler 
som vi så blev brukt ved bryllupsgruppen på Stora Hoghem. Her er de 
forenet hos den samme mann eller kvinne. At det gjelder bryllup, på det 
er det et tegn at det står en offergrop øverst mellem benene på skikkelsen. 
Der er to lignende skikkelser på denne ristning. Jeg forklarer dette for at 
ikke øks og hammer hos den samme skikkelse skal bli brukt som argument 
mot mine gudeidentifikasjoner. Øks og hammer føres også av en rytter på 
en ristning funnet 1903 på Orreklapp i Tanum. Den kan vel vanskeligere 
settes inn i denne forbindelse. 

Vi har sett at når mannen holder øksen over brudeparet på Hvitlycke 
og på Hoghem, må vi betrakte øksen som et fruktbarhetssymbol og op¬ 
fatte det som at brudeparene her blir viet under dette tegn. Det er nu så 
heldig at vi har enkelte ristninger hvor vi under denne forutsetning får et 
innblikk i bryllupsceremoniene. Først og fremst er her å nevne et billede 
fra Kalleby, Långemyr. I et skib sitter her et par. Brudgommen omfavner 
sin brud, og hodene berører hverandre. Det er visstnok ment at de møtes 
i et kyss. Men foran dem i båten løfter to menn øksene mot dem. Også 
de andre menn i båten løfter årene eller staver. Dette skal visstnok bety 
en hyldning av brudeparet. Det optrin som gjengis, svarer på en underlig 
måte til vårt berømte billede av Tidemand og Gude: „Brudeferden i 
Hardanger." Over denne scene står billedet av et stort tre. Det er visstnok 
å sette i forbindelse med at ættens liv er symbolisert i gårdens tuntre, 



Fig. 39. Slange — Fossumtorp. 

og det tyder hen på forestillingen om at ætten nu føres videre ved dette bryllup. 
Påfallende er øksene i denne gruppe. De hever sig ut bestemt og tydelig, og 
grunnen til det må være at de er hellige prosesjonsøkser, eller at øksene her, 
om det er almindelige økser, har sin vedtagne plass i den hele ritus (fig. 38)'. 
Til dette billede svarer en helt skjematisk utført gruppe på ristningen fra 
Hvitlycke (se fig. 64). Der har vi også båten; men alle personene i den er 
.gjengitt som streker. Men to av disse personer løfter økser akkurat som de på 
Kallebyristningen, og mannen i den ene stavn løfter en åre. To av strek- 
personene er oventil forenet ved en bue. Dem opfatter vi efter tilsvaret i 
Kallebyristningen som brudeparet, og de er som der forenet i et kyss. Ganske 
visst mangler her treet, men ellers synes optrinet her i sin skjematiske gjen¬ 
givelse å svare fullkomment til det utførte billede på Kallebyristningen. I slekt 
med disse optrin er billedet på en ristning fra Slange (fig. 39). Men her har 
brudeparet ikke plass i båten. De står høitidelig ved siden av hverandre. Hun 
er fremstillet naken, men kjennelig på det lange hår. Han bærer en bryst- 
plate med korstegn, noget som gjenfinnes hos krigere, f. eks. på Aspeberget 

og på Hvitlycke. Båten finnes i virkeligheten på en 
særskilt ristning i kort avstand fra paret. Almgren 
har forenet dem til ett billede, men merket dets 
enkelte deler som a og b. Ja, her er to båter med 
i optrinet, og på dem begge får vi inntrykk av en 
særlig høitidelig akt. Personene i dem begge er frem¬ 
stillet knelende; men i hver båt reiser der sig en 
mann. I den ene løfter han øksen, i den annen er 
den løftede gjenstand ikke sikker å bestemme. På 
dette billede synes festligheten å ha et ennu større 
utstyr. Brudeparet er likefrem utstillet. Brudgommens 
korssmykkede brystplate viser hans verdighet; det 
er „officerens. bryllup". To skib er med i det festlige 
optog. Hver av mennene som løfter den hellige øks 
og den andre prosesjonsgjenstand, har fått sitt skib, 
og i dem begge hyldes brudeparet med knefall. 

I disse billeder ser vi øksen som kult-gjenstand. 
Den føres av almindelige menn; men når de løfter 
den, er det et ledd i en hellig handling, og på samme 
måte må vi opfatte billedet av brudeparene på Hvit- 
Fig. 40. „Skomakaren", lycke og på Hoghem. Vel er mannen på Hvitlycke 
Brastad, Bohuslen. meget større enn brudeparet; men det er naturlig å 
opfatte ham som den prest som vier brudeparet ved å 
løfte den hellige øks, symbolet for fruktbarhet. I denne betydning er øksen 
blitt føiet som attributt til guden med de store hender. Den betegner ham 
som fruktbarhetsgud, hvad vi mente å kunne anta var en eldre funksjon 
hos ham enn hans optreden som krigsgud. Ikke desto mindre er øksen 
et sekundært attributt for ham, det kan vi se av billedene. Hans oprakte, 
sprikende hender kan jo ikke oprinnelig ha ført noget våben, og på 
„Skomakaren“, den berømte ristning fra Brastad i Bohuslen, er øksen satt 
ovenpå hans oprakte hånd (fig. 40). Den er altså her ikke inngått som et 
fast ledd i figuren. På normal måte føres øksen av mannen på ristningen fra 
Flyhof på Kinnekulle (se fig. 100), den andre hånden har fem umåtelig lange 
sprikende fingrer. På Fossumtorp står øksen på overgang til å bli sverd. 

Vi har sett at denne gud fremtrer som krigsgud, og som sådan fører 
han spydet som våben. Også dette er sekundært hos ham. Han har det 
ved siden av sig når han svever beskyttende over skibet på Hvitlycke. 
Spydet gjenfinnes hos den største av alle menneskefigurer på helleristningene, 
kjempen fra Litsleby (fig. 41).. Denne skikkelse er ikke mindre enn 2.35 m 
høi. Den ene hånd holder han Iøftfet, det er en stilling som hører med 
til ildguden; den andre hånden fører et veldig spyd. Ganske visst er den 
løftede hånd ikke større enn normalt. Men der finnes på samme ristning 
en liten gjentagelse, hvor en mann med store hender kaster spyd på samme 
måte som kjempen. — På en ristning fra Bro utmark (fig. 42) ser vi ham 

både med spyd og øks. Han står her 
midt i en spydgruppe. Han er større 
enn de andre i gruppen, og over sitt 
hode har han løftet et mektig spyd. 

Den andre hånden fører øks, og han 
følges av en hest. En av mennene 
i ristningen fra Bro utmark dypper 
forsiktig sin spydspiss i en grop, en 
„alvkvarn“ ved hans skulder. Efter 
Montelius’ forklaring er en slik grop 
tegn for offer. Ellers rører alle spydene 
hverandre slik at berøringen synes å 
utgå fra ham. Den hele gruppe synes 
å være en bønn til spydguden om å 
opvekke spydkjemper som kan verne 
oss og stride for oss. 

Der kan her opstå spørsmål om 
ikke den andre guden kan føre de 
samme våben. På Kalleby finnes en 
gruppe hvor der gjennem eller over 
et skib står først et veldig spyd, så en 
hammerma.nn, og bak ham en mindre, ufullendt mann (fig. 43). Jeg har 
før ment at spydet her representerte spydguden. Imidlertid har en ristning 
fra Bjørngård, Hegre i Stjørdal, Trøndelag, bragt mig i tvil (fig. 44). Der 
står en mann med et spyd foran sig, og over det er et hjul. Det er mulig 
at spydet, som er et sekundært attributt, også har kunnet overføres til 
solguden (hammerguden). 

Det som her er påvist, vil gjøre det klart at vi må skille mellem 
oprinnelige og sekundære attributter, at man med andre ord står overfor 
' størrelser som er i historisk utvikling. Likeså må vi tro at disse guders 
virkekrets ikke er bestemt for alle tider. Solgudene kan bli guder for aker¬ 
bruk og fedrift, mens fruktbarhetsguden kan bli krigsgud. Ja, der er en 
mulighet for at solguden også er kommet i forbindelse med det krigerske spyd. 

Vi har hittil rettet vår undersøkelse på hver enkelt av disse guder. 
Men vi har dermed møtt gruppen samlet, både når de har skikkelse av 
mennesker og av dy^r, og når de forekommer som tegn. Vi skal nu videre 
søke forekomst av den samlede gruppe med gudene i menneskeskikkelse. 

På en ristning fra Evje ved Fredrikstad (fig. 45) har vi alle tre guder 
foran nogen skib, øverst guden med de store, oprakte hender, nederst 
hammerguden, og mellem dem svennen med den avhuggede arm. Men 
under det nederste av disse skib har vi guddommene uttrykt ved tegn, 
til venstre hjulet, til høire ringen. Og de har samme form som vi kjenner 
fra ristningene på Åmøy og på Hvitlycke. Hjulet er et skivehjul, ring 





Fig. 41. Ristning fra Litsleby, 
Tanum, Bohuslen. 









32 


•JUST BING 



42 43 

‘Fig. 42. Bro utmark. Fig. 43. Kalleby, Tanum. 


med prikk i midten. Ved hjulet står det et dyr som rimeligvis er en bukk, 
solguddommens dyr. Der er tre guder, men bare to guddommer. Man 
har, om jeg så må si, i dette billede uttrykt tidens tre-to-ighets-problem. 
Det kunde bli vanskelig nok når den enarmede svenn, måneguden, her fra 
en biguddom er vokset op til å bli sidestillet med de to hovedguder. 

På en ristning fra Brecke, Brastad (fig. 46), har vi et lite skib i hvis 
ene ende står en stor mann med en mindre ved siden, og i den andre 
stavnen står en mann med de svære hender oprakt. De er menneskeformet, 
mens mannskapet ellers er angitt ved streker; derfor våger jeg å gjenkjenne 
dem som våre guder, solgudene i den store og den lille (som her er uten 
armer), skjønt de er ubetegnet. Den andre polen i gruppen danner så 
guden med de store hender. På den samme ristning fra Backa utmark (se 
fig. 93) hvor vi har sett våre guder med solhjulet i et tidligere billede, 
forekommer de også i en annen gruppe, hvor de er gruppert om en rep- 
slyngning. Slyngningen holdes oppe av guden med de store hender, og 
oppe på hver side av den står til venstre solgudens enarmede svenn, til 
høire en stor skikkelse, som vi antar er solguden selv, skjent han ikke har 
noget tegn. Solgudens svenn har emancipert sig og fjernet sig fra sin 
herre, men- han kjennes på at han er enarmet. Nede ved guden med de 

store hender står en liten mann med oprakte armer; det er visstnok en 

mann i den fra oldtiden kjente tilbedende stilling, en adorant. 

Mere usikker er gruppens identifikasjon hvor guden med de store 
hender istedenfor med disse optrer med sekundære attributter. Jeg tviler 
på at den gruppe på Kalleby hvor et spyd står foran hammermannen, er 
billede av den hele gruppe.. Men vi gjenfinner mulig gruppen hvor han 
fører øksen. På Blomberg, Kinnekulle (fig. 47), har vi tre skikkelser. Til 

venstre står en med øks, til heire en hvis venstre arm er avgjort kortere 

enn den høire. Men armene er ellers avslitt eller ikke utført på skikkelsene, 
og midtskikkelsen, som efter vår opfatning skulde være solguden, er ganske 
armeløs og uten betegnelse. 

Til disse forekomster har jeg så endelig å tilføie et merkelig billede 
fra Bakkehaugen i Skjeberg, Østfold (fig. 48). Her står en spiral, soltegnet, 
og over den en hånd med sprikende fingrer, som kan være i forkortning 
betegnelsen for guden med de store hender. De er skilt ved en underlig, 
buktet linje. Mulig kan disse to guddommer også være uttrykt i et billede 
på en ristning fra Evje. I en båt finner vi her en mann med hammer, 

og på et stativ er hevet op fra båten en ring som berører mannens skulder 

(fig. 49). Det er mulig at vi her har solguden i menneskeskikkelse med 
hans våben, hammeren, og den andre guddom uttrykt ved dens tegn, ringen. 

Overskuer vi forekomsten av denne gudegruppe slik som vi har funnet 
den, ser vi at guddommene kan uttrykkes ved tegn, ved dyr og i menneske¬ 
skikkelse, og vi finner gruppen både leddelt og sammensmeltet i ett. Det 
hender også at hver størrelse kan optre for sig. Som tegn finner vi hjulet 
og ringen ved siden av hverandre på Amøy og på Evje; på Hvitlycke er 
de forbundet. Men vi finner også hjulet og ringen forenet til et billede, 
på Aspeberget og i Krapperup park. Hvor begge guddommene optrer som 

dyr, som bukk og hest, kan de stå på linje og være motstillet mot hverandre 

som på Hvitlycke. Eller hesten kan stå under bukken som på Kalleby og 
Backa. Det hender at solguddommen er uttrykt ved sitt tegn, hjul eller 
spiral, mens den andre guddom optrer i skikkelse av en hest. På den ene 

Fordalsristning står de på linje, på den andre står solspiralen over hesten. 
Til det første svarer den mest berømte av alle forekomster, solvognen fra 
Trundholm, hvor de to guddommer har vært forbundet. På Tro står hesten 
under dobbeltspiralen, mens den på Okkenhaug vesentlig står på linje med 
den. Derimot forekotnmer det ikke at soltegnet står under hesten. Mere 
komplisert er forholdet når guden optrer i menneskeskikkelse. Her kan det 
hende at man finner den ene gud og ikke dén annen. Således har vi guden 
med de store hender alene i „Skomakaren“ og i kjempen fra Litsleby. 
Solguden og hans svenn forekommer uten guden med de store hender på 
Norre Trattelanda med hjulet som tegn, på 


Bjørnstadskibet to ganger som hammermann. 
Og solguden finnes også ganske alene, f. eks. 
på Solberg. Hvor de forekommer sammen, 
er det på Aspeberget slik at de fører hver 
sin gruppe. På Brecke er det slik at de står 
i hver sin stavn på et skib. På Backa ut¬ 
mark/og på Backa er de skilt ved en såle. 
På det siste sted har hesteguden dyreform. 
Han optrer som en hest. Det viser sig her 



at gruppen er delt i to ledd, så vi forstår 


at den består av to guddommer, skjønt det 


Fig. 46. Brecke, Brastad. 
(Detalj.) 

Fig. 47. Blomberg, Kinnekulle, 


Fig. 48. Bakkehaugen, Skjeberg, Østfold 


er tre guder. Men leddelingen kan også opheves. Ved repslyngnmgen 
på Backa utmark står hver gud for sig. Det merkeligste eksempel 
på ophevelsen av gruppedelingen finnes på ristningen fra Evje. Her 
optrer gudene samlet, den ene under den andre, og de er like store. 
Merkelig nok står hammerguden, som jo egentlig er solgud, som den nederste 
av dem. Der er her tre størrelser, like store alle tre, og dog har samme 
ristning uttrykt disse guddommer ved to tegn, skivehjulet og ringen, som 
viser at om de er tre guder, så er de dog to guddommer. På Blomberg, 

hvor guden med de store hender 
forer sitt sekundære attributt, 
øksen, står de tre guder side 
om side med hverandre og er 
jevnstore. Det ser da her ut til 
at grupperingen efter guddom- 
mer blir visket bort, at sol¬ 
gudens følgesvenn holder på å 
utvikle sig til å bli en gud for 
Fig. 49. Ristning fra Evje. si g °S bli jevnstor med de 

andre, og at vi således får en 
gruppe på tre guder, mens man før hadde en gruppe på to gud- 
dommer, hvorav den ene uttrykkes som guden og hans følgesvenn. 
Det synes da som sluttpunktet i den historiske utvikling er at denne 
følgesvenn emanciperer sig fra sin herre og blir en selvstendig gud. 



2. Gudinnen med skjoldet. 

Vi har nevnt at det øverst på Aspebergristningen står en kvinne 
ved siden av en rund skive omgitt av grener, og vi mente i henne å se 
en gudinne (se fig. 1). Hun står i en liten gruppe, hvor der bare er fire 
størrelser. Lengst fremme er en båt; men den er liten, og den er tom. 
Mellem båten og skiven med grenene om står en underlig skapning. Den 
har to ben og synes å være en fugl; men til forskjell fra de fugler som 
ellers finnes på ristningen, og som vi senere skal omtale, har denne fugl 
en lang hale med flere fjær. Det er mulig at det skal forestille en hane. 
Ingen av disse tegn har noget med virkeligheten å gjøre. Det er rimelig 
at vi i dem allesammen må se guddommelige attributter. Men undersøkelsen 
av disse blir meget mere vanskelig enn ved de tre guder, fordi vi mangler 
sikre tilsvar til dem på helleristningene. En ting synes imidlertid å være 
sikker, skjønt man har villet hevde det motsatte. Det er at denne skive 
med grenene om ikke kan være noget soltegn. Den står i en gruppe for 
sig og er forbundet med en kvinne, mens solhjulet nedenfor er omgitt av 
en stor og en liten mann. Og nede ved kampgruppen står denne skive 
for sig over gruppen, mens solhjulet eller et bruddstykke av det står 
nedenfor gruppen, omgitt av den store ring. Det må derfor antas at de 
er forskjellige størrelser. 

Unektelig er denne skive med grenene om det mest 
gåtefull^ av tegnene, og den har vært forklart på høist 
forskjellig måte; men ved den mangler vi dog ikke helt 
tilsvarende figurer. Et sted har vi den således forbundet 
med en menneskefigur. På Lofåsen under Kyrkoryk i Tanum jr io . Lofåsen 
(fig- 5 °) står skiven forbundet med en skikkelse som nok kan .Kyrkoryk. 

Fig. 51. Stora Berg, Biskopskulla socken, Uppland. 


opfattes som en kvinne; men både skiven, især dens grener, og skikkelsen er 
meget dårlig utført. De gir dog et nøiaktig tilsvar til billedet på Aspeberget, 
og på begge steder står en offergrop, en alvkvarn, ved skiven, på Aspeberget 
foran den, på Lofåsen mellem skiven og skikkelsen. Men ellers forekommer 
skiven med grenene om helt selvstendig. På en stor ristning fra Fossum 
forekommer den i to vel utviklede eksemplarer uten forbindelse med nogen 
skikkelse (se fig. 68). Det blir vel å anta, slik som vi har formodet ved 
øksen, at denne skive, hvad den nu kan være, har vært brukt som kult- 
redskap, og siden er blitt gudetegn. Denne antagelse er vag og almindelig; 
men den angir en retning for forklaringen. 

På nogen ristninger finnes, som vi siden skal se, grenene løst fra 
skiven, og vi kan da bestemme dem særskilt, den runde skive for sig og 
grenene for sig. Og vi må anta at sammenhengen mellem dem er av 
kultisk art. Vi må se et trekk av en kultskikk i den ting at grenene blir 
føiet sammen med skiven, slik at de utgjør en kultgjenstand. Jeg finner 
her at den forklaring som er mest liketil og naturlig, er at grenene er 
virkelige avhuggete grener, og ^ at , den runde skive er et rundt skjold. 
Skjoldet forekommer ved vårprosesjonen. I Rom blev således det hellige 
ancile og dets senere efterligninger ført i optog ved en vårfest. Billedet 
av et slikt optog med skjold tror jeg å finne på en ristning som dr. Ekholm 
har publisert, fra Stora Berg i Biskopskulla sogn i Uppland (fig. 51). Det 
er fen hel rekke av ringer med vandrende ben under, ikke mindre enn 23. 
Et utsnitt derav gjengis efter Almgren: Hallristningar och kultbruk-, fig. 48. 
Dr. Ekholm og professor Almgren tolker det som billeder av solen som bæres 
i prosesjon. Dr. V. la Cour betrakter dem som personifikasjon av solen, 
slik at de vandrende ben skal betegne solens bevegelse på himmelen. Men 
der er ingenting ved disse ringer som antyder at de skal være hjul, eller 
























38 


JUST BING 


overhodet at de skal gjengi solen. Da de forekommer i så lang rekke, er 
det naturligere å opfatte dem som skjold, og når skjoldet her er formet 
som ring, finnes tilsvarende til dette mellem de skjold med grener om som 
vi her behandler. Det skal vi straks se. Denne forklaring er i hvert fall 
enkel, og om den er riktig, har vi altså her prosesjon med skjold uten 
grener. Når det er så underlig fremstillet at man bare ser benene av dem 
som bærer skjoldet, kan man forklare det slik at skjoldbærerne ikke hadde 
nogen interesse i sig selv; det som var viktig, var at skjoldene blev båret 
og vist frem på rituell måte, 

Med denne forklaring har vi henført skjoldene til et kultisk optrin ved 
vårprosesjonene, og derved kan vi forklare at skjoldene er blitt prydet 
med avhugne grener. Ved vårfestene er det på mangfoldige måter skikk 
å „maie“ både mennesker og gjenstander med nye løvgrener. Når skjoldene 
således har fått sitt utstyr av grener, må det vel tenkes at de er blitt 
smykket ved „maiing“. Riktignok hører vi ikke om maiede skjold, men vi 
har en tilsvarende forbindelse mellem skjold og nek. I den engelske konge- 
rekke forekommer Scyld Scefing, skjold, sønn av nek. Og professor Chadwick 
har i sin bok „The Origin of the English Nation" fremdradd en krenike- 
notis om at munkene fra klostret i Abingdon omkring 870 satte ut på 
Themsen et skjold med et nek i og på det et brennende lys. Det drev 
rundt en eng, og derved viste klosteret sin rett til engen. Skjoldet har 
således sin plass i de ritus som har til mål fremme av årsveksten, årets 
fruktbarhet. 

Dette gir oss mulighet for nærmere å forklare billedet på en ristning 
fra Lilla Arendal (se fig. 58). Her ser vi skjoldet gruppert sammen med 
en hest. Nu har vi tidligere vist at hesten er et dyr for den guddom som 
efter sitt vesen er en fruktbarhetsguddom. Og når skjoldet på Aspeberget 
er blitt attributt for en gudinne, har dette den sammé betydning; for i 
enhver gudinne finnes et element av en fruktbarhetsgudinne. Her blir da 
forholdet å opfatte slik at mellem to guddommer som begge er fruktbarbets- 
guddommer, er det forekommet en attraksjon, og derfor er den kvinnelige 
fruktbarhetsgudinnes tegn, det maiede skjold, gruppert sammen med den 
mannlige fruktbarhetsguds dyr, hesten. På Aspeberget derimot står ved 
kampgruppen gudinnens maiede skjold for sig, mens hestegudens tegn, ringen, 
er forbundet til ett billede med solguddommens hjul, slik som disse guder, 
solguden og hesteguden, pleier å danne en gruppe på helleristningene. 
Vi skal siden finne tilfelle hvor vi kan iaktta en lignende forandret gruppering 
som her på Lilla Arendal. 

I grenenes stilling til skjoldet finnes der forskjellige variasjoner. I en 
ristning fra Hjulatorp, Bergs sogn, Småland (fig. 52), som professor Almgren 
har avbildet i sin bok „Hållristningar och kultbruk", har vi skjold hvor 
grenene er plasert inne på skjoldet. I ett tilfelle går de ut fra midten og 
åpner sig mot omkretsen, i et annet tilfelle er det motsatt, fra omkretsen 
åpner de sig mot midten. I de eksempler vi har sett fra Bohuslen, er de 

Fig. 52. Hjulatorp. 

Fig. 54. Tegneby. (Detalj.) 




Fig. 56. Hvitlycke. (Detalj.) 


avbildet utenfor skjoldranden. Det kan tenkes her at i virkeligheten er hele 
skjoldet maiet, men at man bare har avbildet det av grenene som når 
utover skjoldranden. Men grenene kan også optre løst fra skjoldet. Professor 
Almgren har her satt i forbindelse med de bohuslenske figurer et billede 
som finnes innrisset på et horn fra Wismar (fig. 53). Her står grenene 
fritt omkring den runde skive; men mellem dem og den er der overalt 
innrisset et punkt. Utgiveren av tegningen, professor Belz, holder det for 
å være et telt hvorom der ligger en ring av menn. Og professor Almgren, 
som opfatter de bohuslenske figurer som menn der foretar en eller annen 
rituell dans eller lignende omkring et solbillede, er enig med ham i at 
disse grener her skal forestille mennesker. Prikkene blir da bestandig å 
forklare som mennenes hoder. Men i så fall er hodene her skilt fra kroppen, 
og det er vanskelig å se menneskelegemer i disse grener både her på 
Wismarhornet og på de bohuslenske figurer. Sammenstillingen av dette 
billede med ristningene fra Bohuslen er utvilsomt et viktig funn. Men da 
jeg opfatter figurene i Bohuslen som skjold med grener, opfatter jeg også 
dette billede på samme måte. Grenene er her løst fra skjoldet; men punktene 
mellem dem og skjoldranden antyder forbindelsen mellem dem. 

Også på bohuslenske ristninger er det tilfelle hvor grenene forekommer 
løst fra skiven, nemlig på den såkalte andre Aspebergristning og på 
Hvitlyckeristningen. De danner her likefrem en egen type. Skjoldet er 
her meget lite og omgitt av fire grener, som er større enn det. I det ene 
tilfelle er skjoldet formet som en ring, og svarer da til billedet på Stora Berg. 

I alle tilfelle gives der grener som er løst fra skiven, og på ett billede er 
det tilfelle med alle grenene (fig. 54, 55, 56). Vi gjør her den iakttagelse at 
det er grenene som er blitt dominerende'; skjoldet har tapt sin interesse og 
er svunnet inn til en liten runding, skive eller ring. Den kultiske hovedvekt 
ligger her på grenene. Trekulten synes å ha fått overtak over skjoldkulten. 

Dette gir anledning til å tyde i samme retning billeder hvor en gren 
optrer alene, helt uten skjold. Dette mener jeg å finne på ristningen fra 



Fig. 57. Bjørngård, Hegre. 


Klinta (se fig. 4). Der har vi, som vi har sett, et skib, over det en sol, 
under det to hester. Ved siden av dem står en figur som dr. Arne men'er 
er overdelen av en liggende mann; benene er bortslitte. Men jeg har 
allerede før sagt at jeg opfatter figuren som en gren med tre kvister. Vi 
kan da mene at den er fullstendig bevart, og behøver ikke å ty til antagelsen 
om at den ikl^e skulde være fullendt, eller noget av den skulde være slitt 
bort. Og om den nu er å opfatte som gren, tror jeg den her står som 
ekvivalent for skjoldet med grenene om. Her er trekulten blitt helt suveren 
og representeres av grenen. Vi får da på denne ristning ved skibet billede 
av de samme guddommer som vi fant på Aspeberget: øverst solen, under 
skibet hesteguddommen. Den optrer her i skikkelse av et hestepar. Og 
den er gruppert sammen med grenen, som her er uttrykk for den samme 
guddom som skjoldet med grenene om på Aspeberget. Men vi må være 
opmerksomme på at fordelingen av disse guddommer er en annen enn på 
Aspeberget. Der var hesteguddommen og solguddommen forenet. Her står 
solguddommen for sig, og hesteguddommen finnes i nær forbindelse med 
grenen, som her er å opfatte som symbol for gudinnen med skjoldet på Aspe¬ 
berget. Det stemmer overens med hvad vi fant på billedet på Lilla Arendal. 
Også her har der vært en attraksjon som har ført sammen de to fruktbarhets- 
guddommer, guden hvis dyr er hesten på Arendalsristningen og hesteparet 
her, og gudinnen som representeres ved sine tegn, her grenen og på 
Arendalsristningen skjoldet med grenene om. 

jeg tror å finne grenen i forbindelse med gudinnen på en ristning fra 
Bjørngård, Hegre, Nordtrøndelag (fig. 57). Her er den største skikkelse 
efter min mening å opfatte som billedet av en kvinne. Det er påfallende 
at den er helt aphallisk, mens det motsatte er tilfelle med andre, mindre 
skikkelser. Ganske visst mangler hun det lange hår som er kjennetegnet 
for kvinneskikkelser på de bohuslenske helleristninger; men funnet fra Egtved 
i Danmark viser at en bronsealdersk kvinne kunde bære sitt hår kortklippet. 
Foran hennes hode er avbildet en gren med tre kvister med toppen ned¬ 
over, og lenger nede en fugl, som her må være en gås eller en svane. 
Med hensyn til kvistene svarer grenen til den på Klinta og til de bohus¬ 
lenske billeder, mens den oventil har likesom et lengere håndtak. Jeg har 
antatt at grenene overhodet må opfattes som eksempel på en trekult. Men 
jeg er her tilbøielig til å sette grenen i forbindelse med en spesiell art av 
denne. I Sparta blev guttene ved en fest for gudinnen Artemis' Orthia 
pisket tilblods foran .hennes alter med grener av et hellig tre, og det sies 
at det var for å gjøre dem hardføre; men professor Anton Thomsen har 
gitt en annen forklaring av denne skikk. Han har satt den i forbindelse 
med troen på treets livgivende makt og ment at piskingens mål er å tilføre 
de unge forøket livskraft fra treet. Han setter det i forbindelse med skikken 
hos oss å slå mennesker med fastelavnsriset. Det er en skikk uten betyd¬ 
ning, men han mener at den oprinnelig bunner i den samme tro på livs¬ 
kraften i treet som tilføres menneskene når de blir slått med grenene. Jeg 
anser det for rimelig at den gren som her er avbildet, skulde svare til 
fastelavnsriset og grenen av det hellige tre som guttene i Sparta blev pisket 
med. Svanen må her være gudinnens hellige dyr. Og da er det merkelig 
at vi kan finne svanen også ved skjoldet. På Nackhalle i Halland (se 
Montelius, Sveriges forntid, fig. 179 a) er funnet et prosesjonsskjold av tynn 
bronse, og det er dekorert med en ring av svanebilleder. Et lignende 
skjold er funnet i Klein-Glein i Østerrike. Svanedekorasjonen synes her 
å ha en rituell betydning, og et tegn på det samme gjenfinnes på ristningen 
fra Lilla Arendal (fig. 58). Ved siden av det maiede skjold og hesten står 
i et skib tre menn med svanemasker. Almgren kaller dem for langnesede 
menn; det er i den grad riktig at det ikke er nok, det er tydelig hodet 
av fugler, svaner eller gjess. Jeg må derfor anse gruppen som et kultoptog, 
hvor der i kultskibet står skjoldbærende menn med svanemasker. 

På et dansk skjold gjenfinnes tilsvarende dekorasjoner. Men her er 
der svanehalser forbundet med konsentriske cirkler, som er soltegn, og til 
denne forbindelse skal vi siden komme tilbake. 

Vi har således sett svanen i forbindelse med skjoldet på samme måte 
som den på helleristningen fra Bjørngård er stillet sammen med gudinnen 
og hennes andre symbol, grenen, og vi har sett dette også ved den form 
som skjoldet har i denne forbindelse på bohuslenske ristninger, nemlig der 
hvor det er utstyrt med grener. Men vi så at på Aspeberget hadde skjold- 
gudinnen nok en fugl i sitt følge, men det var en helt annen fugl enn 

Fig. 58. Lilla Arendal. 


svane eller gås, det var en fugl med,lang hale. Dette synes å gjøre identi¬ 
fikasjonen mellem skikkelsene på Aspeberget og på Bjørngård nokså tvilsom. 
Imidlertid har man her i mytologien et merkelig tilsvar. Til den romerske 
gudinne Juno var .gjessene helliget. Man husker at det var Junos gjess som 
vekket mennene og således fridde Kapitol fra gallernes anfall. Men Juno 
hadde også en annen fugl som sitt dyr, og det var en fugl med en lang 
hale, påfuglen. Nu er det langt fra mig å ville forklare den merkelige fugl 
på Aspeberget som en påfugl. Jeg tror tvertimot at Junos påfugl ikke er 
oprinnelig, at den på grunn av sin statelighet er trått istedenfor en fugl 
som hadde en enklere skikkelse. Og denne fugl tror jeg er en hane. Hanen 
har i folketroen forbindelse med fruktbarhet. Man ofrer således en hane 
ved bryllup og likeså ved husbygning, forat ætten og hjemmet skal trives. 
På tysk kaller man det for „Brauthahn“ og „Richthahn“. Også svanen er 
opfattet som livsbringer. I Mellemeuropa tror man at det er storken som 
bringer de små barn; men den samme rolle har svanen på Island og andre 
Vesterhavsøer, meddeler dr. G. Wilke. 

Det tredje tegn som står ved gudinnen 
på Aspeberget, er den lille, tomme båt. Til 
dette forhold har jeg ikke funnet noget til¬ 
svarende på andre helleristninger. Naturlig¬ 
vis kunde man ville identifisere det med det 
skib på ristningen fra Lilla Arendal hvori de 
tre menn med svanemaskene står, og mene 
at dette er et kultskib som hører sammen 
med skjoldet og grenene og med svanekulten, 
og at det så går over til å bli attributt for 
denne kults gudinne. Men denne antagelse 
er altfor dristig, og særlig er forskjellen i 
den billedlige fremstilling for stor til at man 
kan fatte tillit til den. Man må gå utenfor 
Norden for å finne noget tilsvarende. I Ger- 
mania kap. 9 omtaler Tacitus at en del av 
germanerne dyrker en gudinne hvis tegn er 
en båt, han kaller henne for Isis, og man har 
på øen Walcheren gravet ut tavler med billedet av en gudinne som setter sin 
ene fot på et skib og i innskriften kalles for Nehalennia (fig. 59); navnet antas 
å være germansk, men i latinsk form. Om disse kan identifiseres med gudinnen 
på Aspeberget, er imidlertid ganske usikkert. En tvilsom forklaring er mulig 
bedre enn ingen forklaring; men det er også mulig at den er verre. Jeg lar 
det derfor henstå uavgjort og nøier mig med å hevde at det av billedet frem¬ 
går at den lille, tomme båt her må være å opfatte som et attributt for gudinnen. 

Vi har ved denne gudinne funnet en forbindelse, dels med trekult og . 
dels med dyrkelsen av en fugl, og har opfattet det som de blev dyrket som 
livgivende makt og som livsfrembringer. På en ristning fra Medbo i Brastad 
har vi billede av tre med fugler; men det er ganske uvisst om man ksin 
henføre dette billede til den idékrets vi har funnet i forbindelse med gud¬ 
innen. Ganske visst har vi ved betraktningen av disse billeder beveget oss 
på gyngende grunn; men tydeligst taler her selve Aspebergristningen. 
Der står gudinnen sammen med skjoldet med grenene om med sin lang- 
halete fugl og sin lille båt, og skjoldet med grenene om er gjentatt som 
gudetegn nede ved kampgruppen. Omkring gudinnen grupperer sig vår¬ 
festens skjoldprosesjon, treet som livgivende makt, fuglen som livsbringer 
eller som fremmer av ættens liv. Skulde det da ikke være tillatt å gjette 
på at den skibsdragning over land til fremme av fruktbarheten som prof. 
Almgren har hevdet, klargjort og i rik fylde dokumentert i sin mesterlige 
avhandling, også som resultat skulde hå feiet båten som gudesymbol til 
denne fruktbarhetsgudinne. Prof. Almgren er selv inne på tanken ved om¬ 
talen av Tacitus’ Isis og av Nehalennia, og jeg mener at billedet av den 
lille båt ved gudinnen på Aspeberget taler i samme retning, selvom der 
ikke kan gis ytterligere bevis for det. 


3. Aspebergristningen. 

Ved de foregående undersøkelser om gudenes skikkelser, dyr og tegn 
har vi forberedt en forståelse av helleristningenes billeder, og vi vil nu gå 
til forsøk på en tydning av en del helleristninger. Det sier sig selv at det 
er ganske få av dem som vi vil kunne tyde meningen av. Utvilsomt er 
nemlig i mange tilfelle helleristningene opstått litt efter litt, og da blir det 
umulig å finne sammenheng i dem. Man. har endog villet gjøre en slik 
gradvis vekst til en lov for helleristningene, og dermed kommer man i det 
vesentlige til å slå bom for ethvert tydningsforsøk. Jeg tror imidlertid at 
denne betraktning er overdreven og ikke kan gjøres gjeldende overalt. 
Ved et så omfattende billedverk som Kivikgraven må man anta at billedene 
er utført samtidig for å innsettes i graven, og at det derfor må iallfall være 
tillatt å forklare dem i sammenheng. I det minste må hver enkelt helle 
være utført samtidig og bli å betrakte som en helhet. Og blandt dem er 
hellene nr. 7 og 8 ristninger hvor vi har ikke mindre enn tre billedrekker. 
Antagelsen av den gradvise utførelse av ristningene kan derfor ikke stenge 
ute tydningsforsøkene, hvor man mener å kunne se en sammenheng i 
billedene. Det er ut fra denne opfatning at jeg i det følgende gjør forsøk 
på å tolke en del større helleristninger. 

Jeg begynner med Aspebergristningen (se fig. 1), som i det hele danner 
utgangspunktet.Tor mine tydningsforsøk. Ved de foregående undersøkelser 
er vi nådd så langt at vi kan forklare den i dens helhet i store trekk. Vi 
ser guden med de store hender som førende for skibsgruppen, de tre 
høvdingeskib foran og de femten menige skib bak. På samme måte fører 
solguden og hans følgesvenn med hjulet mellem sig gruppen med pløier 
og kvegdriver^ Over det hele svever gudinnen med skjoldet og hennes 
andre attributter. Og ved kampgruppen står gudetegnene gjentatt, øverst 
det maiede skjold og nederst solhjulet med ringen om, og vi har gjort det 
sannsynlig at denne ring motsvarer guden med de store hender. I dette 
har vi billedenes innhold i vesentlige trekk. Vi må nu videre søke å for¬ 
klare enkeltheter i billedene. Selvfølgelig kan vi ikke forklare alle enkelt¬ 
heter, og der er nogen av dem hvis forklaring må utstå, da den først vil 
fremgå av vår betraktning av billedene på andre helleristninger. Men ved 
nogen detaljer kan vi allerede nu opta undersøkelsen, finne tilsvar på andre 
helleristninger og derigjennem lete oss frem til en betydning. Ved andre 
kan vi ganske visst nu antyde en forklaring; men undersøkelsen i dens 
hele omfang vil det være best å opsette. Den er nemlig så vidløftig at 
den vilde bryte sammenhengen. 

Kanskje det mest påfallende i jordbruksgruppen er at det over den 
største okse er satt billedet av en orm. Det er naturlig å opfatte den som 
en beskyttende fylgje; og dette har sitt tilsvar i folketroen. Her er ormen, 
som nok egentlig er å opfatte som en inkarnasjon av den avdøde herre, 

Fig. 59. Nehalennia. 











4 6 


JUST BING 


FRA TROLLDOM TIL GUDETRO 


47 


blitt overhodet et slags beskyttende vette. I Sverige mener man at ormer 
skaper tomtebolykke. I Jylland graver bonden ned en død orm ved sitt 
hus for å beskytte det. Og i Russland, meddeler G. Wilke, holder man en 
tam snog i fjøset. Det skal beskytte feet mot ulykkebringende demoner. 

I det siste eksempel har man det aller nærmeste tilsvar til vårt billede. 
Også her synes det å være ment at ormen skal beskytte okser og kuer og 
særlig det dyr den er satt over, en okse, som vel kan antas å være stam- 
oksen. Vi må foreløbig neie oss med denne forklaring. I et senere avsnitt 
skal vi forfølge denne beskyttende orms forekomst på helleristningene og 
i senere billeder, og betrakte der) utvikling som vi her kan iaktta. En annen 
merkelighet ved denne gruppe er at den er likesom kantet med skib. De 
finnes endog mellem dyrene. De største av dem finnes fremme; lenger 
bakover avtar de i størrelse. Det største av dem har en merkelig konstruk¬ 
sjon. Det danner en hel, massiv figur fra reling og til kjøl, mens ellers 
skibene har kjølen som et særskilt vedheng til skroget. Ofte er de for¬ 
bundet med nogen stenger fra bunnen av skroget og ned til kjølen. Midt 
i dette skib står en høi strek som når opover de andre mannskapsstreker, 
og over deres hoder går det en tverrstrek tvers gjennem den. Man spør 
sig uvilkårlig selv om dette er et hellig tegn eller kanskje et primitivt 
gudebillede, eller om det skulde være tilfelle at man i det torde se en 
liten mast med en rå. Det er bare meget svake tegn og dessuten meget 
sjeldne tegn til at det på helleristningsskib skulde vært brukt mast og seil, 
så spørsmålet må bli stående uløst. Ennu merkeligere er detskib som står 
ovenfor. I det finnes nemlig ikke noget mannskap, men det står i det tre 
firfotdyr, ett større og to mindre. Alle disse skib synes å være forskjellige 
fra dem nedenfor i skibsrekken, eller iallfall å ha en annen opgave enn 
den, og da de likesom innleder jordbruksgruppen eller gir den en beskyt¬ 
tende omgivelse, kommer vi uvilkårlig til her å søke forklaringen efter den 
idé som prof. Almgren har utviklet med overbevisende styrke, nemlig at 
skib på helleristningene ofte er å betrakte som kultskib. Disse skib skulde 
da være fremtredende ledd i den kulthandling som her skal gi beskyttelse 
og trivsel for det jordbruk og den fedrift som i gruppen er fremstillet ved 
pleieren og kvegdriveren og hans kveg. Så meget mere er dette sannsynlig 
som vi har den besynderlighet at i det øverste av skibene fremme står tre 
dyr. Her synes nemlig å være fremført festens tre offerdyr. Til dette skib 
med offerdyrene har vi et sidestykke på en helleristning fra Tessem i Beit- 
staden, Nordtrøndelag (fig. 60). Her finner vi et skib, og i det står to 
hester. Dette skib synes anderledes enn de andre på ristningen, for det er 
tegnet med fire linjer, mens de andre bare er tegnet med to. Vi ser da 
her på/Aspeberget at øverst føres frem offerdyrene; sikkert kan vi ikke 
bestemme hvad slags dyr det er; men det store er muligvis en hest og de 
to mindre sauer. Nedenfor i rekke med det kommer det store, merkelige 
kultskib, som synes å være helt innklædd og mere gjort for å rumme enn 
for å bli manøvrert. I midten står her stangen med tverrtreet, hvorom 



Fig. 60. Østre Tessem, Beitstaden. 


mannskapet grupperer sig. Bakenfor og nedenfor følger mindre kultskib. 
Og bak dem viser sig billedet av det kveg og den pløier for hvis skyld vel 
kulten blir øvet. 

Ved skibsgruppen nedenfor ser vi en forskjell i skibenes konstruksjon. 
De store skib har kjølen forbundet med skroget ved mellemledd, nemlig 
loddrette stenger. Ved skibsrekken bakenfor ligger skroget nede på kjølen. 
Dette er en mere primitiv konstruksjon, og forskjellen mellem dem synes 
å være en social forskjell. De almindelige bondeskib er blitt tilbake i en 
gammel form, mens de ledende skib har nådd et høiere trin i utviklingen. 
De blir da å betegne, slik som jeg før har gjort, som menigeskib og 
høvdingeskib, og tilsammen danner de en revy av den flåte som er rustet 
til tokt. 

Vi vender oss nu til den nederste gruppe, kampgruppen. Her ser vi 
menn med løftede økser, to mot to, og til venstre står en som mangler 
det ene ben. På en annen gjengivelse finnes dette avhugne ben ved 
mannen — det er ikke lykkedes mig å finne det da jeg undersøkte ristningen 
på stedet, jeg har sett den slik som den er avbildet her. Da der ellers er 
to mot to, kan man anta at det er meningen å fortelle i billedet at det er 
lykkedes to av „våre“ å overvinne og felle tre motstandere i kampen. Der 
er her å merke at gudetegnene, som er gjentatt ved denne gruppe, står 
over og under de menn hvis økser er høiest løftet. Det synes å utmerke 
dem som de seirende. Med denne opfatning vil kunne bringes i sammen¬ 
heng en merkelig detalj ved en av de kjempende. Det er en hvis eks blir 

Fig. 61. Lyse. 


overraget av hans mot¬ 
standers — efter vår for¬ 
klaring altså en av de 
overvunne. Ved hans ene 
ben er festet et lite skib 
med to mannskapsstreker. 
Dette er i sig selv ufor¬ 
ståelig; men på den nær¬ 
liggende Hvitlyckeristning 
(se fig. 65) finnes en gruppe 
som kan gi forklaringen. 
Der ser vi en liggende 
mann. Ved hans hode 
kneler en kvinne. I Ymer 
1917 har Arthur Nordén 
tydet denne gruppe. Når 
mannen er fremstillet lig¬ 
gende, viser det at han 
skal opfattes som død. 
Kvinnen ved hans side 
må tenkes å være den 
kvinne som steller hans 
lik. Nu er det merkelige 


ved denne døde mann at 

hans ene ben løper ut i et skib med flere mannskapsstreker. Dette skib 
må opfattes som hans dødsskib. Ganske den samme forklaring vil kunne 
gjøres gjeldende ved figuren på Aspeberget. Ved den „overvunne er 
dødsskibet føiet til som vedheng, han er overgitt til døden med to ledsagere. 
Det kan tenkes at det med disse to i dødsskibet er ment hans to strids- 
feller i kampgruppen, men det kan selvfølgelig også være at det er to 
undergivne som er fulgt sin herre i døden. 

Til venstre ved mannen med de avhugne ben står tre fugler. De er 
forskjellige fra den fugl med .lang hale som finnes ved gudinnen med skjoldet 
øverst. Det er mulig, om vår forklaring av gruppen holder stikk, at de tre 
fugler på en eller annen måte står i forhold til de tre fallne. Og det er så 
heldig at vi på helleristningene kan finne tilsvar som vil gjøre det innlysende 
at dette virkelig er tilfelle. På en ristning fra Lyse, Lyse herred, Bohuslen 
(fig. 61), ser vi øverst fem hodeløse menn; gjennem det øverste på den 
største går der en gjennemskjærende linje og ovenfor den igjen en 
parallelj' linje; de er formet som skibskjøler. Nedenfor står fem fugler. De 
svarer til de fem menn, som vi må anta er drept. Noget lignende, men 
mere drastisk forekommer på den ristning fra Brastad som vi har hentet 
billede av „Skomakaren“ fra (fig. 62). Der ser vi benene av tre menn, av 
den til høire også det nederste av kroppen. De er avskåret ved en dobbelt- 


/ Tt^ 

Fig. 62. Brastad, w Skomakaren". 
(Detalj.) 

linje som den på Lyse. Et stykke nedenfor jl 

ser vi tre fugler. Visstnok er fuglene her 

mere langbent, og avstanden fra dem til . —""'TI Jj Jl 

de overhuggede menn er større enn på ^ |j H* 

Lyse. Men situasjonen er påfallende lik 
på begge steder, og ved fuglene står på y^/ 
begge steder en offergrop. De tre fugler Vi) J * 

svarer her til de tre par manneben, som ^ 

de fem fugler på Lyse svarer til de fem f r> A 

hodeløse menn. Og på samme måte kan Mj 

vi anta at de tre fugler ved kampgruppen 3 fl 

på Aspeberget må svare til de tre som _y a /W 

vi mente var falt i kampen. Alle disse "t f 

billeder må vi tro gjelder falne fiender. W 7 © 

Den fulle seier over en feilet fiende viser II ff 11 

man når man ved den falne setter billedet 

av den fugl som er forbundet med ham. Fi 8- 6a ' Brastad - ^komakaren». 

_ i . , . . , (Detalj.) 

Dette har sammenheng med den vidt 

utbredte tro at sjelen eller livsånden tar 

form av en fugl. Etnologene skiller mellem to slags sjeleforestilling. Den 
ene fester sig ved legemet og gir sjelen en legemsform (Kfirperseele). 
Den andre ;ser sjelens vesen i det levende åndedrett (Hauchseele); sjelen 
er her flyktig,-., og den avbildes i skikkelse av en fugl. Særlig er dette 
tilfelle når livsånden forlater legemet i dødsøieblikket. Dr. Wilke meddeler 
at de gamle bøhmere antok at sjelen forlot de døde i en fugls skikkelse, 
og den holdt sig ved hans legeme inntil liket var blitt brent. Likeså om¬ 
taler han den sjømannstro at når sjømenn forliser, flyr deres sjeler op som 
hvite fugler, duer -eller måker. Og ved dødsfall hadde Vedaenes indere den 
skikk å kaste en klump deig ut til fuglene. De mente at de avdøde for¬ 
fedre i fugleskikkelse kom for å hente den dødes sjel, som også blev til 
fugl. (Oldenberg: Religion der Veda, s. 564.) Denne tro ligger til grunn 
for hellenernes forestilling om seirener (se f. eks. Martin P:n Nilsson: Olympen, 
s. 72, fig. 30). Som gravmonument bruker de billedet av en. fugl med 
kvinnehode; det er den dødes sjel som skal være nær ved hans grav. 
Denne forestilling møter vi visstnoL allerede på den store vase fra Dipylon 
(se Undset, Zeitschrift fiir Ethnologie, 1890, s. 67, fig. 13), hvor et liktog 
er avbildet. På likvognen er der et dekke som er dekorert med fuglebilleder, 
og under hestene foran vognen er der billede av en fugl. På sarkofagen 
fra Hagia Triada (fig. 63) står der over griffene som drar vognen, en fugl 
med kam; man antar at det skal være den døcles sjel, og man sammen¬ 
ligner en tilsvarende forestillihg hos egypterne, hvor denne form av sjelen 
kalles ba. I de tre fugler på Aspeberget kan vi således mene å finne 
billedet av livsånden hos de tre falne fiender; at fiendene er døde, betegnes 
ved at fuglene finnes utenfor dem. 

Ved denne gruppe har vi hittil festet oss ved billedet av de kjempende. 
Men gruppen inneholder mere. På hver side' av denne kampgruppe finnes 
en rekke skib. Sammenligner vi disse to skibsrekker, vil vi se at rekken 
til høire står i skjønn orden, og over den står en såle avbildet. Men ved 
rekken til venstre er skibene i uorden. Ordenen forstyrres både av mannen 
med det avhugne ben og av de tre fugler som kommer innimellem skibene. 
Denne forskjell er så påfallende at det legger oss den forklaring nær at skibs- 
rekken til høire er den seirende flåte, og at uordenen i skibsrekken til 
venstre 'tyder på nederlag, særlig da den forstyrres av den mann som har 
mistet sitt ben, og av de tre fugler som vidner om falne fiender. Nederst 
ved derine skibsrekke står billedet av to firfotdyr vendt mot venstre. Det 
er ikke urimelig også i dem å se et tegn for nederlag. Dessverre kan ikke 
dyrene bestemmes, men jeg er tilbøielig til å gjette på at de skal være 
åtseldyr av en eller annen art. I motsetning til disse må sålen over skibs¬ 
rekken til høire antyde dennes seier eller det som skaffer den seier, kraft 
eller samhold. Men spørsmålet om betydningen av såletegnene på helle- 
ristningene hører til de aller vanskeligste problemer. Såletegn finnes over 
hele verden, fra India i øst til Amerika i vest. De finnes på paleolittiske 
ristninger, og ved dem er der skikk og tradisjon som er levende den dag 
idag. Det kan derfor ikke la sig gjøre å utrede spørsmålet om deres 
betydning her. Det må vi opspare til vi kan gi en nogenlunde omfattende 
oversikt. Her skal vi bare antyde en forklaring, eller rettere sagt et par 
forklaringer, som her kan komme i betraktning. Mangesteds antas sålene 
å være gudenes fotspor, og de skal bringe fruktbarhet. En noget annen 
forklaring og en som jeg er mest tilbøielig til å godta, gir en skikk som 
meddeles fra Skottland og Irland. Der skal den nye eier på gården sette 
sine føtter i disse såler for å vise at han vil følge i sine forfedres fotspor 
og øve rett og skjell. Dette har jeg sammenlignet med den ættledings- 
ceremoni som omtales i Gulatingsloven. Der skal brygges øl og lages en 
sko. Skoen settes ved ølkaret, og i den stiger først ættlederen, så den som 
ledes i ætt, og siden ættens andre medlemmer. Skoen svarer til sålene, 
og her synes den å være tegn for ætten. Men disse to forestillinger om 
fruktbarhet og om ætt eller stamme synes å kunne møtes lengst tilbake 
som skudd av samme rot. Og i begge to synes å ligge forestilling om en 
kraft som kan skjenke seier. Det er dette som vi ser i såletegnet her på 
Aspebergristningen. 

Hermed er vi nådd til en foreløbig oversikt over hele ristningen. Den 
er så tydelig leddelt, så klar at vi kan opfatte den i store trekk. Men den 
har også sin interesse ved at dens gjenstand er så vid. Vi møter på den 
folket både i krig og i fred. Vi ser detn i arbeide med pløining av sin 
jord og gjeting av sitt kveg. Vi ser også deres skib opstillet i slagorden 
som krigsflåte, og vi ser dem i kamp, hvor øks er løftet mot øks. Vi synes 
å høre deres jubel når fienden er feilet, når de har hugget benet av den 
ene, når de vet at sjelefuglene ikke lenger er i de tre motstandere, men 



Fig. 63. Sarkofag fra Hagia Triada. 


kan vises utenfor dem. Både i krig og i fred vet de hvilke guder de skal 
fortrøste sig til, de stiller deres billeder foran sin virksomhet. Og ved 
kanipgruppen har de alle guders tegn gjentatt oppe og nede. Gudenes tegn 
omgir deres seier over motstanderne. 

Jeg bemerker her at skibene på ristningen ikke er mindre enn fire 
slags. Ved flåterevyen og i skibsrekkene på kampgruppen har vi for oss 
krigsskib eliter slike som er bestemt til å være det. Derimot er skibene 
ved jordbruksgruppen å opfatte som kultskib. Ved siden av disse arter 
forekommer to enkelte eksemplarer som representerer hver sin art. Oppe 
ved gudinnen med skjoldet står foran i hennes gruppe en liten tom båt, 
som er hennes attributt, altså et gudeskib. Og i kampgruppen er der feiet 
til den ene overvunne et skib som må være hans dødsskib. Ristningen 
er således, kan man si, et prøvekort på alle de slags skib som man finner 
avbildet på helleristningene. 

Ser vi imidlertid på ristningen i det hele, vil vi iaktta at de øverste 
grupper danner en helhet for sig. Flåterevyen peker på krigsrustning, 
jordbruksgruppen på fred. De supplerer hverandre, og de står under 
beskyttelse av stammens guder. Disse guder optrer her både i menneske¬ 
skikkelse og dyreskikkelse, og de har med sig sine tegn og attributter. 
Solguden har fått tildelt sig fredens jordbruksgruppe; guden med de store 
hender, ildguden, krigsflåten. 

Og over det hele svever gudinnen med skjoldet og hennes øvrige 
attributter. 

Den største er den fredelige jordbruksgruppe. Den er kantet av skib 
som må opfattes som kultskib, i det ene står der tre offerdyr. Derimot 
synes billedet av det store hornkvég og av pløiningen å være billeder av 
den virksomhet som man ber om gudenes nåde og ønsker kultens virkning 
for. — På samme måte er krigsflåten stillet under beskyttelse av guden 
med de store hender. Vi har nok her billede av kultus og offer; men det 

hele billecje av disse grupper er ikke så meget avbildning av kultscener 
som de synes å inneholde en bønn om trivsel, fremgang, seier. Denne del 
av ristningen kommer således til „å stå i optativ" for å bruke et uttrykk 
fra gresk grammatikk. 

Den nederste gruppe, kampgruppen, synes å være en senere tilføielse. 
Menneskeskikkelsene er her større og anderledes enn ovenfor. Denne til- 
føiede gruppe har imidlertid idéforbindelse med gruppen ovenfor, da gude- 
tegnene her er gjentatt. De synes likefrem å henvise til billedene ovenfor, 
hvor guddommene optrer i alle sine former og med fullt utstyr. Men vi 
kan ikke si om den er tilføiet kort tid efter eller efter århundrer. Den er 
nemlig både forskjellig i menneskefremstillingen, og den rest som er igjen 
av solhjulet, viser hen på et mangeeket hjul, en mere utviklet form enn 
solhjulet ovenfor, som er et korshjul. Den hele gruppe synes å være frem¬ 
stilling av en begivenhet som er foregått, at vår flåte har seiret over fiendens 
flåte, og at våre to h.øvdinger har feilet fiendens tre høvdinger. Denne 
gruppe synes således å være den stolte fremstilling av et seiersminne. Den 
må betraktes som et tropaion. Den er feiet til gruppene ovenfor, hvorved 
man søkte gudenes nåde, tilføiet efterat denne gudenes nåde var fullbyrdet, 
og de hadde skjenket oss seiren. 


4. Hvitlyckeristningen. 

Vi har ment å kunne vise at kampgruppen på Aspebergristningen er 
å betrakte som en senere tilføielse, ganske visst i tilslutning til de ovenfor- 
stående grupper. De kjempende menn er større og til dels anderledes utstyrt 
enn de mennesker som forekommer i gruppen ovenfor. Et lignende forhold 
kan man iaktta på den nærliggende store ristning, Hvitlyckeristningen. Her 
har vi øksemenn som i holdning og størrelse svarer til dem på Aspeberget. 
Men de er noget mere stramt skjematiske i utførelsen, så de kanskje er 
yngre i stil. Den høire side av ristningen er gjennemtrukket av et perle¬ 
bånd av offergroper, som når fra øverst til nederst, og på begge sider av 
denne linje står menn med løftede økser. Svarende til kampgruppen på 
Aspeberget synes vi her å ha billede av „den vebnede fred 11 (fig. 64). 
Menneskeskikkelsene er her forskjellige fra ristningens venstre del. Og det 
gjelder ikke bare menneskene. Også skibene er anderledes, utstyrt med 
kryssribber. Slike skib finnes på Villfarastenen fra Skåne og på astgøtiske 
helleristningen Men jeg minnes ikke å ha funnet dem på helleristninger fra 
Bohuslen, og navnlig finnes de ikke på den venstre del av denne ristning. 
Vi stiller ,derfor som noget for sig den høire del av ristningen, og jeg må 
la den stå uforklart. Derimot vil jeg forsøke å tyde en del grupper på 
venstre side. 

Denne del skilles i to deler ved en mann med umåtelig lange armer 
(fig. 65). Denne mann med de lange armer står uten sidestykke på helle- 



Fig. 64. Hvitlycke-ristningen. Høire del. 

ristningene. Der finnes nok mange langarmete skikkelser, men ingen som 
kan sammenlignes med ham. Han avviker fra normal menneskeskikkelse, 
så at man naturlig vil opfatte ham som en vetteskikkelse. Men han synes 
å være en annen enn de gudeskikkelser vi hittil har kunnet konstatere. Vi 
kan bare nå frem til et svår på spørsmålet hvem han er, ved å betrakte 
de grupper som står nær ved ham og synes å ha en tilslutning til skikkelsen. 
Den ene av disse grupper har vi allerede omtalt. Til høire ved hans hånd 
kneler en kvinne ved en liggende mann, hvis ene fot løper ut i et skib. 
Og som nevnt har Arthur Nordén forklart denne gruppe slik at kvinnen 
steller mannens lik, og at skibet må betraktes som hans dedsskib. På den 
annen side til venstre ved den langarmete mann har vi en annen gruppe, 
en stor mann, fulgt av seks med oprakte hender. En lignende gruppe på 
den store Lokebergsristning har Nordén tydet som en dødsprosesjon (fig. 66), 
og en tilsvarende opfatning må man kunne gjøre gjeldende ved denne 
gruppe på Hvitlycke. , Ja, overensstemmelsen strekker sig ennu videre. 
Foran dødsprosesjonen på. Lokeberget er der et skib. Det beherskes av 
en stor mann, hvis skikkelse når igjennem det, og ellers er det bemannet 
med almindelige mannskapsstreker. I tilslutning til forklaringen av optoget 
med den store mann og de mindre menn omkring ham som en døds¬ 
prosesjon må det da være naturlig å opfatte dette skib som et dødsskib 
og den store mann som høvdingen der skal jordes i det, og mannskaps- 
strekene som dem som skal følge ham i graven. Også på Hvitlycke er der 
et skib foran dødsprosesjonen. Ganske visst er her alle mannskapsstrekene 
fullstendig normale; men forbindelsen med prosesjonstoget må gjøre det 
rimelig at dette skib er dødsskibet for prosesjonens store døde, og det må 
vel sies å være en støtte for denne opfatning at der nedenfor skibet står 
en mann med oprakte hender, en adorant, og at alle mennene i døds¬ 
prosesjonen har samme stilling; de fadder den store døde med oprakte 
hender. Det finnes ingen andre grupper som .står i forbindelse med den 
langarmete mann. Det er et tomt rum mellem prosesjonen og dødsskibet 
til venstre og kvinnen med liket til høire. Begge grupper som er knyttet 
til mannen med de lange armer, er begravelsesgrupper, og det blir da 
naturlig å opfatte denne vette som selve gravvetten, ham som råder over 
gravhaugen hvor nu den døde høvding skal gjemmes. De lange armer er 
karakteristiske for „skjuleren“. Denne vette samler det hele til en gruppe, 
og det er vel rimelig at det er den samme døde det handles om på begge 
sider av denne gravvette: den samme døde hyldes av sine seks sønner til 
venstre og stelles som lik av sin hustru til høire for denne gravens vidt¬ 
favnende vette. Når gravvetten er fremstillet sterkt ithyphallisk, er grav- 
phallos^n/et billede arkeologene vel kjenner. Ganske visst er denne forklaring 
av den merkelige skikkelse bare en „interpretasjon ut fra konteksten"; men 
sannsynligheten av den vil vanskelig kunne bestrides. Og hvis denne for¬ 
klaring er riktig, viser hyldningen av den døde fra de seks menn med op¬ 
rakte hender til venstre like ved gravvettens utstrakte hånd et merkelig 



Fig. 65. Hvitlycke-ristningen. Venstre del. 

Fig. 66 LSkeberget. (Detalj.) 


tilsvar til en begravelsesskikk som vi har beretninger om. Det fortelles at 
når man har ført likkisten til kirkegårdsporten, stanser man, reiser likkisten 
på ende og hylder den døde, før man fører ham gjennem kirkegårdsporten. 
Her skjer det samme ljke utenfor gravhaugvettens rekkevidde. Gravvetten 
er en neitral vette. Derfor vil man stille ham — d. v. s. graven — under 
de heie guders varetekt, og man har satt disse guders tegn, bukkehode og 
ring, over skikkelsen. 

Ovenfor har vi en gruppe som vi allerede har tydet som et bryllup. 
Brudeparet står under fruktbarhetens hellige øks, som løftes av en stor 
mann, mulig en prest, mulig guden selv. Som bekjent er i primitiv religion 
gudebegrepet labilt, så der skilles ikke bestemt mellem guden og hans 
representant, en prest eller en konge. Dr. Ekholm, som prinsipielt tyder 
helleristningen ut fra dødskulten, ser heri „den dødes harem", den kvinne 
som blir ofret til den døde for å være hans hustru i dødsriket. Skikken 
omtales av araberen Ibn Fozlan i hans reiseskildring fra Russland i vikinge- 
tiden. Da gruppen nedenfor gjelder en død, kunde det passe her. Imidlertid 
synes det å være mere rimelig at det gjelder en levendes ekteskap. Er 
øksen fruktbarhetens symbol, så er det lite sannsynlig at det er den dødes 
ekteskap vi har for oss. Det er neppe trolig at man viet den dødes ekteskap 
til fruktbarhet, det passer iallfall ulike bedre til den levendes ekteskap. Også 
et annet ledd i bryllupsceremoniene har vi for oss her på ristningen. Det 
største skib på ristningens øvre del har vi tidligere påvist er en skjematisk 
gjengivelse av det samme motiv som er avbildet i brudebåten fra Kalleby. 
Ganske visst er både brudeparet, de to forbundne, og hele mannskapet ellers 
her ikke utformede menneskeskikkelser som på Kallebyristningen. Den hele 
situasjon med de løftede økser og staven og de to forbundne under de løftede 
økser svarer dog i alle deler til situasjonen i skibet på Kallebyristningen. 
Det er brudeskibet, det er brudeparet som sitter forenet; de hellige to 
prosesjonspkser, fruktbarhetens symboler, løftes over dem, og skibets høveds¬ 
mann løfter samtidig sin stav i luften. 

Det billede som dominerer i den nederste del av ristningen, er et stort 
skib. Nordén har vært opmerksom på at der i bakstavnen her ligger en 

Fig. 67. Tanum. (Detalj.) 


mann som er omgitt av de andre, og som visstnok er død. Og han har 
funnet det samme motiv på en annen helleristning fra samme bygd, Tanum 
(fig. 67). Men over dette skib svever som beskyttende fylgje guden med 
de store hender, som her har et spyd ved siden av sig, og som derfor vel 
er å betrakte som krigsgud. At der i bakstavnen ligger en død mann, 
dermed står det visstnok i forbindelse at vi på det nærmeste skib ser mann- 
v skapet knele og løfte sine armer mot himmelen. Her ser vi rimeligvis døds- 
klagen over den døde som ligger i bakstavnen av det store skib. Men om 
denne sammenheng synes ganske klar, er det langtfra klart hvordan vi skal 
tyde den. Mulig er den døde på det store skib en fiende, og dødsklage- 
skibet er fiendtlig overfor det store skib. Da er meningen at.dette store 
skib har stått under krigsgudens særlige beskyttelse; det har vunnet sin 
store seier; endog fiendenes høvding er feilet, og vi har bortført hans lik. 
Hør hvor de ombord på hans skib utstøter dødsklagen over ham! Men det 
kan også tenkes at den døde i bakstavnen er selve det store skibs høvding. 
Midt under seiren — derpå tyder det at krigsguden står over skibet — er 
han falt, høvdingen. Hans menn står om hans lik i bakstavnen. Og de 
har latt dem på det andre skib istemme dødsklagen over ham. Det er som 
Håkon den gode i slaget ved Fitjar, det er som Gustav Adolf i slaget ved 
Liitzen. Hvis man velger den siste forklaring, er der en annen gruppe på 
ristningens nederste del som tyder på hyldning av den døde. Et stykke 
til venstre nedenfor skibet bukter sig en orm. Den er visstnok av samme 
art som ormen over oksen på Aspeberget; men her står den i sin oprinnelige 
betydning. Den er dødsormen (die Totenschlange), inkarnasjonen av den 
døde høvding, og foran denne orm står en mann med løftede armer. 
Adoranten hylder sin falne høvding i den nye skikkelse han åpenbarer sig 
i, nemlig som dødsorm. Litt til venstre står en såle. Vi har før forklart 
at den kan ansees som et tegn for ætten, og dette ættens tegn kan mulig 
settes i forbindelse med dødsormens hyldning. Det er visstnok ikke urimelig 

å anta at det er den samme døde, ættens store døde, som vi møter i alle 
disse billeder av død og begravelse. Oppe under gravvettens skyggende 
armer ser vi ham under hyldning føres til dødsskibet, ser vi hans lik bli stelt 
av hans hustru. Og disse trekk står i forbindelse med gravhaugens store 
vette. Nedenfor ser vi hans dødsferd under seiersløpet på det store skib, er vidne 
til at dødsklagen over ham blir istemt. Det er, kan man si, eposet om hans 
fall. Lengst nede foldes hans dødsorm. I denne scene — ved den er satt 
ættens tegn, sålen — ligger løftet om at hans minne skal dyrkes, hans grav- 
kultus pleies. 

Overhodet forekommer det mig rimelig at der er sammenheng mellem 
gruppene på denne del av ristningen, at de alle handler om samme person, 
den døde, hvis gravferd vi har for oss i midtgruppen. Og den naturligste 
opfatning forekommer mig å være den at det er hans liv og død som er 
skildret i disse billeder. Han er brudgommen i de to bryllupsgrupper oventil, 
han er den falnes seierherre på det store skib nedenfor. Men da fremtrer 
også en annen skikkelse ved siden av ham, det er den kvinne som til høire 
i midtgruppen steller hans lik. Uvilkårlig tror vi at det er hans hustru, ja, 
det forekommer mig som om den hele ristning er hustruens minnesmerke 
over sin ekteherre. Det er naturlig for henne å ta med i dette minnes¬ 
merke billedet av deres bryllup; hun viser hvor hun har stelt hans lik, og 

hvor det hyldes av deres sønner eller av dem som er med på hans døds¬ 
ferd. Hun viser billedet av sin husbonds gravvette, og over den setter 
hun sine guders tegn. Og så setter hun billedet av hans død-midt under 
seiersløpet med dødsklagen over hans fall. Hun setter også billedet av at 
hans dødsorm blir hyldet, setter det som et løfte om at hun skal dyrke 

hans grav og hans minne. — Der er over disse billeder et særpreg: man 

kan her likefrem tale om en utpreget følsomhet i fremstillingen. Sammen¬ 
ligner man bryllupsgruppen øverst med andre lignende grupper, vil man 
se at skikkelsene på de andre står hver for sig, ja, på Store Hoghem- 
gruppen er kvinnen tydeligvis ment å være beklædt fra øverst til nederst. 
Det er således ikke fremstilling av akten, det er en primitiv, plump og rå 
ekteskapsbetegnelse. Til forskjell fra de andre grupper der finnes bare 
ett tilsvarende eksempel på det — er her også skikkelsenes hoder forbundet, 
slik som de er ved fremstillingen av brudeskibet og på skibet på Kalleby- 
ristningen. Det er visstnok de eldste billeder vi har av et kyss. Denne 
gruppe synes i sammenligning med de tilsvarende å vise en erotisk ømhet 
som ellers ikke forekommer. På samme måte er der over den kvinne som 

kneler ved liket, et drag av sorg og ømhet. Og liketil patetisk stiger døds¬ 

klagen fra de knelende i skibet nedenfor; de løfter sine armer i fortvilelse 
mot himmelen. Uvilkårlig ser jeg i disse billeder uttrykk for en hustrus 
sorg i det minnesmerke som hun setter over husbondens død. Naturligvis 
kan dette ikke bevises, men der er hos den som forsøker å tyde, uvilkårlig 

en trang til å forbinde, til å lage novelle. Og her tror jeg der ikke er 

noget til hinder for å la denne diktning vokse frem fra selve billedene. 

Hvitlyckeristningen gir et motbillede til Aspebergristningen. Her død, 
der liv. Her ser vi dødsklagen istemmes, her stelles den døde, her hyldes 
han og følges han i døden av sine menn. Og mens Aspebergristningen 
gir folkets ytre liv, dets næring og dets krigsferd, er det her som hjemmet 
åpner sig for oss. Vi ser brudeferd og bryllup, vi ser hustruen knelende 
ved sin manns utstrakte lik. 

5. Fossumristningen. 

I den samme bygd som de to ristninger vi tidligere har tydet, finnes 
den merkelige ristning på Fossum. Men om de er nær hverandre i sted, 
er der i tid en bet}'delig avstand mellem dem. Dr. Gunnar Ekholm, som 
særlig har studert helleristningenes kronologi og her bygger på formen av 
skibene, har på min forespørsel sagt at han setter Fossumristningen til slut¬ 
ningen av bronsealderens første periode (omkr. 1600 f. Kr.), men han setter 
Aspebergristningen til fjerde periode (omkr. 1000 f. Kr.). Rimeligvis er Hvit¬ 
lyckeristningen ennu noget senere. Vi så jo her at guden med de store 
hender, som stod over det største skib, hadde fått spydet ved siden av sig, 
mens han på Aspebergristningen, hvor han førte flåterevyen, var våbenløs. 
Det viser vel at han på Hvitlyckeristningen er nådd et skritt videre i sin 
utvikling. Vi må da vente å finne andre størrelser og andre forhold på den 
meget eldre Fossumristning enn vi har funnet på de to andre, og vi skal 
se at det slår til. 

Fossumristningen gjør et livlig inntrykk; på den foregår adskillig (fig. 68). 

I midten stinger en mann en hest, ned til venstre stinger to menn en hund. 
Hester og hunder var offerdyr hos de gamle nordboer. Og sammen med 
dem forekommer fugler, haner eller hauker. Vi har et bevis for at et slikt 
offer finnes langt tilbake i forhistorisk tid. Ved Ystad i Skåne er funnet en 
hesteskalle med flintdolk i. Og på helleristningene kan disse offerdyr gjen¬ 
finnes. Foruten offeret av hest og hund her på Fossumristningen tror jeg 
å kunne vise denne gruppe offerdyr på et par ristninger fra Brastad preste¬ 
gjeld syd i Bohuslen. På ristningen fra Backa Utmark (se fig. 93) er der 
like ved den øverste gudegruppe billede av h>md og fugl, visstnok hane, 
og så under et sålepar en hest over et skib. Og på den tidligere omtalte 
ristning, „Skomakaren“, har vi like ved hovedskikkelsen en hund og en 
fugl, høiere oppe et skib med en. hest over (se fig. 40). Ved hunden og 
fuglen er der to menn; mulig svarer de til de to som her stinger hunden, 
men det kan naturligvis ikke sies bestemt. I de to siste billeder er den 
senere så bekjente gruppe offerdyr blitt komplett, men på Fossumristningen 
finner vi ennu bare offer av hest og hund. 

Ovenover hundeofferet blåser to menn på lur, og ved siden av dem 
står en kvinne med oprakt arm. Hun er kjennelig på sitt lange hår. Hennes 
stilling synes å tyde på en hellig ekstase, og man kan forklare det som 
hun utfører en bønn eller besvergelse, kanskje nærmest en galdresang, som' 

Fig. 68. Fossumristningen. 


står i forbindelse med lurblåsten. En tilsvarende scene har vi visstnok for 
oss på en ristning fra Lycke i Tanum (fig. 69). Der løfter fem menn over 
sine hoder ting som prof. Almgren mener skal forestille neverlurer, og i 
stavnen ved dem står en kvinneskikkelse. Det er et annet moment av op- 
trinet som fremstilles her. Kvinnen rører med sin hand ved den nærmeste 
manns kne, og neverlurene svinges i været. Og antallet av lurblåsere er 
større; men personalet synes ellers å være det samme: lurblåsere og en 
kvinne som deltar i kultakten. Her foregår denne på et skib, og da selv¬ 
følgelig på et kultskib. Det representerer et mere fremskredet utviklingstrin. 
Ovenfor lurblåserne på Fossumristningen har vi to maiete skjold, slik som 
vi kjenner dem fra andre helleristningen Det er hellige gjenstander som 
er fremført ved anledningen, og dette er visstnok et vesentlig ledd i festen. 
Her finnes flere skib, og når de forekommer i forbindelse med offerscener 
og andre kult-ceremonier, må vi anse dem for å være kult-skib. Dessuten 
finnes menn med øks. To av dem hever dem mot hverandre, men de stål 
stille, så nogen blodig kamp synes det neppe å være, og flere har øksen 
løftet uten motstander. De svinger sine økser ut i luften både her og der. 
Slike øksemenn med svære økser forekommer også i mengdevis på den 
visstnok meget gamle ristning fra Jårrestad ved Simrishamn i Skåne, hvor 
øksene ikke synes å ha noget bestemt formål som de rettes mot. Vi 
har sett at øksen er fruktbarhetens symbol. Den holdes over brudepar, og 
den inngår senere forbindelse med guden med de store hender og blir det 
attributt han optrer med. Her brukes den som kultredskap, dels i en tve¬ 
kamp, slik som den ofte forekommer ved vårfester. Riktignok synes kampen 
her mere å være en parade enn en kamp på liv og død. Dels blir øksen 
løftet og vist frem og synes således å ha selvstendig betydning som ledd 

i kulten. Dette er det eldre stadiuni, før den får forbindelse med nogen 
gudedyrkelse. Og på samme måte vises her frem det maiete skjold, som 
siden er forenet med gudinnen. Det eldre stadium som forekommer her, 
gjør dem til selvstendige ledd i kulten. 

Bare én mann bruker sin øks til avgjort kamp. Han springer frem fra 
et skib — visstnok et kultskib — og driver øksen inn i ryggen på en 
mann med bue, så buemannen flykter med lange skritt. Det synes også 
som det er meget om å gjøre å få fordrevet ham fra den plass han har; 
for han blir også anfalt av en annen, en mann i hukstilling, som vender 
sig bort fra ham og baklengs driver en stokk i hodet på ham. Også på 
, et annet sted-' finnes denne buemann og blir behandlet på samme måte; der 
^ driver også en 'mindre skikkelse en stang i hodet på ham, og skikkelsen 

synes også der vendt den andre veien mens den gjør det. På en ristning 
i nærheten har vi en tilsvarende gruppe (fig. 70). Buemannen sikter her 
ut i det tomme rum, en mann skyter — også med bortvendt ansikt — en 
stokk i ryggen på ham, mens han har forbindelse med en uforståelig, visstnok 
ufullendt gruppe, som han holder ham borte fra. Samsvaret mellem disse 
grupper synes å tyde på at meningen i den nederste del av vår ristning 
er at buevetten skal holdes borte fra hundeofferet — hans motstander står 
like ved det —, og at det ikke er ment at buevetten angriper skibet ved 
siden av ham. 

Denne buevette forklarer jeg ved den folketro at sykdom og død voldes 
ved pileskudd. Vi har „elverskiidd“ for folk, vi har „finnskott“ (svensk: 
vill-lapposkott) for fe. Buemannen må være ejverskuddets vette.. Når han 
blir jaget, svarer det til den skikk „å drive døden ut", som finnes ved vår- 
og sommerfester. Vi kan da forstå at buemannen opfattes som den naturlige 
motstander til øksemannen. Nu er det det merkelige at vi finner denne 
buemann ved en bryllupsgruppe, slik som vi fant øksemannen i samme 
tilfelle. På en ristning fra Varlos, Tanum (fig. 71), står han ved brude¬ 
parene, dog, til forskjell fra øksemannens stilling i tilsvarende tilfelle, i en 
viss avstand, og — hvad der er særlig karakteristisk — der står en offer- 
, grop foran ham. Nu vilde det være meningsløst å vie et ekteskap til sykdom 

og ulykke, hvis ikke denne gruppe skulde inneholde en forbannelse, hvad 

man nødig vil tro. Meningen med 
offergropen må da være et „ hittil og 
ikke lenger". Der er ofret forat du 
skal holde dig på avstand! Do, ut absis! 

På samme måte står denne bueskytter 
på Aspebergristningen i den borterste 
krok til høire ved gruppen med pleieren 
og med kveget, og der står en offer- 
grop foran ham forat han skal holde 
sig borte (se fig. i). 

Man kan således på hellerist- 
ningene se to forskjellige stadier 
i forholdet til denne vette. Det op- 
rinnelige er at man driver ham bort. 

Det gjør man med stokker, og da må 
man vende sig bort, slik at man 
baklengs driver stokken mot ham; 
så farlig er han; eller han forjages med fruktbarhetens hellige øks. 

På det andre stadium har man sluttet et slags forlik med ham. Han 
får sin offergrop foran Sig og må holde sig innenfor denne grense. 

Man gir ham offer forat han skal holde sig borte fra det man vil bevare. 

I denne form dyrkes denne vette av Vedaenes indere. Han heter Rudra, 

og man vet at han skyter sott og død over folk og fe; man ofrer til ham, > 

men ikke på samme plass hvor man ofrer til de gode guder. Hans offer- 

plass ligger lengre borte, og man bruker om offeret til ham et uttrykk som 

betyr „avfinne sig". Man ofrer altså til ham forat han skal holde sig borte. 

Offeret må bringes til et sted som ikke kan sees fra landsbyen. Fra det 
kan da Rudra heller ikke'se landsbyen, og derfor ikke gjøre den noget ondt. 

Folk må holdes borte fra plassen, og offeret må bringes med bortvendt 
ansikt. Når det er bragt og man går hjem, må man ikke se sig tilbake. 

Ved offerkulten til denne vette har man for sig noget av den samme men¬ 
talitet som kommer tilsyne på helleristningene der hvor han drives bort 
med stokker. Også det må skje bortvendt, slik at man driver stokken bak¬ 
lengs mot ham. 

Når øksemannen i vår gruppe springer frem fra et skib, må dette 
opfattes som et kultskib, og plassen ved dette blir da en vesentlig kultplass. 

Den voktes også av en øksemann på den annen side. Den underlige 
hukstilling hos den andre mann som er med på å forjage buevetten, svarer 
til stillingen hos to menn like ved; de står rygg mot rygg og har stokker 
i hendene. Det er visstnok rimelig at denne stilling er en dans^stilling, at 
de opfører en kult-dans, og stokkene har den betydning som vi kjenner fra 
folketroen, de skal fordrive onde vesener. Disse skikkelser minner om en 
gruppe fra Rå i Østfold (fig. 72), som GuStafson under tvil antar er dan- | 

sende menn. Også der er der menn med stokker i hendene og med lig¬ 



nende hukstilling; men de to „dansere“ følger efter hverandre og står ikke 
rygg m °t rygg i:, sluttet gruppe som de på Fossum; den tredje står rolig, 
uten stokk, men med løftet arm. — De to dansere her minner om to menn 
i lignende stilling på en ristning fra Haskje i Tanum (se Baltzer, I, pl. 51 
5 2 > fig- 4 )- Det er den samme stilling på huk, og likeså stokker i hen¬ 
dene, som på Rå. Stokkene anser Almgren under tvil for å være skjold, 
men de svarer meget nærmere til stokkene hos mennene på Rå og på 
Fossum. Skibet måtte her opfattes som et kultskib. 

Ved danserne på Fossumristningen står nogen dyr som ikke er al- 
mindelige på helleristningene, under dem en hjort og lenger nede en annen 
hjort. Over dem står to par dyr. Hvert par er stillet mot hverandre. 
Disse dyr kan ikke sikkert bestemmes, men de som vender sig mot høire, 
er visstnok svin. De andre synes å være rovdyr, men arten kan ikke 
nærmere angis. Av disse dyr er hjortene de mest forståelige. På en gruppe 
på Runohållen, Lilla Gerum, Tanum (fig. 73), forekommer de forenet ved 
et bånd. Efter Hallstroms forklaring har vi her to hjorter, og den bakerste 
bærer et hjul på sine horn. Dette billede viser påfallende overensstemmelse 
med et billede fra Kedabeg i Kaukasus (fig. 74). Også her har vi to 
hjorter og hjulet på den enes horn, men her den forrestes. Da hjulet er 
soltegn, blir hjortene solens hellige dyr, solguddommer. Vår antagelse støttes 
ved billedet av to hjorter øverst på Aspebergristningen. De står her i 
gruppen med kveg og med pløier i den gruppe som har solhjulet med den 
store og den lille mann foran sig. De står på uthevet plass øverst i gruppen, 



Fig. 70. Fossum. (Detalj.) 

slik som det kan passe for beskyttende 
makter. Men på Aspeberget står som 
solgudenes dyr- bukken. Forholdet må 
da være at solguden og hans svenn, 
som har sitt dyr, bukken, under sig, har 
optatt ved siden av sig et annet uttrykk 
for solguddommen, for det er hjortene. 
De har selv beholdt den førende stilling, 
men de har gitt solhjortene en uthevet, 
om enn tilbaketrukket plass. Eller for å 
si det tydeligere, den eldre solguddom, 
hjortene, får sitte bakpå hos den nyere, solguden og hans svenn med deres 
hjul og deres bukk. Tydeligere kan ikke billedene tale. 

Ved disse gamle guddonjmer er det påfallende at de er gjentatt to 
ganger. Vi har to hjorter her på ristningen, og ovenfor har vi to dyrepar. 
Vi har også to hjorter på Runohallen og på Aspeberget og likeså på bronse- 
beltet fra Kedabeg. Til dette svarer at vi på den annen side av.Fossum- 
ristningen har to maiete skjold, det ene over det annet. Vi skal siden møte 
det samme trekk annetsteds. Det er med rette her talt om et hellig totall. 
Eller som Norden uttrykkker sig i sin bok om Kivikgraven, hvor det samme 
forhold forekommer: her er alle gode ting to. 

Med den øverste hjort er de to dansende menn med ryggene mot hver¬ 
andre forbundet på det nøieste. Den enes ben er likefrem tegnet sammen 
med hornet på hjorten. Den nære sammenheng mellem disse billeder kan 
vi foreløbig bare bemerke. Vi kan anta en kultisk forbindelse mellem dem, 
men vi kan ikke forklare av hvad art den er, nok se at, men ikke hvorledes 
de to dansende menn er forbundet med solhjorten. 

Meget vanskeligere å forklare er de to dyrepar ovenfor. De eneste 
som kan bestemmes av dem, er de to svin som vender sig mot høire. Det 
er ikke lykkedes mig å finne svin på andre helleristninger i Bohuslen. På 
Himmelstadlund ved Norrkoping har man en utydelig ristning, som synes 
å vise billede av en hel svinehjord; men nogen forklaring om disse svins 
betydning kan man ikke få ut av den. På Kivikhelle no. 7 forekommer to 
dyr stillet mot hverandre. Jeg har før ansett det mulig at de skulde være 
svin, men jeg er nu enig med prof. Almgren i at man visstnok bør holde 
dem for å være hester. Ellers har jeg ikke funnet svin på helleristningene. 
Men på den store bronsekjel fra Rynkeby på Fyen (fig. 75) har man et 
billede som gir et tilsvar til gruppen med de to dyrepar på vår ristning. 
Der står to dyr vendt mot hverandre. Det til venstre er et svin, men det 
til høire synes å være et rovdyr, kanskje en ulv. Svin mot rovdyr, det er 
ganske det samme forhold som vi har for oss i fordoblet fremstilling her 
på Fossumristningen. Til dette har vi en merkelig litterær parallell. I Svarf- 
dæla saga kap. 23 kjemper den falne Klaufe drabelig som gjenganger. Da 
tar en og tender ild i et stort stykke ved og går mot ham. ' Gjengangeren 



Fig. 72. Rå, Tune. 

forsvinner, og han ser på marken 
en galt og en kvitbjørn, og de gikk 
løs mot hverandre. Denne galt og 
kvitbjørn som kjemper, synes å være 
av samme rot som den forestilling 
der har preget svinet og dets mot¬ 
stander, rovdyret, på Rynkebykjelen, Fi &- Solh j° rter P å Lilla Gerum ' Tanum - 
og som gjenfinnes i vår gruppe på 

Fossumristningen. Nogen nærmere forklaring derav kan vi ikke gi. Svinet 
hører med til eller er et uttrykk for jordguddommer eller fruktbarhets- 
guddommer. Inderne antok at jordens kraft bodde i villsvinet som rotet 
i jorden. Hellenerne ofret svin til Demeter, „Kornmoderen“. I Tacitus’ 
Germania kap. 43 fortelles om æstierne, en stamme ved Weichsel, at de 
dyrker gudenes mor og som hennes tegn bærer billedet av villsvin. 
I Norden rider fruktbarhetsguden Frøy på en galt. Det er da rimelig at 
svinet som fruktbarhetens og den dyrkede jords representant blir en naturlig 
motstander av rovdyrene; men nogen nærmere forklaring av forholdet kan 
vi ikke gi. 

Det synes da som om det er de samme makter vi har i disse gud- 
dommer, som i dem vi ellers har sett, en solguddom og en fruktbarhets- 
guddom; men solens hjorter og fruktbarhetens svin representerer her et 
eldre stadium. Solhjortene svarer her til de senere solguder med deres dyr, 
bukken. Sv.inene er uttrykk for en moderguddom, som senere representeres 
• av gudinnen med skjoldet. Men nogen mannlig fruktbarhetsgud har vi ikke 
på det eldre stadium. 

Disse guder, viser sig her på en særlig beskyttet plass. Derfra drives 
den onde vette med buen ut av øksemannen og den dansende mann som 
vender sig bort fra ham; der ligger kultskibet hvorfra øksemannen springer 
frem. Til den"andre siden er plassen beskyttet av en annen øksemann. Og 
her tredes dansen; da viser gudene sig i „reduplisert“ skikkelse, to ganger 
moderguddommens svin med dets motstander, rovdyret, og to solhjorter. 
Det synes som denne gudeåpenbarelsfe er sluttresultatet av ofringene og av 
kultskikkene. 

Denne gudegruppes vesen forekommer oss ganske gåtefullt. Det er 
særlig vanskelig å forstå hvad- hjort og svin her har å si, hvorfor de 
representerer solguddommen og moderguddommen, og hvilken forbindelse 
der er mellem dem. Hertil er nu å si at kildene 
viser oss en forskjell som er å akte på. Hos indere 
og æstier har vi villsvin, hos hellenerne tamsvin. 

VwT'''— \ Til hjorten passer nu villsvin bedre enn tamsvin; 

\y 'rj' Og- om vi antar dem for villsvin, kan vi mulig 

' _ „. skimte en forklaring. 

Fig. 74. Solhjorter. 

Billede på bronsebelte Religionshistorikerne har i den senere tid hevdet 

fra Kedabeg, Kaukasus. at guddommen oprinnelig er identisk med offerdyret. 

Det er guden som ofres. Hans guddomskraft går over i alle dem som deltar 
i offermåltidet. Særlig har Frazer i sitt verk „The Golden Bough" fremhevet 
dette. Vi kan da i våre dyr på én gang se guddommer og offerdyr. Og 
som offerdyr synes de forståelige. Hjort og villsvin er tilsammen det 
kongelige vilt, og derfor er de utmerket skikket til å bli offerdyr. Men 
de peker på en tid da man ofret vilt og ikke tamme dyr. Vel behøver 
de derfor ikke å vise direkte tilbake til en jægerperiode, men de gir dog 
et langt utsyn bakover. 

Professor Shetelig gjør mig opmerksom på at lenger mot nord, i Finn- 
land, Nordsverige og det nordenfjellske Norge, er annet storvilt, nemlig elg 
og bjørn, trått istedenfor hjort og villsvin, som vi har avbildet her. Det 
forekommer både på arktiske helleristninger, på våben hvor dyrehodene er 
utført i skulptur, og på smykker. Han mener at dette storvilt, elg og bjørn, 
har vært gjenstand for en kultus. Rester av den finnes ved bjørnejakter 
i senere tider. Her nord er da disse det store, hellige vilt, slik som vi må 
betrakte svinet og hjortene på vår ristning. 

Vi kan ennu av Fossumristningen, hvor vi har konstatert hjort og vill¬ 
svin som guddommer, se at de ikke lenger brukes som offerdyr. De dyr 
som blir ofret, er en hest og en hund. Det stemmer med senere tiders 
offerskikk. Hos Tietmar av Merseburg ofres der i Leire 99 hester, hunder 
og haner istedenfor falker; efter Adam av Bremen fantes der ved Uppsala- 
hovet ophengt hester og hunder sammen med de ofrede mennesker. Som 
gudeoffer synes dette offer å være innskrenket til Norden. Men i Iliaden 
ofres der ved Patroklos’ begravelse hester og hunder. Her på Fossum¬ 
ristningen er da det offer som er i bruk, offer av hest og hund. Hjorten 
og svinene er her „forstenede“ offerdyr. Det store jaktvilt brukes ikke 
lenger til offer, men det er blitt stående som guddomsdyr. Det vil være 
umiddelbart forståelig at hjorten med de høie, grenete horn blir solgud- 
dommens, og at villsvinet, som roter i jorden, blir jordguddommens represen¬ 
tant. Det behøver ikke å bli forklart nærmere. 

Merkelig nok har vi en helleristning hvor det S3'nes å forekommé et 
hjortoffer. Det er ristningen fra Sandåker i Nassinge sogn i Bohuslen (fig. 76), 
som Ivar Lindquist har publisert. Her står et brudepar, i et skib og ved 

siden av det i' et annet - 

skib en hjort. At hjorten 
står i et skib, må forklares 
på samme måte som ved 
de tre dyr i skibet på 
Aspeberget og de to 
hester i den firlinjete båt 
på Tessem. Som de må Fig. 76. Sandåker, Nassinge sogn. 

hjorten her opfattes som 

offerdyret ved anledningen, og anledningen må søkes i billedet av det 
andre skib med brudeparet. For dette brudepars vedkommende opfatter 
jeg med Almgren scenen som et kultbryllup. Brudeparet er jonsokbrud 
og jonsokbrudgom. Bryllupet er hieros garnos, det hellige bryllup, slik som 
det blev feiret i Athen til fremme av fruktbarheten. Ved en slik fruktbarhets- 


fest må også solhjorten være med som offerdyr og som guddom. 

Deri største overraskelse på Fossumristningen byr imidlertid den nederste 
gruppe til høire. Der optrer plutselig de dyr vi ellers har funnet som offer¬ 
dyr eller som guddommenes representanter. Der vandrer mot venstre først 
en okse, så to hester og til sist en bukk. Her er det likesom den nye tid 
med ett rykker inn med alle sine offerdyr. Hest og bukk fant vi som 
guddomsdyr' på Aspeberget og oksen som en sjelden variant av bukkeguden 
i ristningen på Osterrod i Kville, hvor mannens hjelm ikke hadde bukke¬ 
horn, men' oksehorn, som også figuren fra Kjøbenhavns museum har det. 

Det er et eiendommelig tilfelle at Fossumristningen og Aspeberg- 
ristningen likesom vinker over til hverandre gjennem flere århundrers av¬ 
stand. Aspebergristniningen har optatt de gamle solhjorter ved siden av 
de nye solguddommer, den store og den lille mann med hjulet og deres 
bukk. Og på Fossumristningen ser vi i det nederste hjerne den nye tids 
offerdyr. Det er på denne ristning som om der i en epilog plutselig viser sig 
noget som vinker på en ny tidsalder, som fra ristningens standpunkt for¬ 
øvrig til slutt gir et lite gløtt inn i de kommende tider. 


6 . Ristningen fra Berga Tuna og hornet fra Wismar. 

Der er fremkommet en helleristning som gir en interessant parallell 
til Aspebergristningens skibsgruppe. Det er ristningen fra Berga Tuna i 
Sodermannland (fig. 77 og 78), som dr. Schnittger har publisert i Forn- 
vannen 1922. Det er en meget gammel ristning; dr. Schnittger setter den 
til andre, mulig til slutningen av første periode av bronsealderen. Den 
viser da tilbake til eldre forhold enn Aspebergristningen. Også her har 
vi en skibsrekke som på Aspeberget, også her står det ene skib nedenfor 
det andre. Men vi har ikke som på Aspeberget høvdingeskibene foran og 
de menige skib bak; ordningen av flåterevyen er her mindre utviklet. Man 

Fig. 77. Ristning fra Berga Tuna. 



Fig. 78. Berga Tuna. (Detalj.) 

har nøiet sig med den ene 
skibsrekke, og den er ikke 
så symmetrisk ordnet. Det 
kan bero på at ristningen 
er eldre og mindre full¬ 
kommen, dels på at den 
er mindre fullkommen be¬ 
vart. Men det eiendom¬ 
melige er at der både 
nedenfor skibsrekken og 
ved siden av den på begge 
steder står kulttegn. Disse 
er ganske enkle på Aspe- 
berget. Der er bare en 
„alvkvarn“, en offergrop, 
på begge steder, og vi 
vilde ikke ha festet oss 
ved dem dersom man ikke 
hadde et merkelig tilsvar 
på Berga. Her står nemlig 
både under skibsrekken 
og ved siden av den, i 
større avstand enn på 
Aspeberget, både to offer- 
groper og en øks; i grup¬ 
pen under står gropene 
ved siden av øksen, i grup¬ 
pen ved siden på hver 
side av den. 

Øksen har vi sett er 
tegn for fruktbarhet, og 
til fruktbarhet hører også 
seier og bytte efter primi¬ 


tiv opfatning. Nu mangler øksen på Aspeberget, men her står foran skibs¬ 


rekken den utpregete fruktbarhetsgud med sine store hender løftet og med 


sin store phallos, merket med hestehodet og fulgt av sin lille hest bak det 


øverste skib. Når øksene er fruktbarhetssymboler, er det et påfallende 

Fig. 79. Bronsealders-urner. 


sammentreff at vi her på Berga har øksebilleder og på Aspeberget billedet 
av fruktbarhetsguden ved skibsrekken. Men denne overensstemmelse får 
større betydning fordi det kan påvises at øksen på helleristningen er 
blitt et attributt til denne gudeskikkelse. På „Skomakaren“ er øksen 
satt ovenpå de oprakte hender. Og dette har utviklet sig naturlig; hos 
Flyhofsmannen er den ene hånd oprakt med lange sprikende fingrer, 
den andre hånd holder øksen. Dr. Schnittger har her avvist den for¬ 
klaring på øksen som symbol for fruktbarheten at det skulde være det 
oprinnelige akerbruksredskap, hakken, som gjenfinnes i disse økser. Det 
passer ikke til bronsealderens bredeggede økser. Jeg vil her forsøke 
en annen forklaring. Øksen er visstnok det oprinnelige redskap til å 
drepe offerdyret. Derfor blir øksen tegn for det gilde blodoffer. Når 
man viser frem øksen, averterer man til maktene, som de tyske kroverter 
for en menneskealder siden: „Heute ist grofåes Schlachtfest!" Dermed 

Fig. 80. Bronsekar fra Bjårsjdholm, Skåne. 


søker man å vinne maktenes yndest, og den tar skikkelse av fruktbarhet i 
en eller annen form. Men det må bemerkes at i bronsealderen må øksen 
ha fått selvstendig hellig betydning, være blitt ansett for hellig i sig selv. 
For man har, som omtalt før, funnet økser av tynn bronse i Sverige og i 
Danmark. De er prosesjonsøkser og har ikke kunnet brukes til å drepe 
offerdyr med. Øksen er da i sig selv kommet til å bli tegn for fruktbarhet, 
og denne betydning har den der hvor den blir holdt over bryllupsparet, 
på Hvitlycke og på Stora Hoghem. Men dersom min forklaring er riktig, 
kan øksene på Berga være offerøkser, bety det store blodoffer. De står 
nemlig side om side med offergropene. Disse har fått det svenske navn 
„alvkvarnar“ av at det i dem blev ofret til alvene i nogen egner av Sverige. 
Efter denne tradisjon har så dr. Ekholm forklart dem som skåler som det 
blev ofret mat i til de døde. Denne forklaring synes jeg er grei, og jeg 
foretrekker den for Almgrens symbolske forklaring, at de skulde være 
efterligning av hulningen fra ildboring, at ildboring skulde symbolisere 
menneskelig parringsakt, og disse „ålvkvarnar“ således bli tegn som skulde 
fremme livets fornyelse overhodet; men offeret i disse skåler kan like så 
vel være bfagt gudene som de døde, og om det oprinnelig er dødsofferet 
eller offeret til gudene, kan vel vanskelig avgjøres. Når de her står ved 
siden av øksen, må det være til gudene det er ofret i dem. Øksen og de 
to offergroper synes da å tyde på et rikelig offer, mens det på Aspeberget 

Fig. 8r. Vognen fra Skallerup. 


er innskrenket til en enkelt offergrop; men til gjengjeld har der flåten fått 
guden med de store hender til fører. 

Et av skibene på Bergaristningen, det femte ovenfra, bærer et solhjul 
av primitiv skivehjulsform. Dr. Schnittger har villet forklare det som „solens 
båt", som férer solen fra vest til øst om natten. Jeg tilstår at denne 
„solens båt" lenge har stått for mig som en tvilsom størrelse, og at 
dr. Schnittgers billeder av „solbåter“ ikke har overbevist mig. Når han 
således viser et billede hvor der over et fullt bemannet skib står et solhjul 
på en stang og en offergrop ved siden, må der sies at det dog vel heller 
er et skib hyis mannskap har heist solens tegn og hedret det ved et offer, 
og derfor setter offerskålen ved siden av solhjulet. Også de andre (tomme) 
skib kan være virkelige skib som er stillet under solens beskyttelse. På 
Bergaristningens skib med sol finnes et par mannskapsstreker, så denne 
forklaring vel er den sannsynligste her. Denne „solens båt" var yndet av 
den franske arkeolog Déchelette. I sin berømte arkeologiske håndbok viser 
han at en båt hvori et hjul h.viler, .og hvis stavner løper ut i svanehalser, 
er bronsealdersk dekor på urner fra Danmark, og at det er degenerert til 
forbindelse av hjul og svanehalser i Hallstatt og Villanovatiden (fig. 79, 
1, 2 og 3). Det samme finnes på motiv fra Tyskland (se Lindenschmidt: 
Altertumer, V, Taf. 56. Fig. 1018). Men der finnes en mere oprinnelig form 
av denne dekorasjon. På et kar fra Skåne (fig. 80) ser man at hjulet ikke 
hviler i båten, men er under den, og at det som man antar for en båt, 
er linjen av en vognkarm som løper ut i svanehalser. Dette svarer til 
den forbindelse mellem vogn og fugler som vi finner på vognene fra 
* Skallerup (fig. 81) og Szaszavaroszek (se fig. 129). Vi må her både gi 

„solens båt" og „solens svane" avskjed. Denne dekorasjon har oprinnelig 
ikke noget med solen å gjøre. 

I skibsrekken på Aspebergristningen finnes der ikke nogen båt med 
solhjul som den på Bergaristningen. Men Aspebergristningen viser sol- 
dyrkelse i en annen gruppe. Foran den store „fredelige“ gruppe med 
pleier og kvegdriver står solhjul omgitt av solguden og hans svenn. På 
Aspebergristningen synes forholdene å være mere utviklet. Der optrer 
gudene i menneskeskikkelse, og der har de da hver sitt departement. 
Solgudene er landbruksministre, og „guden med de store hender" er marine- 
minister. På Bergaristningen står solens hjul over et av skibene inne i 
rekken. Den andre guden ser man ikke noget til; og solens guddom ut¬ 
trykkes bare ved hjulet. I det hele synes Bergaristningen her å stå på et 
eldre trin, hvor guddommene er mindre fremtredende og deres uttrykk 
mindre utviklet. Der er bare ett av skibene, og ett av de minste, betegnet 
ved solens hjul; guddommen uttrykkes bare ved tegn, og dette har ikke 
nogen fremtredende plass. Til gjengjeld er offer- og kulttegnene meget 
mere fremtredende her. Begge ristninger har offertegn under skibsrekken 
og ved siden av. den. Men på Aspeberget er offertegnet bare en offer- 
grop på hvert sted. På Berga står der begge steder en øks og to 
offergroper. 

Mulig har vi også et annet sidestykke til denne gruppe. Det er på 
det tidligere omtalte horn fra Wismar (fig. 82), som er fra bronsealderens 
tredje periode. I den rekke hvor det tidligere omtalte skjold med grener 
om finnes, har vi også billedet av to skib. De er omgitt av fire hjul på 
hver side og dessuten av nogen S-formete figurer, som mulig kan være 
skjematiske fremstillinger av den økstype som vi har på Berga, og som 
vi gjenfinner på østgøtiske ristninger. På den ene side er der fire av dem 
og på den andre, hvor de må nøie sig med ett rum, bare tre. Hjulene på 
den ene side står to og to ved siden av hverandre; på den andre er de 
sammentrengt og står to og to over hverandre, rimeligvis fordi de må gi 
plass for skjoldet med grenene. Man har ment at de fire hjul fremstiller 
en vogn, men det er lite rimelig. Det er fire hjul, likesom det er fire 

økser. Vi har her forenet øksen og begge de andre guddomstegn som 
finnes på Aspeberget, de står beskyttende om de to skib. Antar man at 
de S-formete figurer svarer til øksene på Berga, vil man naturlig opfatte 
billedene på Wismarhornet som en variasjon over samme motiv som vi 
har på skibsgruppen på Aspebergristningen og på Bergaristningen. Den 
synes å danne et mellemledd mellem dem. Øksene på den svarer til Berga, 
men gudetegnene er meget mere fremtredende. Og den har skjoldet med 
grenene om, som vi bare har på Aspeberget. Merkelig er det at både 
hjulene og øksene er gjentatt fire ganger på hvert sted. Når der på det 
ene sted bare er tre økser, er det vel fordi det ikke var rum til flere. 
Skjoldet med grenene var så stort at det ikke kunde gjentas. Utvilsomt 
er hjulene solguddommens tegn, og både skjoldet med grener om og øksene 
kan her stå som representasjon for gudinnen og guden med de store hender; 
men de kan også være kultredskaper uten forbindelse med guddommer. 
I første tilfelle har vi her alle de tre guddommer som optrer på Aspeberget. 
I siste tilfelle svarer det til forholdet på Berga. Vi har solen, og vi har 
kultoksen eller offerøksen; men dessuten har vi skjoldet med grenene om, 
som ikke finnes på Bergaristningen. Forholdet er altså tvilsomt. Vi kan 
ikke med sikkerhet si om vi vesentlig skal betrakte disse billeder som typiske 
for det stadium vi fant på Berga, hvor guddommene var lite fremtredende, 
»• men kulten utviklet, eller for Aspebergets stadium, hvor der bare var små 

rester av kulttegn, men guddommene hadde fått sin fulle utvikling. 

é 

7. Runohållen. 

Runohallen i Lilla Gerum i Tanum (fig. 83) er en ristning hvor enkelte 
ting er utpreget tydelige og andre meget utydelige. Vi har fra denne 
ristning hentet billedet av de to hjorter med solhjulet, som jeg har forklart 
efter det næsten fullstendig overensstemmende billede av to hjorter med 
solhjul på et bronsebelte fra Kedabeg i Kaukasus. Disse hjorter med solhjul 
har fått oss til å bestemme også de to hjorter som finnes på Fossum- 
ristningen, og likeså de to hjorter på Aspebergristningen, som solhjorter. 
Imidlertid er billedet av disse ikke det mest fremtredende på ristningen. 
Hovedfiguren på den venstre del av ristningen er den veldige ko, som i 
forhold til de omgivende figurer har en likefrem mytisk størrelse. Den 
følges av en okse, som er noget mindre. Nedenfor finnes en mindre gjen¬ 
tagelse av koen. På den høire del av ristningen er der en ennu mere 
fremtredende, men også mere gåtefull figur. Der er fire liner som går ut 
fra en ubestemmelig gjenstand og sprer sig vifteformet. To av dem ender 
i en buktning. Med den ene er forenet en figur, som av Almgren tolkes 
som en krumbøiet mann som drar linen, men som jeg heller tror bør 

* forklares som et stykke av en hånd med fire fingrer. Nettop den har 

fått mig til å gjette på at den hele figur forestiller fiskeliner som er kastet 
ut i hver sin retning, og at buktningen på enden av linene skulde være 
krokene. Når der er festet en hånd på linen, så har det sitt motsvar i 
folketroen. Fra Gottland hører vi om at dødningeben blir feiet inn i fiske- 
donene. En fisker brukte en daumannsfinger til flott på sitt snøre og fikk 
en mengde fisk (Save: Hafvets og fiskarens sagor, Visby 1880; Eva Wig- 
strom, i: Svenska landsmålen, b. VIII, s. 300). Troen på at menneskekjøtt 
som agn gir fiskelykke, er utbredt i Nordland. Man har mange sagn om 
det; men ved det er der den fare at man blir forfulgt av spøkelser. Med 
denne tro vil jeg sette den avhugne hånd på fiskekroken i forbindelse. Hvis 
man vil anta denne tydning, kommer man til i koen å se en representant 
for hovednæringen på landjorden. Jorden, moderguddommen, uttrykkes i 
de forskjellige mytologier i skikkelse av en ko. 

Hos Vedaenes indere har vi Ida, som både er gudinne og ko, og i 
den nordiske skapelsesmyte har vi koen Audhumbla. Det er vel også 
rimelig at den hellenske ko-øiete Hera viser tilbake til en gudinne i skikkelse 
av en ko. Ja, dr. Wilke hevder at gresk gé og sanskritt gavja både kan 
bety jord og ko (Religion der Indogermanen, s. 101). 

Vi har da for oss, om jeg så må si, en næringslivets religion. Det er 
fedriften på land og fisket til vanns hvis trivsel søkes fremmet, dels ved 
en magisk handling som at en menneskehånd festes som agn, dels ved å 
avbilde figurene i en størrelse som gir både dyr og redskap en rent mytisk 
karakter. Særlig må vi her si om koen at den visselig skal opfattes som 
guddommelig. Langt mindre fremtredende er her solguddommen med sine 
gamle dyr, hjortene, skjønt billedet av den også blir satt i beskyttende stilling 
høit ovenover fiskelinene for å bringe lykke. Gruppen nærmest over fiske- 
linene kan vanskelig bestemmes; men den synes å kulminere i en arm med 
oprakt hånd. I oldtiden raktes hendene op mot himmelen når man bad til 
gudene, og det er mulig i denne oprakte hånd å se et tegn for adorasjon, 
og dette anbringes da på det viktigste punkt. Men det er også mulig at 
vi her har for oss det symbol hvorav det siden utvikler sig en menneske¬ 
skikkelse, guden med de store hender. I så fall skulde vi her ha den første 
begynnelse til denne guddom. Dette vilde være så meget mere interessant 
som vi siden får se en tilsvarende figur, en arm med oprakt hånd, i for¬ 
bindelse med tegn for solens og månens guddommer i det fremmede billed¬ 
materiale som vi kan hente frem til belysning av helleristningenes billeder. 
Om den her kan settes i forbindelse med solhjortene over den, kan man 
ikke avgjøre, da ristningen nettop på mellemrummet mellem dem er skadet; 
men vi har tidligere sett at den guddom som utvikler sig derav, guden 
med de -store hender, danner en gruppe sammen med solguddommene og 
i den danner den ene pol, mens solguden og hans lille svenn danner den 
andre. Her har solguddommen ennu den gamle form, de to hjorter, og 
den annen guddom er i helt rudimentær skikkelse. Han representeres bare 
av armen med den oprakte hånd som symbol; men forholdet mellem dem 

Fig. 83. Lilla Gerum, Tanum. 


synes å være slik som vi flere ganger har møtt det på helleristningene. 
Øverst står solguddommen, og nedenfor, under den, står den andre guddom, 
enten den nu er uttrykt ved menneskeskikkelsen, guden med de store 
hender, eller ved dyreformen, .hesten. Vi skal også legge merke til at 
'guddommene her inntar en stilling til det som er hovedsaken, fiskelinene 
og koen, som omtrent svarer til den stilling som guddomstegnene på Hvit- 
lyckeristningen inntar til den gravvette, hvis skikkelse behersker hele rist¬ 
ningen. På begge steder er guddommene satt som beskyttere; men det 
viktigste er også på begge steder anledningen, fiskelinene og kyrne på 
Runohållen, gravhaugens vette på Hvitlycke. På det ene sted gjelder det 
den næring som skal opholde livet, fedrift og fiske, på det andre sted 
gravhaugens vette, som skal gi den døde fred. Det er dem som optar 
1 tanken, og deres billede utføres i en storleik som gir hele ristningen dens 

særpreg. 

8 . Kivikgraven. 

På Bjornerod i Tanum er der en ristning som ser besynderlig ut 
(fig. 84). Midt mellem skib ser vi en forspent vogn, og den er forspent 
med en hest og en bukk. Den styres av en meget forkrøblet skikkelse; 
mulig er det bare plogstjerten som forestilles hermed. Men foran den står 
en vel utviklet mann, som bare mangler en arm. Rundt om den er der 
mange offergroper, både foran og bak, og ved venstre side står en mann 
i adorantstilling med armene løftet. Dette kan ikke være noget virkelighets- 
billede, for ingen spenner en bukk og en hest sammen for en vogn. Og 
vi har lett for å finne en symbolsk betydning i det. Vi kjenner jo til at 
våre hovedguder som sine dyr har bukken og hesten, og vi har sett at de 
kan optre i dyreform. Vognen blir da en gudevogn, en vogn som gudene 
i dyreskikkelse trekker. Den enarmede mann foran kan vi mulig kjenne 
som solgudens enarmede tjener; men i så fall står han utenfor situasjonen, 
og det er vel rimeligere i denne skikkelse å se en mann som går foran 
den hellige vogn, og at det bare er tilfeldig at den ene arm ikke er utført. 
At vognen er gudevogn, dermed stemmer dens urimelige plass mellem 
skibene, de mange offergroper og adoranten. På hellige vogner har vi flere 
eksempler. Særlig merkelig er den som omtales i Tacitus’ Germania kap. 10. 
Her heter det at hellige hvite hester blir opalet i hellige lunder. De blir 
spent for den hellige vogn. Stammehøvdingen og stammens prest ledsager 
dem og tar varsel av deres knegg og den støi de gjør. Det er da en slik 
hellig vogn som vi har for oss her, et eksempel på vognkulten, som vi 
oftere kan treffe i bronsealderen. Her har den den form at gudene i dyre¬ 
skikkelse drar vognen. Og på samme måte må vi betrakte vognen i Tacitus’ 
Germania kap. 10. Men den bisarre idé å spenne bukk og hest foran 
vognen viser at vognkulten ikke oprinnelig kan ha tilhørt den krets hvor 
gudenes dyr er bukken og hesten. Den må være overført fra en fore- 
stillingskrets hvor den har en mere rasjonell form. 

Vi har skimtet en sådan forestillingskrets hvor gudene har en sådan 
skikkelse at deres dyr vilde passe som forspann for vognen. På ristningen 
fra Klinta på Oland (se fig. 4) fant vi over skibet en sol og under det to 
hester, og den svarte til ristningen fra Kalleby, hvor der over skibet stod 
en bukk og forbundet med den en sol, og under det en hest. Her ved 
Østersjøen finner vi denne form, solen i forbindelse med to hester. Og et 
slikt hestepar vil passe som forspann for den hellige vogn når vognkulten 
kom inn som et ledd i religion og kultus. Men det største monument for 
denne for,m av vår gudegruppe er den berømte grav på Kivik i Skåne ved 
kysten av Østersjøen. 

Den som har sett Kivikgraven, har sikkert et dypt inntrykk av den 
gamle fortidslevning og dens omgivelser. Graven ligger i brynet av en 
herlig ekeskog; man ser derfra vidt utover havet, og nær ved har man 

Fig. 84. Ristning fra BjOrnerfld i Tanum. 

Kivik landsby, en enetasjes idyll, i de kjente skånske stikkelsbærhaver. 
Jernbanestasjonen ligger en halv mil borte; da jeg besøkte stedet i 1914, 
var veien ned til Kivik ikke farbar for automobiler, og i havnen kunde 
ikke noe dampskib løpe inn. Hester og seil var de eneste befordrings¬ 
midler da som for tusen år siden. 

Kiviksgraven er et av helleristningenes interessanteste monumenter. 
Her har vi både billede av bestemte gudetegn og bestemte optrin. Og da 

de står på en grav, må vi anta at 
det er kultoptrin som må høre med 
til dødsfestens høitideligheter, eller 
at de på en eller annen måte har 
forbindelse med den døde som er 
jordet i graven. 

Der er bevart 6 av gravens 
8 heller, og bruddstykker av den 
syvende er gjenfunnet. No. i er tapt 
og kjennes bare fra gamle tegninger. 
Den har i midten en trekant, på hver 
side av den en øks og en lang, 
smal gjenstand som nogen antar er 
en spydspiss, og under dem et tomt 
skib. No. 2 har et skib med mann¬ 
skap; figurene over det er bortslitt. 
Nordén mener å gjenfinne også linjer 
Fig. 85 a. Kivik helle no. 1. av et anne t skib; men det er vel 

neppe sikkert. No. 3 et hestepar, 
øverst efter hverandre, nederst mot hverandre. No. 4 solhjulet gjentatt 
to ganger. På gravens andre side er no. 5 bortslitt. No. 6 har to solhjul, 
men her har solen månens sigd over sig, utstyrt med spiralornamenter. 
Det er, som tidligere omtalt, min opfatning, mens Nordén holder det for 
å være billede av økser, ikke månebilleder. Gruppene på no. 3, 4 og 6 
er skilt ved eller innrammet i ornamentale bånd. No. 7 og det forsvunne, 
men delvis gjenfunne no. 8 har billede av optog (fig. 85 89). 

Kivikgraven antas nu både av Ekholm og Almgren å matte henføres 
til bronsealderens tredje periode, mens man for vilde sette den til begyn¬ 
nelsen av annen periode eller slutningen av første. 

Billedene i den første rekke viser en merkelig overensstemmelse med 
ristningen fra Klinta, hvad allerede dr. Arne gjorde opmerksom på i sin 
publikasjon av denne ristning. Vi har på Kivik de elementer som finnes 
på Klintaristningen, både solen, de to 
hester og skibet. Men på Klinta er de 
forenet i en gruppe. På Kivik har de 
fått hver sin helle, skibet no. 2, hestene 
no. 3, solen no. 4. Påfallende er at 
billedene av solen og av hestene er 
gjentatt to ganger. Det samme fant vi 
var tilfellet med de gamle guddommer, 
solhjortene på Runohallen, Fossumrist- 
ningen og Aspebergristningen. Her synes 
dette også å ha bredt sig til den andre 

guddom, hesteparet. Ikke nok dermed. Fig. 85 b. Kivik helle no. 1. 

Hvis Nordén har sett riktig, er 
der to skib på no. 2, og på no. 1 
er der to økser og to spyd. 

Treffende sier Nordén at det her 
synes å være regel at alle gode 
ting er to. 

Professor Almgren har gitt 
et nytt opslag til forklaringen 
av Kivikgravens billeder ved å 
sammenstille dem med sarko¬ 
fagen fra Hagia Triada, det be¬ 
rømte gravmonument fra den 
minoiske kulturkrets på Kreta. 

Det har vært en hovedopgave for Fig. 86. Kivik helle no. 2. 

arkeologene å vise forbindelsen 

mellem den kretisk-mykenske kultur og vår bronsealder; man forstår at 
sammenligningen mellem disse to kulturers mest fremtredende gravmonu¬ 
menter måtte være en særlig lokkende tanke, og billedene synes å stemme 
overens i store trekk. På Hagia Triada er det som på Kivik gudesymboler, 
spiraler og solgudens dobbeltøks (fig. 90 a og b), og hovedbilledene på Hagia 
Triada iremstiller optog og offerscener; slik vil og billedene på Kivik kunne 
forklares. Men også enkeltheter stemmer overens. På Hagia Triada bæres det 
til den døde en båt som har form av en nymåne. Den skal visstnok 
bringe ham over til den annen verden, og de skib som finnes på Kivik, 
må betraktes som dødsskib. På Hagia Triada steller kvinner med offer¬ 
dyrets blod, på Kivik er et billede som må forklares som at kvinneskikkelser 
står omkring et offerkar. På begge steder leder musikken ved de hellige 
handlinger. På Hagia Triada er der fløitespiller og citherspiller. På Kivik 
er der lurblåsere. 

Ved sammenligningen mente Almgren også å kunne løse den gåte 
som den merkelige trekant i midten av helle no. 1 frembød. På Hagia 
Triada-sarkofagen stod nemlig tilsvarende figurer, obelisker, hvorpå der var 
stillet to dobbeltøkser, solgudens våben, over kors, og på dem satt en fugl. 
Nu fantes det også to økser på Kivikhellen, og i Broocmans beretning om 
hans undersøkelse av graven i 1764 er forholdet mellem disse økser og 
de gjenstander som ellers holdes for spyd, angitt så at øksene er ophengt 
på to master. Her mente da Almgren å gjenfinne både obelisken fra Hagia 
Triada og det som svarte til de to dobbeltøkser på den; men øksene var 
skafthulløkser, de var skilt ut og ophengt særskilt på mastetrær. Dog her 
er det tilfelle at overensstemmelsen mellem de to monumenter er presset 
mere enn rimelig. Hvis det skulde være slik som Broocman skildrer, måtte 
de to store økser balansere på temmelig tynne kjepper, og det er et ganske 
uantagelig forhold. Det er langt rimeligere å opfatte de tynne gjenstander 
som spyd. Den naturlige forklaring av billedene på denne helle er at her 

vises de ting som den døde har fått med sig i graven, hans skib, hans 
øks og spyd. Og at dette er slik, er så meget mere trolig fordi det blev 
funnet et tilspisset stykke bronse, rimeligvis restene av en spydspiss, i 
graven og en øks i et myrhull tett ved den (Norden: Kiviksgraven och 
andra fornminnen i Kivikstrakten, s. 9 og s. 14). At der er to økser og 
to spyd, kan bero på den rituelle reduplikasjon som gjør sig gjeldende 
ellers på Kivikgraven. Hvis dette er riktig opfattet, kommer vi også til å 
måtte regne med den merkelige trekant som noget der hører med til den 
dødes utstyr ved gravlegningen. Her tror jeg det finnes en forklaring som 
faller tilbake på Almgrens sammenligning med obeliskene fra Hagia Triada. 
Der sitter fugler på øksene. Nu har vi sett at fugler er billeder av de 
dødes sjeler, og nettop slike obelisker eller pyramider hørte med til grav- 
utstyret hvor de var ment å danne sete for sjelene. Som slike seter for 
sjelene forklarer Wilke de pyramideformete stener som ofte forekommer i 
gravene i Kaukasus, India, Persia, Egypt og Mellemeuropa (se Wilke: 
Religion der Indogermanen, s. 44 og fig. 52). Det er da en slik pyramide 
som avbildes her på Kivikhellen som centrum for det hele utstyr den døde 
har fått med sig i graven. Man må legge merke til at skibet på helle no. 1 
er tomt, mens det på no. 2 er bemannet. Det første må betraktes som det 
virkelige skib som hørte med til den dødes gravutstyr, skibet på den andre 
hellen er dødsskibet med den døde og dem som har fulgt ham på hans 
dødsferd. 

Man har noget tilsvarende på Hvitlyckeristningen. Der ser man et 
virkelig optrin like utenfor hånden av den store gravvette. Der hylles 
den store døde med oprakte hender av seks menn. Men lenger fremme 
og innunder gravvetten sees dødsferdens bemannete skib. 

Dette forekommer mig å være den naturligste forklaring. Men det kan 
rettes en avgjørende innvending imot den. Skibsgraven hvor den døde er 
jordet med sitt skib, kjennes bare fra en langt senere tid. Den forekommer 
ikke i bronsealderen. Visstnok forekommer det her forhold som peker på 
at død og skib er forestillinger som hører sammen. De gotlandske skibs- 
setninger, stensetninger som omgir graven og har form av et skib, synes 
således å nå tilbake til bronsealderen. Men noget skib som har fulgt med 
den døde i hans grav eller er blitt ofret til ham ved graven, forekommer 
ikke i denne tid. Derfor svikter det arkeologiske grunnlag foryden tyd¬ 
ning jeg har fremsatt. Ganske visst kunde jeg ville forklare at de got¬ 
landske skibssetninger synes å peke hen på at et virkelig skib har vært 
ofret til den døde. Og når man ikke finner noget eksempel på dette, kan 
det bero på at bronsealderens skib var helt av tre, og at dette forgjenge¬ 
lige materiale må antas å være helt brent op eller også hensmuldret. 
Men jeg vil ikke oprettholde dette standpunkt, da jeg ved et slikt resonne¬ 
ment befinner mig ved den grense som jeg mener en samvittighetsfull 
forsker ikke bør overskride, nemlig grensen mellem hypotese og prosedyre. 
Jeg må derfor her gå tilbake til en subsidiær forklaring, nemlig at døds- 

Fig. 87. Kivik helle no. 3. Fig. 88. Kivik helle no. 4. 

Fig. 89. Kivik helle no. 6. 

skibet også på helle no. 1 er en tenkt størrelse, et billede i forestillingen, 
og ikke et offer som er utført i virkeligheten. Så lenge man ikke har funnet 
at et skib i bronsealderen er blitt ofret ved gravlegningen, må jeg nøie 
mig med denne forklaring, selv om jeg betrakter dette som et offer til den 
arkeologiske forskning. 

På den annen side av dødsskibet har vi på to heller i Kivikgraven 
billedet av hesteparet og solhjulet. Det er de guddommer under hvis 
beskyttelse dødsskibet er stillet. På Klintaristningen ser vi dem som 
beskyttende guddommer over og under skibet og forenet med det til 
én gruppe. 

På den annen side av graven er helle no. 5 uten billeder, og no.. 6 
har solen med månen med sig. Så følger på no. 7 og 8 de billeder som 
byr de største gåter. Her ser vi optrin som undertiden er liketil dramatisk 
beveget. De er ganske tydelige i sig selv, men derfor ikke mindre van¬ 
skelige å forstå. 

De to heller, den bevarte no. 7, og no. 8 hvorav bruddstykker er 
gjenfunnet, men som ellers kjennes fra gamle tegninger, svarer i meget til 
hverandre (fig. 91 og 92). Hver av dem har tre rekker billeder, og hver 
rekke synes å gjengi et bestemt'.optrin. Og her vet vi at hellene ikke har 

inneholdt mer enn der er fremstillet, da rammen om det hele er bevart; 

det er sjelden på helleristningene. I den øverste rekke på no. 7 går der 
først fire menn; iallfall nogen av dem synes å bære sverd. Så følger en 
vogn med to hester. De er temmelig skjematisk tegnet og styres av en 

mann som står på vognen. I den andre rekken står først en oval på skrå, 

hvorfra der går ut nogen streker, og så er stillet mot hverandre to dyr, 
som vel er hester; men de er halvt steilende, er tegnet med en fyldigere 
kropp enn de skjematiske ovenfor og er ved sin phallos kjennelige som 
hingster. Forrest i den nederste rekke går en mann som løfter noget som 

Fig. 90 b. Sarkofagen fra Hagia Triada. 

synes å være et instrument, en slags gongong eller noget lignende. Efter 
ham følger åtte skikkelser. En sammenligning med kvinnen i brudeparet 
på Stora Hoghem viser at de er aldeles tilsvarende til henne (se fig. 37). 

Den spiss som skikkelsene øverst løper ut i, har fått Norden til å tro ^ at 
de er forklædd som fugler; men den gjenfinnes på Stora Hoghem hos 
kvinnen, og på samme måte er hodet med sin bedekning avbildet i brude¬ 
paret på Varlos. Det må da forestille en hette eller lignende som hører „ 
med til tidens kvinnedrakt. De samme figurer forekommer i midtrekken av 
no. 8, gruppert om en gjenstand som visstnok må antas å være et offerkar, 
eller, som Almgren heller vil bestemme det, en treså. Her er der ni av 
dem; til venstre for karet står fire og til heire fem. I den øverste rekke 
står, omgitt av en stor ring, to menn som steller med en bøile på en 
stang. Jeg har før forklart dem som ildtennere som borer naueld, omgitt 
av en magisk cirkel. Man hører fra flere steder at ny ild blev boret ved 
samarbeide mellem to, ynglinger. Det skal være to kyske ynglinger, hetei 
det fra omegnen av Halberstadt. I Bulgaria er det to nakne menn i skogen 
som borer nauelden. I Sydtyskland skal det være to brødre, eller de skal 
ha samme fornavn. Kyskhet og nakenhet gjør dem til utvalgte, til dem 
som er verdige til å utføre en hellig kulthandling. Det gir dem likesom 
en guddomsglorie. Og det må på forhånd være en harmoni mellem dem. 

Derfor skal de være brødre eller ha samme navn. Det blir da et gud¬ 
dommelig par mennesker vi har for oss i ildtenderne, og de svarer til 
hesteparet foran den hellige vogn eller de to hester som skeiet,står mellem. 

Hos inderne er det et guddommelig broderpar, asvinene, som tendei den 
nye ild med sine gyldne gnidetrær. Vi har før sett hvordan dette par i 
andre billeder er kommet ut av ringen og er vokset op over den„ De synes 
fra mennesker som utfører en kulthandling slik må vi opfatte dem på 
Kivik — å være vokset op til guder. Skikkelsene på Bardal har en stør¬ 
relse som gjør det sannsynlig at de skal forestille guder. Vi har således 
å regne med to gudebrødre som menneskelig tilsvar til det guddommelige 
hestepar, det som vi har funnet avbildning av i Kivikgraven på helle no. 3. 

Ved ildtenderne står en gestikulerende mann, rimeligvis en prest som utfører 
en besvergelse. Til høire for ham gjenfinner vi mannen som løfter gon¬ 
gongen. Professor Lithberg har forklart mig at det kan være en „har- 
skramla" eller som det hos oss heter, en „maraskrattel . Bak ham ståi to 
lurblåsere. Den nederste rekke har samme gruppe i to gjentagelser. Der 
står fire menn, den ene med løftet sverd eller stav foran en gjenstand 
som har form av en hestesko. I den første står mannen med staven 
nærmest foran hesteskoens gap, i den siste står to av mennene mellem den 
og ham/ En slik hestesko-lignende gjenstand finnes avbildet på Jarrestad, ,| 

men ikke slik at det gir nogen veiledning til å finne betydningen. Dersom 
man sammenligner billedene på disse to heller, kan man iaktta en forskjell. 

--På no. 8 står allting stille, øverst mennene i ringen, den gestikulerende ^ 

prest, mannen med maraskrattelen og lurblåserne. I midtrekken står kvinnene 




stille på hver side av offerkaret, og i nederste rekke står de fire menn 
stille foran hesteskoens gap. Men på no. 7 er allting i bevegelse. Selv de 
to hester på midtgruppen er meget mere bevegelige og levende fremstillet 
enn de to hester som står mot hverandre på no. 3. Oventil vandrer de 
fire menn, og vognen kjører fremover. Nedenunder går de åtte kvinne- 
klædde efter lyden av den maraskrattel som mannen holder løftet når han 
går foran dem. Denne forskjell gjør at man må betrakte hver helle for sig. 
Ganske visst er personalet på dem vesentlig det samme. De fire menn 
foran vognen løverst på no. 7 gjenfinnes i to grupperinger nederst på no. 8 
foran hesteskoens gap. Kvinnene om offerkaret i midtrekken av no. 8 er 
de samme som dem der går i rekke nederst på no. 7, skjønt det første 
sted er der ni av dem, og det annet sted er der åtte, og maraskrattel- 
mannen som går foran dem på no. 7, gjenfinnes oppe ved lurblåserne på 
no. 8. Det er således tydelig den samme kult som vi har for oss i begge 
billeder. Men der er to forskjellige festoptrin i den som skildres, eller 
kanskje to forskjellige fester innen den samme kult, en vandrende på no. 7, 
en stillestående på no. 8. 

De to hester i midtgruppen på no. 7 gjenfinnes ikke på no. 8. Men det lar 
sig forklare. De kan være ofret, og det er deres blod som offerkaret mellem 
kvinnene i midtgruppen på no. 8 inneholder. Som centrum i hele no. 8 står da 
selve blotet, og det er kvinnene som steller med blodet i offerkaret. Slik 
ser man også kvinner helle blodet op i det store offerkar på Hagia Triada, 
og vi hører om at det oftere er tilfelle ved offerfester. I Rom blev „oktober- 
hesten" ofret og dens blod samlet av vestalinnene og opbevart til næste 
vår. Strabon forteller om kimbrerne at deres offerprestinner var gamle, 

gråhårete koner i kjortler av hamp og underklær av lin og med belter av 
kobber. De stelte med blodet av offerdyrene og tok varsler av det. En 
lignende scene er vel den vi har for oss på midtgruppen av no. 8. 

Da disse billeder forekommer på en grav, ligger det nærmest i dém 
å se billedet av optog og offerfester ved selve jordeferden. Så har også 
professor Almgren forklart dem. Man kan da mene at man i den øverste 
rekke på no. 7 har den døde på sin vogn. Slik er det visstnok ment ved 
billedet på kortsiden av sarkofagen fra Hagia Triada. Der er den dødes 
vogn trukket av griffer,. og på den står der to skikkelser (se fig. 63). Og 
da vil det være naturlig i den underste rekke å se toget av sørgekoner 
eller menn i sørgekapper, „pleureurs“. Hesteofferet på no. 8 skulde da være 
foretatt som offer ved begravelsen. Dette er unektelig en meget tiltalende 
forklaring. 

Men professor Almgren har selv vært opmerksom på at mannen på 
vognen langt fra synes å forestille nogen død. Han forekommer en å være 
meget levende. Og om man nok har eksempel på hesteoffer ved jordeferd, 
synes skikken å bore ny ild, naueld, ikke å forekomme der. Den blev tendt 
som vern mot en farsott eller ved årets store høitider. Det blir da et 
spørsmål om vi ikke bør søke til de siste for å finne en forklaring på det 
som billedene fremstiller. Billedene på no. 7 måtte da sammenlignes med 
nogen av de årlige prosesjoner, og no. 8 vilde da svare til det store høst- 
offer, oktoberhestens ofring i Rom og høstblotet ved vinternatt. 

Når man skal finne noget tilsvar til det som er fremstillet på helle 
no. 7, har man da å søke blandt de prosesjoner som ved forskjellige 
leiligheter vandrer rundt markene, og her har man et tilfelle som til dels 
svarer til vårt billede. I landsbyen Grofoen-Gottern i Thuringen blev der 
inntil 1830-årene holdt et merkelig pinseoptog. Det er skildret av Mann- 
hardt i „Wald- und Feldkulte", s. 440 f. Første pinsedag drog optog med 
to fanebærere og to plassmestre i spissen. Ungguttene og småguttene 
hadde utklædd hver en av sine i lindeløv og med en blomsterbukett på 
hodet; de kalles for Schofåmeier, og de rider først på de beste hester; så 
følger de voksne gutter til hest og småguttene på kjepphest. Annen pinse¬ 
dag danser de i sine beste klær på festplassen. Tredje dag er der igjen 
optog; da spiller også de to Schofemeier hovedrollen, men nu har de 
masker for ansiktet, er klædd i fillete kvinneklær, og man kaller dem for 
„FIuren“. 

Overensstemmelsen mellem denne Mannhardts skildring og vårt billede 
synes kanskje ikke så stor ved første blikk. Det er nok så at vi på begge 
steder har to optog, ett med hester og ett med gutter utklædd i kvinne¬ 
klær. Mén i det første optog er der bare to hester på Kivik, mens det i 
Grofeen-Gottern er hester over hele toget. Ved det siste optog er det 
motsatt. I Grofåen-Gottern optrer bare de to Schofåmeier i kvinneklær, 
mens vi på Kivik har en rekke kvinneklædde som følger efter mannen 
med maraskrattelen. Imidlertid har vi her andre former som nærmer sig 

til vårt billede. I Altmark klædde ved pinsetid en del gutter sig i kvinne¬ 
klær og drog i optog, og vi har en efterretning fra 1224 om et pinse¬ 
optog ved Liége hvor gamle og unge menn klædde sig i kvinneklær, raket 
skjegget av sig og opførte gamle leker. Og hvad optoget på første pinse¬ 
dag angår, hører vi at der var to Schofåmeier som var de egentlige hoved¬ 
aktører, og de motsvarer de to hester på Kivikbilledet. 

I sin bok „Gotaålvsområdets fornminnen" har dr. Sarauw hevdet at i 
bronsealderen brukte man ikke å ride, og professor Almgren slutter sig til 
denne opfatning. Man husker at i Iliaden kjemper heltene alltid til vogns. 
Bare i sangen om Dolon, som visstnok er en senere tilføielse, rider Odys- 
sevs og Diomedes. Det er da rimelig å føre optogets scene tilbake til den 
form at de to ryttere har vært to hester foran en vogn, altså til et optog 
som det med de to hvite hester for den hellige vogn i Tacitus’ Germania 
kap. 10. Og det svarer på det aller nærmeste til vårt billede. Når vi 
regner med disse varianter, blir likheten mellem de to fester ganske stor. 

Øverst har vi optoget første pinsedag, rekonstruert i likhet med optoget 

med de to hester i Germania kap. 10. Nederst har vi tredje pinsedags 

optog, men slik som det blev feiret i Liége i 1224, hvor gamle og unge 

menn optrådte i kvinneklær. 

Men her skyter sig inn et festoptrin mellem de to festoptog, et optrin 
som er helt forsvunnet ved pinsefesten i Grofeen-Gottern. Det er et heste- 
skei, slik ,'som det ofte omtales i de islandske sagaer. Og hestene er her 
fremstillet i liropslig fylde og brunst. De steiler mot hverandre. Det hele 
er meget livfullt tegnet. Det synes som det har fanget kanskje mest inter¬ 
esse i hele festen. Skeiet med de kjempende hester var jo i sagaene alltid 
en stor begivenhet. Foran hestene står på skrå en oval med streker om. 
Den er vesentlig uten sidestykke på helleristningene, og bestemt kan jeg 
ikke forklare hvad den er; men jeg har tenkt mig muligheten av at det 
kunde være en meget forkrøplet avbildning av skjoldet med grenene om. 
Forkrøplingen kan skyldes plassmangel; men den kan også skyldes mangel 
på interesse. For alles tanker har vel vært rettet mot hestekampen som 
festens egentlige midtpunkt. Forkrøplingen er både gått ut over skjoldet, 
som er trengt sammen til en oval, og over grenene, som bare er blitt til 
nogen streker. Antar man denne-forklaring, svarer den til det forhold at 
det står en gren ved siden av de to hester på ristningen fra Klinta, og til 
at det står en hest ved det maiete skjold på ristningen fra Lilla Arendal. 
Jeg har der forklart det slik at det er to forskjellige fruktbarhetsguddommer 
som er blitt forbundet med hverandre. Således kunde det også være her 
i midtgruppen på Kivik; men i det tilfelle er det maiete skjold forkrøplet 
til ukjennelighet. 

Norden har ment at denne figur skal forestille en fisk. Og efter 
utseendet å dømme kan han muligvis ha rett. Men, såvidt jeg vet, forekommer 
ellers ikke en fisk på bronsealderske helleristningen Og nogen forklaring 
på at den her er fremstillet sammen med hesteskeiet, kan jeg ikke gi. 

Vi vender oss nu til helle no. 8. Midtrekken har vi tydet som et 
hesteoffer. Vi har før omtalt at hesteofifer forekommer. Vi har hesteskallen i, 

med flintdolk i, som er funnet ved Ystad. Vi så at på Fossum stinget en 
mann en hest, og vi fant på Tessem en firlinjet båt hvor der stod ti 
hester, og forklarte at de var offerdyr. Rimeligvis holdes dette offer om 
høsten, og de ofrete hester svarer da til oktoberhestene i Rom. Vi vet at 
det blev feiret her i Norden en stor blotfest ved vinternatten, i midten av , 

oktober. At det er dette høstens blot som blev feiret her, blir mere sann¬ 
synlig ved forbindelsen med billedet i den øverste rekke. Der tendes nemlig 
ny ild, og det som feires ved at ny ild tendes, er begynnelsen til noget 
nytt; det vil i årsfestene si fest for et nytt år. Nu regnet de gamle nord¬ 
boere ikke efter år, men efter vintrer. De sa „ti vintrer gammel", ikke: 

„ti år gammel", og de regnet årets begynnelse fra vinternatt, da det store 
høstblot holdtes. Det er da rimelig at det er i denne anledning den nye 
ild tendes op her. Det er den første akt i høstens festdrama, og den er 
skildret overmåte dramatisk med sin innkretsning og ved ,den gestikulerende 
prest som synger sin besvergelse, mens den ville musikk lyder fra mara- 
skratlen og lurene. Den nederste rekke må vise dramaets slutningsakt. 

Men da vi ikke vet hvad den store hestesko skal bety, står det hele ganske 
uforklart for oss; det er så meget ergerligere som akten her er delt i to 
avdelinger. I den første hever føreren sin stav eller sitt sverd mot heste- 
skoens gap; men i den siste avdeling er han trådt tilbake og har overlatt 
de to våbenløse til det. Jeg skulde gjerne ville identifisere disse to med 
de to ildtendere i ringen i øverste rekke. Det forekommer oftere at de 
slaver som utfører en kulthandling, bringes til å forsvinne. De slaver som 
bader gudinnen Nerthus’ vogn, blir druknet i sjøen, forteller Tacitus i 
Germania kap. 40. Uvilkårlig må jeg tenke på det ved vårt billede; men 
jeg erkjenner at jeg her tenker så temmelig i det blå. Nogen bestemt for¬ 
klaring av slutningsakten i den nederste rekke kan jeg ikke gi. 

Vi har da her på de to heller billede av vårens prosesjoner og høstens 
fest, hvor naueld tendes, og hvor det store hesteoffer foregår. Det er de 
fester som feires forat kornet skal gi grøde og buskap trives, ob frugum 
eventum, som det heter om oktoberfesten i Rom. Det er altså efter min 
opfatning ikke to ledd av samme fest, men to forskjellige fester som her 
er avbildet, årets to store og betydningsfulle fester. Billedene stemmer 
ganske godt med det vi kan finne frem fra historiske kilder og folketroen; 
men det er vel å merke at det hele ligger utenfor dødskultens ramme, og 
det er dog billeder på en grav. Hvilket forhold kan da disse festbilleder 
ha til den døde høvding, som er jordet i graven? For å gi svar på det 
må vi overskue hele rekken av billeder. 

I den første rekke (no. 1 — 4) er det den døde som det handles om. 

Her vises hans skib og hans våben som han har fått med i graven, og 

de er gruppert om den pyramide hvor hans sjel skal ha sitt sete. Så ser i 

vi hans dødsskib, og hans dedsferd er overgitt til de to guddomsmakter, 

hesteparets guddom og solguddommen. Man har her gjort alt som kunde 
gjøres for ham. Og hans fremtid må være sikret både for hans legeme i 
graven og for hans sjel, som er gått til fedrene, som det heter hos 
Vedaenes indere. Men dermed er han blitt heros og kan øve en heros’ 
velsignende makt for slekten og folket. Derfor viser de ham billede av de 
fester de feirer for god årsvekst, forat han skal legge sin makt i dem, så 
de kan bli virksomme. Vi møter da i disse billeder ikke bare gravlegning 
og dødsferd som vi har sett dem avbildet annetsteds; vi møter også troen 
på at den gravlagte høvding er blitt en av fedrene, en folkets heros, som 
kan skjenke folket sin nåde og legge makt i dets kultus, og hans makt og 
hans nåde skal holde sig fremover så lenge disse billeder viser sig for ham. 

9. Ristningen fra Backa Utmark. 

Vi har sett forskjellen mellem gudekretsen i Bohuslen og gudekretsen 
i Skåne. På begge steder har vi sol og måne, som i Bohuslen utvikler 
sig i menneskeskikkelse til solguden og hans lille svenn; men den andre 
guddom representeres i Bohuslen av en hest og i Skåne av et hestepar. 
Og i Skåne hører vognkulten, de to hester foran den hellige vogn, med 
i den naturlige forbindelse som gudene står i til kulten. Men når denne 
vognkult kommer inn i Bohuslen og skal tilpasses til det gudesett vi har 
der, fører det til det urimelige resultat som vi så på ristningen fra Bjorne- 
rod, hvor gudenes dyr, bukk og hest, spennes foran vognen. Imidlertid 
kan vi i Bohuslen følge utviklingen av forholdet mellem den ene hest og 
hesteparet et skritt videre. På en ristning har vi nemlig både de almin- 
delige tre guder, som vi så ofte har truffet i Bohuslen, og sammen med 
dem også de to hester. Det er på ristningen fra Backa Utmark i Brastad 
(fig- 93 )- 

Den ligger oppe i skogbrynet. Man ser fra stedet utover dalen og 
dens kirke. Der står en enkel, stor stenblokk fast i jorden, og dens over¬ 
flate har en saktelig helling; den er som skapt for en helleristning. 

Den ristning som finnes her, hører til de yngre blandt ristningene. 
På min forespørsel har dr. G. Hallstrom- uttalt sig for at den skriver sig 
fra yngre bronsealder. Det er en av de interessanteste, mangfoldigste og 
mest livfulle blandt helleristningene, og alle figurer på den er i sig selv 
meget tydelige. Men skikkelsene er ofte så fantastisk formet at man ikke 
kan si hvad de betyr, og den hele ristning er så komplisert at usikker¬ 
heten blir ennu større. Imidlertid har vi fra denne ristning hentet flere 
grupper som vi har kunnet bestemme, og vi skal nu overskue ristningen 
i dens helhet, iallfall det vesentlige av den, forsåvidt den frembyr en 
mulighet for en tydning. 

Klarest er ristningens øverste del. Den domineres av to svære rep- 
slyngninger, som er uten sidestykke på helleristningene. Om disse, har vi 
sett, står våre tre guder, nederst guden med de store hender, til venstre 

Fig. 93. Backa, Brastad. 

den enarmete solgudens svenn; skikkelsen til høire er ganske ubetegnet, 
men må være solguden selv. Nede ved guden med de store hender står 
en mann med løftede armer, en adorant. Til venstre for denne gruppe er 
en annen gruppe, som vi tidligere har bestemt. Over et par såler står en 
hane og en hund og under dem en hest, de kjente offerdyr. Mulig kan vi 
også her finne tegn til et menneskeoffer. Under repslyngningen står to 
mindre skib, og over bakstavnen av det første av disse, det til venstre, er 
der en mann som er innviklet i repslyngningen. Det som her fremstilles, 
kan mulig være offer ved hengning, som oftere omtales. Man kan herav 
se at repslyngningene må spille en overordentlig viktig rolle i det som 
skildres. De er omgitt av gudene. Ved siden av dem er billeder av det 
fullkomne dyreoffer, og til dem synes også menneskeoffer å være knyttet. 
Disse repslyngninger må da være ganske særlig hellige. 

I sagaene og lovene omtales vébgnd , helligdomsbånd. Det er de bånd 
hvormed tingforsamlingen var omgitt. Blev de brutt, var tingets hellighet 
forstyrret. Vébgnd’e nes makt tror jeg fremgår av et vers i Sigrdrfumål : 

Maalruner kjend, 

vil du, mand dig ei 

skal lønne harm med hevn; 

dem du vinder, 

dem du vikler, 

dem du snor alle sammen 

der paa thinge, 

hvor thingmænd skal 

fare til fuldtallig dom. 

(G. A. Gjessings oversettelse.) 

Såvidt jeg forstår dette sted, er det meningen at målrunene skal skrives 
på selve vébgnd't ne som bindes rundt om det sted hvor tinget blir holdt. 
Når runene" er satt på vébgnd’& t, får de sin fulle, magiske makt, så da er 
man trygg for hevn. Et ennu sterkere inntrykk av vébgnd’ets hellighet får 
man av Tacitus’ beretning om det store ting i Semnonerskogen. Det inn¬ 
ledes med et menneskeoffer, og ingen av tingmennene tør komme dit uten 
i lenker. Om de faller, våger de ikke reise sig og stå op. De må rulle 
sig fremover på jorden. Der hersker guden over alle ting. Alt annet er 
ham underkastet og hørig. Disse tingmennenes lenker må være det samme 
som vébgnd'& ne. Mulig er det en misforståelse av Tacitus eller hans kilde 
at hver enkelt kommer i lenker til tinget. Men selv gjennem misforståelsen 
kan vi opfatte den hellige age som der her er over vébgnd’& t. Og om vi 
opfatter repslyngningene på vår ristning som vébgnd, kan vi forstå at de 
er tegn for selve tinget. De tre guder står vakt om dem; det viser deres 
hellighet. Og påfallende er den mann som er innviklet i repslyngningen 
til venstre. Det svarer til Tacitus’ skildring at man begynte tinget med 
offentlig å drepe en mann. 

I rekken nedenfor er hovedfiguren et stort skib. Til venstre om det 
står atter vår gudegruppé fra Bohuslen. Den store gud hever solhjulet, 

omgitt av en ring på to stenger, og har sin lille svenn ved siden av sig. 
Her er svennen armløs. På den andre siden av en såle og nogen uforståelige 
tegn står en stor mann hvis armer løper ut i hester, altså hesteguden. 
Det er mulig at det øverste av dyrene ikke er en hest, men en hund. 1 
Vi har sett at hester og hunder forekommer sammen som offer, og vi har 
også funnet hest og hund sammen som tegn for denne guddom, motsvarende 
bukken og hjulet, solgudens tegn på ristningen fra Backa (vårt billede fig. 3). 
Nu er det interessant at på skibets høire side står billede av to hester 
som bites. Det er det hesteskei som vi har møtt på Kivik i midtrekken 
av helle no. 7. Der stod hestene steilende og ferdige til å fare mot hver¬ 
andre; her ser vi dem i full aksjon. Over dem og i mindre skala står to 
dyr, som mulig kan være hest og bukk. Hvis det er så, vilde vi her ha 
sammen de bohuslenske gudedyr og det hestepar som vi kjenner fra Kivik, 
og som her viser sig i rituell kamp med hverandre. 

Lenger nede treffer vi de to hester igjen. Men her er de stillet med 
benene mot hverandre, slik at den underste har benene i været. Vi har 
hatt eksempel på en lignende motstilling. På Rylandsristningen var sol¬ 
guden og hans svenn stillet med hodene mot hverandre, og vi fant her 
forklaringen ved at det var sol og måne, og at de således kunde opfattes 
som vekslingsguder; de var motsatte som dag og natt. Her kunde man 
anta at vekslingen mellem de to hester var slik at de undertiden møttes, 
som øverst, men ellers vekslet, og det kunde stemme med at de på Kivik- 
graven no. 3 forekom i to varianter, øverst efter hverandre, nederst stillet 
mot hverandre. Men her kan være en annen forklaring, og den tror jeg 
bør foretrekkes. Den nederste hest med benene i været kan være ment å 
være død og den andre levende. Dette er kjent fra kultskikker med heste- 
spannet. I Rom blev ved oktoberfesten den seirende vogns høire hest 
ofret, den venstre fikk leve. Der finnes et par nordiske billeder som kan 
tyde på at en lignende skikk har vært brukt i Norden. Det ene er en 
helleristning, men den er av meget senere datum enn de helleristninger 
vi arbeider med. Den finnes på Orsta i Uppland. Her har vi et skib, og 
over det står to hester vendt mot hverandre. Den venstre er forspent for 
en liten tohjulet vogn. Men tegningen av disse hester t} r der på at gruppen 
må henføres til den yngre jernalders tid. Selvfølgelig må det forståes slik 
at begge hester har vært forspent for vognen, men at den høire er løst 
fra den. For til en slik vogn hører jo et forspann av to hester (fig. 94). 
Det andre billede tilhører vikingetiden, det er en lett utført ristning på en 
tilje i Osebergskibet (fig. 95). Her har vi det samme motiv. Over et skib 
står to hester mot hverandre. Men i bringen på hesten til venstre sitter 
en pil, og øver den står et dyr som av nogen opfattes som en ulv, av 
andre som en hund. Meningen må jo være at den ene hest er drept. Pil 
og bue er, som vf har sett, elverskuddvettens våben, og, som vi skal se, 
er denne vette i Norden blitt til en vintervette, og hans dyr er ulven. 
Hesten er altså drept av vintervetten. Det vil rimeligvis si at hesten er 



Fig. 94. Ristning ved Orsta. 


ofret til den vinter som nærmer sig. Det blir da et høstoffer som her er 
fremstillet. Den pile-rammete hest svarer til oktoberhesten. Men tilsvaret 
til ristningen på Orsta er så tydelig at også denne ristning må antas å 
fremstille det samme motiv, skjønt det ikke er uttrykt. Den hest som svarer 
til den pilerammete på Osebergtiljen, står på Orstaristningen spent for 
vognen. I det må vi se et tegn på at det er denne hest som skal bli 
ofret. På ristningen fra Backa Utmark er dette uttrykt på en annen måte. 
Den ofrete hest er her fremstillet med benene i været. Derved betegnes 
at den er død, mens den annen, normalt fremstilte hest er levende. Den 
ene av hesteparet er altså ofret, slik som oktoberhesten blev det i Rom. 
Vi har således her på ristningen billede både av hesteskei og hesteoffer 
som på Kivik; men der blev begge hester ofret, såvidt vi kan forstå. Når 
her bare den ene av hesteparet ofres, stemmer det med oktoberhestene i 
Rom og med de senere billeder; billedet på Osebergtiljen synes å antyde 
at der er tale om et høstoffer, billedet på Orstaristningen antyder en for¬ 
bindelse mellem det og vognkulten, svarende til at i Rom den seirende 
vogns høire hest blev ofret. 

Under det store skib er der to figurer, som vel må opfattes som 
grener. De minner til dels om den gren som står ved hodet på den store 
kvinneskikkelse på ristningen fra Bjørngård i Hegre, men de er mere 
komplisert. Under dem sees over et skib en liggende mann. Fra hans 
bryst stiger noget op, men hvad dette noget er, er ikke lett å bestemme. 
Professor Almgren holder det for en kvinneskikkelse og sammenligner det 
med den kvinne som på Hvitlyckeristningen steller sin manns lik. At mannen 
skal forestille en død, er visstnok utenfor all tvil. Professor Edv. Lehmann 
anser det for å være et kvinnebryst og vil i mannen se en tvekjønnet gud. 
Den mest naturlige forklaring synes mig at det skal være et barn i svøp; 

Fig. 95. Tilje fra Osebergskibet. 


men det er i så fall den eneste gang vi har funnet et spebarn fremstillet på 
helleristningene. Når det reiser sig fra den dødes bryst, må det bety at 
det opstår fra ham, og man kan da i billedet se en fremstilling av at det 
gamle års gud dør, men en nyfødt gud opstår. Det er en tanke som synes 
å svare til den forestilling som var knyttet til oktoberhestens ofring, dens 
blod blev jo bevart til næste vår av vestalinnene. 

I denne ristning møtes to forskjellige retninger, feier sig efter hver¬ 
andre og når derved en høiere utvikling. Hesteguden forsones med det 
guddommelige hestepar. På den ene side blir det slik at den ene gud 
fører to hester. Menneskeskikkelsen vokser op over sitt dyre-attributt. På 
den annen side skilles hesteparet slik at den ene hest får leve og den 
annen blir ofret. Og ut fra dette forhold ser vi spire frem tanken om død 
og opstandelse innenfor en guddoms tilværelse. Det er det siste punkt vi 
kan iaktta i den religiøse utvikling på helleristningene. 

II. Arkeologiske og mytologiske 
forbindelser og utsyn. 

1 . De store guder. 

I det foregående har vi latt helleristningene tale selv og forklart helle- 
ristninger ved helleristninger. Vi har fulgt skikkelsene fra variant til variant 
og således kommet inn i en forestillingskrets. Bare i nødsfall har vi tydd 
til annet billedmateriale eller til sammenligning med hvad vi kjenner fra 
gudelære og folketro. Men nu må vi ta op undersøkelsen av disse videre 
forbindelser. Vi må undersøke hvilken tilknytning de billedtyper v.i har 
funnet på helleristningene, har i det arkeologiske materiale fra andre tider 
og andre steder. Og vi må se hvordan vår antagelse om gudeskikkelser 
og gudegrupper stemmer med hvad kildene forteller om de germanske 
folks religion, og hvilken forbindelse de har med andre indogermanske 
folks guder. 

Til dette er opgaven begrenset. Jeg kommer således til å gå den 
motsatte vei av hvad professor Almgren har gjort i sin bok „Hallristningar 
°ch kultbruk". Han søker over den kretisk-mykenske kultur tilbake til det 
gamle Egyp.t og dets religion. Jeg kjenner altfor lite til denne til at jeg 
skulde våge å Jølge ham her. Min vei går nedefter, og jeg søker å bestemme 
de resultater jeg har funnet på helleristningene, ved å finne deres for¬ 
bindelse med senere og mere kjente størrelser, dels av arkeologisk, dels 
av mytologisk art. På den mate håper jeg å kunne stille de gudegrupper 
jeg har funnet på helleristningene, inn i et historisk perspektiv, og hvis de 
kombinasjoner som jeg her har gjort, er riktige, vil det vise sig i at både 
helleristningen& forklares ved de senere størrelser, og at der fra hellerist¬ 
ningene faller et sikrere lys over disse enn man kan si det hittil er falt. 

Vi har her nadd til a kunne skjelne mellem tre lag av guder. Alle 
disse tre lag har en guddom for solen og en for jorden (en moderguddom). 

I det eldste lag har disse guddommer dyreskikkelser; solens dyr er hjorten, 
og moderguddommens svinet. Det andre lag har andre dyr. Her er solens 
dyr en bukk. Moderguddommen' trer tilbake, og hennes dyr er her en 
fugl, men arten varierer. På Aspeberget er det en hane, på Bjørngård en 
svane eller en gås. Og nu fremtrer som nytt ledd i gruppen, som dens 
andre pol, en ny guddom, hvis dyr er en hest. Dette er det mest frem¬ 
tredende lag. Her kan vi gjennem en rekke varianter se hvordan menneske¬ 
formen sprenger dyreformen. Endelig kan vi se at vognkulten trer inn i 
religionen. I Skåne kommer den ganske naturlig; hesteguddommens repre¬ 
sentant blir her av sig selv til et hestepar, det hestepar som drar den 
hellige vogn. I Bohuslen derimot har vi sett at denne inntrengen av vogn¬ 
kulten har hatt sin krise og vanskelig har kunnet tilpasses til de herskende 

guders dyr, bukken og hesten; men endelig har den dog fremtvunget 
hesteparet som variant av hesteguden. Men dette er — som vi siden skal 
se — bare innledningen til vognkultens makt og betydning. 

Vi begynner våre undersøkelser med hovedgruppen, gudene på Aspe- 
berget. Her fant vi en sluttet krets av mannlige guder, solguden og hans 
lille svenn og guden med de store hender. De representerte to guddom- 
mer, hvis dyr var bukk og hest, og de hadde som sine tegn hjul og ring. 
Solgudens våben var hammeren; guden med de store hender var oprinne- 
I lig våbenles, siden førte han spyd eller øks, spydet som krigsgud, øksen 
1 som fruktbarhetsgud; men de var påviselig tilføiet senere. Det er denne 
gruppe vår undersøkelse særlig gjelder, mens moderguddomrnen står i bak¬ 
grunnen. Det vil bare falle streiflys over henne og hennes attributter, 
hennes fugl, hennes båt og skjoldet med grenene om, som hun er knyttet 
til. Skjoldet synes å svinne, og hun optrer med grenen som sitt attributt. 

Vi går da over til solguden og hans svenn og guden med de store hender. 

Det mest brennende spørsmål her er om vi kan finne forbindelse J 
mellem dem og nogen av de senere nordiske guder. Hvis det kan finnes, 
har vi en forbindelseslinje som når fra bronsealderen og ned til vikinge- 
tiden, for det er fra vikingetiden vi kjenner de nordiske guder. Og her 
kan vi alt på forhånd si at vi har funnet størrelser som viser frem til 
nogen av de guder vi kjenner. Vi har sett at solguden fører hammeren, 
og at hans dyr er bukken. Det er trekk som uimotsigelig peker frem mot 
"vikingetidens Tor. Også den annen hovedgud kan vi forfølge videre. Hans 
~dyr er hesten, og han viser således frem til den nordiske hestegud, Frøy. 
Også et annet trekk ved denne gud peker i samme retning. Det er hans 
store phallos. Ganske visst forekommer også solguden i sterkt phallisk 
skikkelse, men vi har sett at hos hesteguden er phallos’en utskilt som 
attributt og kan sammen med ringen være representant for guddommen. 

Nu vet vi fra Adam av Bremens skildring at i Uppsala var Frøy frem¬ 
stillet cum ingenti pricipo, så dette trekk stemmer overens hos begge guder. 
Og fra jernalderen er der funnet en liten figur som er utstyrt på samme 
måte, og som visstnok må opfattes som et Frøy-billede (fig. 96). 

I den videre undersøkelse er vi så heldige for solgudens vedkommende 
å kunne støtte oss på Montelius’ berømte avhandling: „Solgudens yxa och 
Tors hammare. “ Montelius har her villet påvise at den kretisk-mykenske 
solguds dobbeltøks svarer til Tors hammer, og at Tor følgelig er en 
oprinnelig solgud, og han fulgte denne skikkelses optreden hos forskjellige 
folk innen vår folkestamme og i billedmaterialet ned gjennem tidene. 
Indernes gud Indra førte en „vigg“ eller en øks, han kjører med kjerre, 
og gode grunner taler for at den efter- den eldste forestilling blev trukket 
av bukker som Tors kjerre. På en mynt fra Tarsos treffer vi et gudebillede 
med lyn og dobbeltøks, guden står på ryggen av en løve. Slik står den 
romerske Jupiter Dolichenus med sin dobbeltøks på ryggen av en tyr. 
Fra Mykene har vi et tyrehode med gudens dobbeltøks mellem hornene og 



Fig. 96. Frøy. Figur fra jernalderen. 


solrosetten i pannen. En mynt fra Elis, hvor Zeus hadde sitt store tempel 
i Olympia, har på fremsiden Zeus’- hode og på baksiden tre hammere i 
krets. Gallernes tordengud Tanaros eller Taranis førte hammer. De slaviske 
folks tordengud Perun, lithauernes Perkunas, letternes Perkuns, avbildes 
med en flintøks i hånden; til ham var eken helliget, som den var helliget 
til Zeus hos grekerne. I Norden forekommer ravperler i form av dobbelt¬ 
øks og hammere av rav, som sikkerlig har vært benyttet til rituelt bruk. 
Vi nærmer oss her til Tors hammer, og Montelius innfører her den kne¬ 
lende mann fra Kjøbenhavns museum, han som er utstyrt med hornet hjelm, 
og -som har hatt en hammer i hånden da figuren blev funnet; og professor 
Montelius førte sin undersøkelse frem til lappenes Tor, som fører to ham¬ 
mere, mens den nordiske Tor bare har en hammer. På billede fra en 
lappisk runebom som Montelius viste, hadde skikkelsen om hodet noget 
som kunde t3'des som en strålekrans (fig. 97). — Fra vårt materiale kan 
vi tilføie billedet av ristningen fra Solberg, hvor mannen har både hammer 
og solhjul (se fig. 17). Den vil på avgjørende måte gi vidnesbyrd for at 

professor Montelius har rett i sin antagelse. Da jeg under 
et besøk i Stockholm 1918 kunde irettelegge billede av 
denne helleristning for professor Montelius, var han meget 
glad over den bestyrkelse som hans antagelse derved fikk^ 
Hans mening er nemlig bestridt, særlig av danske arkeologer. 
Men den stemmer med hvad jeg har funnet på helleristningene. 
Gudebillede fra Men jeg tror at vi kan komme saken på nærmere 

Lappland. hold. Professor Axel Olrik har i en avhandling om 
lappisk og nordisk gudetro hevdet at lappenes lån fra 
den nordiske gudelære er eldre enn vikingetiden, hvorfra vi kjenner 
den, og han har her pekt på en bestemt gruppe. I 1688 stod en lapp 

for svensk prosterett og bekjente at han dyrket tre guder, som var 

hans fedrene guder, Tor og Tors tjener eller engel og Verdens mann eller 
Verdens gud. Han vilde ikke opgi troen på disse sine guder, og derfor 
blev han henrettet; det var en tid som brukte skarpe midler. Av disse 
guder er Verdens mann, den lappiske fruktbarhetsgud Waralden Olmay, 
gjengitt i svensk oversettelse, og Verdens gud er Veraldar God, svearnes 
navn på Frøy. Tor kjenner vi, og Tor har flere tjenere, Loke, Tjalve, 
og i Hymiskvida har han som følgesvenn Tyr. De enkelte størrelser er 
således kjent, men den hele gruppe er oss fremmed. Den må være eldre 
enn de gudegrupper vi kjenner fra Edda og sagaene og Snorre. Og den 

er særlig merkelig ved det som den ikke inneholder. Her finnes ikke den 

største blandt de nordiske guder, Odin; men det er nu påvist av myto- 
logene at Odin er en ny gud i Norden, og her har vi en gudegruppe som 
tydelig er eldre enn hans optagelse blandt de nordiske guder. 

Denne gruppe har særlig interesse for oss, for den er åpenbart al¬ 
deles tilsvarende til den gudegruppe vi har funnet på Aspeberget; det er 
aldeles den samme gruppe på to og en halv gud, to hovedguder og en 
undergud. Og størrelsene kan identifiseres. Tor er som vist solguden, vi 
har hans tjener, hans lille følgesvenn, og vi har den gud som vi har ment 
å finne igjen i hesteguden Frøy. Vi skal ikke feste oss ved navnene; 
skikkelsene er åpenbart eldre enn sine navn. Navnet Tor, Thonarar, 
setter mytologer i forbindelse med det keltiske Tanaros eller Taranis. Men 
hammerguden er eldre enn sitt navn. Han gjenfinnes på helleristningene. 
Ja, det ser ut som vi her har et eldre lag betegnelser for oss i navn som 
Verdens Gud og Tors tjener. De er betegnelser som man heller er fristet til å 
kalle for ikke-navn enn for navn, visstnok en slags gammel tabubetegnelse 
for gudene. Navnet Tor kan her være kommet inn som nytt. Men realiteten 
bak disse navn er fullstendig kongruent med vår gudegruppe fra Aspeberget. 

Jeg gikk så videre og opsøkte deres billeder på lappiske runebommer. 

I professor Friis’ „ Lappisk Mythologi" er der avbildet en rekke rune¬ 
bommer. Her søkte jeg billeder av Tor og hans tjener og av Waralden 
Olmay. Det var ikke liketil å finne billeder hvorav man kunde få en hånd¬ 
gripelig forestilling om deres utseende. Men det viste sig at de 

var tydeligst på de eldste gjen¬ 
givelser. Her fant jeg da de billeder 
som kunde tjene til utgangspunkt. 

Jeg begynner med Waralden 
Olmay. Av ham har vi på to 
gamle runebommer to billeder 
som avviker noget fra hverandre. 

1 Nærømanuskriptet fra omkring 
1720 har han i høire hånd en 
hakke og på venstre side en krum 
Strek med takker, som skal forestille Fi ^ 9 8 ~ 99 . Lappernes Verdens Gud. 98 efter 
. Nærømanuskriptet, 99 efter Rudbecks 

et renhorn, efter oplysnmger 1 den Atlantica. 

beskrivende tekst (fig. 98), Dette 

renhorn ser vi tydeligere på et eldre billede fra Rudbecks Atlantica omkring 1670. 
Dette billede er imidlertid bare et strekskjema. Her er skikkelsens ene hånd 
omdannet til et renhorn, og på den annen side står det bare et lite kors 
istedenfor den hakke han holder i Nærømanuskriptet. Tar vi nu, for å bruke 
et naturvidenskapelig uttrykk, en interferens av disse to billeder, får vi at 
han i den ene hånd holder et redskap, oprinnelig vel et våben, og at den 
andre hånd er omdannet til et renhorn (fig. 99). Og opfatter vi det 
slik, svarer billedet trekk for trekk til gudebilledet fra Flyhof, skjønt der 
mellem dem ligger minst 2500 år (fig. 100). Guden på Flyhofsristningen 
holder en øks i sin venstre hånd, og den høire er opadvendt med meget 
lange og meget sprikende fingrer. Øksen hos Flyhofsmannen er blitt til 
en hakke hos den lappiske Verdens mann. Og hånden med de lange, 
sprikende fingrer er tørket inn til renhorn hos den lappiske Verdens mann, 
den var på god vei til det hos Flyhofsmannen. 

Imidlertid, denne lappiske Verdens gud er forskjellig i sin ytre form 
fra den nordiske Frøy. Frøy var våbenløs; han har skjenket bort sitt sverd, 
og han drepte Bele med bare hender eller med hjortehorn, forteller Snorre. 
Disse hjorte-horn svarer tydelig til det renhorn vi har hos den lappiske 
Verdens mann. I disse Snorres efterretninger om den våbenløse Frøy kan 
vi da se omdannelsesprosessen. De bare hender hos Frøy må da være av 
den samme art som renhornet hos den lappiske Verdens mann er opstått av. 
Med andre ord: denne våbenløse Frøy viser klarlig tilbake til vår „Gud 
med de store hender 11 på helleristningene. Og vi har på helleristningene 
sett at denne var den oprinnelige form, øksemannen en senere variant. 
Vi ser da at myten om det bortskjenkede sverd bare er en forklaring av 
et allerede eksisterende billede. Frøys sverd kan settes ut av spillet. Og 
det samme kan vi gjøre med hans motstander Bele. Det kan for den saks 
skyld godt være, som nogen har villet, at denhe Bele skulde stamme fra 
Bibelens uhyre Belial. Vi har på helleristningene funnet både den lappiske 
og den nordiske form av denne gud med de store hender, og på helle¬ 
ristningene er de bare to varianter av samme størrelse. 

Fig. roo. Ristning fra Flyhof, Kinnekulle. Fig. ior. Fra Rudbecks Atlantica. 

Lappenes Tor (Horagalles — Torekarl) fører to hammere, som vi har 
sett på Montelius’ billede av skikkelsen, „en slegge i den ene hånd og en 
krysshammer i den andre' 1 står der i den beskrivende tekst til Nærømanu- 
skriptet. Disse hammere- stemmer ikke overens med vikingetidens Tor. 
Han har bare sin ene hammer, sin Mjølner, „knuseren“. Som noget ene¬ 
stående nevner Olrik de to svære Torshammere av malm som den danske 
prins Magnus den sterke bortslepte fra en ø ved Sverige til stor krenkelse 
for alle svensker, kristne så vel som hedninger. På en runebom som er 
avbildet i Rudbecks Atlantica, finnes billede av både Tor og hans tjener 
(fig. ioi). Tor har her to hammere. Hans lille tjener har bare en arm, 
men han har også fått sin hammer. 

Ved det at han bare har en arm, kan vi bestemme hvem - Tors tjener 
er. Tyr er den enarmede gud, „einhendr u , og Tyr er i Hymiskvida Tors 
tjener eller følgesvenn. Myten forklarer at Fenrisulven ikke vilde la sig 
binde, forat ikke gudene skulde svike den, uten at en gud la sin hånd i 
dens kjeft. Tyr gjorde det, og da ulven ikke kunde bryte båndet, bet den 
Tyrs hånd av ved albuleddet. Det er som med Frøys sverd en myte som 
skal forklare et eldre billede. Den enhåndede Tyr er eldre enn hans for¬ 
bindelse med Fenrisulven, og det er den enarmede Tyr som er Tors 
oprinnelige tjener. 

Myten berettes hos Snorre utførlig og utstyrt med mange event}T- 
trekk. Professor Kaarle Krohn har hevdet at den har kristelig oprinnelse, 
og det er meget mulig; men skikkelsen selv er eldre og gjenfinnes på 
helleristningene som solgudens eller hammergudens oftest enarmede svenn. 
Vender vi oss nu til disse, gjenfinner vi her Torsskikkelsen både med en 
hammer som den nordiske Tor og med to hammere som den lappiske 
Horagalles. Som ved Frøy har vi her begge typer, og de er bare varianter 
av samme størrelse. Hans lille svenn er som nevnt oftest enarmet, om 
enn ikke alltid. Men han er stadig uten den hammer som han har på den 
lappiske runebom. Imidlertid finnes han også i et enkelt tilfelle bevebnet 
med denne. Det er på ristningen fra Lofåsen, hvorfra vi allerede har hentet 
Tors billede. Her avbilder vi begge guder sammen. Tor har her bukke- 
hode, fører to hammere og er sterkt phallisk. Ovenover ham står hans 

svenn; av den venstre arm er der bare en stump 

igjen, men den høire arm ender i en hammer 

(fig. 102). Sammenligner vi dette billede med 

gruppen fra den lappiske runebom, svarer de nær ø 

til hverandre. Naturligvis finnes ikke Tors bukke- < 

hode eller hans phallos på runebommen. Den ® 

lappiske Tor er jo vokset helt ut over dyrestadiet, 

og avbildningen er ganske skjematisk. Men Tor 

har her sine to hammere, slik som han har dem a & f) 

på ristningen fra Ldfåsen, og hans svenn er M ÉÆ 

enarmet og fører dog hammer. Forholdet er på §T |P W 

Lofåsen rasjonelt; det er den fullstendige arm s jf W 

som fører hammeren. Derimot er hammeren 

på den lappiske runebom tilføiet ganske umo- 

tivert på den motsatte side av den hvor 

armen er bevart. Men på begge steder er Fig. 102. Lofåsen, Tanum, 

skikkelsen enarmet og har hammer; til tross Bohuslen, 

for at der ligger årtusener mellem billedene, 

svarer de altså til hverandre både i sin helhet og ved de enkelte trekk. 

Jeg mener således å ha påvist en forbindelseslinje mellem gruppen av 
guder på helleristningene og den nordiske gudegruppe som er gått over i 
lappenes rfeligion. Her svarer gruppe til gruppe, og ved de enkelte guder 
kan hos hver--av dem trekk for trekk i billedet føres tilbake til tilsvarende 


Fig. 102. Lftiasen, Tanum, 
Bohuslen. 


skikkelser på helleristningene. Jeg mener da gjennern selve billedmaterialet 
å ha påvist, eller om jeg så må si: ikonisk å ha godtgjort identiteten 
mellem helleristningenes solgud, eller hammergud, hans enarmede svenn og 
guden med de store hender på den ene side og lappenes fra nordboerne 
lånte guder, »Tor, Tors tjener og Verdens mann eller Verdens gud på den 
andre. Derved har jeg løst den første del av min opgave. Jeg har funnet 
de nordiske guder som svarer til denne hovedgruppe av helleristningenes 
guddommer. 

Men billedmaterialet når langt videre, og en billed-identifikasjon, slik 
som den jeg har gjort ved de lappiske figurer, har et langt videre spille- 
rum. .Men her støter vi allerede v.ed første skritt på en gåte, et merkelig 
tilsvar til vår gud med de store hender. I Sydrussland er der funnqf en 
hel rekke figurer som ligner ham påfallende. I sin „Urgeschichte der 
bildenden Kunst", annen utgave, har Hoernes avbildet et par av dem og 
sammenstillet dem med den bohuslenske gud. Han antar imidlertid som en 
mulighet at de alle skal forestille adoranter; men vi har på Aspebergrist- 
ningen sett at denne tolkning ikke er mulig. Og de russiske figurer av¬ 
viker- også så meget fra normal menneskelig skikkelse at man ikke kan anta 
dem for billeder av et menneske; også de må være vette- eller gude- 
skikkelser (fig. 103 og 104). Hos den ene av disse skikkelser er hendene 
likesom vokset fast til hodet, og Hoernes har uttalt den formodning at fra 

Fig. 103. Bronse, Sydrussland. Fig. 104. Bronse, Sydrussland. 

Fig. 105. Kernunnos. 

en slik skikkelse kunde stamme den keltiske gud Kernunnos, som er frem¬ 
stillet med hjortehorn. Dette har for oss en særlig interesse, for vi har 
sett ved en sammenligning mellem guden med de store hender og lappenes 
Verdens mann at de store, oprakte hender er blitt forvandlet til renhorn. 
Overgangsprosessen mellem den russiske bronsefigur og den keltiske gud 
Kernunnos vilde da være ganske tilsvarende til den vi har iakttatt på 
nordisk grunn. Det er dessuten hos den keltiske gud Kernunnos et moment 
som bestyrker Hoernes’ identifikasjon. Han fører nemlig også ringen som 
sitt symbol. Et billede av ham viser at han bærer ringer på skaftet av 
sine hjortehorn (fig. 105). Men ved andre billeder er ringen mere frem¬ 
tredende. Den er således i ett tilfelle blitt til den bekjente galliske hals¬ 
ring, torques. Nu er ringen også symbol for vår gud med de store hender, 
som vi tidligere har vist. Vi har altså også her en grunn til å identifisere 
Kernunnos med guden med de store hender. Men dessverre kjenner man 
så lite til den keltiske gudelære at dette ikke bringer nogen forklaring på 
vår skikkelse, for vi vet ikke hvilken rolle Kernunnos har spillet mellem 
de keltiske guder. Imidlertid er der ved de russiske billeder mulighet for 
en forklaring. Som bekjent bodde i oldtiden skyterne i Sydrussland, og 
i sin skildring av dette folk forteller Herodot (IV. 59) at de som sin høieste 
gud dyrket en guddom som han gjengir med Histia, arne-ildens gudinne. 
Kunde vi anta at disse bronsefigurer skulde være billedet av denne gud¬ 
dom, vilde vi få bekreftelse på det som vi tidligere har gjettet oss til, at 
vår guds store, opadvendte hender skulde være billede av flammer, og at 
han oprinnelig skulde være å opfatte som ildgud. Nu sier imidlertid Herodot 
at skyterne ikke fremstillet sine guder i skikkelse av noget synlig; den 
eneste undtagelse var deres krigsgud, som blev fremstilt i skikkelse av 
et sverd. Men disse små bronsefigurer har Herodot ganske sikkert ikke 
kjent til. De er visstnok flere hundre år eldre enn hans tid, så hans 
meddelelse om at skyterne ikke hadde gudebilleder, ikke kan betraktes 
som en avgjørende hindring for antagelsen. Hans positive meddelelse at 

de tilbad krigsguden i skikkelse av et sverd, har ellers stor 
interesse for helleristningene. På de østgøtiske helleristninger 
finner man nemlig store avbildninger av våben, av spyd og 
økser og sverd. Og blandt de siste er et utmerket godt sverdbillede, 
som i sin tid av Hillebrand kunde påvises å svare fullkommen 
til et bronsealdersverd, og det gav opslaget til at de svenske 
helleristninger overhodet blev bestemt som tilhørende bronse¬ 
alderen. Denne tidsbestemmelse gjelder fremdeles. 

Men der er en annen vanskelighet ved antagelsen at 
disse figurer kan fremstille skyternes ildguddom. Arkeologene J s ’ te ^"fra 
antar nemlig at skyterne er innvandret til Russland omkring Mykenai. 
1000 år f. Kr. Det blir da spørsmål om de russiske bronse¬ 
figurer er skytiske eller før-skytiske. Besvarelsen av dette spørsmål 
må overlates til de arkeologer som særlig har studert Russlands 
arkeologi. 

De russiske bronsefigurer og den keltiske gud har ført oss sydover. 
Vi nærmer oss til Grekenland, og her har vi den kulturgruppe som er 
den ledende i den europeiske bronsealder, den kretisk-mykenske kultur. 
Spørsmålet om en forbindelse mellem helleristningene og denne kultur blir 
da av ganske særlig interesse. Det er sikkert påvist guder i menneske¬ 
skikkelse innenfor den kretisk-mykenske kulturkrets, og vi må derfor under¬ 
søke om 'der finnes tilsvar til gudenes dyr og andre symboler, slik som vi 
har funnet dem på helleristningene. 

Det første skritt her er tatt av Montelius ved hans påvisning av at til 
solgudens dobbeltøks svarer i Norden Tors hammer, og vi har sett billede 
av den mykenske seglsten med prestinnen under treet, hvor der over den 
store dobbeltøks stod billede av sol og måne, hvad der viste at denne 
guddom omfattet dem begge, således som vi også fant det på hellerist¬ 
ningene (se fig. 24). Hvad angår vår gudegruppes andre pol, guden med 
de store hender, da er det endog mulig at vi finner ham i menneske¬ 
skikkelse. På et kar fra Phylakopi på Melos har vi en besynderlig figur. 
Det er overkroppen av en mann uten hode, men med begge hendene vendl 
opad. Jeg holder det for rimelig at det bør opfattes som en gudeskikkelse, 
og da en som svarer til vår gud med de oprakte hender. Men det hele 
strekskjema er så utydelig og hendene så forkrøplet at man står med tvil 
om det overhodet skal ha nogen mening. Et mere tydelig tilsvar gir en 
seglsten fra Mykenai. Her ser vi øverst en rund skive med en ring om, 
som jeg antar forestiller solen, til tross for at den har fire runde utvekster. 
Under den har vi månesigden gjentatt to ganger. Op mot dem løfter sig 
en arm med oprakt hånd. De nederste figurer kan ikke tydes (fig. 106). 
Her mener jeg å ha elementene i vår gudegruppe. Armen med den op¬ 
rakte hånd er det tegn som siden utvikler sig til menneskeskikkelse. Denne 
arm hever sig her op mot sol og måne på samme måte som vi så at en 
lignende arm med oprakt hånd på Runohållen løftet sig op mot solhjortene. 

Men tegn for guddommen er på begge 
steder bare det elementære symbol. Figu¬ 
rene på denne seglsten svarer på en 
merkelig måte til dem på et par indiske 
gravmæler i British Museum. De er 
sandstensrelieffer, og man ser på dem 
begge billede av det begravede ektepar. 
Men over paret står billede av en arm 
med oprakt hånd, av sol og måne og av 
en blomst. Overensstemmelsen med 
seglstenen fra Mykenai er ganske påfal¬ 
lende og viser at for vår gudegruppe 
billedmaterialet når ut over hele den 
indogermanske verden, siden gudenes 
tegn også gjenfinnes på indiske gravmæler 
(fig. 107). 

Også på en annen seglsten har vi 
symbolene for de to guddommer. Den 
er funnet på øen Mochlos. Vi har der 
billede av solgudens dobbeltøks, men inne 
i den står et hjul, her formet som et 
tannhjul. Og over den står, forbundet 
ved en bue, to oprakte hender.' Vi er for- 
såvidt kommet menneskeskikkelsen nær¬ 
mere som vi her har to hender; men 
disse hender er riktignok så skjematiske 
i sin utførelse at man kan ta dem for palmeblad (fig. 108). Nu er det imidlertid 
interessant at omtrent på samme måte er i det senere greske vasemaleri 
ilden uttrykt. Ildflammen uttrykkes som en gren som vider sig bladformet 
ut. På et vasemaleri har man billede av den berømte skibsbrand i Iliaden. 
Mot skibet går Hektor, og bak ham bærer hans svenn en tendt fakkel. 
Men denne fakkel og dens flamme er avbildet på en måte som svarer 
nogenlunde til billedet av de oprakte hender på 
seglstenen fra Mochlos (fig. 109). Det bekrefter den 
antagelse som vi ofte tidligere har fremsatt, at de 
oprakte hender skulde være billede av ildflammer, 
og at vår gud med de store hender således oprinnelig 
skulde være en ildgud. 

Ennu tydeligere gjenfinnes i det mykenske 
billedmateriale disse guder i dyreskikkelse.' Vi har 
sett at på helleristningene var solgudens dyr en 
bukk, men ved siden av bukkeformen fant vi også 
en okseform. Og denne fremtrer statelig i det 
berømte oksehode av gull fra Mykenai. På pannen 




Fig. 107. Indisk gravsten. 
British Museum. 

Fig. 109. Gresk vasebillede: Kampen ved skibene (Iliaden). 


bærer det solrosetten, og mellem hornene kneiser solgudens dobbeltøks 
(fig. 11 o). Slike oksehoder med dobbeltøks over finnes også avbildet på en 
mykensk vase fra Cypern. Man kan vel forklare forholdet mellem okse og 
bukk som en gradsforskjell, så at solgudens ringere offerdyr er en bukk, 
det høitideligere offerdyr en okse. Det karakteristiske er at der til ham 
ofres et hornet dyr. Vi skal finne forhold som svarer hertil. — Mulig er 
på samme måte den andre guddoms ringere offerdyr en hund, det høi¬ 
tideligere offerdyr en hest. Vi fant at hunden undertiden optrådte sammen 
med hesten på helleristningene, og det er da mulig at vi også i hunden 
tør se en representant for denne guddom. Ut fra denne betraktning mener 
jeg i nogen grupper å gjenkjenne samlet alle de guder som vi fant på 
Aspebergristningen. På en vase fra Cypern har vi øverst solgudens 
dobbeltøks, under den en hest med heie ben og under hesten en fugl, 
som vel nærmest er en stork. På en cylinder, også fra Cypern, har vi en 
bukk, ved og^under den dobbeltøkser, solgudens tegn. På ryggen av den 
sitter en fugl, og over den står en hund. På en annen cylinder står to 
mennesker ved en offerhandling. På deres høire side står en bukk, her 
med et kors under, over den en hund, på deres venstre side fugler. På 
et sølvbånd fra Syros står en hund (det kan neppe være en hest), en 
solskive og en fugl (fig. 111). 

Her kan vi nu påvise at., fuglene hører med til en gudinne. Vi har 
flere eksemplarer av en slik gudinne med fugler (duer) om sig og på hodet 
(se Hoernes, Urgeschichte der bildenden Kunst 2 , s. 55, fig. 5), og på en 
terrakottafigur fra Bøotien har hun billede av storker foran (fig. 112). 
Fuglene skal vel høre til henne som hennes dyr, enten det er duer eller 
storker. På samme måte fant vi forbundet med den gudinne som ved sig 
hadde et maiet skjold eller en gren, som hennes dyre-attributt en fugl som 
hadde forskjellig skikkelse. Ved gudinnen med skjoldet på Aspeberget var 
det en hane, ved gudinnen med gren på Bjorngård var det en svane eller 
en gås. Vi har da i billedene fra seglstenene på Cypern og sølvbåndet 
fra Syros våre tre guddommer fra Aspeberget. Solguden representeres ved 

sin dobbeltøks, og i forbindelse med den 
av sitt mindre dyr, bukken. På sølvbåndet 
fra Syros står solskiven selv i midten av 
gruppen som uttrykk for denne guddom. 
Den andre guddom representeres av sitt 
dyr, hesten, eller også av sitt mindre dyr, 
hunden. Og endelig har vi gudinnen, som 
representeres av sine fugler av forskjellig 
art. Disse billeder åpner en mulighet for 
at vi har funnet våre guder igjen innen¬ 
for den kretisk-mykenske kulturkrets. 

Vi har sett at vårt billedmateriale 
når ut over den indogermanske verden 
like til India, og vi vil nu prøve om vi 
kan gjenfinne elementer av våre guder 
hos de indogermanske folks storguder. 
Ut over den indogermanske verdens krets 
er ikke denne undersøkelse ført. 

Fig. iio. Oksehode med Ved sammenligningen mellem de for- 

dobbeltøks i gull fra Mykenai. skjellige indogermanske folks guder har 

ofte gudenes navn vært ledende for 
mytologene. Men navnet er ofte yngre enn guden selv. Navnet Tor, 
Thonarar, har man visstnok med rette ment er en avledning av navnet 
Tanaros, navnet på kelternes tordengud. Men realiteten i guden Tor, 
hammerguden, er meget eldre enn dette navn. Han gjenfinnes på helle- 
ristningene. 

Mere vekt må legges på gudenes virkekrets, men vi må være opmerk- 
somme på at den kan variere. Guden med de store hender optrer på 
helleristningene som krigsgud; men han kan ikke oprinnelig ha vært krigs- 
gud, for oprinnelig er han våbenløs. Det som jeg her vil bygge på, er 
dog først og fremst gudenes dyr, solgudens bukk eller okse, ildgudens 
hest. Finner jeg det samme dyr ved guder hos forskjellige folk, mener 
jeg at det oprinnelig er de samme guder, selvom de siden kan ha artet sig 
forskjellig. 

I denne oversikt har jeg tatt med størrelser i indernes, grekernes og 
romernes mytologier. Om germanernes guder skal - vi siden tale. Sammen 
med dem representerer disse folk hele den indogermanske folkeætt. 




Fig. in. Sølvbånd fra Syros. 

Hos inderne har man himmel- 
guden Indra. Han er allerede av 
prof. C. A. Holmboe blitt sammenstillet 
med Tor. I dyreform optrer han som 
okse, men i hymnene kalles han 
også bukken. 

Hos grekerne er himmelguden 
Zeus. Om ham forteller et sagn at 
han blev fostret av nymfen Amaltheia 
med melk av geiten Aiga — efter 
en annen versjon var Amaltheia selv 
en geit. — Aiga blev slaktet, og av 
dens skinn blev laget Zeus’ aigis, 
hans geiteskinnsskjold. Dette er 
tydelig en myte som medierer mellem 
guden som dyr, som bukk, og guden 
som menneske. At Zeus også har 
forbindelse med oksen, på det tyder 
at Zeustemplene var prydet med 
okseskaller, bukranier, av bronse. 

Hos romerne er himmelguden 
Jupiter, Jovis. Det siste navn er 
sproglig samme ord som Zeus. 

Romerne har ingen mytologi, men Flg- II2- Flgur fra Bøotlen- 

sikkert bevarte offerskikker. Hver 

nyttårsdag, når de nye konsuler tiltrer sine embeder, blir det ofret en 
hvit okse til Jupiter, og på Jupiters dag i hver måned blir det ofret en 
hvit sau til ham. 

Vi finner således hos alle indogermanske hovedfolk en forbindelse 
mellem himmelguden og et hornet dyr, en okse eller en bukk. Og den 
romerske offerskikk forklarer forskjellen mellem dem. Det større offerdyr 
er oksen, det mindre bukken. Det stemmer med hvad vi har gjettet oss 
til ved betraktningen av det kretisk-mykenske billedmateriale. Ved den 
nordiske Tor er bare bukken, - det mindre offerdyr, bevart. Men over alt i 
hele rekken er typen den samme. 

Ved den andre guddom, hvis dyr er hesten, er det derimot store for¬ 
skyvninger. Hos inderne er hele utviklingsrekken bevart her. Hans navn 
Agni betyr ild. Det er samme ord som latinsk ignis. Og når ny ild blir 
tendt, føres det frem en ung hest; dens hode blir vendt mot ilden, og man 
roper til den: „Sammen med Agni bli født, o Agni!“ Men denne ildgud er 
blitt fruklbarhetsgud; til ham ber man om fruktbarhet for kvinner og for 
kveget. Men man ber også til ham om seier og ry. Vi ser således utvik¬ 
lingsrekken : ildgud, fruktbarhetsgud, krigsgud, slik som vi har ment å finne 
den på helleristningene. 

Fig- 113- Vasemaleri fra Dipylon, Grekenland. 


Hos grekerne og romerne er den gud som har forbindelse med hesten, 
nok oprinnelig en fruktbarhetsgud, men han har utviklet sig i forskjellig 
retning hos hver av de to folk. Hos grekerne er han blitt sjøgud. Hav- 
guden Poseidon kalles Hippios, hestegud, og kjører med hestespand. Vi 
ser her at dyret er trykket ned, underordnet mennesket. Slik finner vi 
forholdet i den nordiske gudelære, hvor Tor kjører med bukker. Men slik 
er ikke forholdet på helleristningene. Der er guddommens dyr selvstendig, 
sideordnet med menneskeskikkelsen. Det vil da være av interesse at jeg 
på en Dipylonvase mener å finne en mere primitiv form av Poseidon og 
hans hester. En mann leier en hest i hver hånd, under begge hester er 
der en fisk (fig. 113). Vi forstår da at det må være en sjøgud og gjen¬ 
kjenner hesteguden Poseidon. Forholdet mellem mannen og hans hester 
svarer aldeles til forholdet mellem guden og hestespannet, slik som det til 
slutt har utjevnet sig på Backa-Utmark-ristningen. Også der ser vi at gudens 
armer løper ut i hester; han synes å leie sine hester som mannen på 
Dipylonvasen (se fig. 93). 

Mytologene har gjort opmerksom på at det bak sjøguden Poseidon 
finnes en Poseidon til lands, som er fruktbarhetsgud. Han har forbindelse 
med fruktbarhetsgudinner som Demeter. Når Poseidon er blitt sjøgud, er 
forklaringen at grekerne var et sjøfolk og drog næring av sjøen. Som 
fruktbarhetsgud og som hestegud stemmer han overens med Agni og med 
vår gud med de store hender. Jeg har derfor ment at vi her hadde den 
samme gud for oss, og har søkt efter noget som kunde tyde på forbindelse 
mellem Poseidon og ilden. Men jeg søkte ganske forgjeves. Da støtte jeg 
i „Antike Denkmaler" på et merkelig billede. Der steller to menn en ovn, 
som har åpningen for ilden vendt opad, og ved dem står gudens navn i 
dorisk form: Potedan. Og ildens luer går op som tre spisse takker. Det 
svarer til/tindene i den trefork Poseidon fører som sitt våben (fig. 114). 
Dette billede gir bevis for at Poseidon har forbindelse med ilden, og at 
hans trefork oprinnelig er et ildtegn. Den er stadig opadvendt, og dens tinder 
ser vi her som billede av ildsluer. Den stemmer overens med de opadvendte 
hender hos vår gud på helleristningene. Det er mulig at den gjennem- 

gående opadvendte trefork 
har utviklet sig av en op¬ 
advendt hånd, men det 
kan ikke bevises ut fra 
det materiale som fore¬ 
ligger. Treforken forklares 
nu som fiskernes lystrings- 
gaffel, men vårt billede 
viser at den har vært 
opfattet som billede av 
ildens luer. Vi har da fun¬ 
net at Poseidon oprinnelig 
svarer til Agni. Han er 
ildgud og fruktbarhetsgud. 

Når han er blitt sjøgud, er det en særutvikling hos de sjøfarende grekere. 

Hos romerne har krigsguden Mars forbindelse med hesten. Til Mars 
ofres ved den store høsjtfest oktoberhesten, og det sies uttrykkelig at det 
er for årsvekstens utfall at offeret blir bragt. Bak krigsguden Mars har vi 
således en Mars som er fruktbarhetsgud, og som har hesten som sitt 
offerdyr. Han har da gjennemgått samme utvikling fra fruktbarhetsgud til 
krigsgud som vi også kan konstatere ved guden med de store hender på 
helleristningene. Han kan visstnok ikke føres tilbake til det oprinnelige 
stadium, nemlig til at han har- vært ildgud; men han viser sig i øvrig å 
være en annen form av den samme størrelse som vi har for oss i denne 
hestegud. 

Våre undersøkelser har således godtgjort at vi her har for oss to 
felles indogermanske guddommer; de kan påvises hos indere, grekere, romere. 
Også hos nordboerne forekommer de som Tor og Frøy. Den ene forholds¬ 
vis konstant: det er en solgud eller himmelgud. Hans dyr er et horndyr, 
okse eller bukk. Oksen er det store, bukken det mindre offerdyr. Denne 
himmelguddom har oprinnelig omfattet både sol og måne. Men i Norden 
har månen skilt sig ut, først som underguddom og siden som selvstendig 
guddom. 

Den andre guddom er hos alle.de nevnte folk en fruktbarhetsguddom, 
og hans dyr er en hest. Han har utviklet sig forskjellig, er hos grekerne 
blitt sjøgud og hos romerne krigsgud. Han har fulgt det ledende instinkt 
hos hvert av folkene. Bak denne fruktbarhetsgud står hos inderne en ild¬ 
gud. Likeså er tilfelle på helleristningene. Også hos grekerne viser det 
sig på et billede at deres hestegud, Poseidon, har forbindelse med ilden. 
Poseidons trefork viser sig her å være billede av ildens flammer; mulig 
kan den føres tilbake til en opadvendt hånd, den som kjennetegner vår 
gud på helleristningene; en arm med en slik opadvendt hånd forekommer 
på mykenske seglstener. Vi er da nådd til det resultat at vi kan si at de to 
hovedguddommer vi har funnet på helleristningene, finnes som de frem- 



Fig. 114. Lertavle fra Korint. 

tredende indogermanske folks to storguder, Indra og Agni, Zeus og Posei- 
don, Jupiter og Mars. 

Vi vender oss nu fra billedene til beretningene om de germanske 
guddommer. Den eldste av disse finnes hos Cæsar i den Galliske Krig, 
6. bok, 21. kapitel. Den lyder så: „Til guders tall regner de bare dem 
(deorum numero eos solos ducunt ) som de ser og som de tydelig får hjelp 
hos, solen og ilden og månen ( Solem et Volcanwn et Lunani), om andre 
har de ikke engang hort tale." Denne efterretningforkastes av mytologene. 
De mener at Cæsar ikke kunde få annet enn annenhånds meddelelse om 
germanernes religion, og at man ikke kan feste lit til hans oplysning om 
den. Jacob Grimm kaller den i sin „Deutsche Mythologie" for en „halb- 
wahre allgemeingehaltene Ansicht", og andre går ennu videre i denne 
forkastelse. J. E. Sars, som her er forsiktigere, sier om dette i sin „Udsigt 
over den norske Historie": „Ifølge denne Efterretning, som man neppe 
ubetinget tør forkaste,, skulde de altsaa endnu ikke være komne udover 
den blotte Naturdyrkelse, saadan som den endnu overalt gjenfindes hos 
endnu lidet udviklede Folkeslag, og saadan som vi, efter den nyeste Gransk¬ 
nings Resultater, maa antage, at den har fundet Sted hos det ariske Urfolk." 
Hertil er å si at man heller ikke i videnskapen skal male fanden på veggen 
og gjøre tingene vanskeligere enn de er. Når Cæsar nevner solen, ilden 
og månen som germanernes guddommer, kan det meget vel være ment i 
betydning av solens gud, ildens gud og månens gud. Ja, det forekommer 
mig at når Cæsar bruker et uttrykk som: „Til guders tall regner de bare 
dem som o. s. v.“, må man nærmest forstå det som der her er ment 
„virkelige" guder og ikke naturgjenstander. Men Cæsar nevner ikke ger¬ 
manernes guder ved noget romersk gudenavn, mens han gjør det med 
gallernes guder i et tidligere kapitel, 6. bok, 17. kap. Dette har imidlertid 
sin fullstendig naturlige forklaring. Gallerne var romerne vant til; de visste 
fra gammelt å gjengi deres guder med tilsvarende romerske, fordi de kjente 
deres vesen og betydning. I forholdet til gallernes guder var der skapt 
en „mterpretatio Romana". Helt anderledes med germanernes guder. Efter 
kimbrernes og teutonernes fremstøt vel 50 år tidligere var Cæsars krig 
med Ariovist romernes første berøring med germanerne; her fantes ikke 
nogen sådan forklaring blandt folket om forholdet mellem deres guder og 
de romerske. Cæsar nevner derfor ikke noget gudenavn, men betegner 
gudene efter hvad de er guder for. Derimot nevner den næste efterretning, 
som er halvannet hundre år senere, nemlig Tacitus’ Germania, germanernes 
guder med romerske gudenavn. Det vilde være ganske urimelig at ger¬ 
manerne i dette korte tidsrum hadde gjennemgått den veldige utvikling fra 
fetisjisme,/tro på naturgjenstander, til troen på personlige guder. Derfor 
blir Sars’ forklaring av stedet hos Cæsar uantagelig. 

Imidlertid tror jeg at Cæsars efterretning får støtte i et vers i Edda. 
Det står i Håvamål vers 68: 

Eldr er beztr 
mef yta sonom 
oc solar syn, 
heilyndi sitt 
ef maf>r hafa nair, 
pn vid Igst at lifa. 

„Ilden er best / blandt menneskers barn / og solens syn, hvis sin helse / 
en mann får ha / og uten lyte leve." 

I sin forklaring i Festskrift til Finnur Jonsson har Torleiv Hannås 
hevdet at den tyske forklaring av uttrykket solar syn som „Fahigkeit die 
Sonne zu sehen" er uriktig, og den andre forklaring: „die Erscheinung der 
Sonne", er sannsynlig. Han har utvilsomt rett. Evnen til å se solen eller 
som Gjessing oversetter, „syn af solens lys" betyr nemlig alt og ingenting. 
Inn i solen kan bare ørneøine se, og å kunne skjelne sollyset er det siste 
stadium før fullstendig blindhet. Solens „Erscheinung“ vil være en om¬ 
skrivning for solen selv. Men vi står like nær når vi spør hvad meningen 
er med at solen og ilden er best blandt menneskenes barn. Ivar Mortensson 
Egnund har overhugget knuten, sprengt de almindelige uttrykk og oversatt: 

Eld på åren 

og sol på eng 

gjer mannen fegen og fjåg. 

Denne fri gjengivelse gir så meget mening som man kan få ut av stedet. 
Men det er å merke at ild på åren og sol på eng ikke bare gjør mannen 
glad, uten dem kan han ikke leve. Og det blir like besynderlig at det i 
originalen står at de er best blandt menneskenes barn. 

En ganske annen betydning vil dette sted få hvis man ser det i for¬ 
bindelse med Cæsars efterretning om germanernes gudetro, at de som sine 
guder dyrker solen, ilden og månen, og denne tolkning av strofen tror jeg 
er den rette. 

I Håvamål strofen finner vi de to første og visstnok de vesentligste av 
de guddommer sotn nevnes hos Cæsar, nemlig solen og ilden, og vi antar 
at de her som der er de store guddommer. Strofens mening blir da: 
Blandt menneskene er ilden og solen best, d. v. s. det er de store guders 
største nåde blandt mennesker når en mann får ha sin helse og leve uten 
lyte, d. v. s. uten legemslyte. Så følger i de næste vers trøst om gudene 
ikke er så nådige. Er man ilde til helse, kan man være lykkelig ved, ha 
sin lykke i sine frender, sine sønner eller sitt verk. Og man kan greie sig 
med legemslyte; en halt kan ride hest, en enhåndet gjete fe, blind er bedre 
enn brendt, men en død er gagnløs. 

Slik blir sammenhengen i denne versrekke ganske klar ved den nye 
tolkning. Den er fremkommet ved at vi i ovensstemmelse med stedet hos 
Cæsar har forklart ilden og solen i vår strofe som betegnelse for de 
store guder. 
























I 12 


JUST BING 


FRA TROLLDOM TIL GUDETRO 


Og vi har påvist at solen og ilden i denne strofe svarer til de indo- 
germanske folks storguder, og at disse betegnelser, ilden og solen, gjengir 
det oprinneligste i deres vesen. Det må da ansees som særlig gamle 
betegnelser for storgudene. Vi står i denne strofe på hellig grunn,, hvor 
guder og mennesker må nevnes med navn og ord som har en urtids gåte¬ 
fulle makt. For det gjelder sundhet og farlighet, det som gir livet dets fulle 
verdi. Og da må de beskyttende guder nevnes med sine eldste navn, de 
navn som forekommer første gang germanernes guder omtales. Ved disse 
urgamle navn får de sin fulle, magiske og guddommelige makt til å skjenke 
den fulle helse og førlighet. Og menneskene nevnes med det tilsvarende 
gamle uttrykk „yta sonom" , som også ved sin elde får en særlig hellig verdi. 

Den kombinasjon som har skaffet oss denne greie og formodentlig 
riktige tolkning av vår Hdvamdlstroie, får også betydning til den andre 
side, den vil også støtte og belyse stedet hos Cæsar. I Hdvamd /strofen 
nevnes de store guddommer med de samme uttrykk som hos Cæsar, ilden 
og solen, og da kan ikke Cæsars efterretning om at germanerne dyrker 
disse guddommer, lengere forkastes. Den får sin fulle gyldighet. 

Kombinasjonen med Hdva/ndlstrokn støtter ikke bare efterretningen 
hos Cæsar, men den belyser den også. Når Hdvamalstrokn nevner de to 
størrelser solen og ilden, men ikke den tredje, månen, tyder det på at solen 
og ilden er hovedstørrelser og månen bare en bistørrelse. Der blir to 
hovedguddommer og en underguddom, månen. 

Efter denne forklaring får Cæsars efterretning særlig interesse for oss. 
I vår gudegruppe på helleristningene har vi bestemt solguden og funnet 
tegn til at hans svenn var månens gud. Videre har vi gjettet oss til at 
guden med de store hender var en oprinnelig ildgud, at hans oprakte 
hender skulde bety flammer eller rettere avbilde flammer. At denne tyd¬ 
ning stemmer fullkommen overens med den eldste efterretning om ger¬ 
manernes religion, må støtte dem begge. Det må vise at vår tj^dning er 
riktig, og at vi nu må regne med Cæsars efterretning som en fullgyldig 
faktor i den germanske religions historie. Hdvamd/ strofen viser at solen 
og ilden er hovedguddommer; men det kan være mulig at når Cæsar nevner 
månen på like linje med dem, er utviklingen nådd et skritt videre, og månen 
er blitt en selvstendig guddom. Og på ristningene på Evje og på Backa 
Utmark syntes det som solgudens svenn, måneguden, hadde emansipert sig 
fra sin herre. 

Også den lappiske gudegruppe som vi fant stemte overens med helle¬ 
ristningene, Tor, Tors tjener, Verdens gud, vil man finne tilsvar til hos 
Cæsar, slik som hans efterretning forklares ved Håvamål. strofen. Det kan 
vi forlylare av helleristningene. Cæsars Sol er den som lappene kaller Tor. 
Navnet Tor kan være senere, men skikkelsen er den samme. Luna hos 
Cæsar er Tors tjener hos lappene, og Volcanus — ilden — hos Cæsar 
svarer til lappenes Verdens gud. Ved denne overensstemmelse, som utledes 
av helleristningenes billeder, blir det underlige navn Veraldar God fullt 




forklarlig. I motsetning til solen og månen, gudene oppe på himlen, er 
ilden guden i verald, i Midgard, i Mannheim. 

Ganske visst har vi ingen efterretning om at Frøy har vært ildgud. 
Flan er fruktbarhetsgud sorn lappenes Verdens mann og var hos Adam av 
Bremen avbildet cum ingenti priapo. Men Frøy kalles for skirr god og for 
bjartr god , den rene gud og den lysende gud, og det passer mere for en 
ildgud enn for en fruktbarhetsgud. Disse benevnelser viser at der bak frukt- 
barhetsguden hos- Frøy skjuler sig en oprinnelig ildgud. 

Vi har også sett at på den lappiske runebom og på helleristningene 
var solgudens svenn enarmet og kunde derved bestemmes som den enarmete 
Tyr, som er Tors følgesvenn i Hymiskvida. I Cæsars Sol, Volcanus og 
Luna har vi således for oss de nordiske guder Tor, Frøy og Tyr, som vi 
også har funnet på helleristningene. Men til disse navn er vi kommet ved 
kombinasjoner. 

Navn på de germanske guder får vi først meddelt 150 år efter Cæsars 
tid i Tacitus’ Germania kap. 9, omkring xoo efter Kristus. Tacitus bruker 
her de romerske gudenavn, hvormed romerne hadde gjengitt de germanske 
guder. Han sier at germanernes høieste gud var Merkur; til ham ofret de 
mennesker, til Mars og Herkules ofret de dyr. Forklaringen av disse navn 
bringer ukedagsnavnene. Vår syvdagesuke, planetuken, er overført til ger¬ 
manerne i hedensk romersk tid. Planetenes romerske gudenavn er gjengitt 
ved navnene på de tilsvarende germanske guder, men formen er forskjellig 
på de forskjellige steder. Til Norden er den kommet fra Tyskland. Frjd- 
dagr er den tyske Frijas dag; på nordisk måtte dagen ha vært kalt 
Friggjar dagr. I ukedagsnavnene svarer dies Mercurii til Odins dag, dies 
Martis til Tjms dag. Derimot har vi dies Jovis svarende til Tors dag. Når 
Tacitus kaller Tor for Herkules, er det visst fordi han — og mange før 
ham — har funnet at Tors hammer svarte til Herkules’ kølle. Dr. Schutte 
mener at navnet Herkules hos Tacitus svarer til navnet Fjgrgynn, som må 
antas å være et eldre navn på hammerguden, og som svarer til det 
lithauiske Perkunas. Det kan være mulig; men .ellers spiller navnelikheten 
ikke nogen rolle ved jevnføringen mellem de germanske og de romerske 
gifder. 

Tacitus’ benevnelser er visstnok ikke hans eget verk, men den 
almindelige romerske gjengivelse,' interpretatio Romana. Man må merke at 
Wodans Tag bare finnes i vesttysk og angelsaksisk; i østtysk heter dagen 
Mittwoch, som gjengis i norske bygdemåls „mekedag“, midvikudagr. Odin 
er en ny gud, kommet inn ved innflytelse fra kelterne og svarer til en 
keltisk gud, som var gjengitt med Merkur, visstnok en dødsgud. Og uke¬ 
dagsnavnene viser at han ikke på den tid da de blev overført til ger¬ 
manerne, var trengt igjennem hos alle germaner. Sammenligner vi Tacitus’ 
gudenavn med de guder som vi fant ved sammenstilling av Cæsars efter¬ 
retning med den lappiske gudegruppe og våre guder på helleristningene, 
da ser vi at han her er trådt istedenfor den lappiske Verdens gud, som 

svarer til den nordiske Frøy. 
Hos de germaner som faller 
innenfor Tacitus’ syn — og 
det er de som bor i det syd¬ 
vestlige Tyskland —, synes 
han altså å ha fortrengt Frøy, 
som er den eldre germanske 
gud, og som vi har funnet 
svarer til de andre indo- 
germanske folks storgud med 
forskjellige navn, Agni, Po- 
seidon, Mars. Dette forhold 
Fig. 115. Tose socken, Tunge harad. volder vanskeligheter. I Tysk¬ 

land er Frøy forsvunnet. Det 
finnes bare ubetydelige spor efter ham, som navnet Frowtn ; men i Norden 
er Frøy blitt stående. Fra Adam av Bremen vet vi at svearne i Uppsala 
dyrket Tor, Odin og Frøy. Tor var den største, Frøy stod på linje med 
Odin. Odins optagelse synes å ha artet sig anderledes i Norden enn i 
Tyskland, hvor han har fortrengt Frøy og tatt hans plass. Dette skal siden 
bli nærmere undersøkt. 

Ved denne skikkelse er der brudd mellem Cæsar og Tacitus, men 
ellers har vi kunnet konstatere at Cæsars Sol svarer til Tor (Herkules hos 
Tacitus), og at Cæsars Luna svarer til Tyr (Mars). Vi har kunnet gjøre 
det ved sammenligning mellem billedene på lappenes runebom og på helle- 
ristningene, og for den første identifikasjon har Montelius lagt grunnlag 
ved sin avhandling om Solgudens øks og Tors hammer. Men vi har ikke 
nogen efterretning om at Tor var solgud, eller at Tyr var månegud. 

Imidlertid har man i litteraturen et indisium for at Tor var solgud. 
Det er et meget gammelt vidnesbyrd, en beretning om hedenske bøker og 
håndskrifter som blev ødelagt da man bygget en kirke i Varlamcestre i 
England i det 10. århundre. Der fant man en beretning om de hedenske 
borgeres gudsdyrkelse. De dyrket især Phoebum, deum solis, og efter ham 
Mercurium Gwoden anglice appellatum. Dersom man her med Montelius vil 
forklare at Tor og solguden er den samme, har man det rimelige resultat 
at disse borgere dyrket de to germanske hovedguder Tor og Odin. Grimm, 
som anfører stedet, får ikke noget ut av det og stiller sig tvilende til 
efterretn ingen. 

Tacitus’ Mars svarer til ukedagsnavnet Tyr. Og vi har kunnet identi¬ 
fisere ham med Tors tjener hos lappene og solgudens svenn på helle- 
ristningene, fordi han begge steder var enarmet som Tyr er det, og han 
svarer til Cæsars Luna, fordi vi på helleristningene har funnet at solgudens 
svenn var månens gud. Men hos Tacitus optrer han i ny funksjon. Han 
kalles med krigsgudens navn Mars. Og vi har en efterretning som viser 
at han er krigsgud allerede i det første århundre efter Kristus. Der var 



krig mellem chatterne og hermundurene, og Tacitus 
forteller i sine Annaler XIII 57 at chatternes krigsgud 
var Odin ( Mercurius ) og hermundurenes Tyr (Mars). 

Begge folk hadde viet fiendene til sine krigsguder. 

Det vil si, de hadde lovet å drepe de overvunne. 

Chatterne seiret, og det blev et ødeleggende nederlag 
for hermundurene. Tyr har således utviklet sig fra 
månegud til krigsgud. Det er da interessant at vi 
har en helleristning som synes å vidne om at månen 
kan være tillagt en lignende betydning. 

Det er en liten, klart tegnet ristning fra Tose 
sogn i Bohuslen. På et skib hever mellem mann¬ 
skapet tre menn sine økser. Og svarende til disse 
tre ser vi tre skikkelser styrte med hodet nedad. 

Over skibets mannskap står en rund, hul skive 
(fig. 115). En lignende skive har vi på Lokeberg- 
ristningen forklart som billedet av fullmånen, hvor 
den står ved siden av et korshjul, solens tegn. 

Sammenligner vi dette billede med kampgruppen på 
Aspeberget, ser vi at denne er en regulær kamp 
under alle guders beskyttelse. De to har overvunnet 
de tre. Det ; viser deres tre sjelefugler, og den ene 
av de overvunne har festet til sig et dødsskib med 
to mannskapsstreker. De seirende vil altså vise at 
motstandernes død er fullkommen sikker. Anderledes 
på ristningen fra Tose. Her er skibet og foretagendet stillet under månens 
beskyttelse. Bedriften har vel vært utført i en gunstig fullmånenatt. Og 
billedet viser ikke så meget den fullkomne seier som det plutselige, heldige 
kup. De seirende våben er løftet, og de fellede motstandere er avbildet 
som de styrter ned. Der er noget plutselig over billedet av det vellykkede 
overfall under fullmånens beskyttelse. For overfallsmennene er her månen 
i funksjon som krigsgud. Men dette er et enkeltstående tilfelle, og når 
måneguden Tyr er blitt krigsgud, har visstnok utviklingens vei vært en 
annen. 

Tyr er blitt krigsgud fordi han er tingets gud. Efter tinget har han 
navn. Ved siden av Diestag finnes på tysk Dingstag — det almindelige 
Dienstag er. en sammenblanding av begge deler. — Det gjenfinnes i et 
par innskrifter fra keiser Aleksander Severus’ tid, 222—235 efter Kristus, 
som er funnet ved Hadriansvollen i England, reist av frisiske borgere for 
Mars Thingsus og hans to „alaesiager“ Beda og Fimmilena (fig. 116). 
De svarer til frisernes Bedelping og Fimmelping. At en tinggud kan bli 
krigsgud, kan man forstå når man ser Tacitus’ skildring av hvordan 
germanerne møter fullt vebnet til tinge og hilser med våbenlarm den de 
gir sitt bifall. 

Fig. n 6. Innskrift fra 
Hadriansvollen. Viet til 
Mars Thingsus. 








































II 6 JUST BING 

Men tingguden synes å føre oss tilbake til måneguden; for germanerne 
holdt ting ved fullmåne og ved nymåne; de mente, sier Tacitus, at den tid 
varslet best for deres forehavende (Germania kap. n). 

I den nevnte innskrift er Tyr så fullt utviklet som tinggud at han har 

fått to døtre. Beda og Fimmilena. Også i Norden har Tyr vært tinggud. 

Det kan vi slutte av de to uttrykk „tyhraustr“ og „tyspakr“ (tydjerv og 
tyvis). Det djerve ord og det vise råd er de to gylne tingmanns- 
egenskaper. Det er agitatoren og komité-mannen, folketaleren og korridor- 
politikeren vi har for oss i dem. Går vi så til Tacitus’ skildring av tinget 
i Semnonerskogen (Germania kap. 39), får vi først riktig se hvor mektig 
tingguden er. Tacitus har her nogen dunkle ord om at her fra tinget har 
folket sin oprinnelse (in de initia gentis). Det synes som om man her har 
opfattet tingguden som folkets stamfargud, og det tilfeies at her hersker 
guden over alle ting (ibi regnator omnium deus). Alt annet er ham hørig 

og lydig. Som bekjent kan man bli alt mulig når man først er blitt 

politiker, og slik synes det å være tilfelle med tingguden her. Hans 
utviklingsmuligheter forekommer å være ubegrenset, og han har tatt en 
kraftig start videre når han er blitt folkets krigsgud. 

Imidlertid, sin største karriere har denne gud gjort i det nittende og 
tyvende århundre efter Kristus. Da har filologene sett at hans navn var 
det samme ord som grekernes Zeus og romernes Jovis, som det latinske 
deus og dies, de har ment at han var den oprinnelige store himmelgud og 
lysgud; ja, de ivrigste Ciuvari blandt dem har av det nevnte sted i Germania 
om tinget i Semnonerskogen lest ut at denne gud har vært den allmektige 
herre blandt germanernes guder, „der grofee germanische Himmelsgott". 
Og sagnet om Tyr som mistet sin hånd, gjenfant de hos en keltisk sagn- 
konge Nuadu, som viste tilbake til en keltisk gud, Jupiter Nodens. Han 
mistet sin hånd i kampen og fikk igjen en sølvhånd. Likeså har man gjen- 
funnet det hos inderne om himmelguden Indra, som mistet sin hånd på 
samme måte og fikk igjen en gullhånd. 

To ting kunde de imidlertid ikke forklare. Det ene var at Tyr i 
Hymiskvida optrer som Tors tjener. E. H. Meyer meddeler det i sin 
Mythologie der Germanen og tilføier ærlig: „merkwurdigerweise“. Og de 
kunde heller ikke rime det med Cæsars efterretning om at germanerne 
dyrket Solen, Månen og Ilden. Men denne efterretning forkastet de som 
utilfredsstillende. 

Hvis man skal innlate sig på å motbevise denne herskende opfatning 
av Tyrs vesen — og det må vi her, da vi har vist at Tyrs utvikling 
tyder på at han er solgudens følgesvenn, måneguden, og videre Tors tjener 
på den /lappiske runebom —, har man å overvinne to hoved vanskeligheter. 
Den ene er mindre, det er å forklare overensstemmelsen mellem sagnet om 
Tyr einhendr og det keltiske sagn om Nuadu og det indiske om Indra. 
Disse sagn er adsplittede rester, nylig funnet frem og uten annen sammen¬ 
heng enn gjennem den filologiske Tyrshypotese. Men selv om det kan 

reises tvil overfor disse mytolog-myter, vil jeg ikke rei§e nogen strid om 
dem, men betrakter tilsvaret til myten om Tyr einhendr som gyldig. 
Kaarle Krohn har nok påvist trekk av kristen oprinnelse i myten om Tyr 
og Fenrisulven. Og sterke grunner taler for at han har rett i at Fenris¬ 
ulven svarer til ett av Bibelens uhyrer, Behemot eller Leviatan. Men ved 
overensstemmelsen med det keltiske og indiske sagn viser det sig at myten 
har et felles indogermansk grunnlag. Og når dette sagn gjelder himmel- 
gudene Indra og den keltiske Jupiter Nodens, er det logisk riktig å slutte 
at også Tyr har vært den store himmelgud. Men logikk er kilden til mange 
villfarelser, og jeg tror at saken kan forklares på en annen måte. Sagnet 
om himmelgudens tapte og erstattede hånd tror jeg må forklares som 
månesagn. Ingenting passer bedre som naturgrunnlag for dem enn måne- 
vekslingen mellem fullstendig mørke og den lysende fullmåne. Månen er 
altså her himmelgudens hånd, og når fullmånen lyser, synes den å være 
en hånd av gull eller sølv. Men når måneguden utskiltes som særlig gud¬ 
dom, måtte månesagnet overføres til ham, skjønt dette ikke passet i formen. 
For månen kan nok være hånd for himmelguden, men ikke for måneguden. 
Dog, folketroen bryr sig om realiteter og ikke om former. Og Tyrsmyten 
har forandret det hele. Den har gjort den lysende sølvhånd eller gullhånd 
til en almindelig brukbar jernhånd, så at sagnet derved er blitt uforståelig 
som naturmyte. Man har bare visst at det var månesagn, og derfor over¬ 
ført det sotn det var til måneguden. 

Meget vanskeligere blir det å forklare hvordan denne underordnede 
gud, solgudens svenn, måneguden, kan ha det samme navn som de store 
himmelguder hos grekerne og romerne, Zeus og Jovis, det navn som betyr 
„gud“, deus, eller dag, lys, dies. Hvordan kan en underordnet gud komme 
til å kalles for „gud sans phrase" ? 

Det er bare ved et tilfelle jeg kan forklare det. Det er hos den 
greske geograf Strabon et sted som forteller om keltibererne og deres 
nordlige naboer. Det er anført i Useners berømte bok „Gotternamen“, 
side 277, note i. Strabon forteller at de i fullmåne-netter feirer danse¬ 
fester for en gud uten navn (9'eco avwvu|Lco). I den trolldomsfulle månenatt 
var der satt segl på lebene; man torde ikke nevne guden ved navn, man 
torde bare kalle ham Gud. Slik blir da måneguden, solgudens følgesvenn, 
til en gud uten navn, en Tyr, Ziu, Tiwas, der svarer til det latinske deus. 
Dette Tyr blir å opfatte som et tabu-navn. Men når måneguden får en 
borgerlig funksjon, når han blir tinggud, kalles hån også efter sin stilling 
for Thingsus, Dings. 

Og hermed får vi slutte vår utvikling av de grunner som bestemmer 
oss for den antagelse at den guddom som Tacitus kaller Mars, er den 
samme som den der hos Cæsar kalles Luna, og at denne månegud oprin- 
nelig har vært solgudens svenn og er blitt stående som en slik underordnet 
guddom i den lappiske gudegruppe og i Hymiskvida som Tors tjener, der 
på runebommen er enarmet som Tyr einhendr. 




















I 


I l8 JUST BING 


Resultatet av disse enkeltheter er da at vi i disse våre guder har de 
to indogermanske hovedguder, som er kjennelige i sin dyreform, bukken 
og hesten. Det er himmelguden og fruktbarhetsguden (ildguden), som gjen¬ 
finnes i de senere Tor og Frøy. De svarer til romernes himmelgud Jupiter 
og deres krigsgud (oprinnelige fruktbarhetsgud) Mars, til hellenernes himmel¬ 
gud Zeus og deres fruktbarhetsgud (senere sjøgud) Poseidon, til indernes 
himmelgud Indra og deres fruktbarhetsgud (oprinnelig ildgud) Agni. Himmel¬ 
guden har visstnok omfattet både sol og måne. Men de primitive germanske 
folk har hatt vanskelig for å fatte at en gud rådde over mere enn én ting, 
og hos dem har himmelguden alt fra helleristningenes tid delt sig i en 
solgud og en underordnet månegud. Så får vi Tor, Tors tjener og Ver- 
aldar God. Men i tidens løp er denne månegud, Tors tjener, blitt selv¬ 
stendig, så vi får tre guder So/, Volcanus og Luna hos Cæsar. Deres 
naturbetydning er svunnet inn, ingen vet at Tor har vært solgud; det er 
Montelius som det har lykkes å gjenkjenne ham som sådan. Tyr er blitt 
tinggud og krigsgud, og vi kan bare slutte at han har vært månegud 
derav at vi har Tacitus’ meddelelse om at germanerne holdt ting ved 
nymåne og fullmåne. Siden er Frøy blitt avløst av Odin hos tyskerne. 
Slik fremkommer den gudetrias vi har hos Tacitus: Merkur, Mars og Her¬ 
kules. Det er ukedagenes Odin, Tyr og Tor. 

Tacitus nevner også i Germania kap. 9 at en del av germanerne 
dyrker en gudinne som han gjengir med Isis, og han sier at hennes symbol 
er et skib. Som tidligere omtalt er denne gudinne blitt identifisert med 
gudinnen Nehalennia som står på et skib. Billedet er funnet på øen Walcheren. 
På Aspeberget finnes ved siden av skjoldet og hanen også en tom båt 
som symbol for gudinnen; men nærmere kan vi ikke komme denne 
størrelse. 

I ukedagsnavnet er den latinske Venus’ dag gjengitt på oldnorsk med 
Frjddagr, som er den tyske gudinne Frijas dag, og Frija er Frigg, den 
store gudemoder. Hun slutter sig her til de tre guder, Tor, Tyr og Odin 
(oprinnelig Frøy). Det er de samme guder som vi fant på Aspeberget. 

2. Det eldste gudesett. 

Vi har sett at det bakenfor det sett av guder som vi har søkt å 
bestemme i det siste kapitel, finnes en annen gudekrets. Den har en sol- 
guddom og en jordguddom, en moderguddom. Og de er uttrykt i dyre- 
skikkelse. Menneskeskikkelsen i disse guddommer har vi ikke kunnet iaktta. 
Solens dyr er her en hjort og moderguddommens et svin. Rimeligvis er 
svinet oprinnelig et villsvin. De to dyr har visstnok oprinnelig vært offer¬ 
dyr for sine guddommer. Det har vært villsvin og hjort, som tilsammen 
er det kongelige vilt, og de viser tilbake til en tid da man ofret vilt og 
ikke tamdyr til sine guder. Disse guddommer har vi funnet på den meget 
ganjle ristning fra Fossum. Men selv der har vi kunnet konstatere at de 

var ute av bruk som offerdyr, for det ofres en hund og en hest. Også 
som guddomsdyr trer de tilbake på helleristningene. Det er da ikke å vente 
at man i senere tiders billeder skal treffe annet enn ubetydelige og spredte 
rester av den gamle gudegruppe. ’ •" 

Et av de merkeligste billeder hvor de begge forekommer, både hjorten 
og svinet, er funnet på en flaske fra Matzhausen i Pfalz. Den stammer fra 
keltisk tid. Den er merkelig ved at vi her har for oss et rent pantheon 
av guddomsdyr, og det både av dem fra vår eldste gruppe og av dem 
frå den senere gruppe, den som vi fant på Aspeberget. Av Fossum- 
gruppens dyr har vi hjorten og svinene. De er stillet mot hverandre i 
samme gruppeordning som på Fossum, men her er der to svin, ikke svin 
mot rovdyr. Av den senere gruppes dyr som forekommer her, har vi et 
hestepar, som også er stillet mot hverandre. Videre har vi solgudens dyr, 
bukken med store, bøiete horn. Dessuten har vi to ganger gjentatt en 
fugl, som vi fant var moderguddommens dyr i Aspebergsgruppen. Her er 
det en gås eller en svane, som vi fant ved gudinnen på ristningen fra 
Bjørngård. Og endelig har vi en ulv som holder på å jage en hare. 
Ulven er, som vi siden skal se, det dyr som er knyttet til den onde bue- 
vette, den som vi særlig kunde konstatere på Fossumristningen. Det er 
ganske besynderlig at vi her har sammen dyrene både fra den eldre og 
fra den yngre gudekrets. Men kelterne var et vandringsfolk. Deres vand¬ 
ringer nådde både til Galatia i Lille-Asia i øst og til de britiske øer i 
vest. Et vandringsfolk kommer i berøring med andre folk og optar nytt 
fra dem samtidig med at det trossig bevarer sine gamle eiendommelig- 
heter. Derfor er det rimelig at vi her finner gamle og nye guddomsdyr 
side om side (fig. 117). 

Av disse dyr er det solens hjort og moderguddommens svin som vi 
skal søke tilsvar til fra andre billeder. Tydeligst kan vi følge forekomsten 
av hjorten. En hjort finnes på en gullbolle fra Ziirich mellem andre dyr; 
men utførelsen er så utydelig at disse andre dyr ikke lar sig bestemme. 
En hjort finnes også på kultvognen fra Strettweg i museet i Graz og likeså 
i den øverste ring på det korte gullhorn fra Gallehus. Vi skal siden betrakte 
hjortens forekomst her og kan bare på forhånd si at vi også her mener 
å kunne bestemme den som solhjort. Men det merkeligste spor som en 
slik solhjort har efterlatt sig, finnes ved en gud i menneskeskikkelse, 
lithauernes Perkunas. Han avbildes med hjortehorn og med en øks i hånden 
(fig. 118), og han svarer til den nordiske tordengud Tor. Vi har i forrige 
kapitel søkt å påvise at Tor oprinnelig har vært solgud. Og på samme 
måte har det vært med Perkunas. Men det merkelige er at det er en 
eldre form av solguddommen som har tatt skikkelse i ham. Sine hjortehorn 
har han fra sin gamle solhjort, og hans flintøks svarer til solgudens dobbelt- 
øks i den kretisk-mykenske kulturkrets. Det er det eneste tilfelle hvor vi 
kan vise at det ut fra solens hjort har utviklet sig en menneskeskikkelse. 
Også på en annen måte er vi her kommet til et merkelig sammentreff. 

Vi så at lappenes fruktbarhetsgud var utstyrt med hjortehorn som hadde 
utviklet sig av den oprakte hånd hos guden med de store hender på helle- 
ristningene, og guden med de .store hender førte på helleristningene øksen 
som sitt våben, som symbol for fruktbarheten. Her hos Perkunas har vi 
også både hjortehorn og eks, men de stammer begge fra en annen kilde. 
I hjortehornene går igjen den gamle solhjort og i øksen solgudens dobbelt- 
øks. Vi står da overfor det tilfelle at ting som ligner hverandre påfallende, 
kan ha helt forskjellig kilde. Det er et av de uformodede tilfelle i viden- 
skapen. Men det hender at det sanne ikke alltid er sannsynlig, og omvendt, 
at det som forekommer sannsynlig, ikke alltid er det sanne. Når det i 
Perkunas’ skikkelse avspeiler sig en eldre solguddom, solhjorten, synes 
det å svare til dr. G. Schilttes formodning om at i hans navn, Perkunas, 
kan gjenfinnes navnet Fjqrgynn , som synes å være et eldre navn på Tor, 
mens navnet Tor skulde ha sin oprinnelse fra Tanaros, kelternes navn på 
sin tordengud. 

Vender vi oss nu til moderguddommens svin, forekommer de stilt mot 
hverandre slik som på flasken fra Matzhausen også på en krukke fra Borg- 
stedfeld i/Holstein fra jernalderen, omkring 300 e. Kr,^-(se fig. 140). De 
forekommer her sammen med billeder av solguddommens bukk og av guden 
med de store hender i menneskeskikkelse, samt av en 'figur som man har 
tydet enten som en orm eller som en svanehals. Det er merkelig at på 
begge steder er der billede av to svin. Det kan vise tilbake til den hellige 


reduplikasjon som vi har iakttatt på Fossumrist- 
ningen og på Kivikgraven. Men vi finner også 
et tilsvar til den i kulten av en fruktbarhets- 
gudinne, nemlig grekernes Demeter. Til henne 
blev det på Thesmoforie-festen ofret to unge svin. 

De blev slaktet og kastet ned i en grube, og når 
de var råtnet, blev de tatt op, og kjøttet blev 
anvendt til å gjødsle markene med. Professor 
Eitrem har i sin bok „Opferritus und Voropfer 
der Griechen und Romer" påvist at denne slags 
offer er den eldste form av ofring; først senere 
kom brennoffer i bruk. Nettop ved jordens og 
fruktbarhetens guddommer er det eiendommelig 
at man holder fast ved en urgammel offerskikk; 
men svinene er her tamsvin og ikke villsvin, som 
vi har vist er den oprinnelige form. Man kan 
næsten si at det er billedet av disse offersvin fra 
Thesmoforiefesten for Demeter som vi har for oss i billedene fra Matzhausen 
og fra Borgstedfeld. Vi kan videre forfølge svinene, enten de nu er 
tamme eller ville, som tegn og benevnelse for en kvinnelig guddom. 
Tacitus nevner .i Germania kap. 43 at æstierne, som bodde ved Weichsel, 
dyrket gudénes moder og som hennes tegn bar billede av villsvin på sine 
rustninger. Og'det samme synes å gå igjen i Frøyas uhøviske tilnavn syr, 
purke. Mullenhoff har i sin berømte avhandling „Frija und der Halsband- 
Mythus" vist at Frøya har overtatt adskillige mytiske trekk som oprinnelig 
har tilhørt den gamle gudemoder Frigg. Vi kan anta at det også er tilfelle 
med dette tilnavn som hører til en oprinnelig moderguddom eller jord- 
guddom. Således tror Vedaenes indere at i villsvinet er skjult en jordens 
guddom, og villsvinet representerer jo gudenes mor hos æstierne. Men 
ved henne kommer vi inn på en ny utviklingslinje. Hennes tegn, villsvinet, 
bæres s.om amulett i kamp. Og dette kan vi gjenfinne blandt billedene. 
På Gundestrupkjelen fra Jylland har vi billede av krigere med villsvin på 
sine hjelmer (se Sophus Muller, Nordiske Fortidsminder, Pl. VI). Og det 
samme finner vi på hjelmen fra Y en J e l i Uppland, som stammer fra vikinge- 
tiden (se.Hj. Stolpe och T. J. Arne, Graffåltet vid Vendel, Sth. 1912, pl.V, 
fig. 2). Også her ser vi krigere, hvis hjelm er utstyrt med billeder av svin. 
I sproget har vi et særskilt uttrykk for disse svin. De kalles for htldts- 
svin , kampsvin. Så nær er forbindelsen mellem dem og kampen at en 
helt i skaldenes og Eddaens sprog like til kalles for Jqfurr , villsvin. (Ordet 
svarer til det ty$ke „Eber“.) Det var å vente at når svinet således blev 
et kampens symbol, måtte det løse sig fra den kvinnelige guddom og gå over 
til en mannlig gud. Og det har virkelig vært tilfelle. Svinet er blitt forbundet 
med fruktbarhetsguden Frøy. I Hervarar saga fortelles om en julefest. 
Kongen, Heidrek, hadde en galt som han viet til Frøy. Den blev ført inn 

til julefesten, og mennene la sine fiender på den og avla løfte om den dåd 
de vilde utføre. Og Snorre forteller at Frøy rider på en galt, Gullinbusti. 
Dette er merkelig, fordi Frøy ellers er hestenes gud. Men her inntrer som 
forklarende moment at den nye gud Odin er trengt inn. Vi har sett at 
Odin i Tyskland allerede på Tacitus’ tid har fortrengt Frøy. Det er det 
ikke lykkes ham å gjøre i Norden. Men han synes å ha berøvet Frøy 
flere av hans attributter. Vi har sett at helleristningens gud med de store 
hender svarer til den nordiske Frøy. Og vi har sett at denne guds dyr 
er hesten, og at han fører spydet. Nu har Odin i den nordiske gudelære 
sin hest Sleipner og sitt spyd Gungner. Så meget har han da opnådd at 
han har tatt disse attributter fra Frøy, og Frøy, hesteguden, har måttet ride 
på' sin galt, som oprinnelig tilhørte gudenes mor. 

Bare i et skaldevers omtales det at Frøy rider på hesten Blodughofi. 
Ordet betyr „den hvis hover er blodige". Mulig kan det betegne hesten 
som den seirende i et. hesteskeid. 

At svinet er gått over til Frøy, kan vi likefrem konstatere på et billede 
på den nevnte kjel fra Gundestrup. Der står en gud som på sine armer 
holder to skikkelser, og hver av dem bærer et svin. Svinene er vendt mot 
hverandre, slik som de er det på flasken fra Matzhausen og på krukken 
fra Borgstedfeld (fig. 119). Axel Olrik har i sin berømte avhandling om 
gullhornene (Danske Studier, 1918, s. 1—34) tydet denne skikkelse som 
et billede av guden Frøy, og det er visstnok ganske riktig. Bestemmelsen 
styrkes av to dyrefigurer på hver side av ham. Den ene av dem er en 
hest, som her bærer vinger, et av de mange trekk på Gundestrupkjelen 
som viser påvirkning fra antikken. Det andre dyr kan ikke bestemmes. 
Mulig er det en hund. Imidlertid er der her en vanskelighet. Vi har 
nevnt at det på Gundestrupkjelen også finnes billede av den keltiske gud 
Kernunnos, og vi har mént å kunne bestemme denne gud som opstått fra 
en figur der svarer til helleristningenes gud med de store hender, hvorfra 
også den nordiske Frøy nedstammer. Det skulde efter dette på kjelen 
finnes avbildet to former av den samme guddom; men det er ingenting 
som tyder på at det ene billede på kjelen på nogen måte kan identifiseres 
med det andre. Hver for sig er disse tydninger meget greie; vanskelig¬ 
heten ligger i at de forekommer på samme kjel. Kjelen er funnet i Jylland; 
men den har så mange keltiske trekk at man har ment den er av keltisk 
oprinnelse. I sin avhandling om den i „Jahrbuch des Kaiserl. Deutschen 
archaologischen Instituts" 1916 har Fr. Drexel villet bestemme den som 
stammende fra kelterne ved Donau. Skulde det være et trekk av den 
keltiske mangfoldighet som vi har funnet på flasken fra Matzhausen, at vi 
her har den samme guddom i to så forskjellige utgaver? Eller er det slik 
at vi ved denne keltiske sølvkjel også kan anta et nordisk innslag fra den 
egn hvor den fant sitt siste gjemmested? Vi kan her konstatere vanskelig¬ 
heten, men vi kan ikke finne nogen sikker løsning. Diagnose er ikke hel¬ 
bredelse; men den er et skritt på vei til helbredelse. Vanskeligheten ligger 



fremfor alt i at den 
gamle keltiske kultur har 
spillet en stor rolle i 
utviklingen, men at den 
for oss iallfall nu står 
som en temmelig ube¬ 
kjent størrelse. 

Mulig kan begge 
gruppens guddommer 
finnes forenet i en 
hedensk folkeskikk som 
vi kjenner fra en gam¬ 
mel notis. Den kristne 
kirke forbyr stadig gamle 
hedenske skikker, og- 
deriblandt en som synes 

besynderlig: å klæ sig ut som gammel kjerring eller hjort {vetulam ant cervulum 
facere). Dette forbud går igjen i denne form fra 4. århundre, da det først finnes 
i Spania, og ned til 12. århundre. Ser vi i den gamle kjerring en moder- 
guddom, har vi vår gudegruppe for oss. Moderguddommen har fått men¬ 
neskeskikkelse, mens solens hjort er blitt stående. Den almindelige for¬ 
klaring er åt vetulam er feil for vitulum (kalv). Men dersom vi setter det 
i forbindelse rtied vår gudegruppe, behøves ingen rettelse. På hellerist- 
ningene har vi ikke funnet at nogen av disse guddommer har menneske¬ 
skikkelse. Men vi har sett at ut fra solhjorten har utviklet sig en menneske- 
gud, Perkunas, med hans hjortehorn. Og vi har funnet svinene som 
attributt ved æstiernes Gudernes Mor, og som offerdyr ved grekernes 
Demeter. Mecj, dem vil vi da sammenligne Vetulam, den gamle kjerring 
som forekommer i den hedenske skikk. Men selvfølgelig må denne antagelse 
fremsettes med et visst forbehold. 

Således har vi fra billedmateriale og mytologi og folkeskikker doku¬ 
mentert og bestemt denne gudegruppe, skjønt den allerede på hellerist- 
ningene er trengt tilbake, og vi har ved svinet kunnet følge en utviklings¬ 
linje som har ført det over fra .en Mpder Jord til en mannlig kampgud, til 
hvem man avlegger løfter om den dåd man skal utføre. Men det er dog 
spredte rester, og vi har måttet bygge på formodninger i større utstrek¬ 
ning enn det var tilfelle ved de andre guddommer. Det må være så, for 
her handles der i særlig grad om forsvunne størrelser. Selv om størrelsene 
kan gjenfinnes her og der, er det som først og fremst er forsvunnet, 
sammenhengen mellem dem, og vi har måttet gjette oss til forbindelses¬ 
linjene. 

3. Vognkultens guddommer. 

a. Tohj ulsvognen med hesteforspann. 

Vi har sett at det mellem helleristningene i Bohuslen og i Skåne er 
den forskjell at vi i Bohuslen har en hestegud som representeres av en 
hest, mens i Skåne den samme hesteguddom representeres av et hestepar. 
Fremfor alt kan vi iaktta forholdet med denne dobbelte hesteguddom på 
Kivikgravens ristninger. Vi har hesteparet to ganger fremstillet på helle 
no. 3 ved siden av den helle hvor vi har billede av solhjulet. Og på helle 
no. 7 ser vi dette hestepar i funksjon. Øverst er det spent for den hellige 
vogn, og i midtrekken ser vi de kjempende hingster i skeidet. Om jeg har 
rett i min forklaring, er det hesteparet som er ofret, og deres blod som 
offerkaret inneholder, det som er fremstillet i midtrekken av no. 8, omgitt 
av de kvinneklædde figurer, som vel er offerprestinner. Vi har således tre 
momenter som fremtrer i denne dyrkelse av hesteparet: de er forspannet 
for den hellige vogn,, de er de kjempende hester ved skeidet, og det er 
dem som blir ofret ved høstens store offerfest. Det første moment, de 
hellige hvite hester som forspann for kultvognen, er visstnok det mest 
betydningsfulle; for det har holdt sig i kulten, og vi kan gjenfinne det hos 
Tacitus, som har skildret det i Germania kap. 10. Men det er ikke det 
mest fremtredende her på Kivikgravens billeder. En større rolle synes 
denne vogn a spille på en annen berømt skånsk helleristning; ristningen 
på Villfarastenen (fig. 120). Her står vognen sammen med skib til dels 
over dem og synes -å rangere like med dem. Vender vi oss så til en 
annen skånsk helleristning, den fra Frannarp i Gryt sogn, da er vognen 
her fullstendig enerådende. Her er det på billedet bare vogner og hjul; 
og vognene er uten forspann, de har tydeligvis sin betydning i sig selv 
(fig. 121). Vi kan i disse billeder således følge en stigende linje for vogn- 
kulten, og det er da forståelig at det først og fremst er vognkulten som 
gjør sig gjeldende når de skånske guddommer trenger inn i Bohuslen. 
Vi har sett på ristningen fra Bjornerod hvordan der bukk og hest er 
spent for vognen, hvordan man har søkt å tilpasse de bohuslenske 
guder i dyreform ved den nye vognkult. Vognkulten vil her omfatte hele 
den bohuslenske gudegruppe. Men vi har en annen bohuslensk ristning, 
ristningen fra Disåsen i Brastad, hvor vi kan se at der er inntrådt en 
reaksjon, og hvor vognkulten er blitt henvist til hesteguddommens område 
(fig. 122). Her har vi også adskillige vogner, men med forspann. Og ved 
en av dem står en oprakt hånd. Den svarer til den oprakte hånd som vi 
fant på jdstningen fra Bakkehaugen i Skjeberg i Østfold, og som vi der 
forklarte som betegnelse for guden med de store hender (se fig. 48). 
Vognkulten er altså her bragt inn under denne guddoms herredømme. 

Vi vil finne at det samme forhold gjør sig gjeldende ved de andre 
former for kulten av hesteparet. Det finner vi likefrem illustrert på rist¬ 







ningen fra Backa Utmark 
(se fig. 93). Her ser vi de 
to kjempende hester; heste- 
skeidet er altså optatt i 
dyrkelsen. Men samtidig har 
vi billede av den bohuslenske 
gudegruppe, solguden og 
hans svenn og hesteguden. 

Og her er denne siste formet 
slik at hans armer løper ut 
i hester. Vi har altså et 
hestepar med en enkelt 
menneskeformet hestegud. 

I menneskeform er den gamle 
gudeskikkelse blitt stående 
som den var; men dens for¬ 
hold til dyreformen av gud¬ 
dommen er blitt modifisert. Fi S- I2 °' Villfarastenen. 

Også ved hesteofferet 

kan vi se hvordan det nye har møtt det gamle og har måttet modifisere 
sig efter det. På Kivik synes det som begge hester er ofret, som offerkaret 
inneholder begges blod. Vi ser i ethvert fall ikke noget til at en av dem 
har fått leve. ;-Men på Backa Utmark-ristningen (se fig. 93) har vi billeder 
av hesteparet stillet mot hverandre, slik at den ene er avbildet med benene 
i været. Det har vi forklart som om den ene er død og den andre levende, 
og vi har sett at dette stemmer med ofringen av oktoberhesten i Rom, hvor 
bare den ene hest i spannet blev ofret. Det samme trekk har vi ment å 
kunne gjenfinne på den jernalderske helleristning fra Orsta i Uppland og 
likeså på ristningen på en tilje i Osebergskibet (se fig. 94 og 95). At det 
her på Backa Utmark-ristningen er blitt ordnet slik, har visstnok sin grunn 
i at her har hesteparet møtt det gamle sett offerdyr som vi kjenner fra 
Fossumristningen, hest og hund; siden er også hanen kommet til. Og 
billedet^av dette sett offerdyr har vi på Backa Utmark-ristningen i en gruppe 
øverst til venstre; under to såler står her en hest, og over dem står hane 
og hund. Efter gammel skikk har man således ofret en hest; men denne 
hest har sin plass i det nye hestepar. 

Vi ser da at den gamle bohuslenske gudsdyrkelse har innforlivet i sig 
trekk som er kommet fra den skånske form av kulten. Men den gamle 
gudsdyrkelse har hevdet sig både i sin menneskeform og i sin offerskikk. 
Slik er den blitt ståénde. Gudene på de bohuslenske ristninger gjenfinnes 
i den lappiske gudegruppe, hos Cæsar og hos Tacitus. Og offerskikken er 
blitt uforandret. Hester, hunder og haner blev ofret i Leire efter Thietmar 
av Merseburgs beretning, hester og hunder i Uppsala efter Adam av 
Bremeps beretning. 

Imidlertid har vi på Kivik sett at 
der også var iallfall spire til et gudepar 
i menneskeskikkelse. Det var de to ild- 
tendere som var omgitt av den magiske 
ring. På andre ristninger har vi kunnet 
følge deres vekst. På Ordrupstenen var 
de trått ut av ringen og hadde den mellem 
sig. På Bardalristningen var de meget 
større enn ringen, som i ett tilfelle stod 
på et stativ og således synes å være 
en hellig gjenstand. Men i en annen 
gruppe på ristningen stod de i et skib, 
og der var ringen bortfalt. Der syntes 
deres guddom å være blitt selvstendig. 
Efter Frazers fremstilling i „The Golden 
Bough" har man eksempler på at per¬ 
soner som utfører en kulthandling, blir 
opfattet som representanter for gud¬ 
dommen. Slik synes det å være gått 
med disse ildtendere. I dem har det 
side om side med hesteparet utviklet sig 
et guddommelig menneskepar som en 
fellesguddom der står ved siden av sol- 
guddommen. 

Nu må vi spørre om vi mellem de 
senere nordiske guder kan finne en til¬ 
svarende gruppe, og en slik gruppe har 
vi allerede tidligere nevnt. Det er den 
gudekrets som vi kjenner fra Adam av 
Bremens beretning om Uppsalahovet og 
dets guder. Her blev dyrket Tor, Odin 
og Frøy. Tor var den største, Odin og 
Frøy stod på samme linje. Vi har sett 
at hos Tacitus er forholdet slik at Odin 
har tatt Frøys plass, men det kan han 
ikke ha gjort uten at han i det vesent¬ 
lige har vært likeartet med sin for¬ 
gjenger. Og når Odin således har 
vært beslektet med Frøy, får vi her i 


de to Uppsala-guder et tilsvar til det guddommelige menneskepar som har 
utviklet sig av ildtenderne på Kivik. Men selvfølgelig går ikke dette umiddel¬ 


bart over i de to Uppsala-guder. Vi har allerede omtalt at Odin er en ny 


gud både i Tyskland og i Norden, og vi kan derfor ikke bli stående ved 


denne gudekrets fra Uppsala. Vi må søke tilbake til en eldre, tilsvarende 

gudekrets, hvor vi istedenfor 
Odin finner en annen nordisk 
gud, hvis plass Odin senere har 
inntatt. Og en slik gudekrets 
finner vi nevnt i begynnelsen 
av Eddadiktet Grimnismdl, strofe 
4 °g 5: 

Land er heilagt 
er ek ligg ja se 
a som ok dl f om nær; 
en i Prudheimi 
skal Porr vera 
nnz um rjufaz regin 

Ydalir heita 
jar er Ullr hefir 
sér um gorva sali. 

Al f heim Frey 
gafi i dr daga 
tivar at tann fé. 

Det lyder i Gjessings over¬ 
settelse: 

Land er helligt, 

jeg ligge ser 

æser og^alver nær; 

men i Thrudheim hist 

skal Thor være, 

til guder brat forgaar. 

Ydale nevnt er, 
der Ull sig har 
sig oprdiste sale; 

Alvheim gav 
guder i tandfæ 
Frey i fjerne old. 


Vi ser her i umiddelbar 
forbindelse de tre guder Tor, 
Ull og Frøy, med Tor som den 
første og derfor vel den største 
gud. Det svarer til Uppsala- 
triaden, men således at Odin 
der har inntatt Ulls plass. Den 
gamle gudetrias er da den som 
vi har for oss her i Grimnismdl- 
strofene, nemlig Tor, Ull og 
Frøy. Disse strofer står for 
sig selv i diktet. De tre guder 




Fig. 122. Disåsen, Brastad, Bohuslen. 

får hver sin halvstrofe, mens efterpå i diktet hver gudegård optar en hel 
strofe. Her regnes ikke op, der sies bare at Tor skal bo i Trudheim til 
guders fall, Ull har sin sal i Ydale, og at gudene i urtids dager gav Frøy 
Alvheim til tandfé. Fra verdens begynnelse og til Ragnarok når syns¬ 
kretsen i disse strofer, der behøves ikke noget mere, for de rummer alle 
tiders krets. Men efterpå begynner opregningen: den tredje gård, den 
fjerde o. s. v. inntil den ellevte. Og der regnes galt. Der skulde vært 
begynt med den fjerde. Den er tydeligvis regnet efter strofer og ikke efter 
guder. Det synes mig da innlysende at disse strofer 4 og 5 hører til et 
eldre lag i diktet, og at den følgende opregning er en senere tilføielse. 

Det er mulig at vi finner antydninger og rester av den samme gude- 
gruppe på Danmarks gamle, store kultsted Leire. Axel Olrik (Danmarks 
Heltedigtning, I, s. 188 ff.) har her meget heldig forsøkt å formidle mellem 
tradisjonen, som er rik, og den arkeologiske forskning som forholder sig 
avvisende, derved at han lar utviklingen bli avbrutt i det 6. århundre. 
Billedet av Rolv Krakes brennende borg har han fint stillet op. Men det 
forekommer mig som om han har latt vel meget gå med i branden. Efter- 
retningen om Leire som offersted, slik som det skildres av Thietmar av 
Merseburg på 900-tallet, kan neppe helt avvises. På sitt billede av stedet 
har nemlig Oluf Worm en haug som heter „Kirkehøi“ med tradisjon om 
at der har ligget en siden nedbrutt kirke der. Er Leire et offersted som 
er knyttet til en kongeborg som blev ødelagt i 6. århundre, da er det sann¬ 
synlig at stedets offerkult har bibeholdt preget fra glansdagene., På Worms 
billede finner man to hauger med navnene „Hyldehøy“ og „Frijszhoy“. 
Om Hyldehøy har Worm en tradisjon om at kongene skulde være hyldet 
der, hvad der naturligvis bare er falsk navneforklaring. Sammenligner vi 
dette med de guder som nevnes i de to strofer i Grimnismdl , vil man 
uvilkårlig tyde disse navn som Ullar haugr og Freys hau gr. Men i den 
form det er kommet til oss, er gudenes navn blitt omtydet, Ulls til treet 
hyld og Frøy til adelsnavnet Friis. Gjennem forvanskningen kan vi dog 
skimte dette gudepar. For så vidt sagnet om den nedbrutte kirke er riktig, 
må man anta at der . også har vært en tredje gud her, og han har visstnok 
vært den største, da der blev bygget kirke på hans haug. 

Dersom vi sammenligner forekomsten av gudenavn i Uppsala, i Grim- 
«/swflVstrofene og i Leire, får vi følgende: 

Uppsala: Tor (største gud), Odin, Frøy. 

Grimnismdl : Tor, Ull, Frøy. 

Leire: N. N. (største gud), Ull, Frøy. 

Det forekommer sannsynlig at den oprinnelige form er den som finnes 
i Grimnismdl strofen, og at den gruppe vi har antatt i Leire, må restitueres 
i overensstemmelse med den. Uppsala-gruppen viser en senere utviklings¬ 
form, hvor Odin har tatt Ulls plass; men ellers stemmer gruppen overens. 

Her kan vi dra inn i betraktningen resultatet av Magnus Olsens under¬ 
søkelser i hans bok „Hedenske kultminder i norske stedsnavne", I. Ut fra 
gudenavns forekomst i norske gårdnavn har Magnus Olsen her kunnet 
konstatere at Ull og Frøy ofte forekommer sammen, og det leder til den 
slutning at de som guder har hørt sammen, at de har vært gudebrødre. 
Det regner jeg for en av de betydelige og avgjørende opdagelser i nordisk 
myteforskning. Ved den er vi kommet nærmere til forståelsen av den 
gudegruppe vi har for 'oss. Vi har i den på den ene side Tor, på den 
andre gudebrødrene Ull og Frø}'. Vi har således som i den bohuslenske 
gudegruppe oprinnelig to guddommer. Men her er det ikke solguden som 
har spaltet sig, — derimot gruppens annen pol, hesteguddommen, som er blitt 
til en dobbeltguddom, til de to gudebrødre. Og dette svarer på det nær¬ 
meste til forholdet på helleristningene i Kivikgraven. Der var avbildet 
som guddommer solhjulet og et hestepar, og vi så at hesteparet hadde sitt 
tilsvar i de to ildtendere, som efter regelen i folkeskikken helst skulde 
være to brødre. Dette er en annen utviklingslinje av denne gudegruppe 
, enn den som vi fant hos lappene, hos Cæsar og hos Tacitus, men utgangs¬ 
punktet er det samme: de to store felles indogermanske guddommer, en 
solguddom eller himmelguddom og en hesteguddom som synes å være en 
ildguddom. 

I denne gudekrets er så den nye gud, Odin, trengt inn og har tatt 
Ulls plass. Det skal siden bli nærmere vist at dette er forholdet ved hans 
inntrengen. ' VL kan her se at hans optagelse har artet sig anderledes i 
Norden enn i Tyskland. I Tyskland har han fortrengt Frøy, i Norden har 
i han fortrengt Ull. Vi vil her nøie oss med å konstatere at dette er for¬ 

holdet. Siden skal vi nærmere komme inn på betraktningen av disse guder. 

Utenfor Norden forekommer dette guddommelige brødrepar også hos 
en østgermansk stamme, nahanarvalerne. Tacitus forteller om dette i Ger- 
maniakap. 43: „Hos dem vises en lund som fra urtid av har hatt religiøs 
dyrkelse. En prest i kvinnedrakt (muliebri ornata) gjør der tjeneste, men 
som guder nevnes i romersk fortolkning Castor og Pollux. Det er inne- 
byrden, men navnet er Alcis. Billeder av dem forekommer ikke, der er 
ikke spor av fremmed overtro, men de dyrkes som brødre og som yng¬ 
lingen “ Tacitus forklarer dem ved de romerske guder Castor og Pollux. 
De var brødre og blev dyrket sammen. De var ryttere og hestetemmere. 
I Rom står deres statuer på Capitol, hvor de teiler sine hester. Et til¬ 
svarende broderpar er de østgermanske Alcis. Uvilkårlig ledes da tanken 
tilbake til de to gudebrødre Ull og Frøy i Norden, men den ledes også 
tilbake til hesteparet og de dertil svarende ildtendere på Kivikgraven. 
Både hesteparet og broderparet synes å gjenfinnes i Alcis. Naturligvis er 
hesteparet i utviklingens forløp blitt til et rytterpar, men det synes dess¬ 
uten å finnes en annen merkelig overensstemmelse. Det er den meget 
omskrevne prest i kvinnedrakt. Ordene „muliebri ornata“ kan også bety 
kvinnesmykke, og det er forklart dels slik at presten hadde langt hår som 

kvinner, dels har man her talt om kvinnesmykker og søkt å innfortolke 
Frøyas berømte Brisingamen; men ornatus brukes om prestedrakt — vi 
taler jo ennu om at en prest optrer i ornat, d. v. s. i prestekjole —, så 
den fortolkning som er mest likefrem, blir at Alcispresten virkelig optrådte 
i kvinnedrakt. Nu har vi på Kivik sett at i denne kult forekommer en hel 
rekke kvinneklædde personer, og vi har også sett at de forekom i folke¬ 
skikker som svarer til billedet på Kivik. Det er en fristende antagelse å 
betrakte Alcisprestens kvinnedrakt som en rest av dette moment i denne 
kult av hesteparet, det som svarer til det senere rytterpar, Alcis. På den 
måte kommer stedet hos Tacitus til å knytte forbindelsen mellem Ull og 
Frøy, det guddommelige broderpar, på den ene side og på den annen kult- 
billedene som vi har for oss på Kivikgraven. 

Vi skal imidlertid legge merke til at dette gudepar bare forekommer 
hos østgermanerne. Hos vestgermanerne har vi hesteparet som forspann 
for den hellige vogn i Tacitus’ Germania kap. io. Det er altså her optatt 
i kulten. Men den vestgermanske gudetrias, slik som den forekommer hos 
Tacitus i Germania kap. 9, har vi kunnet følge tilbake til Cæsars sol, ild 
og måne og til lappenes Tor, Tors tjener og Frøy. Og den siste gude- 
gruppe har vi i selve billedene kunnet føre tilbake til helleristningenes 
bohuslenske gudegruppe. Om hesteparet således har fått sin plass i kulten, 
har det her ikke bragt nogen omdannelse i selve gudegruppen. 

Et lignende forhold finner vi hos romerne. Hos dem har vi også en 
vognkult, hvor vognen har hesteforspann. Det er kappkjøringen ved oktober- 
festen med det påfølgende hesteoffer. Men det sies her uttrykkelig at den 
feires til ære for guden Mars. Den hører altså med til hans dyrkelse. Det 
er det samme forhold som vi fant på helleristningen fra Disåsen, hvor der 
ved siden av en vogn med hesteforspann stod en oprakt hånd, som vi 
tydet som betegnelse for guden med de store hender, hesteguden, den som 
vi fant svarte til romernes Mars. De to gudebrødre har romerne først lånt 
fra grekerne. De greske dioskurer er blitt optatt mellem de romerske 
guder i begynnelsen av den romerske republikks tid. Tradisjonen forteller 
at de hadde hjulpet romerne i slaget ved Regillussjøen 496 f. Kr. Her 
søkte tarquinernes ætt å gjenvinne sin romerske kongetrone, men romerne 
kjempet for sin republikks frihet, og de greske dioskurer hjalp dem så de 
vant seier. Og så blev disse dioskurer, Kastor og Polydeukes, optatt blandt 
de romerske guder under de romerske tilsvarende navn, Castor og Pollux. 
Men de hører således ikke med til den oprinnelige gudeverden hos romerne. 

Vender vi oss derimot til de to andre indogermanske hovedfolk, inderne 
og hellenerne, møter vi disse gudebrødre i full utvikling og i mangeartet 
forekomst.. Og det er merkelig at denne Utvikling har tilknytning til begge 
former under hvilke vi har møtt dette gudepar på Kivikgraven, både som 
hester og som ildtendere. Hos inderne viser deres navn, aévinerne, direkte 
tilbake til hesteformen. For asvin er avledet av asva, som betyr hest. Og 
efter den indiske mytologi er de barn av en gudinne Saranyu, som hadde 

skikkelse av en hoppe da de blev født. Men siden er de blitt til ryttere 
eller vognstyrere. Den samme utvikling har de gjennemgått hos hellenerne. 
Hos Aischylos kalles de endog liketil for „de to hvite foler", men er siden 
blitt ryttere og ridderlige ynglinger. Samtidig hermed hører det med til 
deres vesen hos begge folk at de er ildtendere. Hos inderne tender 
aévinene ilden med sine gylne gnidetrær. Det utvikler sig til at de tenkes 
å tende stjernene, og derved blir de frelsende guder for sjøfolk, og frelser 
overhodet i nød og fare. I utviklingens forløp er de derved også blitt 
identifisert med sine stjerner, de tenkes som morgen- og aftenstjernen, som 
man den gang trodde var to forskjellige stjerner. Hos hellenerne trodde 
man at det var dioskurene som tendte lysningen når det viste sig „St. Elms 
ild" på skibenes master og taugverk, og de tendte også stjernene og frelste 
sjøfolkene. Vi finner dem således hos begge folk med utgangspunkt både 
i deres dyreskikkelse og deres menneskeskikkelse. Men hos hellenerne 
dyrkes de også i en tredje skikkelse, nemlig under formen av to bjelker 
med to tverrstenger. At de dyrkes under form av bjelker, er ikke sær- 
eget for disse guder. Det forekommer også ved de nordiske guder. Og 
mytologene har ment at ass, flert. cesir, gud, er det samme ord som (iss, 
flert. dsar, ' bjelke. Gudeskikkelser i denne form har man funnet i det 
arkeologiske materiale. I Jylland nær ved Viborg fant man således i en 
gravhaug en stokk med menneskelige attributter, ansats til hode, phallos og 
huller til inrisetning av armer. Også på Sjælland er et lignende funn gjort. 
Denne sort gudeskikkelser har vi ikke funnet på helleristningene. Bare ett 
eneste tvilsomt tilfelle forekommer på Aspebergristningen. Men det lar sig 
forklare at de ikke finnes. For denne slags gudefremstillinger må efter sitt 
vesen gå side om side med helleristningene, hvor gudebilledene kan utfolde 
sig på flaten. Visstnok har vi på helleristningene solhjul som står på stillaser 
med stenger qg tverrstenger (se Baltzer, I, pl. 4, bill. 6), og man kunde 
mulig ville anta at det forestillet solen sammen med dette gudepar i bjelke- 
form. Hesteparet på Kivik forekommer jo ved siden av solen, og med solen 
er forbundet både aévinene hos inderne og dioskurene hos hellenerne. 
Men da det her oftere finnes tre stenger forbundne med to tverrstenger, blir 
denne forklaring mindre sannsynlig, og rimeligvis blir det heller å betrakte 
som et solbillede satt på et stativ av stenger og tverrstenger, et stativ 
som ikke har noget å gjøre med dioskurene i deres bjelkeform. 

Imidlertid er forekomsten av dioskurene i bjelkeform ikke innskrenket 
til den hellenske verden. I den vandalske kongefamilie Asdingi, som efter 
Miillenhoff er knyttet til kulten av Alcis, nevner Dio Cassius to konger 
som har de merkelige navn Rhaos og Rhaplos, hvad der på germansk 
sprog biir * raus og *rafts. Det er besynderlige navn på konger; men i 
kongerekkene forekommer ofte personer med gudenavn, d. v. s. guder 
er optatt som ledd i kongenes slektsrekker. *Raus og *rafts betyr „bjelke“ 
°g „tverrbjelke", altså nettop den form under hvilken dioskurene blir dyrket 
av hellenerne i Sparta. I Norden finnes i Ynglingeættens kongerekke et 

tilsvarende guddommelig broderpar, hestekongene Alrek og Erik. Det er 
antagelig de samme skikkelser; men grunnlaget for myten om dem er visst¬ 
nok deres hesteform. I den vandalske kongerekke derimot har de sitt navn 
fra sin bjelkeform, Rhaos og Rhaptos, *raus og *rafts, bjelke og tverr¬ 
bjelke. Vi skal siden gjenfinne dem, også i deres bjelkeform. 

Disse gudebrødre dyrkes sammen med solen, slik som vi fant heste- 
paret ved siden av solhjulet på Kivikgraven. Hos inderne forekommer 
aévinene sammen med andre guddommer i den kult som øves ved sol- 
opgang. Også i mytene står de i forbindelse med solen. Merkelig er det 
her at solen har skiftet kjønn. Av hankjønnsformen Stlrya dannes det en 
hunkjønnsform Surya. Det blir altså en solgudinne; men hun kalles også 
solens datter. Aévinene bortfører henne på sin vogn og blir hennes ekte- 
herrer. Mellem disse gudebrødre er der en forskjell. De sies å være født 
fjernt fra hverandre. Den ene tilhører natten, den andre den frembrytende 
dag. De blir således vekslingsguder. 

Begge disse trekk gjenfinnes hos hellenerne. Her er Kastor den døde¬ 
lige, Polydeukes den udødelige. Men efter Kastors død får brødrene av 
Zeus lov til å leve sammen en dag i underverdenen, den andre dag oppe 
på Olympen. Svarende til aévinenes forbindelse med solens datter har vi 
i Sparta Kastors og Polydeukes’ forbindelse med den strålende søster 
Helena. På Kreta har vi et lignende broderpar, Minos og Rhadamantys 
med søsteren Pasiphae (navnet betyr „den for alle tysende"). Alle disse 
er barn av Zeus. I Sparta er Leda deres mor. På Kreta er Europe det. 
Til Leda kom Zeus forvandlet til en svane, til Europe forvandlet til en 
tyr. Men vi har også en annen form av sagnet om deres forbindelse med 
de lysende kvinner. De bortfører og ekter kong Leukippos’ døtre Hilaira 
og Phoibe (navnene betegner dem som lysende). Dette sagn svarer til de 
myter om gudesønnene som finnes hos letter og lithauer i deres sanger. 
Her røver gudesønnene solens døtre, eller de er deres beilere eller også 
deres brudeførere. Alle disse myter er rimeligvis kultmyter som kretser 
om „det hellige bryllup' 1 , hieros gamos, kultbrylluppet, som feires for å 
skjenke fruktbarhet og god årsvekst. Men et nøiere overblikk over disse 
forhold kan vi først få når vi har betraktet vognkulten i dens annen form, 
firehjulsvognen, hvis forspann ikke er hester, men okser eller kuer. 

b. Firehjulsvognen forspent med kuer. 

I Tacitus’ Germania kap. 40 fortelles om syv folkestammer som synes 
å ha bodd ved Østersjøen, at de „sammen dyrker Nerthus, d. v. s. Moder 
Jord, og tror at hun griper inn i menneskenes anliggender og ferdes 
blandt folkene. I en 0 i havet finnes en. ubesmittet lund, og i den en 
hellig vogn, som dekkes av et teppe; bare presten tør røre ved den. Han 
merker når gudinnen er til stede i det indre og ledsager henne med dyp 
ærefrykt når hun kjører omkring, dradd av kuer. Da er det glade dager 

og fester på alle de steder som hun hedrer med sitt besøk. Da begynner 
man ikke krig, rører ikke våben, alt jern er nedlåst, de ønsker da bare 
fred og ro, til presten fører gudinnen tilbake til templet, når hun er trett 
av å omgåes mennesker. Straks blir vogn, teppe og, om man vil tro det, 
selve guddommen badet i en ensom sjø. Det utføres av slaver, som sjøen 
straks sluker. Derav kommer en hemmelig redsel og en from uvidenhet om 
hvad som er skjedd, fordi det bare blir sett av dem som er viet til døden." 

Vi har et merkelig tilsvar til denne Tacitus’ skildring i ristningen på 
Runohållen. Her fant vi billedet av kuer i en ren mytisk størrelse i for¬ 
hold til de skib og de mennesker som ellers var avbildet på ristningen, og 
ved siden av dem fant vi noget som vi mente å kunne tyde som fiskeliner 
med krok. Det var således næringslivet både til lands og til vanns vi hadde 
for oss, og til lands blev det behersket av de store kubilleder. Det stemmer 
for pk vidt overens med Tacitus’ skildring som hans gudinne på sin vogn 
først blev trukket rundt av kuer og siden blev dukket ned i sjøen. Men 
på Runohållen har vi hverken nogen vogn eller nogen gudinne. Det som 
vi da her har for oss, er, om jeg så må si, den beholder hvori Nerthus- 
kulten er blitt optatt, og det kaster en eiendommelig belysning over denne 
kult. Kuene og sjøen synes her å være det oprinnelige. Gudinnen og 
hennes vogn er kommet til som noget nytt. Og tanken med de to momenter 
i dyrkelsen, kringkjøring med kuer og badning i sjøen, synes oprinnelig 
å ha artet sig anderledes enn hos Tacitus. Hos ham er kringkjøring med 
kuene den' egentlige kultus, den hvori gudinnen trer i forbindelse med 
folket. Badet i sjøen blir til en kultisk renselse efterpå, hvori Nerthus’ 
guddommelighet likesom fornyes. Men slik kan ikke det oprinnelige forhold 
ha vært, da vognkulten og dens gudinne blev optatt i den krets som Runo- 
hallens billeder fremstiller. Da synes meningen å ha vært at gudinnen og 
hennes vogn ved sitt nærvær skulde gi sin velsignelse dels til fedriften, 
når dens kuer fikk dra hennes vogn, dels til den næring man drog av 
sjøen, når hun og hennes vogn dukket ned i vannet. Dette får sin betyd¬ 
ning for betraktningen av den utvikling som Nerthus siden har gjennem- 
gått. Nerthus er det samme ord som det nordiske gudenavn Njord. Gud¬ 
innen er blitt til en gud. Axel Kock har vist at dette er en sproghistorisk 
utvikling. Selve navnet er gått over fra hunkjønnsord til å opfattes som 
hankjønnsord, og dermed har guddommen skiftet kjønn. Om Njord sier 
Snorre i Edda at han rår for vindens gang og stiller sjø og ild; ham 
skal man påkalle ved sjøferd og fangst. Han er så rik at han kan gi folk 
rikdom i land og løsøre, og man skal påkalle ham for det. Vi ser her at 
guden rår både på land og vann, slik som vi antok var tilfelle ved denne 
guddoms optagelse i den krets som Runohållens billeder viser. Om hans 
makt på land har Snorre bare benyttet ubestemte uttrykk. Njord har 
vendt sig mot sjøen, men her rår han ikke bare for vind og vær og skal 
påkalles ved sjøferd, han rår også over fangsten og skal påkalles for den. 
Dette er et trekk som stemmer med billedet av fiskelinene på Runohållen, 

mens det hos Tacitus er for¬ 
svunnet og er blitt et blott og 
bart kultisk moment, en renselse 
av guddommen. Njords utvikling 
blir da ikke bare en ny-utvikling, 
men også en tilbake-utvikling. 


Snorre 


t->- nr* » . r rr liit-ii utoa v. i i tiiuaiY»- uiv uvmic, 

tig. 123—124. lo bronsemynter fra Krannon. & ° 

Fig. 125. Attisk seglsten. Og stedet hos Snorre får i 

forbindelse med billedet på Runo- 
hallen betydning for opfattelsen av denne guddoms oprinnelige forhold og 
dens oprinnelige virkekrets, som omfattet både næringen til lands og til 
vanns. Det som vi har vunnet ved denne sammenstilling, er en ny betrakt¬ 
ning av rammen for den krets hvori vognkulten og dens guddom gjør sig 
gjeldende, og Runohallens billeder har vist oss at rammen er eldre enn 
selve guddommen. Vi må da nu vende oss til betraktningen av selve 
vognkulten slik som den her optrer med firehjulsvognen, og vi må ut fra 
et videre billedmateriale søke å besvare spørsmålet om hvilken betydning 
der ligger i denne kultus. 

Mest oplysende er her tradisjon og billeder fra en berømt vogn fra 
Krannon i Thessalia. Den blev trukket ut når man vilde det skulde regne. 
Vognen ér avbildet på mynter, naturligvis i forkortet gjengivelse. Vi gjen¬ 
gir her to av dem (fig. 123 og 124). På den ene er vognen avbildet slik 
at man ser et par hjul; karmen gjengis med en strek, men på karmen 
står en urne. På en annen mynt er fremstillingen mindre realistisk; fantasien 
har likesom opløst det hele i dets bestanddeler. Her svever urnen over 
vognen, men på hvert av hjulene er der avbildet en fugl. Disse billeder er 
ikke i sig selv forståelige; men de oplyses ved et billede på en attisk segl¬ 
sten hvor på en tilsvarende vogn en kvinne reiser sig fra sitt leie på en 
stråbunt, og her vet man at det skal forestille Gé, jorden, som ber Zeus 
om regn (fig. 125). På vognene fra Krannon har man ingen kvinner, bare 

en urne, men en tilsvarende kvinneskikkelse må man ha tenkt sig. For 

ved Krannonvognen har man et ritual. Det blir ropt: „Hye! Kye!“ (Regn! 
Bli svanger!) Det er tydeligvis en replikkveksel mellem jorden og Zeus, 
regnguden. Urnens betydning blir da tilsvarende til jordgudinnen. Den 
føres ut, og bestemmelsen må være at den -skal samle op himmelens første, 
hellige regn. Også i en annen henseende svarer vognene fra Krannon og 
fra Athen til hverandre. Deres hjul har en særegen form. Det er ikke 

ekehjul, men dobbeltkorshjul. Og vi vet at denslags vogner blev brukt 

med forspann av okser eller muldyr. Denslags hjul utgår fra en særegen 
form av skivehjulet, hvorav der er bevart et eksemplar i Italia (se Montelius, 
Civilisation primitive en Italie, I, B. 1). Disse vogner har således en sær¬ 
egen plass i kulten. De føres frem forat himmelen skal forene sig med 
jorden ved sin fruktbargjørende regn, og at på en slik måte det nye liv 
skal fremspire. Det gir forklaringen til de fugler som finnes avbildet på 
Krannonvognen. Fugler har vi funnet hører med til en gudinne. På Aspe- 

berget var det en hane, p f å Bjørngård en svane som optrådte 
sammen med gudinnen. Det samme fant vi innenfor den 
mykenske kulturkrets. Vi hadde gudinner som var omflagret 
av fugler eller hadde dem på hodet, og på en terrakottafigur 
var der foran på gudinnen avbildet fugler, som her var 
storker. Til den samme forestillingskrets må vi henregne 
fuglene på Krannonvognen. Og vi har fugler forbundet med 
urnen; også til dette symbol for gudinnen er de knyttet, på 
samme måte som vi har funnet dem på gudinnens annet 
symbol, skjoldet. Et vakkert eksemplar av urnen med fugler 
er den store urne med fugler fra Gemeinlebarn (se Hoernes, 

Urgesch. d. bild. Kunst 2 , s. 485, fig. 2). Forklaringen må vi her 
søke i den bekjente tradisjon omstorkensom bringerdesmåbarn. 

I sin avhandling „ Storken som livsbringer" har dr. Schnittger 
vist at det er en urgammel tradisjon som ligger gjemt i den. 

Og samme funksjon som storken har svanen på Island. I en 
annen forbindelse har vi sett at fuglen er representant for 
selve livet, og da spesielt for åndedrettssjelen („ die Hauch- Fig. 126. 
Seele"). Det var der hvor fugler stod ved siden av felte Kniv fra Itzehoe, 
menn og viste at livet hadde forlatt dem, og det blev der Holstein, 
ført tilbake til forestillinger i gresk og egyptisk religion. I den 
siste kaltes denne sjelefugl for ba. Det er den samme forestilling som ligger til 
grunn for billedene av fuglene ved gudinnene og ved urnene på Krannonvognen 
og urnen fra Gemeinlebarn. Men her står vi ved livets begynnelse, her betyr fuglen 
at nytt liv skal fødes. Det svarer til Krannonritualets tekst: „Regn! Bli svanger!" 

Firehjulsvognen fra Krannon med dens urne står ikke alene. Den kan 
stilles sammen med en rekke „kjelevogner“ som finnes i det arkeologiske 
materiale fra bronsealderen; se for eksempel vognen fra Peccatel i Mecklen- 
burg, avbildet i Die Altertiimer unserer heidnischen Vorzeit, Taf. 39, 614; 
en annen, fra Milavec i Bbhmen, se Mannus, X, s. 160, Abb. 2. Understell 
til slike vogner er funnet ved Ystad i Skåne og ved Saint André i krank- 
rike. Det er små vogner som man visstnok har å opfatte som forminskede 
gjengivelser av større prosesjonsvogner, og de skulde da svare til Krannon¬ 
vognen. Også på dem må man anta at karet, kjelen, må være et symbol 
for en gudinne, slik som vi har forklart om urnen på Krannonvognen. Det 
kan gjøres ennu mere sannsynlig. Det avgjørende bevis for antagelsen 
finnes på den berømte vogn fra Strettweg i Steiermark. Den store midt- 
skikkelse er alle forskere enige om er en gudinne, og på hodet bærer hun 
et offerkar eller en offerskål, som motsvarer urnen på Krannon og kjelen 
på kjelevognen. Vi har forbindelse mellem kvinneskikkelser og urner. På 
en kniv fra Itzehoe i Holstein er avbildet en kvinneskikkelse som holder 
et kar (fig. 126). På urnen fra Gemeinlebarn bærer kvinnen karet på hodet, 
og tilsvarende kvinneskikkelser med kar på hodet er funnet i Novilara og 
Verona (se Hoernes, Urgeschichte 2 , s. 451, fig. 6 og 8). 

På helleristningene er 
billedet av firehjulsvognen 
med forspann av kuer meget 
sjeldent, og her avbildes 
bare vognen, hverken nogen 
kvinneskikkelse eller noget 
kar på den. Men det forhold 
er bestemt til stede at for¬ 
spannet for firehjulsvognen 
er kuer, mens det for tohjuls- 
vognen er hester. Vi avbilder 
her et eksemplar fra en norsk 
helleristning fra Lille Borge 
ved Fredrikstad (fig. 127). 
Man må opfatte den som kult- 
vogn, men noget billede av 
kulten kan man egentlig ikke 
få ut av den. Det samme 
gjelder om de store prose- 
sjonsvogner som man har 
funnet, fra senere tid. 
I Dejbjerg i Jylland er funnet 
to av dem, og til Oseberg- 
funnet hører som et av de 
merkeligste stykker en vogn. 
Osebergvognen er smykket med billeder, men de er ikke lett forståelige 
og har gitt anledning til forskjellige tydninger. A. W. Brøgger har visstnok 
sikkert vist at det er en kultvogn. Den er i sig selv så fin og skrøpelig 
at den ikke kunde brukes til befordring. Den er bare til å føre frem på 
en festplass. Alle vognene, både de fra Dejbjerg og Oseberg og de på 
helleristningene, er tomme. Men man må anta at når de blev ført frem til 
fest, stod der på dem en person eller et billede som skulde forestille en 
gudinne, eller der stod et kar, som var hennes symbol. Og efter den 
sannsynligste tydning har vi billede av en vogn hvorpå der har stått en 
gudinne, en vogn trukket av kuer, på en vase fra Odenburg i Ungarn 
(fig. 128). Det som står på vognen, er imidlertid bare nederdelen av 
kvinneskikkelsen; overdelen er tapt. Det som står igjen, har da også vært 
tydet som et kar; men det er sannsynligere at det er nederdelen, skjørtet, 
av en kvinneskikkelse. Holder vi oss til denne forklaring, har vi her billedet 
av gudinnen på sin vogn, trukket av kuer, slik som Tacitus skildrer Nerthus- 
prosesjonen *i Germania kap. 40. Om vognene fra Krannon og fra Athen har vi 
ut fra formen av deres hjul ment å kunne slutte at også de blev trukket av kuer. 

Men der er ennu et element som hører med i billedet. Det er fuglene. 
Vi har allerede tidligere funnet dem på vognene fra Skallerup og Szåsz- 


vårosszék (se fig. 81; 
fig. 129). Her viser de 
sig som slutningsfigurer 
på vognkarmen, og det 
samme er tilfelle i bil¬ 
ledet på et kar fra 
Skåne (se fig. 80). 

Sammenligner vi disse 
billeder med Krannon- 
vognen, står fuglene 
her på en rasjonell 
plass. Derimot er det 

slett ikke rasjonelt når Fig. 128. Stykke av lerkrukke fra Odenburg, Ungarn, 

de på Krannonvognen 

er stillet på hjulet. Men denne plasering har sin forklaring i ritual- 
teksten: „Regn! Bli svanger!" Fuglen var billede av det liv som skulde 
fødes, og det er forklarlig at den da blev attrahert av hjulet; for hjulet 
er himmelgudens s}'mbol, og det må være opfattet som sådant også når 
det var et vognhjul. Herved klarlegges nu en hel utviklingsrekke. Når 
hjulet blev opfattet som solhjul, lot man det ikke stå som vognhjul. Man 
løftet det over vognkarmen og lot denne stå igjen med sine svane- 
billeder som karmslutning. Således fremkommer et billede som det 
Déchelette har avbildet fra en dansk urne (se Manuel, II, s. 445, fig. 186). 
Vognkarmen er her så lite rasjonell at Déchelette kan opfatte den som 
solens båt. Og i de følgende billeder fra Hallstatt-tiden og Villanova-tiden 
forsvinner den. Det vesentlige her er jo nemlig målet, at nytt liv skal 
fødes ved himmelgudens befruktende regn, og det kan uttrykkes ved direkte 
forbindelse mellem solen og fuglene. Et tilsvarende billede av solhjulet 
omgitt av svanehalser finnes på et dansk bronseskjold (se A. P. Madsen, 
Afbildninger af danske Oldsager. Bronseald. I, Pl. 15). Det blir også å 
forklare således at himmelguden ved sitt regn vekker det nye liv. Men i 
de tre siste billeder er denne forestilling trådt ut av vognkulten. 

Den svane som vi her har funnet, tror jeg også å kunne gjenfinne 

hos guden Njord. Njord var gift med Skade. Hun var jotunfødt og bodde 

i fjellet, og Njord skulde bo hos henne, men Njord vilde ikke bli der. 
Og han kvad et vers om det: 

Lei er jeg av fjellet, 
lenge blev jeg ei der, 
bare nettene ni; 
ulvers tut 

syntes mig ilt å være 
mot sang av svane. 

Jeg skal siden komme nærmere inn på dette vers, og nøier mig med 

å antyde at jeg her finner begge guders dyr. For Skade er det ulven og 



Fig. 127. Ristning fra Lille Borge. 

for Njord svanen. Svanen 
svarer til den på de nevnte 
vognbilleder og må da antas 
å være et gammelt element 
ved dyrkelsen av Njord, et 
element som stammer fra 
den tid da Njord ennu var 
gudinnen Nerthus hos Taci- 
tus. Denne gudinne svarer 
til den som vi fant på vognen 
Fig. 129. Vogn fra Szåszvårosszék. fra Athen og vognen fra 

Strettweg. Nerthus får såle¬ 
des to dyr: kuene, som er forspann for hennes vogn, og svanen, som er 
symbol for det nye liv som skal fødes. Det er ikke lett for oss å rime disse 
to dyr sammen, skjønt vi vet at de hører sammen ved denne gudinne og 
denne vognkult. Men det synes å ha vært likeså vanskelig for den tid da 
kulten var levende. Man har et bevis på det i de tyske Deichselwagen, 
forstillinger til vogner. De er nemlig utstyrt med en merkelig forbindelse: 
på svanehalser sitter kuhoder (fig. 130). For å vise sammenhengen mellem 
dem lager man dette underlige fellesvesen av dem begge. Man kan si at 
det var en identifikasjon mellem dem, men man må unektelig også si at 
det er en identifikasjon par force. 

Det er en kultus med flere størrelser som vi har for oés i disse 
billeder. Det er ikke bare vognen og dens forspann: det er også det som 
står på vognen, gudinnen eller hennes symbol, karet, og dertil kommer 
den symbolske fugl, hvis plass veksler, og som synes å ha bragt en viss 
forvirring inn i det hele. Her må fremheves forskjellen mellem denne vogn 
og tohjulsvognen. Ved tohjulsvognen er forspannet de hellige, hvite hester, 
det som gir det hele sin karakter. Firehjulsvognen derimot preges av gud¬ 
innen, hennes billede eller hennes symbol, som står på vognen. På rist- 
ningen på Bjornerod så vi hvordan tohjulsvognens kult trengte inn og 
søkte å tilpasse sig til den bohuslenske gudekrets. Her var dens gudedyr 
bukk og hest satt som forspann for vognen. Jeg tror at vi kan iaktta 
noget lignende ved firehjulsvognen, og billedet av det finner jeg ved sol- 
vognen fra Trundholm. Vognen her har seks hjul. Det kan opfattes som 
en forlenget firehjulsvogn, men det kan også opfattes som en forbindelse 
mellem firehjulsvognen og tohjulsvognen. Men denne vogn er av samme 
type som firehjulsvognen. Det viktige ved den er det som står på den. 
Og her har man plasert billedene av de to hovedguddommer i den vestlige 
gruppe, solguddommen og hesteguddommen. Vognkulten er således møttes 
med dette gudesett. Det blir her den hellige vogn som fører frem de store 
guders billeder. Men vi ser også at denne forbindelse har ført til den 
urimelighet at man setter en hest på en vogn.. Det blir et resultat som 
ikke med rimelighet har kunnet gi en norm for fremtiden, og vi ser heller 

ikke noget som tyder på at n 

det er blitt stående. Men 
opfatter vi det som det første 
møte mellem vognkulten i 
denne form og den vestlige 
gudekrets, danner det en 
overmåte interessant parallell 
til det merkelige forhold vi 
fant på Bjornerodristningen. 

Et mere lykkelig forløp 
synes møtet mellem vogn¬ 
kulten ogstørrelsene på Runo- 
hållen, de store kuer og fiske- 
linene, å ha hatt. Her har Fig. 130. Vogn funnet ved Burg. Nu i Berlin, 

kuene på landjorden ganske 

liketil gått inn i kulten, men den har utvidet sig til også å omfatte vannet, 
fiskefangsten, og det har ført til avslutningen hos Tacitus, at Nerthus’ vogn 
blev badet, noget som vi ikke finner spor av ved kulten i Krannon, som 
synes å ha vært mønstertypen for denne kult i Hellas. Og siden har det 
ført til at Njord blev sjøgud og her rådet for fangsten, og at man påkalte 
ham for den. 


Uvilkårlig må vi spørre oss selv om disse to vognkulter, tohjulsvognen 
med hesteforspann og den mer mangfoldige firehjulsvogn, er kommet i for¬ 
bindelse med hverandre. Det synes iallfall å være tilfelle på et mere ut¬ 
viklet stadium, hvor tohjulsvognens hester var blitt til ryttere som dioskurene 
hos hellenerne. På den store urne fra Gemeinlebarn står avvekslende på 
urnen to ryttere og to kvinner som bærer kar på hodet. Det faller ganske 
naturlig her å opfatte dem som firehjulsvognens gudinne med sine kar 
og som to dioskurer. Men det er mulig at man ved et enkelt arkeologisk 
funn kan skimte en forbindelse mellem dem på et eldre stadium. I museet 
i Saint Germain en Laye finnes et lokk, og på det står en tohjulet vogn 
forspent med to hester, styrt av en mann med en spiss hatt. Den spisse 
hatt er siden blitt tegn på dioskurene. Dette stykke, hvis finnested er 
ukjent, har Ingvald Undset behandlet i sin avhandling „Antike Wagen- 
gebilde", og han har der vist at det er å betrakte som lokk på en dåse 
i form av en fugl med hjul under (fig. 131). Slike dåser forekommer flere 
steder, og da blir forbindelsen mellem disse interessant for oss. Det hele 
er ganske visst av løierlig små dimensjoner, rent nips-aktig. Vognkulten 
viser sig som små hjul under fuglen, det ligner nærmest på småbarns 
trilledyr. Og sjelefuglen er blitt laget som en eske. På lokket av den står 
som dekorasjon, som nips i annen potens, tohjulsvognen med sine hester 
og sin styrer. Men i videnskapen gjelder den gamle, greske regel ouSsv 
p.ixpov, intet er lite. Vi ser her som hovedstørrelse den fugl som betegner 

livets fornyelse, og som derfor er målet for kulthandlingen. Og man har 

forsøkt å sette den på hjul for å betegne at kulten her skulde foregå slik 

som den utføres i virkeligheten. Til det har man så feiet vognen med 
hesteforspannet og styreren. Den svarer til billedet i øverste rekke av helle 
no. 7 på Kivik. Men mannens spisse hatt tyder på hans fremtid som 
dioskur. 

Vender vi oss nu til mytologien, kan forbindelsen mellem de to kulter 
finnes i de greske sagn om Leda, som ved Zeus blev mor til dioskurene 

Kastor og Polydeukes og til deres strålende søster Helena, og sagnet om 

Europe, som, likeså ved Zeus, blev mor til Minos og Rhadamantys og til 
Pasiphae, den for alle lysende. Det merkelige ved sagnet er fortellingen 
om Zeus’ forvandlinger. Han kom som svane til Leda og som tyr til 
Europe, og i disse dyrehammer kan vi gjenkjenne de to dyr som fore¬ 
kommer i denne kult: svanen, livets fugl, som var avbildet som karm- 
slutning på vognene fra. Skallerup og Szåszvårosszék, og kuene som drar 
firehjulsvognen, slik som Tacitus skildrer det i Germania kap. 40. Disse 
guder er ikke optatt i de olympiske guders krets. Derfor er det hele blitt 
til en av Zeus’ mange elskovshistorier med jordiske kvinner. Men gjennem 
Zeus’ galante eventyr skimter vi her en gudemyte som har forbindelse 
med denne kult. Leda og Europe blir to former av vognkultens gudinne. 
Og de kultguddommer som er hennes barn, blir dioskurene, hesteguder, og 
den strålende unge kvinne Helena eller Pasiphae, som svarer til solens 
datter hos inderne og hos letterne. Hun er visstnok å opfatte som bruden 
i det hellige bryllup, hieros ganios, som maibruden, maidronningen; både 
hestegudene og det hellige bryllup er fruktbarhetsguddommer eller frukt- 
barhetskultus, og det var nettop forat det fruktbare liv skulde fødes, at fire¬ 
hjulsvognen og dens forspann av kuer blev ført frem. Disse guddommer 
står således i en kultisk sammenheng, og deres optreden kan forfølges både 
i tradisjon og i folkeskikk. Her er de sluttet sammen til en familie; vogn- 
kulten har samlet sig og avrundet sig, så at den i folkets fantasi dannet 
en avsluttet gudekrets. 

Påfallende er det at sol-datteren optrer i denne krets. Det synes som 
om det deri ligger en gammel sammenheng: dioskurene, hestegudene, blev 
dyrket sammen med solen. Men, som vi har sett, forandret solen her 
karakter og kjønn. Av hankjønnsordet Surya blev dannet hunkjønnsordet 
Surya) solguddommen rev sig løs fra den store, gamle himmelgud, og man 
stod ikke sikker overfor den nye guddommelige kvinne. Man kalte henne 
dels for Surya, solgudinne, og dels for solens datter. Den rimeligste for¬ 
klaring jeg kan finne for dette forhold, er den at denne sol-datter eller 
solgudinne/må identifiseres med folkeskikkenes maidronning. Kulten måtte 
utstyre henne på det prektigste, slik at hun lyste som solen, for derved å 
kaste glans over „det hellige bryllup", så det blev feiret med den glød og 
den festrus som var nødvendig forat kulten skulde være virksom. Det kom 
da i tidens løp til å utvikle sig til en kultisk prostitusjon. 

Fig. 131. Bronsefigur fra Nasjonalmuseet i Saint Germain cn Laye. 


Denne krets av guder tror jeg å kunne gjenfinne i Norden i den gåte¬ 
fulle og meget omstridte gudegruppe som heter vanene. Denne gudegruppe 
består som bekjent av guden Njord og hans to barn, sønnen Frøy og 
datteren Frøya. Frøy er hestegud og Frøya kjærlighetsgudinne. Her må 
vi først og fremst legge merke til at Njord oprinnelig ikke er en gud, men 
en gudinne, Tacitus’ Nerthus. Dernæst har vi sett at Frøy hadde en gude- 
bror, nemlig Ull. Det blir da rimelig å rykke begge gudebrødre inn i 
denne gruppe, og det er så meget mer sannsynlig som Ull og Frøy synes 
å svare til dioskurene. Ved denne antagelse blir der en merkelig overens¬ 
stemmelse'' mellem vanene og de grupper som danner sig om Leda og om 
Europe. I dé'm begge har vi en moderguddom, to gudebrødre og en ung, 
guddommelig kvinne, og vi kan følge overensstemmelsene ennu nærmere. 
Njord har som sine dyr både svanen, som forekommer ved Leda, og kuene, 
som skinner igjennem i Zeustyren hos Europe. Frøya glimrer ved sitt 
Brisingamen, og hos Surya omtales hennes smykke, som der er ørenringer. 
krøya er sopi Helena og Pasiphae blendende skjønn, men som de er hun 
også omtalt som løsaktig. Begge deler er egenskaper som kan forklares 
ut fra at de svarer til maibruden. Derimot gis der ikke nogen nærmere 
overensstemmelser mellem gudebrødrene Ull og Frøy og dioskurene. Ull 
er en så avbleket skikkelse at vi næsten ikke vet nogen ting om ham. 
Til Frøy kjenner vi derimot bare så altfor meget. Han er nok hestegud 
som dioskurene, men vi har tr.uffet ham som den eneste hestegud på bohus- 
lenske helleristninger og svarende dertil i lappenes gudetrias. Vi har truffet 
ham på like linje med Odin i Uppsala og med Ull i Grimnismdlstroien, 
men begge steder i en gruppe hvor Tor står som den største og som den 
første, og vi mente å finne at denne gudegruppe kunde føres tilbake 
til forholdet på Kivikgraven, hvor vi hadde solhjulet ved siden av et heste- 
par. Hvis vi kan sette de to gudebrødre Ull og Frøy, siden Odin og Frøy, 
inn som ledd i vanenes gudegruppe, da synes forholdet å være slik at de 
senere er blitt plasert her. Eller med andre ord: når den gruppe som 
kalles vanene, fremkommer, synes det å bety en ny orientering i gude- 
kretsen, en gruppering som er orientert efter vognkulten, og da visstnok 

står i forbindelse med den tilsvarende gruppering hos hellenerne. Vi kan 
da forfølge flere stadier i vognkultens fremtrengen og forbindelse med de 
nordiske guder: på den vestlige gruppe, som finnes på de bohuslenske 
helleristninger og senere i lappenes gudetrias, hos Cæsar og hos Tacitus, er 
vognkulten oprinnelig fremmed. Et forsøk på forbindelse med disse guder 
og vognkulten ser vi for tohjulsvognens vedkommende på Bjornerodrist- 
ningen og for firehjulsvognens vedkommende på Trundholmsvognen. Men 
resultatet var for unaturlig til at slike forsøk kunde oprettholdes. Vogn¬ 
kulten er nok blitt optatt som kult. Vi ser den i de to hvite hester foran 
vognen i Germania kap. 10. Men den har ikke hatt nogen innflytelse på 
gudene. Firehjulsvognen trukket av kuer er kommet inn, og den har dannet 
sig sin gudinne Nerthus; men den synes hos Tacitus å være en særgud- 
dom som dyrkes av syv små stammer ved Østersjøen. En annen linje har 
vi for oss på de skånske helleristninger. Der har vognkulten virket til at 
hesteguddommen representeres av et hestepar, som dyrkes ved siden av 
solguddommen, og det har utviklet sig til de gudegrupper vi møter i 
Grimnismdl og i Uppsala, Tor, Ull og Frøy, — Tor, Odin og Frøy. Alle 
disse gudegrupper, den vestlige så vel som den østlige, kan føres tilbake 
til helleristningene. Men så inntrer der en ny fase. Vognkultens guddommer 
samler sig. Midtpunktet blir firehjulsvognens moderguddom. Hesteparets 
guder, de to gudebrødre, blir hennes barn. Den gamle forbindelse med 
solguddommen opløses, men den knyttes igjen ved den „sol-datter“ som 
også blir gjort til barn av firehjulsvognens moderguddom. I denne gruppe 
er allting orientert efter kulten. Hver av skikkelsene fungerer i en kult- 
skikk eller kan føres tilbake til en kultskikk. Disse kultguddommer har 
konsolidert sig, samlet sig i en familie, og de synes å stå i motsetning til 
de andre guder. I Hellas står de utenfor de olympiske guders krets, og 
i Norden hører vi om motsetningen mellem æser og vaner. Det synes som 
det her er inntrådt en spenning mellem kultus og religion. Vi har ingen 
efterretninger om at Ull skulde ha hørt til vanene; men Ulls efterfølger, 
Odin, synes å ha skjulte forbindelser med dem. I kongerekken i Snorres 
Ynglingasaga forekommer han sammen med Njord og Frøy, de følger ham 
som konger. Denne kongerekke har Snorre neppe selv opfunnet, men han 
har visstnok hentet den fra gammel tradisjon. Det blir da et spørsmål når 
denne vanegruppe har gjort sig gjeldende i Norden, om det først er skjedd 
efterat Odin hadde avløst Ull; men dette spørsmål må vi la henstå uløst. 
Derimot forekommer det sannsynlig at den er opstått under innflytelse av 
det fremmede mønster. En gudinne som Frøya gjør ikke inntrykk av å 
være oprinnelig nordisk. Hennes art og vesen synes å tyde på oprinnelse 
fra sydligere egne. 


4. Såler på helleristninger. 

I dette og de følgende kapitler kommer jeg til nærmere å utføre hvad 
jeg har antj'det kortelig i det foregående. Dessuten kommer jeg til å frem¬ 
sette et par tydningsforsøk av religiøse monumenter utenfor helleristningene. 

Min første utredning gjelder spørsmålet om betydningen av de almin- 
delig forekommende billeder av såler på helleristningene. Som bekjent 
forekommer de meget ofte på helleristninger og viser sig der å være 
både fotsåler, avtrykk av nakne føtter, og skosåler, og slike billeder finnes 
over hele verden fra India til Amerika. Kanskje nettop derfor synes de 
så gåtefulle, og forklaringsforsøkene går i forskjellige retninger. Hos oss 
har allerede prof. C. A. Holmboe i 1865 og siden rektor Coll forklart dem 
ut fra skikken å binde helsko på de døde, slik som det omtales i Gisle 
Surssons saga kap. 14. Denne tydning er optatt av dr. G. Ekholm, som i 
det hele setter helleristningene i forbindelse med dødskulten. I nogen yngre 
saga-håndskrifter er det forklart at det blev gjort forat de døde skulde gå 
til Valhall; men i sin grundige undersøkelse av skikken har Helge Rosén 
i sin doktoravhandling „Om dodsrike och dddsbruk i fornnordisk religion “ 
(Lund 1918) vist at dette er en senere tilføielse, som neppe er til å stole på. 
Rosén har ; gitt en grundig studie og i den medtatt også bruken av sko 
ved bryllupsskikker og ved andre folkeskikker. Han har vært meget for¬ 
siktig i de slutninger han har trukket, og han synes nærmest å opfatte 
skikken slik at den skal hindre at den døde går igjen. 

En annen forklaringsmåte går ut fra den folkelige tradisjon, som mener 
at disse fotsåler er gudenes fotspor. Den kan følges tilbake helt til antikken. 
Den omtales allerede av Herodot. På Oljeberget ved Jerusalem finnes et 
par såletegn som ansees som avtrykk av Kristi føtter før hans himmelfart. 

I India gjelder slike såler for avtrykk av Buddhas føtter eller også av 
indiske guders. I den indiske mytologi omtales Vishnus tre fotspor, ett på 
jorden, ett i luften og ett i himmelen. I de katolske land anser man dem 
for fotspor av jomfru Maria eller av en eller annen helgen. På denne 
opfatning bygger en rekke arkeologer. Således forklarer Sophus Muller og 
dr. B. Schnittger dem som „guclenes fotspor 1 '. Dr. Schnittger har efter 
Montelius her dradd frem en slavisk folkeskikk. En ung pike utklædes som 
Jarilo - vårgud, av jar , vår — og føres over markene. I en sang op- 
fordres hun til a ga omkring pa åkrene, så at sæden kan vokse og menne¬ 
skene trives. I sangen heter det at hvor Jarilo går frem med naken fot, 
der vokser kornet tett, og der hvor han lar sitt blikk hvile, der står sæden 
frodig. Fra 1857 har man i byen Solferino i departementet Les Landes 
i Frankrike opbevart en bronseplate med Napoleon III’s fotsåle til minne 
om at han satte sin fot på heden der for å gjøre den fruktbar. Denne 
opfatning har prof. Almgren videre utviklet i sin bok „Hallristningar och 

kultbruk". I det hele er fruktbarhetskulten et hovedmoment i hans opfat- 
ning av helleristningenes betydning, og han mener særlig om fotsålene at 
de både skal bety’ å fastholde gudens nærvær og derved skjenke velsignelse. 
Han viser at såler forekommer ved store skikkelser som man må opfatte 
som gudeskikkelser, således ved „Skomakaren og ved Litsleby-kjempen. 
Og i denne sin bok kommer han også inn på den franske arkeolog Baudouins 
opfatning av sålene som gudetegn. Baudouin har omtalt at de i India og 
annensteds forekommer forsynt med soltegn, solrosetter eller finnes i nær¬ 
heten av soltegn, og han opfatter dem derfor som tegn for solens guddom. 
Prof. Almgren har i denne sin bok nærmet sig hans opfatning, mens han 
i sitt tidligere skrift „Tanums harads hållristningar" tok ganske sterke for¬ 
behold overfor den. Jeg kan ikke slutte mig til denne opfatning, men jeg 
må erkjenne at den har fått en meget sterk støtte ved helleristningen på 
Tufte, som konsul H. H. Holta har opdaget og publisert (fig. i 3 2 )- H el 
ser vi to skib. Det ?ne er utstyrt med kjøllinje og med relingslinje, med 
dyrehoder i relingens forstavn og bakstavn, med mast og rå. Det har to 
ringer, en ved masten og en ved stavnen, det er utstyrt med to såler med 
kors i over skibets høire halvdel og en samling „offergroper over den 
venstre. Den andre skibsfiguren har derimot bare en skibslinje under 
mannskapet med et tilløp til relingslinje i stavnen. Denne ristning har jeg 
forklart i likhet med ristningen fra Åmøy (se fig. 35), hvor vi har en lig¬ 
nende motsetning mellem de avbildede skib. Det ene er fullt utføit og 
utstyrt med gudetegn, ring og hjul (ring med prikk i midten) på hver halv¬ 
del av skibet. De andre er derimot tegnet med en linje under mannskapet. 

I det ene av dem står mannskapet under en linje. Jeg forklarte dette 
billede slik at det utførte skib er „vårt“, de andre er fiendens, og at det 
forestillet at „vi“ har seiret over fiendens skib og tatt halvdelen av mann¬ 
skapet til fange. På samme måte opfatter jeg ristningen fra Tufte som en 
trofé. „Vårt" skib har stått under beskyttelse av hellige tegn, og skjønt 
det bare har et mannskap på 12, seiret det over fiendens skib, som har et 
mannskap på 22. De mest fremtredende blandt disse hellige tegn er de to 
såler som er merket med kors. Det er en ganske enestående forekomst. 
Jeg minnes i hvert fall ikke å ha funnet det nogensteds ellers. Her vil 
nu de som mener at sålene er tegn for solens guddom, kunne si at her 
er beviset funnet for at deres antagelse er riktig. Korset er jo soltegn. 
Solens tegn er egentlig et hjul med eker stillet i kors, og her har vi begge 
tegn forenet: korset, som er solens tegn, og sålene, som Baudouin og 
Almgren har forklart som det samme. Men denne opfatning at såler skal 
være soltegn, kan ikke finne nogen støtte fra folketro og folkeskikk. Man 
kan derfor vanskelig gå inn på at det enestående utstyr med kors hei på 
Tufteristningen skal fastlå skoene som soltegn; man vil uvilkårlig opfatte 
forholdet på en annen måte. Man må da tolke de korsmerkede såler som 
et sammentrengt uttrykk for både såler og hjulkors. Risteren skal ha begge 
to med, men har ikke plass for begge, og så hjelper han sig på den måte 

Fig. 132. Helleristningen på Tufte. 


at han setter de korsformete hjuleker inn i sålene, som da både er gode 
for sig selv og fungerer om korsene som de kretsformete hjulrander. Man 
har altså to såler med kors i, men de skal gjelde både for to såler og to 
korshjul. Denne forklaring forutsetter at for risteren og hans samtid har 
tegnenes innebyrd, deres betydning og mening, hatt mere å si enn deres 
ytre form, att-de har kunnet se en ytre form og opfatte den som uttrykk 
for noget annet og mere enn det direkte viser. Det synes å være et 
temmelig sent utviklingsstadium, likefrem et forfallsstadium for de religiøse 
tegns ytre formpreg, hvor de forskjellige symboler smelter sammen i ett. 
Det er med andre ord det stadium som man i religionsvidenskapen gir 
navnet synkretisme (sammenblanding). 

Sammenligner vi denne ristning med kampgruppen på Aspeberget,. er 
der de samme tegn med som lykketegn for to forskjellige ledd av kampen. 
Hjulet og ringen er der føiet sammen i en gruppe, hjul med ring om, og 
stillet under en av de kjempende. Men såletegnet står beskyttende over 
den seirende skibsrekke til høire. De samme tegn har kunstneren her på 
Tufte villet ha med, men av plassmangel har han måttet kombinere hjulet 
og sålen, slik at han har fått frem såler merket med kors. Det var for 
ham mere viktig at allting kom med i antydninger, enn at den gamle, sikre 
form blev oprettholdt. Det tyder som nevnt på et sent stadium. 

Det synes også å fremgå av andre ting at denne helleristning er en 
av de yngste som vi kjenner. Skibet er her utvilsomt et seilskib. Det har 
mast og rå; men ellers er skibene på helleristningene gjennemgående 
roskib. Bare på en eneste helleristning, den fra Begby ved Fredrikstad, 
minnes jeg å ha funnet billede av seilskib på helleristninger. Den gjengis 
her efter fotografi av lektor Th. Jessen (fig. 133 og 134). Den repre¬ 
senterer visstnok et meget sent stadium i utviklingen. Sammenligner vi 

Fig. 133. Ristning fra Begby. 


ristningen på Tufte med ristningen fra Åmøy, ser vi at på Åmøy er tegnene 
på „vårt“ skib bestemt gruppert. Ringen og hjulet står ved siden av hver¬ 
andre, og denne gruppe er to ganger gjentatt. Hjulet har en primitiv form. 
Det er et skivehjul; men i denne form forekommer det sammen med ringen 
også på Hvitlycke og på Evjeristningen, hvor utviklingen er temmelig frem- 
skredet. Her på Tufte er denne gruppering opløst, og hjulet, som her er 
antydet ved korset, er blitt'satt inn i sålen. Også dette tyder på et for- 
fallsstadium. Og det svekker beviskraften for den antagelse at sålene 
oprinnelig er soltegn. 

Jeg forlater nu både denne helleristning og denne opfatning av sålene, 
og vender mig til en annen opfatning, som er gjort gjeldende av den 
skotske arkeolog Wallace i „Proceedings of the Society of Antiquaries of 
Scotland", 1911 —1912, s. 440 ff. Han gir billede av en temmelig moderne 
skosåle med hæl, og oplyser at i Skottland og Irland er det skikk at den 
nye husbonde på gården setter sine føtter i slike fotsåler for å vise at han 
vil efterfølge sine forfedres fotspor og øve rett og skjell. Jeg har sammen¬ 
stillet dette med ættledningsskikken i Gulatingsloven kap. 58. Der brygges 
tre mæler øl og lages en sko av en treårsgammel okses forben. Skoen 
settes ved ølkaret, og i den stiger først ættlederen, så den som ledes i ætt, 
og så alle ættmenn som samtykker i ættledningen. Det er tilsvar som viser 
at den sjakk som Wallace anfører, må ha gammel rot, og det leder hen 
mot den opfatning at både skosålen hos Wallace og skoen i Gulatings¬ 
loven kap. 58 er uttrykk for ætt eller stamme. På dette bygger jeg 
min opfatning. Mens professor Almgren i sin forklaring går bakover og 
søker oprinnelsen, går min forklaring nedefter til mere kjente størrelser i 

Fig. 134. Ristning fra Begby. 


folketro og folkeskikk og i mytologien. Det samme er tilfelle med hans og 
min forklaring av helleristningene i det hele tatt, Foruten på de nevnte 
fremstillingér bygger jeg her på en meget rikholdig avhandling av P. Sartori, 
„Der Schuh im Volksglauben", i Zeitschrift des Vereins ftir Vfilkerkunde, 
b. IV. Dertil fiaier jeg undersøkelse av skoen som gudeattributt i gresk 
og nordisk mytologi. Jeg tror også her å kunne gjenfinne den samme 
forbindelse av forestillinger. Til dels faller min opfatning sammen med den 
forklaring som W. Gaerte har gitt i Mannus, b. XV. Han forklarer sålene 
som tegn for .erobring. Jeg kan ikke følge ham i hans konsekvenser, som 
når han mener at en såle over et skib skal være tegn på at skibet er 
erobret; men hans opfatning kan ha plass som et ledd i en videre fore- 
stillingsrekke, og jeg går over til en nærmere utredning av denne. 

Sko i folkeskikk og folketro. 

Det er en almindelig utbredt skikk at seierherren setter sin fot på den be- 
seirede. Den samme akt brukes ved en del geistlige len for å uttrykke forholdet 
mellem lensherren og vasallen. Det er et primitivt uttrykk for herredømme. 

Vil man hevde rett til land eller fast eiendom, skal man sette foten, 
særlig høire fot, på det. Likeså skal man hevde rett til bortløpet fe ved 
å sette høire fot på dyrets venstre. (Sartori, anf. st., s. 173. Grimm, 
Deutsche Rechtsaltertiimer, I, s. 142). Likeså regner man det som et tegn 
på å ta i besiddelse når brudgommen skal sette sin fot på brudens. 

Men med hevdelse av eiendom følger også beskyttelse og for jorden 
opdyrkning. „ Herrens fottrin gjøder åkeren, herrens fottrin feter kveget", 

heter det i Mecklenburg (Sartori anf. st., s. 44). Den dyrkede jord,' det kveg 
som står under en herre, trives. Herren representerer på en måte en 
fruktbarhetsvette. Særlig gjør dette forhold sig gjeldende når det er en 
guddom som man underkaster sig, eller som underkaster sig jorden ved å 
gå over den. Brahma, jomfru Maria, esternes Wanniemuine, den slaviske 
Jarilo har det felles at gress og blomster' vokser i deres fotspor. 

Det som gjelder om fottrin, gjelder også om skoen. Mektigere konger 
sendte ringere sin sko til tegn på underkastelse. En krønike fra Man 
melder at den norske konge Olaus Magnus sendte den irske konge Muré- 
cardus (det er Magnus Barfot og Myrkjartan) sine sko, at han skulde bære 
dem på skuldrene juledag, så hans sendemenn så at han underkastet sig. 
Tegn på underkastelse var å komme uten sko. Man opgav sin eiendom 
ved å dra av sine sko eller å overrekke en sko fylt med jord. Hertil 
svarer jødenes skikk efter Ruths bok kap. 4 v. 7: når én ikke vilde arve 
eller kjøpe et gods, drog han sin sko av og gav den til en annen. Det 
var vidnesbyrd i Israel. Og arvingen sa til Boas: „Kjøp du det“, og han 
drog av sin sko. 

Eiendom og ætt er forbundne begreper efter primitiv forestilling. 
Som skoen er tegn for eiendom, og det er tegn for opgivelse av eiendom 
å ta skoen av, så blir skoen tegn for ætten, og det blir tegn for uttredelse 
av ætten-^å dra skoen av. Betegnende for det første er ættledningen i 
Gulatingsloven, hvor hele ætten skal stige i den samme sko. Likeså nevnes 
alt hos Gregor av Tours den gamle germanske skikk at brudgommen gir 
bruden nye sko. Grimm mener at det oprinnelig er slik at begge brude¬ 
folk stiger i samme sko (Grimm, anf. st., s. 155 ff.). Når der ved brylluper 
blir kamp om å få fatt på brudens sko, er vel det en skjemtsom strid om 
henne mellem den gamle og den nye ætt. Likeså hører vel her den skikk 
å kaste en gammel sko efter brudevognen. Ved bryllupet er også den 
skikk at bruden skal ta på nye sko før hun får sete i konenes lag (Sartori, 
anf. st., s. 170). Det går vel oprinnelig tilbake til skoen som tegn på 
ætten. Hun skal inn i den nye ætt, hun skal ut av den gamle ætten. 
Men det er blitt tegn for fruktbarhet og lykke. Troen på lykkevarsler 
knytter sig særlig til brudens sko; hun skal ha korn eller penger i dem, 
så blir hun rik og fruktbar. Omvendt skal hun ha møkk i de sko hvori 
hun forlater sitt hjem, så får hun ikke hjemve. Det er vel tegn på at hun 
skal ut av sin gamle ætt. 

Å ta skoen av en er tegn på utstøtelse av ætten. Når hos jødene en 
bror døde barnløs, var det plikt for hans bror å gifte sig med enken. 
Vilde han tross formaning fra de eldste ikke ta henne til ekte, skulde hun 
for de ejdstes øine dra hans sko av ham og spytte ham i ansiktet. Og 
hans navn skal kalles i Israel: dens hos hvem skoen er avdragen (5. Mos. 
25, v - 5 — IO )> det vil si: den som er utstøtt av ætten, av stammen. Så 
var det også skikk hos germanske folk at den fredløse, skoggangsmannen, 
sendes bort uten sko (Sartori, anf. st., s. 179). 

Både positivt og negativt har vi her bevis for at skoen er ættens 
tegn. Det må da være tillatt også å regne skikken å binde helsko på de 
døde til denne forestillingskrets. Ætten merker sine døde ved ættens tegn, 
skoen. Rosén har vist at skikken forekommer i gravfunn fra forhistorisk 
tid ned til Erik Glippings begravelse, at den kjennes i Norden, i Tyskland 
fra Ostpreussen til Rhinen, i England og i Russland og hos forskjellige ville 
folk. At denne skikk virkelig er en gren av samme tre som de andre 
skikker hvor skoen er uttrykk for ætten, derpå tyder umiskjennelig at i 
det Wennebergske i Tyskland kalles slektens begravelsesgilde for Toten- 
schuh (Sartori, anf. st., s. 425). Særlig er dødssko nødvendige for dem som 
er kommet „utenfor“ på en måte, dem som har hengt sig eller er blitt 
hengt, dem som er druknet; likeså ved kvinner som er døde på barsel¬ 
seng: barselkoner er tabu, er utenfor. Ligge „heia“ (hedning) er norsk 
uttrykk for å ligge i barselseng. Der er ættens tegn særlig nødvendig. 
Til samme forestillingskrets hører den skikk å sette sko på graven, som 
man kjenner fra mange steder. 

En gren av denne forestillingsrekke blir det når sko brukes som 
beskyttende middel. Efter den som reiser bort, den som drar på jakt eller 
på fiske, kastes der sko. Ættens tegn blir som en slags fylgje for den 
' som skal utenfor ættens enemerker. Mulig er det denne forestilling som 
ligger til grunn for skikken å kaste en sko efter brudevognen. 

Men Skoen, ættens tegn, virker også beskyttende. Sko stilles foran 
sengen for å vbeskytte mot mareritt. I Italien bæres små sko som beskyt¬ 
telse mot jettatura. Troen på denne bevarende makt ligger kanskje til 
grunn for den skikk å brenne sko i julebål eller annet bål, f. eks. når feet 
slippes pm våren. Det gir ilden en særlig beskyttende makt overfor jule- 
vetter og skogens vetter, som feet nu skal i lag med. 

Beskyttelse står i forbindelse med fruktbarhet. Hos esterne skal så- 
- mannen bære både sko og en ring av sølv eller gull forat sæden skal 
være beskyttet. I Brunsvik graver man ned et par gamle sko i agurk- 
sengene for å få store agurker. Hertil svarer Charila-skikken hos grekerne. 
Charila var en pike som hadde hengt sig, fordi kongen hadde slått henne 
med en sko. For å forsbne dette blev der hvert år feiret en fest hvorved 
kongen slo med sin sandal på et billede av piken, og dette blev siden begravet. 
Myten er her tydelig et forsøk på å forklare en kultskikk (Rosén, s. 144 ff.). 

Omvendt er det tegn på sorg og fortvilelse å ta skoene av. David 
gikk op over Oljeberget og gråt, han tilhyllet sitt hode, og han gikk bar¬ 
fot (2. Samuelsbok 15, v. 2). Ennu holder de troende jøder sorg i syv dager; 
sørgehusets folk må gå uten sko og må ikke spise kjøtt. De fornemste 
riddere samlet keiser Augustus’ aske med beltet løst og med bare føtter 
(Sartori, anf. st., s. 180). Det er tegn på at man ved dødssorgen anser 
ættens trygd for å være borte. I det siste tilfelle kan det dog stå i for¬ 
bindelse med at man ikke nærmer sig det hellige uten at man drar av 
sine sko som tegn på ærbødighet og underkastelse. 

Jeg tror at vi her har sett en forestillingsrekke som samler sig om 
begrepene herredømme, eiendom og ætt, og i forbindelse dermed beskyttelse 
og fruktbarhet.- Herredømme og ætt blir likesom grunnlaget for forestillingen 
om en betryggende orden, en kosmos hvor det er lykkelig å leve, hvor 
man føler sig sikker, og hvor alle gode krefter kan utfolde sig. 


Hermes. 

Som gudeattributt finner vi skoen hos Hermes. Den er mere fast hos 
ham enn selve menneskeskikkelsen; for menneskeskikkelsen er merkelig lite 
utpreget hos denne gud. Han er både gammel, og han er ung, ja, han 
optrer også som spebarn. Men i alle tilfelle har han skoen. De eldste 
billeder viser oss Hermes som gammel, med skjegg og med den spisse 
hatt. Men siden seirer en annen, ungdommelig type. Den er .preget av at 
Hermes er gudenes unge budbærer. Vi har også billede av Hermes som 
ligger i vuggen; han har stjålet Apollons kveg da han bare var en natt 
gammel, forteller sagnet. Men vuggen har her form av en sko (fig. 135). 
Skoen hører også her med, skjønt den ikke har nogen plass i sagnet, og 
bare kan komme frem derved at vuggen er blitt gjort til en sko. Skoen 
er da tydeligvis eldre enn sagnet, og den hører til de eldste betegnelser 
vi har for Hermes. 

Dette kan imidlertid vanskelig forlikes med at den eldste form som 
Hermes blev dyrket under, var hermen, den firkantede støtte; som først 
sent fikk menneskeform, hode og armer. Det er sannsynlig at den før 
hadde phallosform. Hermen stod i „Hermes-haugen“, en stenhaug ved veien 
eller på marken. Det er visstnok oprinnelig rydningshaugen, ophopingen 
av de sten man hadde fått ut av åkeren ved rydningen. Men det er gått 
over til en gravrøis eller også til en varde, som viste vei gjennem ulendet. 
Og hermen er visstnok oprinnelig grensepel for bøen, den dyrkede mark. 
Hermes kommer således på en gang til å representere både bøen for hvem 
hans tegn, hermen, er grensepelen, og de døde hvis gravrøis han vokter, 
idet hans tegn, hermen, står som varde over den. I begge egenskaper 
har han fått navnet ^Hovio;, jordgud, som bøjordens gud og som de dødes 
gud, da de dødes rike er den underjordiske verden. 

I Hermes’ kult er inngått mange elementer av dødskulten, som 
S. Eitrem har vist i sin avhandling „Hermes und die Toten". Og hans 
eldste menneskeform, den gamle, skjeggete mann med den spisse hatt, for¬ 
klares vel riktigst som en gjenganger-type, en „tuftekall“, en „tomtebo“. 
At Hermes således representerer de døde, har utviklet sig videre til at han 
er blitt de dødes fører over til dødsriket, Siax-Topo;. Han er også blitt 
herold ved vanskelige foretagender, og han er blitt gudenes sendebud og 
har derved fått sin plass blandt de store guder. Han er oprinnelig ættens 
vette og bøens vette eller begge deler på en gang. For ætt og bø hører 
sammen. De døde forfedre våker over gård og bø, gir dem trygd og 







Fig. 135. Gresk vasebillede. 


og sørger for jordens fruktbarhet. Det er primitiv opfatning. Derfor blir 
Hermes fruktbarhetsgud. 

Som bøens vette må han visstnok opfattes i sagnet om at han stjal 
Apollons kveg. Apollon er, som vi siden skal vise, en form av vår onde 
buevette. Han er „fjernt-rammeren“, og han hersker over skog og hei. 
Men hjemme på bøen bor ættens forfedre, som gir den trygd, og de samler 
sig i en bøens vette, i Hermes. Men bøens fe drives på beite i skog og 
hei, som er Apollons rike. Kunsten er å finne det, samle det og drive 

det hjem. Det forstår Hermes. På de eldste billeder ser vi at den gamle, 
skjeggete Hermes bærer det lille lam. Det er bøens vette som tar sig av 
bøens lille villfarende dyr. Imidlertid, når man ser saken fra den andre 

siden, må det erkjennes at Hermes igrunnen på denne måte stjeler kveget 
fra Apollon. 4 Slik blir sagnet forståelig, og det blir også forståelig at det 

skildrer sine personer slik som det gjør., For den dyrkede bø er liten 

overfor den vide skog med den lange, ugreie vei. Således får Hermes sin 
eventyrskikkelse, det kloke spebarn som forstår å få stjålet kveget fra 
skogenes herre. Dette er guddommer eller rettere sagt vetter av en annen 
type enn de store guder. For hver bø har sin Hermes, sin tuftekall, og 
hver skog har sitt skogtroll. Jeg skal siden komme tilbake til dette sagn 
og nærmere belyse hvad det innebærer. 

Efter denne forklaring må vi opfatte det at Hermes bærer skoen som 
sitt attributt, slik at det er ættens, bøens vette som fører ættetegnet skoen. 
Det er tegnet for eiendom, slekt og for slektens dyrkede mark, ættens 
gård og bø. Som ættens tegn blir skoen både gravtegn og beskyttende 
tegn, og den blir tillike tegn for fruktbarhet. Den virker, som S. Eitrem 
sier, „afrodisisk“. Han tilføier at man vet hvad det betyr når Afrodite eller 
Helena mister sin sandal. Det kan være riktig nok; men jeg tror det bør 
forklares slik som en kvinne ved ekteskapsbrudd eller usedelighet mister 
sin plass i ætten, at sandalen her som hos Hermes er ættens tegn. 

Vidar. 

Blandt de nordiske guder er det Vidar som er utstyrt med sko. Han 
er den tause ås og har en tykk sko ( Gylfagirming 28). Et annet sted heter 
det at han eier en jernsko (Skdldskaparmdl 11). Med denne sko trer han 
i Fenrisulvens kjeft og flenger den op med sin hånd. Men Snorre tilføier 
et annet sted at skoen aldri har vært sydd, og at den består av de flikker 
som man skjærer vekk ved hæl og tå; dem skal man kaste bort for å 
komme gudene til hjelp ( Gylfaginning 50). 

Dette er tydeligvis en kombinasjon av Snorre. Skoen kan ikke bestå 
av lapper når den kalles „tykk“, enn mindre når der sies at den er en 
jernsko. Skoen hos Vidar er selvstendig; den har ikke noget å gjøre med 
troen på at man skal kaste bort de lapper som man ikke bruker. 

Vidar forekommer bare i Ragnarokksmyten som sin far Odins hevner. 
Odin slukes av Fenrisulven, men Vidar dreper den ved å trå med sin sko 
på dens underkjeve og flenge dens kjeft, eller, som det skildres i Vqluspå, 
ved å støte sverdet i dens hjerte. 

Denne myte er forklart på forskjellig vis. Olrik mener at den dels 
henger sammen med en keltisk Ragnarokksmyte om gudekongens fall, dels 
med en østlig myteoverlevering om en ulv eller en hund som skal øde¬ 
legge verden (Aarbøger for nordisk Oldkyndighed, 1902, s. 206 ff., 
særlig 253). 

En helt annen opfatning er gjort gjeldende av Schuck (Studier i nordisk 
litteratur och religionshistoria, II, s. 233 ff.). Han mener at myten er en 
gjenspeiling av kulten og først meget sent er kommet inn som ledd i 
Ragnarokksmyten. Gudene er ikke udødelige efter primitiv opfatning; tvert 
imot, de dør og opstår igjen, og Vidar er den gjenopstandne Odin. Hos 
en mengde folk tenkes dødsriket som et slukende uhyre; denne opfatning 
ligger skjult i eventyret om lille Rødhette. „Ulven“ sluker henne; men 
„jegeren“ dreper ulven, og lille Rødhette kommer frem igjen. Denne 
skikk, at en guddom eller en representant for fruktbarheten blir drept, men 
står op igjen, møter oss ofte i den stadig forekommende „sommerens og 
vinterens kamp" ved vårfester. I Vizye i Trakien er der en karnevalsfest 
hvor en fruktbarhets-guddoms representant holder bryllup, men så blir skutt 
ned av en mann med bue, for derefter å gjenopstå. I denne fruktbarhets- 
guddom har man gjenkjent den trakiske Dionysos, der som vingud har 
holdt inntog i og erobret hele Hellas. Buemannen fører oss til forestillingen 
om buevetten som skyter sott og død, elverskudd-vetten. Vi skal siden se 
at ulven er denne buevettes dyr, menneskenes fiende. Vi ser her et 
tragisk forhold mellem de to, som ved forholdet mellem Odin og Fenris¬ 
ulven og hans opstandelse som Vidar. Det er egentlig den samme mot¬ 
setning som mellem Hermes og Apollon. Men i det lille muntre, greske 
eventyr var motsetningen gemyttlig. Her er den dramatisk og tragisk. 
Vårfestens kampdrama har gitt den sitt preg. 

Nu er det merkelig at Odin gjengis ved det latinske navn på Hermes, 
Mercurius. Onsdag er det latinske dies Mercuni, fransk mercredi. Det må 
— sier Kaarle Krohn — ha sin grunn i en ytre og indre likhet mellem 
dem; Odin må være tenkt som anfører for de dødes ånder. Og Odins 
skikkelse bærer preg av at han er en gjengangertype. Han er enøiet som 
presten i de dødes julekirke i et sagn fra Osterbotn, som tomtekallen 
ofte. Hans hatt til å dra ned, hvorefter han bærer navnet sidhqttr, finnes 
hos alle vetter, og den skulde brukes til å skjule. Den svarer til Hermes’ 
spisse hatt. Odin er således oprinnelig en ættefar, men hans ophøielse til 
høieste gud og til krigsgud er visstnok skjedd under keltisk og romersk 
innflytelse. 

Det er kanskje et tilfelle at Odin og Hermes har møttes i denne navn- 
overførelse Merkur-Odin. Men tilfellet har her truffet riktig. Begge er blitt 
guder efter å ha vært bøvetter, begge står i motsetning til skogtrollet, bue¬ 
vetten, ulve-vetten Apollon eller Fenrisulven. Kaarle Krohn oversetter dens 
navn efter S. N. Hagen som „sump-busk-ulven“, og tenker sig at det 
stammer fra det bibelske udyr Behemoth, som efter Jobs bok ligger skjult 
i my rens kjerr. Men det stemmer også med den primitive forestilling om 
uvetten fra villmarken, og til den passer navnet fortreffelig. 

Men motsetningen er her øket. Det er mere enn den lokale bøvette 
som møter oss i denne myte, det er en fruktbarhetsguddom. Og det er 
ikke bare Skogens ulvevette; ulven er blitt en mytisk representant for den 
altslukende død. Stigningen er skjedd gjennem kulten. Kampen mellem to 
fiendtlige makter, sommer og vinter, fruktbarhet og død, har gitt dem 
begge øket betydning. 

Imidlertid er her blitt igjen det gamle attributt, skoen. Odin, den store 
gud, har den ikke lenger; han har utskilt en mindre fremtredende bifigur, 
Vidar, som neppe har spilt nogen større rolle i kulten. Men Vidar fører 
den gamle sko, som ikke lenger passer til 'den store Odin. Skoen er visst¬ 
nok slett ikke oprinnelig i Ragnarokksmyten; den er et gudeattributt som 
er passet inn i den slik som det kunde falle sig. Det vil da si at skoen 
her er eldre enn den myte hvor den forekommer. 

Dens forekomst kan forklares ved at myten efter Schiicks opfatning 
er en oprinnelig kultmyte og ikke en Ragnarokksmyte, at Vidar er den 
gjenopstandne Odin, og videre efter Kaarle Krohns forklaring at Odin er 
en oprinnelig tuftekall, det vil si en ættfar som blir bøens vette. Skoen blir 
da her ættens tegn, som den er i den gamle ættledningsskikk i Gulatings- 
loven. Skjønt Odin har skilt sig ved den og har overlatt den til sin dobbelt¬ 
gjenger Vidar, må vi anse den for å høre til de aller eldste elementer ved 
Odin, til dem som viser oss hvad Odin oprinnelig var, før han under .frem¬ 
med innflytelse fikk plass mellem de store guder. 










I 54 


JUST BING 


FRA TROLLDOM TIL GUDETRO 


155 


Såler på helleristningene. 

Det er naturligvis mulig på helleristningene å tolke de ofte fore¬ 
kommende såler efter det foregående som tegn for ætt eller stamme, og i 
forbindelse dermed som beskyttende eller lykkebringende tegn. Særlig når 
de står over skib, vil man heri kunne se beskyttelse for skibet, enten det 
er å opfatte som et skib der skal ut på tokt eller fangst, eller også som 
et dødsskib. Jeg tolker det altså ikke som Gaerte slik at det betyr at 
skibet er erobret, og jeg tror å ha vidnesbyrd om at min tolkning er 
riktig ved det forhold som kan iakttas ved kampgruppen på Aspeberget. 
Her har vi som vist en skibsrekke på hver side av de kjempende menn, 
men ordenen i den venstre er forstyrret dels ved mannen med det av- 
huggede ben, dels ved de tre fugler, der som vist rimeligvis må være satt 
som tegn på at de tre motstandere er falt i kampen. Denne rekke blir da 
å opfatte som fiendens skib som har lidt nederlag. Derimot er skibene til 
høire for de kjempende samlet i en sluttet rekke, og over dem står sålen, 
som er å betrakte som tegn på at de har seiret. Motsetningen mellem 
skibsrekkene viser efter mitt skjønn ganske tydelig at sålen her er et tegn 
som varsler hell. Og ut fra denne betraktning mener jeg at forbindelse 
mellem såler og skib bør tolkes på samme måte. 

At dette lykkebringende tegn står i forbindelse med forestillingen om 
ætt eller stamme, tror jeg man kan finne ut av den gruppe som jeg har 
omtalt på Hvitlyckeristningen (fig. 136). Her ser vi en orm, og foran den 
står en mann med løftede armer, en adorant. Når ormen blir hyldet på 
denne måte, er det som nevnt rimelig å opfatte den slik at den fremstiller 
en inkarnasjon av den døde høvding hvis fall er avbildet i andre grupper 
i nærheten på ristningen. Men et stykke foran denne gruppe med ormen 
og adoranten står der en såle. Det vil være naturlig å forklare dette så¬ 
ledes at det er i sammenheng med tegnet for ætten at det vises den døde 
høvdings nye inkarnasjon i hans ormeskikkelse en slik hyldning. Naturligvis 
kan det ikke påståes bestemt, men det forekommer mig at forbindelsen 
mellem billedene her iallfall kan tydes i denne retning, og når man for¬ 
binder det med billedene i kampgruppen på Aspeberget, kan man også 
der mene at det er tegnet for stammen som har holdt den seirende skibs¬ 
rekke sammen i den orden som viser at den har hevdet sig med ubrutt kraft. 

I nogen ristninger fra Backa på Brastad forekommer sålene på en 
nokså påfallende måte som et slags bindetegn. På ristningen fra Backa 
Utmark (se fig. 93) ser vi oppe til venstre et sålepar. Over og under 
dem står dyr. Dyrene ovenfor synes å være en hane og en hund. Det 
større dyr under dem er formodentlig en hest. Som vi tidligere har forklart, 
er dette de berømte, gamle nordiske offerdyr, hest, hund og hane. Sålene 
forbinder dem her til en gruppe. De synes da å være det som offerdyrenes 
kraft skal samle sig om. Uvilkårlig kommer jeg her til å tenke på ætt- 
ledningsskikken i Gulatingslovens kap. 58. Pløitideligheten foregår her ved 


1 'W^ X 

Fig. 136. Hvitlycke. 

et ølkar, som vel er å betrakte som et oprinnelig offerkar. Ved det står 
den sko som alle ættmenn skal trå i forat ættledingen skal få kraft og 
gyldighet. På samme måte samler offerets kraft sig her på ristningen om 
dette par såler. 

I en annen gruppe på ristningen er det gudene som står på begge 
sider av en såle. Til venstre står solguden og hans følgesvenn, til høire 
hesteguden, som her er fremstillet slik at hans armer løper ut i hester. 
En tilsvarende gruppe har vi på en annen ristning fra samme gård. Under 
et skib står her en såle, til høire for den en stor og en liten mann, og 
over dem oppe ved skibet er der en fint utført dobbeltspiral, som er solens 
tegn. På den andre siden av sålen står en liten hest. Hesteguden har 
her sin dyreform. På begge steder er sålene det bindetegn som deler 
gruppen i dens to ledd, på den ene side solguden og hans svenn og på 
den anner> side hesteguden. Slik som offerets kraft samler sig om sålene, 
synes også denne gudegruppes billede å ha sålen til midtpunkt. Også 
gudenes kraft skal samles i den. 

På samme måte vil jeg opfatte de såler som finnes ved de store 
gudeskikkelser, „Skomakaren“ og Litslebykjempen. Professor Almgren ser 
deri gudenes fotspor, som skal fastholde gudenes nærvær ved siden av 
deres billede. Efter min fortolkning er det det fotspor som skal opta kraften 
fra gudenes "nærvær, det som er uttrykt i deres billede. Jeg kan ved de 
sist omtalte ristninger ikke bestemt påstå at dette fotspor skal bety ætt 
eller stamme; men det forekommer mig som det må være uttrykk for noget 
av den allerhøieste betydning, noget som man vil styrke ved kraften fra 
offeret og kraften fra de guder med hvis billede man omgir det. Og da 
forekommer det mig som om ætten og stammen må være et begrep som 
kunde gjøre fyldest som det store for hvilket man ønsker kraft fra offeret 
og kraft fra gudene. 

5. Ormer på helleristningen 

Likesom sålene synes ormebilledene å forekomme på helleristningene 
som tegn der skal bringe lykke. Således står på Aspeberget en orm over 
den største okse. Men oprinnelig synes ormen å være det dyr som den 
avdøde inkarnerer i, eller som har optatt hans sjel. Slik har vi ment å 
forklare ormebilledet på Hvitlycke, hvor der foran ormen står en adorant. 

Fig. 137. Ldkeberget. (Detalj.) 


Det er den avdødes sjel som hyldes her. Vi kan forstå at når ættefarens 
sjel tar bolig i ormen, kan hans beskyttelse utstrekke sig til gården og 
dens dyr. Men på helleristningene når den beskyttende orm videre. Vi 
har eksempler på at den står over skib, slik som også sålene gjør det. 
Det forekommer på Lokeberget (fig. 137) og gjenfinnes også på en 
trøndersk helleristning på Tessem (fig. 138). Tilsvarende grupper har 
C. A. Nordman påvist på danske bronsekniver. 

I folketroen kan vi forfølge denne utviklingsrekke. Det er en utbredt 
tro at de avdødes sjeler bor i ormene, og ut fra denne tro utvikler sig 
forestillingen om den orm som beskytter hus og gård, en husqrm eller 
buorm, en orm som bringer tomtebolykke. I Russland holdes således en 
snog i fjøset for å bevare feet mot sykdom eller annert ulykke. Man har 
også eksempel på at ormens beskyttelse omfatter hele stammer; således 
faller visstnok kobberslangen i ørkenen som reddet Israels barn fra sottens 
herjinger, inn under denne forestillingskrets. 

Hos de antikke folk kan vi forfølge en tilsvarende utvikling av ormen. 
I sin artikkel „Grabspende und Totenschlange" i Archiv fur Religions- 
wissenschaft 1909 har Sam Wide vist et billede av to ormer som nærmer 
sig en offerskål, og han opfatter dem som inkarnasjon av den døde. Han 
finner det merkelig at der er to ormer på billedet. Det er kanskje mulig i 
dette å se et antikt eksempel på den hellige reduplikasjon som vi har 
funnet på helleristninger, og da ganske særlig på Kivikgraven. De to 
ormer går siden igjen som attributt hos grekernes Hermes. Med Hermes- 
staven er de to ormer forbundet (fig. 139). Denne sin stav fører visstnok 
Hermes som Diaktoros, som føreren over til de dødes rike. Der passer 
ormene som inkarnasjon av døde. Men den er siden blitt hans heroldstav 
i all almindelighet. Vi har tidligere nevnt og skal siden videre utvikle at 
Hermes er den oprinnehge ættefar, og det er en almindelig folketro og 
folkeskikk at talsmannen ved viktige anledninger, f. eks. ved et frieri, skal 
forestille selve ættefaren. Ormebilleder forekommer også ellers hos grekerne, 



Fig. 138. Vestre Tessem, Beitstaden pgd. 


og de er som på helleristningene gått over fra døden til livet og er blitt 
lykkebringende tegn overhodet. Det meddeles at de er fremstillinger av 
Zeus, men av en meget utvisket form av guden. Den smilende Zeus, Zeus 
Meilichios, eller Zeus som skjenker utbytte, Zeus Ktesios. Man tror også 
at ormdfie skal forestille Dioskurene, som bringer hjelp i nød og fare, eller 
de forestiller bare i almindelighet en god vette, Agathos Daimon. Fore¬ 
stillingen om .buormen finner vi også hos romerne. Men her synes ormen 
å ha frigjort sig fra forholdet til de døde. Husherren avbildes mellem sine 
husguder, lares, og under det settes billede av ormer, for i en orm er 
husherrens genius inkarnert. Dersom der er to ormer, opfattes det som 
inkarnasjon også av husfruens tilsvarende fylgje, hennes Juno (se Martin 
P:n Nilsson, Olympen, s. 201, fig. 102). 

Også i Norden synes ormQn å være kommet inn blandt de store 
guder. Det eldste eksempel man har på det, er en krukke fra Borgstedfeld 
i Holstein (fig. 140). Her er avbildet på samme linje rundt om krukken en 
liggende mann med oprakte hender, en bukk, to svin stillet mot hverandre, 
og endelig noget som man vel må anta skal være en orm. I de tre første 
gjenkjenner vi størrelser vi har truffet før. Det er først guden med de 
store hender. At han er avbildet i liggende stilling, er visstnok av plass¬ 
hensyn. Dernæst bukken, som er solgudens dyr, og endelig de to svin 
som hører med til moderguddommen. Mellem dem inntar da ormen sin 
plass som den fjerde. Den er her tydeligvis steget i rang. Men siden må 
den nøie sig med å være gudeattributt. På Vendelhjelmen har man billede 

Fig. 139. Hermes. Fig. 140. Krukke fra Borgstedfeld. 
Fig. 141. Odin med slange. Vendelhjelmen. 


av en ridende mann med spyd og med to fugler. Det opfattes som Odin 
med hans to ravner, og nede ved hestens ben slynger det sig en orm 
(fig. 141). Odin er som vist oprinnelig den gamle ættefar, tuftekallen, og 
det er da rimelig at man har ment at ormen hører til ham. Man trodde 
jo at den huset den avdødes sjel. Ormen er altså blitt et attributt hos 
Odin. Men i mytologien er den helt forsvunnet. Det eneste som kan op¬ 
fattes som en rest av den, er at Odin i Suttungssagnet forvandler sig til 
en orm og borer sig gjennem klippen, og slik kommer inn til Gunnlød og 
og får lokket henne til å skaffe ham Suttungsmjøden. 



Fig. 142. Kernunnos med ormen på sølvkjelen fra Gundestriip. 


På kjelen fra Gundestrup forekommer ormen hos en annen guddom, 
den keltiske Kernunnos. Han har sine hjortehorn og sin ring, og her er 
ormen også kommet til. Nu har vi før søkt å forklare Kernunnos-skikkelsen 
som en utviklingsform av guden med de store hender, som også har ringen 
som sitt tegn. Og vi har vist at guden med de store hender er det oprinne- 
lige billede av den nordiske Frøy. Her er altså denne stillet sammen med 
et Odinsattributt, og nu er det det merkelige at vi har ment å kunne påvise 
at Odin har fortrengt Frøy, og at han er kommet inn ved keltisk påvirk¬ 
ning (fig. 142). Det er da mulig at vi i dette billede på Gundestrupkjelen, 

som efter Fr. Drexel skriver sig fra Donau-kelterne, kan se en begynnelse 

til denne utvikling. Ormen har forenet sig med Kernunnos, og ormen er 
blitt bestemmende for utviklingen, så at den har tatt hovedplassen som 
guddom og har fått Frøy, som svarer til Kernunnos, til å forsvinne. Ker¬ 
nunnos har da her i sannhet nært en slange ved sin barm; men siden 
har denne slange, som har fått sin egen guddom frem i første rekke, måttet 
neie sig med å bli et attributt for denne sin guddom og er siden helt 

forkastet av den, så at bare en tilfeldig skygge av den står igjen i et 

forvandlingssagn. 

6 . Frøy, Ull og Odin. 

Vi har sett at vi kan skjelne mellem en vestlig og en østlig gruppe 
av helleristningene og av deres guddommer, og som typiske eksempler 
står her Aspebergristningen og Kivikgraven. Aspebergristningen har tre 
guder, men de representerer to guddommer. Til den ene hører solguden 
og hans svenn og til den andre guden med de store hender. Og i dem 
gjenfant vi både den lappiske gudegruppe, Tor og Tors tjener og Verdens 
Mann eller Verdens Gud, d. v. s. Frøy. Og vi. gjenfant Cæsars solen, ilden 
og månen. I den anførte Håvamål strofe nevnes herav bare de to hoved¬ 
størrelser ilden og solen. Disse guders dyr var bukken og hesten. Og ved 

hjelp derav har vi kunnet identifisere dem med de to indogermanske stor- 
guder Indra og Agni, Zeus „og Poseidon, Jupiter og Mars. Men hos de 
vestlige germaner har solguden utskilt måneguden som en underguddom, 
og siden er måneguden blitt selvstendig gud. Men i den gudegruppe som 
nevnes hos Tacitus, og som siden gjenfinnes i ukedagsnavnene, er Mercurius, 
d. v. s. Odin, trådt inn istedenfor den som hos Cæsar kalles Volcanus, ilden, 
d. v. s. Frøy. Man er her klar over at Odin er en ny gud både i Norden 
og hos de vestgermanske folk. Det er særlig påvist av Henry Petersen og 
efter ham av Chadwick. Og man har ment at Odin her er kommet inn 
ved keltisk påvirkning. Kelterne var et vandringsfolk. De kom i berøring 
med forskjellige andre folk. De optok nytt og beholdt gammelt, slik som 
vi har kunnet iaktta i billedene på flasken fra Matzhausen. Nu kunde man 
se hvordan den gud som svarer til den nordiske Frøy, artet sig forskjellig 
hos de forskjellige folk, men hvordan han alltid fulgte folkets instinkt. Hos 
de sjøfarende hellener blev han havguden Poseidon, hos de krigerske romere 
krigsguden Mars. Da lå den tanke nær at i denne gud gjemte sig folkets 
stamfar. Og så blev på hans plass satt en keltisk gud, som svarte til den 
romerske Merkur og den greske Hermes, som vi tidligere har forklart som 
den gamle ættefar. Historisk sett var dette visstnok ikke riktig; men det 
viser sig allikevel i denne forklaring en — vi kan næsten si fransk evne 
til iakttagelse og til sammenfatning. For her er forskjellighetene iakttatt, 
men de går op i en generalnevner. Hos germanerne rykket så den til¬ 
svarende Wotan eller Odin inn. Også han var oprinnelig hos'germanerne 
den gamle ættefar. Hans fremgang var rask. Han fortrengte Frøy aldeles, 
så det i Tyskland knapt finnes et par spor av denne gud, og allerede 
Tacitus nevner ham som germanernes høieste gud. Men han kom-ikke inn 
hos alle germanske stammer. Han finnes ikke i de tyske ukedagsnavn. 
Det som hos oss heter Odins dag, onsdag, og som svarer til det romerske 
dies Mercurii, fransk mercredi, heter på tysk „Mittwoch“. 

Den gud som Odin fortrengte, Frøy, hadde gammel rot og hadde hatt 
et vidt spillerum. På helleristningene er han guden med de store hender, 
hvad der betegner ham som ildgud. Men han synes også å være frukt- 
barhetsgud, og han optrer også som krigsgud. I Norden holdt han stand 
mot Odin, og der er han fruktbarhetsgud, men han kalles Skirrgod og 
Bjartrgod, den rene og den lysende gud, og disse betegnelser viser tilbake 
til den oprinnelige ildgud. Han kalles Frøy, herre, det er mere et hyld- 
ningsrop enn et virkelig navn. Og selv bak det ligger et annet navn, 
Veraldar God, Verdens gud, som synes å være en gammel omskrivende 
tabubetegnelse. Den passer på ildguden, som er guden der har hjemme i 
verden , i menneskeverdenen, til forskjell fra solguden og måneguden oppe 
på himmelen. Men det er som fruktbarhetsgud og som hestenes skytsgud 
at han blir dyrket. Til Frøy hadde Hrafnkell Frøysgode viet sin hest 
Frøyfakse, og man har ment at den kristne helgen St. Stefan er blitt 
skytshelgen for hestene fordi han her har efterfulgt Frøy. Det synes som 

om Odin også i Norden har søkt å fortrenge Frøy. Han har i hvert fall til¬ 
egnet sig nogen av hans attributter. Først og fremst er det merkelig at 
Frøy, som er hestenes gud, ikke har nogen hest å ride.på, men må ride 
på galten Gullinbusti. Man har en gående Odin, og han er visstnok den 
oprinnelige, det er ættefartypen; men den almindelige Odin rider på sin 
berømte hest Sleipner. Den skikkelse på helleristningene som svarer til 
Frøy, fører spyd og har en ring som sitt attributt. Men i den nordiske 
gudelære er det Odin som eier spydet Gungner og ringen Draupner. 
Riktignok byr i Sktrnisfgr Skirner Gerd ringen som gave fra Frøy, så 
Odins eiendomsrett her ikke er ubestridt. Likeså nevnes skibet Skid- 
bladnir snart som Odins, snart som Frøys. Men til tross for alt dette er 
Frøy blitt stående'i Norden. Odin har ikke kunnet fortrenge ham. Odins 
optagelse har således artet sig anderledes i Norden enn i Tyskland. Det 
er vel mulig at hans tilegnelse av Frøys attributter er et forholdsvis sent 
stadium, efterat han allerede hadde fått fotfeste i Norden; for det ser ut 
som om Odin er kommet inn i Norden ad en østlig vei og oprinnelig på 
en mere beskjeden plass. For å klargjøre det må vi betrakte utviklingen 
i den østlige gruppe. 

Vi har sett hvordan den østlige gruppe viser sig på Kivikgravens 
ristninger. Vi har de samme guddommer som i Bohuslen, solguddommen 
og hesteguddommen; men den siste uttrykkes her ved et hestepar, og i 
billedene aV kultoptrin på en av hellene ser vi disse hester både spent 
foran den hellige vogn, og steilende mot hverandre i skeid. Svarende til 
disse to hester har vi to ildtendere, som avbildes mens de borer sin ild, 
og som er omsluttet av en stor ring. Vi har så fulgt de to skikkelser på 
Ordrupstenen og på Bardalsristningen; de kommer ut av ringen, de har 
den mellem sig, og til slutt svinner den ganske bort, og deres skikkelse 
står alene, ragende høit over alle skibsmannskaper, så de må opfattes som 
gudebilleder. Også her er der foregått en dublering; for på de bohuslenske 
ristninger har man bare én ildgud, guden med de store hender. Vi kan 
ikke være i tvil om at det oprinnelige forhold er det som vi finner i 
Bohuslen. Det oprinnelige er en ildgud, som er betegnet som sådan ved 
sine store, oprakte hender, der symboliserer ildflammer. Det oprinnelige 
er den tilsvarende hestegud, representert av en hest som type for arten.' 
Dubleringen, som den forekommer på Kivik, stammer fra kultoptrin og 
kulthandlinger. Men det er samtidig en utvikling som har en påfallende 
primitiv karakter; i tilslutning til kulten faller den ganske naturlig. Folk 
ser de to hester trekke den hellige vogn. Hvert knegg hos dem, hver 
støi, hver bevegelse har betydning og gir varsel, og de ser dem i skeidet 
i en rituell kamp som holder dem alle i spenning, og som er den store 
begivenhet. Slik må vi opfatte situasjonen efter Tacitus’ skildring i Germania 
kap. io og efter skildringen av hesteskeid i sagaene. Det blir da naturlig 
at både den ene og den andre av hestene synes folk å være hellige, så 
at de begge blir representanter for guddommen. 

På samme måte forholder det sig med de to ildtendere. På Kivik- 
graven ser vi dem avbildet; ildtendingen er her omgitt av den magiske 
ring, og vi ser presten stå ved siden og strekke sine hender besvergende 
mot den hellige handling som foregår innenfor ringen. Og fra folketroen 
vet vi at disse menn var søkt ut på forhånd. Det skulde være kyske 
ynglinger, og de skulde være brødre eller ha samme fornavn. Det er da 
rimelig at i folks opfatning blev både deres handling og de selv ansett for 
hellige, at de efter folks mening måtte være representanter for guddommen. 
Utviklingen kan vi forfølge på Ordrupstenen og især på Bardalsristningen. 
Her har de løst sig fra sin handling, ildtendingen, og er blitt opfattet som 
guddommelige i sig selv; på den måte har vi fått to ildguder som svarer 
til det hellige hestepar. Men denne identifikasjon mellem dyr og mennesker 
her bygger på forholdene i den bohuslenske gudegruppe. Fordi vi der 
har en ildgud som er hestegud, får vi her to guddommelige ildtendere som 
tilsvar til de to hellige hester, og både ved dubleringen av hestene og 
ved forandringen av ildguden til to guddommelige ildtendere har kult- 
optrinene vært det som skapte dubleringen. Men samtidig har både dyre- 
paret og menneskeparet vært samlet i en felles guddom. Det kan vi særlig 
se av Tacitus’ skildring av deres dyrkelse hos de østgermanske nahannar- 
valer. De er der to ynglinger som er brødre, og de har samme navn, 
Alcis. Det er forklart av en stamme Ahl, som betyr lund, så at betyd¬ 
ningen av navnet er „de fra lundene". Det svarer til hvad Tacitus forteller 
om de hellige hester i Germania kap. io. Disse hester blir opfødd i de 
hellige lunder. Navnet Alcis synes således å peke tilbake på en oprinnelig 
hesteform; men når Tacitus sier at Alcis svarer til romernes Castor og 
Pollux, har hesteparet visstnok utviklet sig til et rytterpar. Fellespreget 
hos dem er tydelig; endog navnet Alcis er felles for begge. 

Vi har en beretning som kan tyde på at et lignende forhold har funnet 
sted med Frøy i Norden. Den finnes i den historie som Olav Trygvesønn 
forteller bøndene om at Frøy blev haugsatt i Sverige, og at man gav ham 
to tremenn i graven ( Flateyarbdk , I, 403). Disse to tremenn er uten tvil 
gudebilleder; der blir blotet til dem, og de blir begge kalt Frøy. Her har 
vi da både en gud Frøy og samtidig to gudebilleder som begge kalles 
Frøy. På den ene side ser vi en dublering, slik som vi har kunnet iaktta 
den på helleristningene; men begge de størrelser som er fremkommet ved 
dette, bærer det samme gudenavn. Det minner i høi grad om forholdet 
ved Alcis. 

Imidlertid synes utviklingen naturlig å ha ført til at de to guder i 
tidens løp fikk hver sitt navn. Og her har Magnus Olsens opdagelse 
kunnet godtgjøre at de to gudebrødre har båret navnene Ull og Frøy. 
Således fremkommer den gudegruppe som nevnes i Grimnismdl strofe 4 
og 5, Tor, Ull og Frøy. Den svarer til den gudegruppe vi har sett på 
Kivik, solen og de to hester. Vi har vist at til denne gruppe svarer den 
senere gudetrias som Adam av Bremen omtaler blev dyrket i Uppsala, 

Tor, Odin og Frøy. Men her har Odin inntatt Ulls plass. I Tyskland har 
Odin fortrengt Frøy; men i Norden er det Ull som han har trengt til side. 
Ulls navn er rikelig representert i stedsnavn i Sverige og i Norge; men 
i mytologien er han en meget avbleket skikkelse. Og man får av dette 
forhold inntrykket av at Ull er fortrengt. At det er Odin som her har tatt 
hans plass, tror jeg kan leses ut av den eneste myte som er bevart om 
Ull. Den finnes hos Saxo Grammaticus. Han forteller her at gudene 
harmedes på Odin for hans historie med Rind og drev ham i landflyktighet 
og ophøiet en viss Ollerus ikke bare til. konge, men også til gud. Ollerus 
fikk endog Odins navn, forat hans verdighet skulde bli fullkommen. Men 
efter nogen år forbarmet gudene sig over Odin og kalte ham tilbake. 
Ollerus blev fordrevet til Sverige, hvor han søkte å opnå samme stilling 
som han hadde hatt, men blev fordrevet og drept av danene. Denne myte 
om Ollerus, d. v. s. Ull, mener jeg gjemmer en misforstått tradisjon. For 
Ull er her den gamle gud og Odin den nye. Men for Saxo stod det som 
om Odin var gudenes rex perpetuus og Ull bare en oprører mot ham, av 
samme art som den Mithothin som han forteller om på et annet sted. 
Mytens innhold blir da egentlig nettop det motsatte av det den forteller. 
Det som her skinner igjennem i den, er at den nye gud Odin har fortrengt 
den gamle gud Ull, og her kan man endog gjenfinne det underlige trekk 
i myten at Ull. antok Odins navn. Vi har nemlig i Norge en sideform til 
navnet Ull; nemlig Ullin, som forekommer i navn som Ullensvang, Ullinshof, 
Ullensaker. At det bare er navnet som er forandret, har Magnus Olsen 
kunnet vise. Ved Ullensvang kirke er der nemlig en sten som kalles 
Udlabærstein , d. v. s. Ullabergstein. Men denne form, Ullin, er bare en 
forandring av navnet Ull til noget som er laget i likhet med navnet Odin. 
Man kan likefrem kalle det en analogi-dannelse av samme ytre art som den 
der finnes i jdet bekjente danske navn „Sørenstjerne Sørensen", dannet i 
analogi med Bjørnstjerne Bjørnson. Ved denne navneforandring har Ull 
kunnet holde sig på vesentlige sted som Ullensvang og Ullensaker; men i 
mytologien er han bleknet bort. Vår opgave blir da å gi svar på spørs¬ 
målet hvem denne forsvunne gud har vært da han stod i sin velmakt. 

Det er ikke mange efterretninger vi har om Ull. Snorre har tydeligvis 
ikke anslått hans betydning hpit. Han^setter ham som nr. 9 av Odins 12 
domsæser (Skaldskaparnuil, kap. 1). Ellers vet han å fortelle om ham at 
han er en buegud, veidegud (jaktgud) og skigud. Ingen kan kappes med 
ham på ski. Det svarer til Saxos notis om Ollerus at han løp på et ben 
som det var tegnet trylleruner på, så fort som man rodde. Det skal 
tydeligvis betegne skøiter. Til skøiter brukte man oprinnelig ku-ben. 
Snorre sier videre at han er god å kalle på i tvekamp. Han er en vakker 
mann og en hærmann i holdning. Han er sønn av Sif og derfor stesønn 
av hennes mann Tor. Dessuten kaller Snorre Ull for skjoldgud. Derom 
har han siden den notis at skjoldet kalles for „Ulls skib". Umiddelbart 
derpå følger den setning: „På de gamle skjold var tegnet den rand som 

kalles ring (baugr), og ved den ring {baug) betegnes skjoldene ( Gylfaginning , 
kap. 30, Skdldskaparmal, kap. 4 og 46). 

I Eddadiktene nevnes Ull foruten i tidligere citerte vers av Grimnismål 
også på et annet sted i diktet, vers 42, hvor den talende, Odin, lover Ulls 
og alle guders nåde til den som først tar kjelen av ilden. Dette gåtefulle 
sted er vel helst å forklare slik at sagnet om Odin mellem de to ilder 
oprinnelig har gjeldt Ull, og at det er Ull som her lover sin og alle guders 
nåde til den som tar bort kjelen fra ilden. Dessuten forekommer Ulls navn 
et sted i Atlakviba, vers 30, hvor der tales om eder svorne ved den syd- 
hellende sol, Sigtys (Odins) berg, ved „holkvi hvilbebjar“ („sengens hest" 
eller „sengens kott") og ved Ulls ring. Eder svorne ved Ulls ring synes 
således å være særlig hellige. Men hvad er Ulls ring? Man har sammen¬ 
lignet den med den edsring som lå på et slags alter i hovet, og som man 
avla løfter ved. Men da Ull har forbindelse både med Odin og Frøy, 
kan hans ring vel sammenstilles med Draupner, som tilhører Odin, men i 
Skirnisfqr synes å være Frøys ring. Og det kan vel også bli spørsmål 
om ikke Ulls ring her skal bety Ulls skjold, efter Snorres notis om at der 
var tegnet en ring på skjoldene, og at skjoldet derfor kaltes for ring. 
Disse efterretninger om Ull er både sparsomme og vanskelige å rime 
sammen. Meningene om hvem han er, har derfor gått i forskjellige ret¬ 
ninger. Han er blitt sammenstillet både med Loke og med Frøy og er 
blitt gjort til månegud. Meri Magnus Olsens opdagelse at han er Frøys 
gudebror, har visstnok satt ham på den rette plass. Og dermed stemmer 
den meddelelse at han skal være sønn av Sif. Schiick har påvist at det 
er et dioskurtrekk når Ull kalles for Sifs sønn og Tors stesønn. „ Sif'jar 
son“ betyr „svogerskapets sønn". Dioskurene tenktes som vekslingsguder, 
den ene bror døde og opstod igjen, og det gikk slik til at den annen bror efter 
hans død avlet en senn med hans enke, og at denne hans hustrus sønn med 
hans bror, „svogerskapets sønn", blev betraktet som han selv gjenopstanden. 

Efterretningen om at Ull er skjoldgud, og at skjoldet kalles Ulls skib, 
har Chadwick undersøkt. Han finner at skjoldet står i forbindelse med en 
fruktbarhetsguddom. Kong Skjold kom seilende på et skib til danene. Det 
er et trekk som forklares ved at han er en fruktbarhetsvette. Med Gefjon 
var kong Skjold gift; hun pløiet Sjælland ut av Sverige ved hjelp av sine 
sønner, som hun hadde forvandlet til okser. Forbindelsen mellem henne 
og oksene har med rette fått Chadwick til i henne å se en variant av 
fruktbarhetsgudinnen Nerthus, som føres på kuvogn. Enn videre har han 
fremhevet den engelske kongerekkes Scyld Scefings (Skjold, sønn av Nek), 
og har satt det i forbindelse med historien om at munkene i Abingdon- 
klosteret satte et skjold med et nek og et tendt lys i på Themsen. Det 
drev rundt om en eng, og ved dette hevdet munkene sin rett til engen. 
Dette er en identifikasjon som er et rent funn. Det kan ikke tviles på den. 
Forbindelsen med skjold og nek er her fastslått; men nogen forklaring på 
denne forbindelse får vi jo ikke. 

Ulls navn: Ullr, hos Saxo Ollerus, har Chadwick gjenfunnet i rune¬ 
innskriften fra Thorsbjærg mose i ordet Woldj>uj>evaR, og navnet er satt i 
forbindelse med det gotiske ord Wulfrus, herlighet. Det synes da å være 
et hyldningsnavn av nogenlunde samme art som navnet Frøy. Jeg tror at 
man kan gjenfinne dette navn i tysk folketro i et ord med forskjellige 
former: Wold , Wodl og Waul. Dette navn er knyttet til innhøstningen. 
Når de siste kornstrå meies ned, roper man nogen steder tre ganger: 
„ Wold!“ Innhøstningen kalles for Wodlmahe og høstgildet Wodlbier, og 
når siste less korn kjøres inn, ropes tre ganger: „Waul!“ Disse former 
er visstnok oprinnelig samme navn, og utviklingen rimeligvis den at den 
oprinnelige form av navnet er Wold. I almindelighet antas det at denne 
høstgud er den samme som Wotan; men navnet Wold svarer vel bedre 
til det Wolf> , som vi har i ordet WolpupevaR , og da skulde denne høstgud 
være den samme som vår Ull. 

Således finnes da i Tyskland Wold ved siden av Wotan. Dette har 
Schiick søkt at lese ut av tryllerimet fra Merseburg, hvor han har ment å 
kunne finne tilbake til en hedensk form, hvis første linje skulde lyde: 
„Wolth ende Wodan zi walda vuorun" (Wolth og Wodan reiste til skogs). 
I denne av Schiick konjiserte verslinje står således Wold og Wotan 
sammen som guder. (Studier i nord. litt. og rei.historia.) 

Vi er dermed kommet et skritt nærmere til bestemmelsen av Ull. 
Er han innhøstningens gud, har vi forklaringen på at han kalles skjoldgud, 
og at Skjold,- sønn av Nek, forekommer som mytisk konge i den engelske 
kongerekke. Og her har vi også et tilsvar på helleristningene. På Aspe- 
berget så vi at skjoldet med grenene om var forbundet med en kvinne¬ 
skikkelse, en fruktbarhetsgudinne. Men på ristningen fra Lilla Arendal 
stod dette skjold ved siden av en hest, og det blev forklart slik at skjoldet 
hadde sin plass i fruktbarhetskulten og egentlig hørte til gudinnen, men at 
hesteguddom.men også efter sitt vesen var en fruktbarhetsguddom, og at 
der bestod en gjensidig tiltrekning mellem disse to fruktbarhetsguddommer, 
så at skjoldet var stillet sammen med hesten fordi de begge var uttrykk 
for fruktbarhet. Når nu Ull svarer til den ene av hesteparet på Kivik, 
kan vi se en fortsettelse av denne forbindelse. Det er å bemerke at det 
ved siden av billedet av de to „ hester som går mot hverandre i skeid på 
helle no. 7, finnes en figur som mulig kan være en forkrøblet utgave av 
det maiete skjold. Resultatet av dette er da at Ull er en gud som særlig 
står i forbindelse med innhøstningen, og at det er i denne egenskap at 
han kalles for skjoldgud. 

Helleristningene innfører her et nytt moment. De to gudebrødre 
svarer der til et hestepar, og i dette hestepar må Ull således oprinnelig 
ha hatt plass. Vi kjenner ganske visst ikke noget til at Ull har nogen 
hest, enn si at han er forekommet i form av en hest; men ut fra hans 
stilling som en av de to gudebrødre og fra disse gudebrødres tilsvar til 
Alcis, „de fra lundene", synes dog dette å være en slutning som vanskelig 

kan avvises. Den fører oss tilbake til de to hester og samtidig de to ild- , 

tendere på Kivik, og det kommer til å danne utgangspunkt for betraktningen. ^ 

Men i så fall må det være å forklare således at Odins hest oprinnelig har tilhørt 
hans forgjenger, Ull. Det er her å bemerke at Odins Sleipner har åtte føtter. 

Den synes å være opstått av et hestepar, og det er trolig at Odin har 
underlagt sig hele det hestepar hvis billede vi har sett på Kivik, og at 
det er på den måte at også Frøy har mistet sin hest; for Frøy, som er 
hestenes skytsgud, må ganske sikkert ha hatt en hest. Vi drives således 
til å gjengi Ull hans plass i hesteparet, og det fører igjen til en ny 
bestemmelse av ham. I hesteskikkelse må Ull svare til den „oktoberhest“ 
som i Rom blev ofret ved høstfesten for årsvekstens utfall, og hvis blod 
blev opbevart av vestalinnene inntil såningen om våren. Vi har jo funnet 
tilsvar til ofringen av denne oktoberhest på ristningen fra Ørsta og på det 
ristede billede på en tilje i Osebergskibet. Til oktoberhesten i Rom er 
tydeligvis den forestilling knyttet at det er dens blod som gir liv til den 
nye sæd. Det er en tanke om død og opstandelse som svarer til hvad 
Schuck har sluttet om Ull av Snorres notis om at han er „Sifjar son". 

I motsetning til Ull synes Frøy å ha vært gud for vår og sommer. 

I Hervor-saga fører kong Heidrek julegrisen inn. På den la man hender 
og avgav løfter om bedrifter — naturligvis for den kommende vår og 
sommer; det er bedriftenes, togenes, kampenes tid — og julegrisen, løftets 
offerdyr, var helliget til Frøy, som gud for den tid da løftene skal innfries. 

Kampen kalles også „Freys lek". ' 4 

Vi ser således at utviklingen har ført til en differensiering av heste¬ 
paret og av det tilsvarende broderpar som oprinnelig er en samlet guddom. 

Oprinnelig blev de kalt med det samme navn; så er tilfellet med Alcis\ 
men de har fått særskilte navn, Ull og Frøy, og de er blitt tillagt forskjellig 
virksomhet. Frøy rår over vår og sommer, men til Ull hører innhøstningen 
og sædens opbevaring. Det har vel gjort sitt til at Ull er glidd over fra 
høst til vinter. Når han hos Snorre er skigud og hos Saxo løper på 
skøiter (ben med trylleruner), betegner dette ham visstnok som vinterens 
gud, og hans attributter, særlig skiene, er visstnok innskrenket til den form 
han har fått i Norden. Men her har Ull møtt en annen nordisk vette, 
nemlig Skade. Jeg har før nevnt og skal siden videre utvikle at Skade 
oprinnelig er den buevette vi har funnet på helleristningene, elverskudds- 
vetten, men at denne siden er gått over til å bli en vintervette. Hjalmar 
Lindroth har vist at Ull er dyrket sammen med Skade, hvis navn i denne 
forbindelse optrer i hunkjønnsformen Skedja. Forvandlingen av buevetten 
til kvinne har her også nådd Skades navn, mens det ellers er blitt stående 
i hankjønnsformen Skade. Det er visstnok fra denne forbindelse at Ull har 
fått sin bue. Den tilhører oprinnelig Skade, og det er også efter forbillede 
av Skade at Ull er blitt jaktgud; for det er Skade som oprinnelig er vill¬ 
markens vette og rår over viltet i den. Et særlig trekk ved Ull er at 4 

han er god å kalle på i tvekamp. En slik tvekamp forekommer som kamp- 


spill ved årsfestene og hørte vel med til den opvisning i manndoms idrett 
som ungdommen her skulde foreta. At det utvalgte broderpar skulde optre 
i tvekamp, hører vi ikke noget om; derimot vet vi fra helleristningene at 
et tilsvarende hestepar kjempet mot hverandre i skeid. Denne tvekamp er 
så under utviklingens gang blitt til en kamp mellem sommer og vinter. 
Og her har Ull da visstnok fått sin plass som „vintergreven“. Således er 
preget som vinterens gud blitt mere og mere fremtredende hos Ull, og 
nettop her, tror jeg, ligger det punkt hvor kampen satte inn, og hvor han 
blev fortrengt av Odin. 

Odin er den nordiske gjengivelse av det latinske Mercunus, som 
svarer til det greske Hermes. For eldre forskere — som Ernst Sars — 
har der budt sig den vanskelighet at den gamle Odin er gjengitt med den 
ungdommelige Merkur eller Hermes. Denne vanskelighet er overvunnet. 
Den går ut fra en Hermesskikkelse som Praxiteles’. Men vi vet nu at den 
eldre greske kunst fremstillet Hermes som en gammel, skjegget mann. 
Vi har vist at denne oprinnelige gamle Hermes er ættefaren som er blitt 
bøvette. Han er blitt representant for de døde forfedre og er derved blitt 
føreren over til de dødes verden, Diaktoros. Dette har man forestillet sig 
ganske materielt. Ved begravelsen hos romerne møtte en flokk som bar 
maske som de gamle forfedre, og de førte den døde over til sig. Når 
Hermes således kunde vandre mellem to verdener, blev han gudenes sendebud, 
og det gav ham plass mellem de store guder. Men oprinnelig var han 
bare en bøvette. De gamle ættefedre våket over sin bø og fremmet dens 
fruktbarhet, og således blev Hermes innenfor sitt område en fruktbarhetsgud. 

Germanerne satte Odin som den som svarte til Hermes, og jeg mener 
at dette tilsvar er ganske riktig. Odin er oprinnelig den gamle ættefar og 
bøvette, tuftekallen. Som denne er han gammel, enøiet og bærer sin 
sibhqtt. Den kloke forfader er blitt til den vise Odin, den trolldomskyndige. 
Han gir sin bø trygd, særlig i den hårde og vanskelige vinter, og her er det 
han i Norden møttes med Ull, høstens og vinterens gud. Han kom til å 
fortrenge ham, og man kan forestille sig at det skjedde ved et stormangrep. 
I vinterstormene farer nemlig de dødes hær over gården. Det er Oskoreien, 
det fryktelige ritt, det som i forrige århundre blev forandret til Åsgårds- 
reien; og mellem disse døde er Odin den første, han er føreren, og hæren 
kalles med hans navn Wodes heer. Det kjennes i Tyskland allerede fra det 
12. århundre, og Kaarle Krohn har sammenstillet det med det spanske „ejercito 
antiguo“ (de gamles hær). Det er visstnok det samme som gjenfinnes i 
det Tacitus forteller om hariernes stamme i Germania kap. 43. Han kaller 
den liketil for „dødshæren“ (exercitus f era lis), og han skildrer hvordan 
denne hær med sine mørke skikkelser skaper redsel når den farer frem i 
nattens mulm. I sin bok „ Jiinglingsweihe und Månnerbiinde der Germanen" 
har Lily Weisser Aall gjort opmerksom på at navnet har it er det samme 
som ordet hær. Hun mener også at det tog som skildres, er de dødes 
hær; men hun forklarer det slik at stammens menn optrer som optog i en 

forklædning som skal forestille dødshæren. Jeg nekter ikke for at jeg tror 
det heller er en misforståelse av Tacitus eller av hans kilde, at han har 
forstått en fortelling om denne dødshær som noget der utføres av harienes 
stamme. Efter min opfatning bør man stryke ordet Harii av listen over de 
germanske folkestammer. Slik kommer da Odin og hans hær stormende 
inn i vintermørket. Vi vet også at det er de døde som gjester sin gamle 
gård i julen, for dem er bordet dekket og sengene opredt, og gårdens 
folk sover på julehalmen. Når Odin kommer med en slik makt, blir han 
den dominerende skikkelse blandt vinterens ånder. Ull måtte vike, og den 
gamle bøvette Odin steg i den nordiske vinters mørke op mellem de store 
guder. Men også ellers har han inntatt Ulls plass. Som man i Tyskland 
roper tre ganger: „Wold!“ når det siste kornstrå meies ned, så lar man 
i Varend og i Mecklenburg de siste kornstrå stå til Odins hest. Hermes 
er kommet inn blandt storgudene i tjenende stilling som deres sendebud, 
og derved blir hans skikkelse den raske, unge svenn som vi kjenner. 
Odin derimot hevet sig fra en lokal bøvette til storgud som den gamle, 
mektige ættefar, og han beholdt også som storgud de egenskaper som er 
ættefarens. Som æ-ttefar tilegner han sig de falne når de er av god ætt. 
Odin eier jarler — heter det i Hdrbardsljod —•, Tor eier trellers slekt. 
For treller har ingen ætt. Så blir Odin krigsgud. Og som bøvette blir 
han fruktbarhetsgud. Det ligger i hans vesen som en oprinnelig ættefar at 
hvor han kommer frem, vil han være den øverste. — Som ættefar inne¬ 
bærer han et oprinnelig maktprinsipp, patria potestas. Det er da en ganske 
naturlig utvikling at han blir de adelige høvdingers gud, og det er beteg¬ 
nende at konger og kongers like, Ynglingekongene og Håkon jarl f. eks., 
fører sin ætt op til Odin, men aldri til Tor. Odin blev storfolkets fremste 
gud og blev regnet for den øverste blandt æsene. Og i Hdrbardsljod 
driver han som stormenns selvsikre og kløktige gud spott med den naive 
Tor, som hører hjemme i folkets brede lag. Men Tor blir dog stående 
som den sterke og store og som den gud der fylte folkets fantasi. I Uppsala- 
gruppen var det han som var den største. Her måtte Odin nøie sig med 
Ulls plass. 

Herved kom han inn på en særlig side som han nok hevet sig ut av, 
men hvor der står merker igjen. Han kom inn i vognkulten, som en 
equus October, hvad jeg før har vist at Ull var. 

Denne vognkult har visstnok utviklet en særlig gudegruppe, og i 
Norden tror jeg den er vanenes gruppe. Til vanene hører Njord, Frøy og 
Frøya; er Ull Frøys gudebror, har han hørt hit, og da siden hans efter- 
følger Odin. Nogen efterretning om at Ull hører til vanene, har vi ikke; 
men av gårdnavn kan vi se at han både har hatt forbindelse med Frøy og 
med Frøya, som særlig er vanegudinne og kalles for vanadis. Njord er 
som vist Nerthus hos Tacitus, „Moder Jord“, og vi har sett at Nerthus’ 
vogn trukket av kuer har sitt forbillede i vognkulten hos andre indoger- 

manske folk, og at vanegruppen svarer til en gudegruppe som har dannet 
sig om en moderguddom. Vanegruppen finnes således i Norden før Njord 
blev omdannet fra Moder Jord til den senere mannlige sjøgud Njord. På 
den andre siden må dette stadium være forholdsvis sent. Når vi har 
gruppen Tor-Tyr-Frøy og Tor-UlPFrøy, kan ikke Frøy (og heller ikke Ull) 
oprinnelig ha hørt til en gruppe som er motgruppe til Tor. For Tor står 
alltid fullstendig utenfor vanene. Vognkultens guddommer har altså forholds¬ 
vis sent konsolidert sig til gudegruppe. I Hellas står den utenfor de store 
guder, i Norden har først hestevognen trengt inn og dublert Frøy med 
Ull. Siden er Frøy (og med ham visstnok Ull) trukket inn i vanegruppen. 
I denne har Odin gjort sin inntreden i Norden. Men det er vel å merke 
at den gamle gruppe fra Grintnismdl v. 4 og 5, Tor, Ull og Frøy, blir 
stående ved siden av vanene, og at siden Ull her blir avløst av Odin, så 
at vi får gruppen Tor, Odin og Frøy i Uppsala. 

Om Odins forbindelse med vanene har vi vidnesbyrd i kongerekkene 
i Ynglingesaga. Odin er efterfulgt av Frøy, men Njord har fått et slags 
formynderskap mellem dem. Nu er Snorres Ynglingesaga en sen kilde; 
kongerekken som den bygger på, er naturligvis meget eldre. Man synes derfor 
'1 å kunne regne med tradisjon om en forbindelse mellem Odin og vanene. 

Nu er vanene en gruppe som i utpreget grad har karakter av kult- 
religion og prestereligion. Prester og høvdinger går efter hestevognen i 
Germania 'kap. 10 og tar varsler av hestene. Presten kjenner tiden når 
c ) Nerthus skal Høres omkring, han går med hennes vogn, og over hennes 

bad i sjøen til slutt ruger hemmeligheten; de slaver som utfører det, blir 
druknet, forteller Tacitus i Germania kap. 40. Vi er her omgitt av varsler 
og ceremonier og hemmelighet. Er nu Odin kommet inn her, og er han, 
som naturlig for ham, blitt den første i gruppen, må dette ha utviklet de 
tendenser som bodde i ættefaren, mot hemmelig visdom og trolldom. 
Innenfor denne gruppe har da Odin utviklet sig til trolldomsguden, han 
som rår over de hemmelige runer, han fra hvem de stammer. Det er som 
vanegud at dette trekk er blitt fremtredende hos Odin. 

Skal vi skissere utviklingen, blir den slik: Først har vi de store 
indogermanske guder, bukkeguden og hesteguden, himmelguden og frukt- 
barhetsguden (ildguden). Hos germanerne skyter himmelguden sideskudd, 
månens gud, som blir selvstendig. Så kommer i Vesttyskland Odin (bø- 
vetten, ættefarguden) inn og tar Frøys plass, det blir Tacitus’ gruppe: 
Odin, Tyr, Tor (Merkur, Mars, Herkules). I Norden har han tatt Frøys 
symboler, hesten, ringen og spydet, som det sees av helleristningene at 
Frøy har hatt; men han har ikke kunnet fortrenge ham. Han er kommet 
inn på Frøys gudebror Ulls plass som høstgud og vintergud. Dette skjer 
i vognkultens ramme; den er kommet inn i Norden med hestevogn og to 
hester. I den østlige gruppe blir den bestemmende og dublerer Frøy 
! med Ull. Samtidig, mulig noget senere, får vi så Nerthusvognen med 

Moder Jord. Så konsoliderer vognkulten sig som religion og danner 
vanenes gruppe. Og Ull og Frøy drages inn i denne vanegruppe. Så trenger 
Odin Ull bort fra høsten og ut i vinteren, han blir den fremste prestegud, 
trolldomsgud. Endelig blir han den største gud, bryter ut av vanegruppen 
og tar sin plass som høvding for de store guder. 

7. Fra djevel til frelser. 

I 

Vi har på helleristningene funnet billede av en mann med bue. Han 
blir fordrevet av en mann med fruktbarhetens hellige øks eller også av 
menn med stokker; de vender sig bort og støter baklengs stokkene mot 
ham. Vi fant at han svarte til vetter som skyter „elverskudd“ eller 
„finnskott“, og hvis §kudd bringer sykdom over folk og fe, og når han 
fordrives, svarer det til den skikk ved vårfester „å drive døden ut“. Men 
vi fant også et senere utviklingstrin av forholdet til ham. Han stod i 
avstand fra et brudepar. Han stod i en krok ved scenen med kvegdriver 
og pløier på Aspeberget, og der var på begge steder satt en offergrop 
foran ham. Det mente vi betydde: hittil og ikke lenger! Man ofret til 
ham forat han skulde holde sig borte. Og til dette fant vi et tilsvar i indisk 
mytologi. Den onde Rudra skyter sykdom og død over folk og fe; men 
man ofrer til ham og sier om offeret at man „avfinner sig" med ham. 
Denne Rudra står således på overgangen fra en vette til en gud. Hans 
offerplass ligger slik at man ikke derfra kan se landsbyen; man ofrer til 
ham med bortvendt ansikt, og på hjemveien må man ikke se sig tilbake. 
Folk holdes borte fra stedet, og Rudra får ikke sitt offer sammen med de 
gode guder; han holdes' borte fra deres selskap. Man ofrer til ham det 
siste avfall fra offeret og ber om skånsel fra ham. Men det egentlige 
Rudra-offer er vekster fra villmarken. Villmarken er hans rike. Han hersker 
her over alt jaktvilt, både dyr og fugl. Men dessverre hersker han også 
over feet som drives ut på beite. Engstelig kaller man ham for dets herre. 
Han fører også folk vill når de våger sig ut på villmarkens stier. Han 
lurer hvor veier krysser hverandre, og der har han flere ansikter, så han 
nok kan forville. Og her i villmarken har han to sønner. De farer om 
som ulver og snapper efter bytte. Særlig tenkes han å bo mot nord, og 
det vil for inderne, si oppe i høifjellet. Men det er mulig at det har en 
videre betydning, at han bor der fordi det er fra nord at'vinteren kommer. 

Som en motsetning til Rudra står Pusjan. Han er den som alltid 
finner vejen. Skal feet på beite, ber man Pusjan føre det så det kommer 
vel hjem, og har det forvillet sig, skal han legge sin hånd på det og 
vende det den rette veien. Fremfor alle er hans dyr bukken, som kommer 
sig frem gjennem alt ulende, men som også er det vanskeligste dyr å finne 
når man leter efter det. Men Pasjan forstår også å finne retningen og å 

lede annensteds. Han vender plogfuren den riktige vei. Han fører bruden 
når hun forlater sitt ættehjem og vandrer til sitt nye hjem. Ja, han fører 
også de dødes sjeler og bringer dem over til „fedrene“. Han følger på 
reiser, han vet å finne skjulte ting, skatter, han finner soma, det herlige 
gudeoffer. Pusjan er gammel. Til ham ofrer man grøt. Det er hans 
særlige spise. Det viser at han svarer til tomtegubben. Til tomtegubben skal 
man også sette ut et fat med grøt. I sin „Religion der Veda" har Oldenberg 
vist hen på at Pusjan svarer til Hermes, og som vi før har vist, er Hermes 
den gamle ættefar og bøvette. Det var også Pusjan, derfor fører han bruden 
og de dødes sjeler, derfor styrer han plogfuren og fører kveget på beite. 
Det er hans kunst å finne vei og sti. Det viser at han hører til en gammel 
tid, den tid da, som Torgny Segerstedt uttrykker det i sin avhandling om 
„Ekguden fra Dodona": skogene bredte sig videre og stiene gjennem dem 
var trangere enn nu. Imidlertid hører vi ikke om nogen strid mellem 
Rudra og Pusjan, skjønt de er avgjorte motsetninger. 

Det par som svarer til disse, er hos hellenerne Apollon og Hermes. 
Apollon er siden blitt den rene gud og den frelsende gud fremfor nogen. 
Men første gang vi treffer ham i gresk kultur, i begynnelsen av Iliaden, 
ser han anderledes ut. Han er fortørnet ved uretten mot hans prest, og 
på prestens bønn skyter han med sin bue pest utover achæernes hær. Han 
er „fjernt-rammeren", og presten kaller ham „Muse-vetten“. Hvad det 
bet}'r, vet ' vi annenstedsfra, vi har en „gresshoppe-Apollon" og en „mel- 
dugg-Apollon". Man mente at Apollon renset for disse landeplager. Frazer 
har med sitt skarpblikk sett at offerfestene her oprinnelig var for å for¬ 
milde maktene som sendte plagene, og siden blev holdt for Apollon som 
renset for dem. Men Frazer har ikke tenkt sig muligheten av at Apollon 
selv oprinnelig var den som sendte plagene. Det har han visstnok vært. 
Svarende til .Muse-Apollon har vi hos inderne Mulvarpe-Rudra. Apollon 
var sikkert en ond vette før han blev den rene gud. Han er født på den 
syvende dag i måneden, den var en ulykkesdag, en schabattu, da ingenting 
måtte gjøres. Derfor hvilte Elohim i Genesis’ skapelsesberetning den syvende 
dag, og da var alt det han hadde skapt, såre godt. — Og Apollons dyr er ulven, 
han kalles efter den Lykios eller Lykeios, som betyr ulvegud, skjønt man 
fra oldtiden av til Martin P. Nilsson har søkt å bortforklare at ulven, 
menneskets fiende, er den rene guds dyr. Men det står fast: i Sora i 
Italien feiret man en Apollonsfest hvor danserne optrådte i ulvemasker. 
Man ofrer til Apollon på prellestenen utenfor huset; en slik vette kan man 
ikke slippe inn. Apollon bor i skog og hei som Rudra. Han kalles liketil 
fjellheiguden — Napaios. Og som skogens og heiens gud har han med 
gjeterne å gjøre. Der feires gjeterfester med musikk for ham. Det samme 
er tilfellet med Rudra. Særlig blir Apollon gud for fé-råken, hvad der 
utvikler sig til at han blir de veifarendes og senere de greske kolonisters 
skytsgud. Men selvfølgelig har sammenhengen her vært slik at gjeteren 
med ånden i halsen har gitt sig inn på fé-råken gjennem den onde skog- 

vettes rike og har spillet av alle krefter på sin lyre for å holde trollet 
borte; for det er jo musikken nyttig til. Selvsagt var en slik situasjon 
ikke holdbar; man måtte komme til en forståelse med skogtrollet. Og hertil 
sikter den morsomme fortelling om Hermes og Apollon. Hermes var bare 
en dag gammel da han stjal 50 kuer fra Apollon og gjemte dem i en hule. 
Da han holdt på å bli opdaget, var han i en svup hjemme og lå og sov 
i vuggen. Men Apollon skjønte hvordan det var fatt, stevnet ham for Zeus’ 
domstol. Hermes kom med sine bleier på armen; Zeus fikk forlikt saken, 
slik at Hermes fikk beholde kuene, men skjenket Apollon lyren, som han 
hadde laget mens han var underveis til hulen med dem. — Hermes er 
som nevnt bøvetten. Bøen er liten overfor skog og hei. Derfor blir han 
i dette eventyr det kloke lille barn som stjeler kveget fra skogtrollet, og 
som blir forlikt med det slik at skogtrollet får lyren og bøvetten kuene. 
For kuene drives på beite i villmarken, Apollons rike; men de drives hjem 
til bøen. Ved denne, fortelling kunde gjeteren mene at hans musikk var 
kjær for skogvetten, og at skogvetten ikke forfulgte ham når han drev 
bøens kuer ut på skogens beiter. 

Her får man et glimt av disse forestillingers moderjord. Det er bø 
og ubygd som er de skapende motsetninger. Når sykdom kommer, er 
det skudd fra uvetten oppe i heien eller fra finnen, den evige trollmann 
i skogen. Skogen er ulvens hjem, ulven er trollpakkets dyr, som hører til 
uvetten fra skog og hei. Og når der kommer markmus eller gresshopper eller 
meldugg på kornet, er det heiens uvette som har sendt dem. Når gjeterne drev 
feet på veien til beitet i hans rike, spilte de av all makt for å holde sig ham 
fra livet, og de syntes at budråtten var noget som bøens vette stjal fra skog¬ 
trollet. Men så laget de sitt eventyr om forliket mellem dem; så blev skog¬ 
vetten rimelig, spillet blev til hans ære, og de syntes at han smilte til dem. 

Disse mytologiske typer her er av en annen art enn storgudene, mere 
lokalbundne, mere ubestemte i sitt preg. De er spesialguder, „Sonder- 
gotter", som Hermann Usener kalte dem i sin bok „Gotternamen“. Han 
mente at storgudene hadde sin oprinnelse av slike spesialguder. Jeg kan 
ikke være enig med ham i sin almindelighet, men her kan jeg være enig. 
Jeg kan vel forstå at hver gård har sin bøvette, forskjellig fra nabogårdens, 
og tillike at hver skog har sitt særskilte skogtroll, som sender plager og 
truer og skal forsones på sin manér. Og det kan være mulig at denne 
kultus, forskjellig preget av forholdene på hvert sted, visstnok er en eldre 
type av gudsdyrkelse og gudstro enn troen på og dyrkelsen av de store 
guder. Disse spesialguder har et eldre preg enn storgudene. Og det er 
da forståelig at de geografiske forhold kan virke bestemmende, så at syk- 
domsvetten i Norden blir til en vintervette. Selv Rudra har dog sin bolig 
mot nord, vinterens hjem. Men dette er et sekundært trekk; for man kan 
opfatte det slik at en uvette skyter sykdom og død, men vanskelig slik at 
han skyter vinter, selv om man kan mene at vinteren har hjemme på fjellet 
og i skogene og kommer fra dem. 

I den nordiske gudelære er den ^kikkelse som fører buen, blitt til en 
utpreget vintervette, mens han også her i folketroen går igjen som elverskudds- 
vetten, finnskottsvetten, som volder sykdom og død. 

Mellem de nordiske guder har vi en skikkelse som visstnok i sin oprinne- 
lige form svarer til Rudra og Apollon, og det er Skade. Skade hører hjemme 
i fjellet, og hun er blitt jaktgudinne, fordi hun rår over skogens og fjellets vilt. 
Deri svarer hun til Rudra, og nordboene visste om Skade at hun var datter av 
en jotun. Hun har således ikke hørt med i de gode guders krets. Men vi hører 
ikke noget om at Skade volder sykdom. Derimot er hun vintervette. 
Hun kalles skigud eller skigudinne. Og særlig er hennes natur forandret 
slik at hun er blitt kvinne. Dog står hennes navn Skade, som er et han¬ 
kjønnsord, igjen og viser tilbake til at hun oprinnelig har vært mann. 
Skade er gift med Njord, men det er et motsetningenes ekteskap. Snorre 
forteller om dette at Skade vilde bo i sin fars gård på et fjell som heter 
Thrymheim, men Njord vilde være nær sjøen. Så forliktes de om det, 
forteller Snorre, at de skulde være 9 netter i ThrjTnheim og så 9 igjen i 
Noatun. Men da Njord kom tilbake fra fjellet, da kvad han dette: 

Leid erumk fjgll , 
vaska lengt a 
nætr einur niu\ 

* nlf a pytr 

tnér potti illr vesa 
hjd sgngvi svana. 

Da kvad Skade dette: 

Sofa ek né mat tak 
sævar bedjnm a 
f og Is jarmi fyrir 5 
* sd mik ve kr 

es af vid i komr 
morgin hverjan mpr 

Da for Skade op på fjellet og bygget i Thrymheim, og hun farer 
meget på ski og med bue og skyter dyr. Hun heter skigud eller ski¬ 
gudinne (ondurgod eda ondurdts ), 

Det vaklende uttrykk „skigud eller skigudinne " åpner en mulighet for 
at hele myten kan føres tilbake til den tid da Skade var gud og Njord 
gudinne; for, som vi har sett, har Njord også byttet kjønn og er den 
samme som Tacitus’ Nerthus, Moder Jord. 

Dernest er her i myten begge gårdene, Thrymheim og Noatun, visstnok 
bare innfart ved Snorres kombinasjon. Her er ikke spørsmål om gårder; Skade 
harer til i fjellet, og Njord hører til ved sjøen. Fremdeles er det Snorres 
forklaring at Njord og Skade er forlikt om å bo ni netter på hvert sted. 
Men forholdet er visstnok slik at vinterguden Skade og fruktbarhetsgudinnen 
Nerthus (Njord) er sammen på fjellet i ni. netter og ved sjøen i ni netter, 


Sove kunde jeg ikke 

ved sjøens strand 

for skrik av fugl; 

den mig vekker, 

når av skog den kommer 

hver en morgen, måken. 


Lei er jeg av fjell, 
var ei lenge der, 
bare netter ni; 
ulvers tut 

tyktes mig ilt å være 
mot sang av svane. 

men ellers er de skilt. For dette ekteskap er et motsetningenes ekteskap; 
derfor er det rimelig at det er bare disse møter som forener de to motsatte 
guder. Disse „ni netter" gjenfinnes på et annet sted i Edda i en situasjon 
som har en påfallende likhet med vårt sted. Da jotundatteren Gerd endelig 
mottar Skirnes beilen for Frøy, sier hun: 


Barri heitir, 
es vi f) bddir vit om, 
lundr lognfara; 
enn ept nætr nhi 
par mvn Njar par syn i 
Gerpr unna gamans. 


Barre heder, 

os begge kjendt, 

en lund saa stille lun; 

om nætter ni 

skal Njords søn der 

fange af Gerd gammen. 

(Gjessings oversettelse.) 


Som Njord dg Skade er Frøy og Gerd en fruktbarhetsgud og en 
jotundatter som møtes i elskov. Og Magnus Olsen har (Maal og minne 1909) 
gjort opmerksom på at „Barri“ kan bety „korn“, altså: fruktbarhetsguden 
og hans brud møtes på korndyngen. Men da blir likheten med Njord og 
Skade så stor at man er fristet til å gjette på at forholdet oprinnelig har 
vært slik at Gerd ikke lover å unne Njords sønn fryd efter ni netter, men 
i ni netter, de ni netter da vinterens og sommerens guddommer kan møtes. 
Istedenfor et ambulerende ekteskap får vi da ni netters møtefest ved vår 
og høst, ni netter på fjellet og ni netter ved sjøen, eller efter en annen 
variant ni netter i korndyngen. 

Ennu er der et punkt som vi må feste oss ved før vi forlater disse 
strofer om Njords og Skades ekteskap. Njord klager over at ulvers hyl 
syntes ham å være ille sammenlignet med svanesang, og Skade på sin 
side klager over at fugleskrikene hindrer hennes søvn, og at måken vekker 
henne. Det er visstnok ikke bare ulemper ved fjellet og ved sjøen som 
ligger i dette. Jeg har herav sluttet at fuglene og særlig svanen er Njords 
dyr, og på samme måte er ulven Skades dyr. Den svarer da til ulven 
hos Apollon og til Rudras sønner, som farer om som ulver. Det er sann¬ 
synlig at disse tegn rekker tilbake til den tid da Njord var gudinne, Nerthus, 
og Skade var gud. På Gundestrupkjelen finnes billede av en gudinne som 
holder en fugl i den ene hånd. I hennes ene arm hviler en mann og ved 
hennes annen side en ulv (fig. 143). Det er visstnok den eldste form for 
Njords og Skades ekteskap vi her har for oss. Det er ikke nogen avgjø¬ 
rende innvending herimot at Drexel vil at denne kjel skal stamme fra 
Donaukelterne. For dette par hører, som vi skal se, ikke bare hjemme 
i Norden. 

Det er i de senere år opdaget et overgangsledd som kan være anled¬ 
ningen til/åt buevetten er opfattet som vinterens vette. Det er den karnevals- 
skikk ved byen Vizye i Trakien som vi tidligere har nevnt. I den står 
som motstandere en drastisk utstyrt representant for fruktbarheten og en 
buemann. Fruktbarhetsguden feirer bryllup med en som pike utklædd 
gutt; så blir han skutt ned av buemannen, men opstår igjen. For¬ 


skjellige skikker og attributter 
har gjort det tydelig at denne 
fruktbarhetsguddom er den x 
samme som den trakiske frukt¬ 
barhetsgud Dionysos, der som 
vingud erobret hele Hellas. Når 
buemannen dreper fruktbarhets¬ 
guden, kan han naturligvis gjøre 
det som vette for markmus, 
gresshopper og andre lande¬ 
plagen Men denne kamp mellem 
to tilsvarende motstandere fore¬ 
kommer i mange former blandt 
vårskikkene over alt i Europa, og 
den opfattes i regelen som kamp 
mellem sommer og vinter. Når buevetten optrer i en sådan kamp, blir det 
naturlig å opfatte ham som vinterens uvette. Således kan Skade bli utstyrt 
med ski, mens hennes bue og hennes ulv peker på at det er den samme vette 
som Apollon vi har for oss. Imidlertid er det påfallende at mens buevetten 
blir til vintervette i nordisk gudelære, lever den oprinnelige opfatning igjen 
I f i nordisk folketro. Finnen som skyter sykdom langveisfra —• fra Finnmarken 

og like hit,'heter det i en meddelelse fra Hallingdal —, han svarer tydelig til 
»> den greske forestilling om „fjernt-rammeren “ Apollon. 

Når denne vette er kommet i forhold til fruktbarhetsguden, selv om 
det er et oprinnelig kampforhold, vil den stadig rykke den nærmere. Det 
oprinnelige „hellige bryllup", som hørte med til skikkene ved vårfesten, blir 
opfattet som et bryllup mellem vintervette og fruktbarhetsgudinne. Således 
får vi Njords* og Skades ekteskap i den form som er avbildet på Gunde¬ 
strupkjelen. Med trygghet så folket her at vinterguden og hans ulv hvilte 
sovende i fruktbarhetsgudinnens armer. Ja, det ser endog ut til at fruktbar- 
hetsguddommen i sig optar elementer som oprinnelig tilhører vintervetter. 
Således har Ull, som oprinnelig er en storgud, fått sin bue, den som har 
tilhørt vintervetten Skade. På samme måte er der i romernes fruktbarhets- 
og krigsgud Mars et element av en oprinnelig uvette. Den „grumme Mars", 
som Saliersangen ber å stanse sine plager og å „være mett", synes å være 
av denne art, og når ulvinnen på Kapitol fostrer Mars’ sønner Romulus 
og Remus, synes det å stå i forbindelse med den samme forestillingskrets. 

1 Men ved en slik» forbindelse med fruktbarhetens guddommer blekner fore¬ 

stillingen om vinterens gru bort, og vintervettens skikkelse taper sitt preg. 
Både Skade og Ull er forsvunne størrelser, som der bare står ytre former 
igjen av. Og tross det glimt av en annen verden som Saliersangen åpner 
for oss, synes Mars ikke å være anderledes enn en normal storgud. 

Men også ellers nærmer denne vette sig de gode guder. Gjeterne 
feirer ham med musikk, skremmer ham ikke lenger bort med den. Og når 

Rudra sender sykdom, tror inderne også at han har lægemidler mot den, 
og ber ham gi dem slike. Hos grekerne har denne side av Apollons vesen 
skutt en veldig vekst, som vi siden skal betrakte nærmere. Det var rimelig 
at man trodde at lægemidlene kom fra skog og hei. kor der vokste de 
kraftige urter som kunde kurere sykdommene. Og var ulven menneskenes 
fiende, visste man rundt om i heltesagn å fortelle at helten fikk kraft og 
mot når han spiste ulvekjøtt eller åt ulvens hjerte. 

Side om side med ulvevetten går der en bjørnevette, som får en 
lignende utvikling. Apollons søster er Artemis, og hennes prestinner optrer 
i bjørneham. Denne vette retter sig mot kvinnene; bjørnen er efter folke¬ 
troen særlig hissig efter fruktsommelige kvinner. Men også her slår frykten 
om i sin motsetning. Det er folketro at en kvinne føder lett når man stryker 
henne med en bjørnelabb. Således blir Artemis fødselshjelperske og små¬ 
barns beskytterinne. 

Mor for disse uvetter var Leto, en oprinnelig nattemare. Men også 
hun blev forandret da de gikk over til de gode guders verden. Dog spiller 
hun ikke tilnærmelsesvis en rolle som i betydning svarer til deres. 

Her har vi sett den forestillingskrets som disse skikkelser er runnet 
av. Men vel å merke: vi ser ikke at de er blitt til bestemte skikkelser 
annensteds enn hos grekerne og hos inderne. Og på det grunnlag hvor 
vi fant roten til disse forestillinger, synes den skikkelsesdannende evne å 
være svak; de billeder som forestillingene fremtrer under, er svevende. 
Hermes er en gammel mann; men i eventyret om hans tyveri er han 
spebarn. 

II 

Vi har allerede nu fått et glimt av hvordan forestillingen om disse 
uvetter slår om i sin motsetning. Gjeterne feirer Apollon og Rudra med 
gjeterfester og musikk ute i skogen. Apollon og Rudra har lægemidler 
mot de sykdommer de sender; bjørnevetten Artemis blir fødselshjelperske. 
De er blitt hjelpende guder. 

Overgangen er skjedd derved at trolldommen, som efter sin natur er 
av det onde, også kan vendes til det gode; den blir „hvit magi . Men 
trolldomsvesenet hører med allikevel ved disse vetter efter deres ophøielse 
i gudestanden. Lægekunst er trolldom; medisinmannen er heksekunstner. 
Musikk og dans hører med til trolldommen. Galdresang fordriver syk¬ 
dommen. Den musikk som gjeterne feiret Apollon med efterat de først 
hadde jaget ham vekk med den, den blir nu fast hos ham når han hjelper 
mot sykdommen. Lyren blir hans faste attributt som lægeguden, og han 
optrer i 'musenes følge. Hos Artemis svarer til dette dansen, noget som 
forekommer i forbindelse med hekser og trollkjerringer. „Hvor er det sted 
hvor Artemis ikke har danset," sa grekerne. Og hun er omgitt av nymfene, 
som Apollon av musene. Den eldste Apollontype er i fotsid kappe, det 
er trollmannskåpe, prestedrakt. Også Artemis er oprinnelig i lang drakt, 

først senere er hun i den korte kittel; det er hennes kostyme som jaktens 
gudinne. Og den strenge Ljønnslige renhet hos Apollon, og vel efter hans 
mønster hos Artemis, hører med her; for kjønnslig avholdenhet var betingelse 
for at trolldommen skulde virke kraftigere, og gudene blir mønsterbilleder 
for dem som de skal virke på. 

Men her skiller de to søskende lag; trolldommen arter sig nemlig 
forskjellig hos menn og hos kvinner. Trollmannen blir offisiell, blir prest, 
er knyttet til templer og valfartssteder. Slik opstår de store Apollonshellig- 
dommer. Her øves kunster under musikk og røk av bedøvende vekster. 
Laurbærtreet med sin skarpe lukt er blitt Apollons hellige tre, fordi røken 
av det virker til å fremkalle den trance som hører med til medisinmannens 
helbredelseskunst. Sykdommen var efter primitiv opfatning en besettelse, 
og det gjaldt å drive sykdomsdemonen ut. Og forut for helbredelsen gikk 
en spekningens og renselsens tid med faste og ophold i templet, nattens 
drømmer varslet om sykdommens vesen og viste veien til helbredelse. 
Galdresang, musikk, dans, bedøvende, narkotisk røk førte til en trance- 
tilstand hvorav patientene gikk ut helbredet. Kuren hadde alltid form av 
renselse. Det er i mine øine et fortrin ved den antikke lægekunst, mens i vår 
tid ofte lægevirksomheten går ut på bare å nøitralisere sykdomsvirkningen. 

Dette utvider sig til at Apollon blir renseren også i moralsk hen¬ 
seende — renseren for skyld, særlig for blodskyld. Når blod var utgytt, 
måtte huset • renses; Odyssevs røker med svovel efter beilermordet. Her 
blir Apollon den som leder renselsen. Og da guden stadig er mønsteret, 
må Apollon selv gjennemgå soningsprosessen. Han har drept dragen 
Python og må vandre ut fra Delfi til Thessalia, han har drept kyklopene 
og må sone ved å vokte kveg hos kong Admetos, forbindelsen mellem 
tempelguden Apollon og gjetervetten skinner igjennem her. 

Med lægekunsten står også tyding av drømmer og varsler i forbindelse. 
Kuren skal anes i en drøm under ventetiden i templet. Slik blir da Apollon 
den berømte orakelgud. Men orakler hadde man ellers; spakvinner for¬ 
kynte varsler i huler. Det berømte Delfiorakel har tradisjoner om at det 
oprinnelig hørte til Ge, Moder Jord. Hulen blev voktet av dragen Python, 
og prestinnen het ennu Pythia. Her blev Delfi bygget, og Apollon kommer 
efter Homers hymne seilende, springer ombord på skibet som delfin; det 
er visstnok navnelikheten som har gitt ham denne skikkelse. Delfi blir 
underlagt Apollon som den rensende tempelgud; rensningen, den rituelle 
riktighet, blir hans domene. Fra Delfi reguleres kalender og bestemmes 
festenes tider — og hit søker de brødebetyngede og blir renset. Men det 
er en streng prestelov som hersker her. Når Apollon omfavner Dafne, 
forvandles hun til et laurbærtre. Det er et typisk cølibatsagn fra preste¬ 
skapet. Og konkurranse tåles ikke. Marsyas med sin fløite kappes med 
Apollon på lyren; men til straff for sin frekkhet blir han levende flådd. 

Endelig holdes lekene ved helligdommen. Det gir anledning til for¬ 
nyelse av Apollonskikkelsen. Han blir atleten, den nakne yngling. Sitt 

høidepunkt når denne utvikling i Apollon fra Belvederes skikkelse. Guden 
er også her mønsteret for sine dyrkere. 

Dette er i korthet utviklingsveien for den rene og rensende gud som 
er vokset frem av ulvevetten, buevetten fra ødemarken. Derfra er han 
kommet til templene, har læget sykdommene, har renset blodskyld, skaffet 
samvittigheten ro, regulert menneskenes forhold til gudeverdenen og forkynt 
dem fremtiden. 

Ganske anderledes er det gått hans søster bjarnevetten. Hun er 
kvinne, og kvinnetrolldom blir ikke offisiell; trollkjerringens miljø er et 
annet enn trollmannens, som blir medisinmann og prest. Trollkjerring- 
trolldommen holder til ute i villmarken, og Artemis er blitt ved sitt bosted 
i ødemarkene og skogene. Hun harer sammen med villdyr; hun blir 
„villdyrenes herskerinne" og derfra jaktens gudinne. Så skifter hennes 
dyr; det er ikke lenger bjørnen, det er hjorten, kronviltet fremfor alle. 
Hennes strenge jomfruelighet er vel dannet i billedet av Apollons; for 
jomfruelighet og renhet pleier ikke å utmerke trollkjerringer og deres ferd. 
Men slektskapet med den rene bror har befridd Artemis’ trollvesen for all 
den styggelse som ellers hører med til trollkjerringenes dans. Homer kan 
sammenligne den unge prinsesse Navsikaa og hennes piker med Artemis 
som danser med sine nymfer. Men trollkjerringdans er det nu like fullt. 
Og den rene Artemis forbinder sig her med et uhyggelig nattespøkelse, 
Hekate, som driver sitt spill ved veiskillene. Hekate fører farende folk 
vill, derfor avbildes hun som tre skikkelser i ett; hun vender sig altså tre 
veier, så de ikke vet hvorhen de skal gå. Noget lignende fant vi var til¬ 
fellet med Rudra. Dansen om Artemis går på trollkjerringvis i måneskinns- 
netter. Derfor blir Artemis månens gudinne. Og som et månens kjølige 
skinn er det preg som legger sig om hennes jomfruelighet. Men her har 
hun visstnok virket på sin bror. Rimeligvis i analogi med at hans søster 
er månegudinne, er Apollon blitt gjort til ett med solguden Helios. Wila- 
mowitz-Moellendorff hevdet at han først forekom som solgud hos Evripides 
i hans Faetonsfragment. Om opfatningen var et par hundre år gammel, 
kalte Wilamowitz det dog' kategorisk for en „lrrlehre“. Mulig er denne 
høieste ophøielse en skjenk til broren fra søsteren, trollkjerringførersken 
i månenatten, som er blitt månegudinne. 

Det er en seier for den hellenske ånd at den har skapt billedet av 
den sonende, frelsende gud i en sådan ren og høi skikkelse. Og ikke 
mindre beundrer man dette når man antar at frelseren Apollon oprinnelig 
er en sykdomsvette som har sin rot i forestillingen om sykdomsskuddet 
(elverskudd o. 1.), og at han er den samme som indernes „onde“ gud 
Rudra. Det første har Martin P. Nilsson fremhevet, og han har i sin bok 
„Griechische Feste" omtalt en overensstemmelse mellem Apollon og indernes 
Rudra, at de begge fører buen. Jeg tror at der er flere overensstemmelser, 
og at de er så vesentlige at det blir sannsynlig at Rudra svarer fullkommen 
til den Apollon vi møter i begynnelsen av Iliaden. Også med den form 


I 


\ 


FRA TROLLDOM TIL GUDETRO 179 

av buevetten vi møter i nordisk gudelære, er der overensstemmelse i 
attributter, så det efter min opfatning er to former av samme rot, men 
med den forskjell at sykdomsvetten i Norden er blitt til vintervette. 

Det kunde være en vesentlig støtte for dette om der gaves noget 
tegn på en forbindelse mellem Apollon og vintervetten i Norden. Og jeg 
tror at et slikt tegn kan spores i det sagn man har om at Apollon om 
vinteren ikke er i sin helligdom i Delfi, men opholder sig hos hyper- 
boreerne, som bor hinsides nordenvinden. Sagnet finnes i en hymne av 
dikteren Alkaios, omkring 570 f. Kr., hvorav vi har et prosareferat hos en 
senere forfatter, og der hentydes til det siden hos Pindar og Sofokles. 
Apollon dveler hos det fromme hyperboreerfolk i fred og lys, heter det. 
Når våren kommer, drar han derfra i en vogn, trukket av svaner, og 
hymnen skildrer begeistret vårjubelen ved hans inntog i Delfi. Man kan 
naturligvis betrakte disse hyperboreer som et hvilket som helst folk i uskyldig- 
hetstilstand. Og man har også sagn som lar Apollon opholde sig hos 
etioperne om vinteren. Men allikevel blir det påfallende at guden om vin¬ 
teren søker til et folk i Norden. Dette vilde få sin forklaring om man 
antok at prestene i Delfi visste beskjed om at deres Apollon egentlig var 
den samme som vintervetten i Norden, og at dette er grunnlaget for sagnet 
om at guden er hos hyperboreerne om vinteren, når der ikke er „ sesong" 
i Delfi. Men en slik antagelse møter den vanskelighet at den nordiske 
vintervette, som.- vi har sagt, er et sekundært stadium; det oprinnelige er 
sykdomsvetten. Dog har vi sett at den indiske sykdomsvette Rudra tenkes 
å ha sitt hjemsted i nord. Sagnet om Apollons ophold hos hyperboreerne 
er visstnok et sent sagn hos grekerne; det optrer først omkring år 600 
for Kristus, da oraklet i Delfi er berømt over hele Hellas — og visstnok 
ennu videre. Men forestillingen om vinterens buevette horer ikke bare 
hjemme i de nordiske land; den når lengre syd. På Gundestrupkjelen er 
avbildet ekteskapet mellem fruktbarhetsgudinnen og denne vette; han og 
hans ulv hviler der i hennes armer, og efter Drexel skriver denne kjel sig 
fra Donaukelterne. I den trakiske karnevalsskikk var buemannen motstander 
av fruktbarhetsguden Dionysos og måtte der opfattes som vintervette. Vi 
er med denne forestilling nådd så langt syd som til landene like nord for 
Balkan. 

Hvad forbindelsen med Norden og Åpollonshelligdommene angår, for¬ 
teller Herodot at der årlig kom sendinger fra hyperboreerne til Apollons 
helligdom på Delos; riktignok blev de skikket fra ett folk til et annet, men 
i en bestemt rute. Han forteller også om en hyperboreer som bar Apollons 
pil med sig rundt i Grekenland og optrådte som sultekunstner. På Delos 
hadde man også hyperboreiske underguddommer: to jomfruer som kom dit 
i følge med selve guden. 

Hvad selve sagnet angår, fester vi oss ved gudens svanevogn, som 
hører til Apollon nettop her. Det er da påfallende at svanen også fore¬ 
kommer innen den tilsvarende mytologiske krets i Norden, men på som- 

merens, ikke på vinterens side. Som vi har sett, er svanen Njords dyr. 
Til vårinntoget passer da svanene, og således er de kommet over på den 
andre siden, til Apollon, som egentlig er vintervette, men som ved sin 
ankomst til Delfi hyldes med vårjubel. Hos grekerne selv har svanen ikke 
noget å gjøre med Apollon, så man må anta at den her stammer fra den 
nordiske forestilling om Njords og Skades ekteskap. Det synes å vidne om 
at myten her har en kjerne av virkelighet. Forbindelsen mellem oraklenes 
Apollon og den nordiske vintervette med ski og bue synes å gi den eneste 
forklaring som kan gis på denne besynderlige myte om at Apollon tilbragte 
vinteren i Norden. Riktignok synes skildringen av hyperboreernes lys- 
verden mere å være i stil med den rene og lyse gud enn med virkelig¬ 
heten, det nordiske vintermørke. 

Vi har her sett en vetteskikkelse bli renset og vokse sig stor som 
guddom. Menneskene vil ikke gå i frykt for de makter som de tvinges til 
å underkaste sig og å forsone sig med. Vi ser det her: sykdomsvetten 
blir den lægende, den rensende guddom, den rene, lyse Apollon, som til 
slutt blir antatt for å være solens gud. Vintervetten i Norden blir for¬ 
bundet med fruktbarhetsgudinnen. Det er til gode guder at mennesket vil 
be og ofre; det er en evig optimist. Og her har vi et eksempel på at 
mennesket selv foredler de vesener det gjør til sine guder. 

8 . Kultvognen fra Strettweg. 

Et forstadium til vanenes gudegruppe og et tilsvar til den greske 
dioskurgruppe tror jeg å finne i skikkelsene på den berømte kultvogn fra 
Strettweg (fig. 144). Den er funnet ved Strettweg i Øvre Steiermark, op- 
bevares i museet i Graz og er visstnok det verdifulleste og interessanteste 
stykke i dette museum. Vognen og det funn som hører sammen med den, 
er nylig blitt skildret av museets direktør prof. dr. Walter Schmid i et lite 
skrift: „Der Kultwagen von Strettweg" (Fiihrer zur Urgeschichte, B. XII, Lpz. 
1934). Boken gir nøiaktige oplysninger om Strettweggraven og dens rike 
innhold, en hel rekke kar av bronse og annet materiale, og en nøiaktig 
analyse av hovedstykket, kultvognen, dens innretning og skikkelser og den 
forbindelse den har med andre arkeologiske funn, særlig italiske; han mener 
at den er et italisk importstykke. Han hevder at vognen er det eldste 
stykke i gravfunnet. Mens de andre gjenstander peker hen på at graven 
er fra omtrent 500 f. Kr., synes vognen å stamme fra det 7. århundre f. Kr. 
Og forfatteren mener at den gjennem slektledd er gått som arv i familien 
før den fulgte den begravde høvding i hans grav. Vognen er en firehjuls- 
vogn. Karmen på den er merkelig. I midten er den formet som en sol 
med 11 stråler, og den ytre ramme dannes av to stenger, som på begge 
sider løper ut i dyrehoder (fig. 145). Før opfattet man dem som heste- 
hoder, men forfatteren mener at de må bestemmes som hoder av hinder. 
Mellem disse tverrstenger går på begge ender av vognen to tverrbånd. 

Fig. 144. Vognen fra Strettweg. 

Fig. f45. Vognen fra Strettweg: vognkarmen. 

Rytterne skulde passe på at hjorten ikke løp bort. Professor Schmid der¬ 
imot holder mannen og kvinnen utenfor. De er billeder av høvdingen og 
hans hustru. Den løftede øks er hans verdighetstegn, og hennes smykker 
viser hennes stand. Hun holder hendene frem. Det er en gestus som er 
typisk for den bedende. Og rytterne skal gjøre larm med sine skjold for 
å holde onde makter borte fra offeret. Efter min’ opfatning er den nye 
tolkning en stor forbedring. Men jeg må dog fastholde den betraktning 
jeg før har gjort gjeldende i en artikkel om denne kultvogn i Mannus 
1918: jeg betrakter fremdeles disse nakne skikkelser, som er utstyrt med 
attributter der kan gjenfinnes som gudeattributter i mytologien og i arkeo¬ 
logiske funn, slik at de alle sammen må være gudeskikkelser; riktignok 
tyder jeg dem noget anderledes enn før. Men innen jeg nærmere frem¬ 
stiller min opfatning, må jeg utvikle det som forfatteren har gjort gjeldende. 
Han mener at vognen er et italisk arbeide, men med østerlandsk preg, så 
at den rimeligvis er utført av menn fra Østen, som i Italia har optatt trekk 
av særlig italisk teknikk. Den er da bragt til Steiermark, det gamle Nori- 
cum, gått i arv her og er endt som gravgods hos den. rike høvding. 
Gudinnen er den moderguddom som særlig blir dyrket i Lille-Asia særlig 
kjent er Kybele —; men når den er havnet hos den noriske fyrste, har 
han opfattet denne gudinne som Noreia, den tilsvarende gudinne i hans 
eget land. Dessuten mener forfatteren at vognkarmens solfigur viser hen 
på dyrkelsen av solens guddom. Han søker således å tyde vognen som 
religionshistorisk dokument både ut fra de skikkelser som er avbildet på 
den, og 'fra selve vognens innretning. 

Dette er et meget viktig opslag for tydningen, og det er det som jeg 
vil føre videre. Når jeg opfatter alle skikkelser som gudeskikkelser, vil jeg 
i vognens innretning søke veiledning til å bestemme hvad det er for guder. 
Som vi har sett på Krannon og på andre kjelvogner, svarer selve vognen 

til en moderguddom, og her står denne moderguddom som hovedskikkelsen 
på vognen: den store gudinne med offerkaret på hodet. Men, som professor 
Schmid har sett, er det i vognkarmens figurer, dens solbillede, tegn til at 
også andre guddommer har vært dyrket. Foruten denne sol består vogn¬ 
karmen av to stenger og to tverrstenger. Nettop på denne måte blir 
dioskurene betegnet i Sparta, og det svarer til navnene Rhaos og Rhaptos 
i den vandalske kongerekke. Denne tydning vil kunne forklare den gamle 
bestemmelse av de dyrehoder stengene endte i som hestehoder, for dios¬ 
kurene var ; hesteguder. Derimot må den nye bestemmelse, at de er 
hindehoder, foreløbig stå uforklart. Ut fra vognens innretning kan vi slutte 
oss til at vi her har for oss ikke bare dyrkelse av moderguddommen, men 
også av solen og dioskurene. Og her kan jeg først og fremst gjøre 
opmerksom på et merkelig tilsvar. 

Gravfunnet fra Strettweg hører arkeologisk til den samme gruppe som 
de rike utgravninger fra Hallstatt i Salzkammergut, og herfra finnes et 
billede som må vidne om at solen og dioskurene blir dyrket som en gude- 
gruppe. Der er i Hallstatt funnet en merkelig sverdskjede med flere 
avbildninger, og den vesentlige blandt dem er den som gjengis her (fig. 146). 
Her ser vi et hjul og på hver side en mann som holder i det. Den natur¬ 
lige opfatning er her at det er et solhjul og forbundet med det et gud¬ 
dommelig broderpar, den menneskelige form av dioskurene, slik som vi 
f. eks. har møtt dem på Bardalsristningen. 

På urnen fra Gemeinlebarn (se s. 135) finner vi disse gudebrødre 
fremstillet som ryttere. De står her som figurer på urnen og danner en 
rituell utsmykning av den. Og de står sammen med kvinnen med karet 
på hodet, modergudinnen. De forekommer således i den samme kultiske 
forbindelse som på Strettwegvognen; men på urnen fra Gemeinlebarn er 
ikke moderguddommen vokset dem over hodet, slik som hun er på Strett¬ 
wegvognen. 

Vender vi oss nu til Strettwegvognens skikkelser, er det snart å se 
at skikkelsene på vognstengene svarer til de antikke dioskurer. 

Som de er de ryttere, og de har deres attributter: de spisse hjelm- 
hatter og spydene. Ganske visst har de også store skjold, hvad de antikke 
dioskurer ikke har. Men vi har tidligere, særlig ved betraktningen av Ulls 
skjold, vist at skjoldet hører med i fruktbarhetskulten. På helleristningene 
finnes det maiete skjold som attributt hos modergudinnen; men på helle¬ 
ristningene kan vi også se at der er en tiltrekning mellem moderguddom- 
men og den fruktbarhetsguddom som representeres av en hest eller et 
hestepar. Det maiete skjold finnes ved siden av en hest. Vi kan da anta 
at her er denne attraksjon fullbyrdet, og skjoldene er gått over til det 
rytterpar som svarer til hesteparet på helleristningene, likesom det er gått 
over til Ull i nordisk mytologi. Hermed har vi altså funnet dioskurene 
som det ene ledd, i den gruppe som antydes i karmen på vognen. Men 
det gjenstår ikke mindre enn tre figurer, som altså alle skulde være uttrykk 
for solen, hvis tilsvaret mellem vognens innretning og de skikkelser som 
står på den, skulde væ.re fullkomment. Av disse skikkelser er den merke¬ 
ligste hjorten med dens to menneskelige drabanter. Nu har vi på helle¬ 
ristningene sett at hjorten er det eldste solens dyr som vi fant der. På 
Lilla Gerum bar den ene av hjortene solhjulet på sine horn, og vi så at 
det svarte til figurene på sølvbeltet fra Kedabeg i Kaukasus. På ristningen 
fra Fossum hadde vi også hjorter, som vi mente å kunne tolke som sol- 
hjorter, skjønt de ikke hadde nogen tilføiet betegnelse, og på denne rist- 
ning finnes en gruppe som svarer til gruppen av hjorten med de to men¬ 
nesker på Strettweg (se fig. 68). Her står de to menn i en eiendommelig 
stilling, sikkert en kultisk dansestilling, rygg mot rygg, og de er forbundet 
med hjortens horn og synes således å høre sammen med den. På Strett- 
wegvognen holder de fast i hjortens horn; men de står her ganske stille. 
De synes således i sig selv ikke mere å ha nogen kultisk opgave; de er 
simpelthen blitt attributter til hjorten, dens slaver, og med det stemmer at 
deres kjønn ikke er betegnet. Det er et almindelig slavetrekk. Hjorten 
blir da å opfatte her som på Fossumristningen som en solens hjort. Og 
da har vi en merkelig overensstemmelse med den solhjort som nevnes i 
Solar/jod. Her heter det i vers 55: 


Solar hjgrt 

leit ek siinnan fara, 

hana (?) teymfiu tveir sanian; 

fætr hans 

stådn foldu a, 

en tokn horn til himins. 


Solhjort saa jeg 

fra syd fare, 

toiled den sammen to; 

dens fødder stod 

paa fasten jord, 

de horn til himlen tog. 

(Gjessings oversettelse.) 


Denne solhjort er omstridt. Professor Paasche har i sin bok „Kristen¬ 
dom og kvad“ vist at solhjorten som tøiles av de to, er et uttrykk for den 
kristne treenighet. Men i sin avhandling om og sin fortolkning av Sdlar- 
Ijdb har professor Falk påpekt at bak denne kristelige hjort står en gammel 
hedensk, og at uttrykket i verset i Sdlarljdd „en tdku horn til himins “ er 
dannet efter uttrykket om den hjort som helten sammenlignes med i det 

annet kvad om Helge Hundingsbane v. 38: „Horn gloa vij> himin sialfan." 
Paasche har nok rett i at den kristne mystikk har betegnelsen „homo 
cervus“ som uttrykk for Kristus; men det kan være at nettop dette uttrykk 
har gitt anledning til bruken av det gamle hedenske hjortsymbol her i 
verset i Solarljdd. Og det er ganske utvilsomt at det vilde være en fordel 
for den kristne tanke om treenigheten her var uttrykt ved et gammelt, 
hedensk symbol, og man ikke skulde være henvist til å opfatte det slik at 
Kristus her optrådte som en hjort, som Faderen og Den hellige ånd måtte 
tøile. Hvis min opfatning er riktig, kan man vel her identifisere Sålar- 
Ijdbs solhjort og de to som tøiler den, med hjorten og de to som er for¬ 
bundet med dens horn på Fossumristningen, og særlig med hjorten og de 
to som holder i dens horn her på Strettwegvognen. Vi har funnet at den 
ene av de tre størrelser her kan tolkes som et uttrykk for solen. Av de to 
menneskeskikkelser synes kvinnen å svare til solens datter, maibruden. 
Hun er naken og dog smykket. Og av hennes smykker svarer øreringene 
til de øreringer som den indiske Suryå eller solens datter bærer. Mannen 
med øksen har jeg før villet fortolke som den tilsvarende mann med øks 
på helleristningen Han er en senere form av guden med de store hender. 
Jeg er imidlertid nu kommet til en annen opfatning. Jeg tror at øksen er 
en sideform av solgudens dobbeltøks, som vi har møtt i den kretisk- 
mykenske kulturkrets. Lithauernes Perkunas, som svarer til helleristningenes 
solgud, fører en flintøks som sitt attributt. Han er utstyrt med elghorn, 
i, I dem ser jeg, som tidligere vist, minne om hans forbindelse med den 

gamle solhjort, og i hans øks ser jeg den variant av solgudens dobbeltøks 
som vi her søker. Til denne Perkunas’ flintøks svarer da den eks som 
mannen på Strettwegvognen løfter, og ved denne forbindelse kjennetegner 
den også ham som solgud. Vi har således kunnet bestemme alle disse tre 
figurer på tverrstengene som forskjellige uttrykk for solens guddom. 
I midten står solens datter maibruden, hun som svarer til den skjønne 
Helena og til Frøya. Jeg har tidligere vist at hun er en forholdsvis ny 
skikkelse, som først er fremtrådt ved den kultus og den gudegruppe som 
hører med til den hellige vogn og dens presteskap. Men man har ikke 
latt soldatteren være alene om å representere solens guddom. Dertil var 
hun vel for ny. Man satte ved hennes side dels den gamle solhjort med 
dens to drabanter, dels den gudeskikkelse som førte øksen, himmelgudens 
våben. Nytt og gammelt står her ved siden av hverandre. Det svarer her 
i menneskeskikkelser til hvad vi har sett i dyreskikkelser på flasken fra 
Matzhausen. Uvilkårlig kommer vi til å tenke på at dette er trekk som er 
karakteristiske for det keltiske vandringsfolk i Alpelandet. Og til den keltiske 
verden må vel både Hallstattgruppen og med den vognen fra Strettweg 
henføres, likesom flasken fra Matzhausen utvilsomt er keltisk. Men unektelig 
kommer vi inn i en vanskelighet når vi her mener å finne keltiske gud- 
'l dommer i skikkelsene på Strettwegvognen. For professor Schmid har hevdet 

at den er et italisk importstykke. 

Professor Schmid har selv ment at vognens gudinne har vært gjen¬ 
stand for omtydning, slik at hun oprinnelig var den berømte lilleasiatiske 
moderguddom som var overført til Italia, hvor hennes billede blev utført, 
men at når vognen fantes i den noriske fyrstes grav, må han ha opfattet 
denne gudinne som Noreia, moderguddommen i hans land. Dette kan visst¬ 
nok lett antas når det gjelder en enkelt gudeskikkelse og særlig en moder¬ 
gudinne, som alltid vil være levende i ethvert folks forestilling; men den 
samme opfatning kan vanskelig gjøres gjeldende hvor der handles om en 
hel krets av guder, og særlig ikke når man har for sig ikke mindre enn 
tre „synonymer", tre forskjellige skikkelser som alle skal uttrykke solgud- 
dommen. Når den noriske — og dermed mener vi: den keltiske — fyrste 
tok den hundreårgamle gudevogn, sitt ætteklenodium, med i sin grav, må 
det være fordi dens guder var hans ætts, hans folks guder, og da kan vi 
vanskelig tro annet enn at de har vært det fra begynnelsen av, at det er 
disse keltiske guddommer som man oprinnelig har ment å fremstille den- 
gang vognen blev laget. Dette fører igjen til den opfatning at vognen 
ikke er en tilfeldig importvare. På den avbildes dette keltiske fyrstehus’ 
guder. Og den må være utført nettop for å fremstille dem. Med andre 
ord, den må være kommet til dette keltiske fyrstehus efter en bestemt 
bestilling fra dets høvding; men efter hans bestilling er arbeidet utført av 
en kunstner som var hjemme i den italienske teknikk. Skikkelsenes betyd¬ 
ning peker således allerede fra først av mot Noricum. Men utførelsens 
teknikk peker mot Italia. Dette dobbeltforhold kan forklares på forskjellig 
vis. Vognen kan være utført i Italia; men opgaven for fremstillingen kan 
være gitt av den noriske fyrste, enten således at han har gitt ordre til en 
mellemmann om hvilke skikkelser han vil ha avbildet, og med hvilket utstyr 
de skulde fremstilles, eller han kan ha opholdt sig i Italia og ha latt vognen 
utføre under sitt tilsyn. Rimeligere er det dog å tenke sig at det hele er 
foregått på en annen måte. Han kan ha innkalt en kunstner fra Italia, og 
denne kan ha utført sitt verk under et ophold hos ham. Det vilde svare 
til at Leonardo opholdt sig i Frankrike og arbeidet for frans I, eller at 
den yngre Hans Holbein arbeidet for Henrik VIII, og van Dyck arbeidet 
for Karl I i England. 

Professor Schmid har på lignende måte villet forklare at der i vognens 
skikkelser samtidig forekommer østerlandske trekk og trekk som stemmer 
med den italiske bronsekunst. Han har ment at kunstnere fra Østen er 
kommet til Italia og har avpasset sitt verk efter den italiske teknikk. 
Den antagelse jeg har fremsatt, blir da, om jeg så må si, bare en for¬ 
lengelse av hans hypotese; jeg utstrekker kunstnerens vandring op til den 
noriske fyrstes land. På denne måte mener jeg å kunne undgå dem om¬ 
tydning av skikkelsene som professor Schmid med rimelighet har ment må 
ha funnet sted med modergudinnen, men som neppe kan kalles antagelig 
overfor samtlige skikkelser på vognen, når disse skal være gudebilleder, 
hvad jeg antar de er. Efter min opfatning har der ikke vært nogen om¬ 


tydning. Skikkelsene må alt fra først av ha vært ment å fremstille de 
keltiske guddommer som det noriske fyrstehus har dyrket. De er, som vi 
så av vognens innretning med dens rituelt formede karm, først og fremst 
moderguddommen, den store kvinneskikkelse med offerkaret på hodet. Og 
ved siden av henne også solen og dioskurene. De var fremstillet bare halvt 
så store som henne, men til gjengjeld på begge sider av vognen, et 
tilfelle av den hellige reduplikasjon som vi ofte har kunnet finne på helle- 
ristningene, særlig på Kivikgraven. Dioskurene var fremstillet som ryttere 
med spyd og spiss hjelm, der begge kjennes som dioskurmerker. De 
førte også de store skjold, som er overført til dem fra moderguddommen. 
Solguddommen var uttrykt med tre skikkelser. Den nye, skjønne solens 
datter, som særlig hører hjemme i vognkultens gudekrets, hadde på sin 
ene side den gamle solhjort med fullt kultisk utstyr, de to drabanter, 
og på den annen side solguden med sin øks, som gjenfinnes hos den 
lithauiske Perkunas. Man kan si at disse to sidefigurer er Perkunas opløst 
i sine bestanddeler, på den ene side den menneskelige bestanddel, mannen 
med øksen, og på den annen side den dyriske bestanddel, solhjorten, 
som hos Perkunas går igjen i hans horn; hos ham er de riktignok elghorn 
og ikke hjortehorn. 

Vi møter således i Strettwegvognens skikkelser først og fremst vogn¬ 
kultens guddommer, og de står her så å si innrammet i vognkulten, fordi 
de alle er stillet på vognen, firehjulsvognen, den som er bestemt til å 
trekkes av kuer, som vi ser av Nerthusvognen hos Tacitus og av billedet 
på karet fra Odenburg. På vognen ser vi først og fremst modergudinnen, 
Nerthus. Hun bærer på sitt hode kar som svarer til karene på vognen 
fra Krannon og de andre kjelvogner. Hun er flankert av dioskurene, heste- 
guddommene, som her er blitt til ryttere. De fører her skjoldet, likesom 
Ull, den ene av de nordiske „dioskurer", er blitt til „skjcildar ass"] dios¬ 
kurene er gamle guder; om enn ikke deres skikkelse som ryttere er den 
oprinnelige, er den i tidens løp dog blitt fast. Og deres guddom optrer 
her bare i denne skikkelse. Anderledes er det med solguddommen. Sol- 
datteren fra vognkulten, Helena, Frøya, er en ny form som kulten har 
skapt. Når hun derfor har ved siden av sig solguden med sin øks og den 
gamle solhjort, tyder det på at^ på. den tid Strettwegvognen blev laget, 
efter professor Schmid i det 7. århundre, er denne gudinne trådt frem som 
ledd i vognkulten hos kelterne; men hennes enegyldighet som solgudinne 
er ikke ubestridt, og hun har derfor her måttet finne sig i at man har optatt 
solguden og solhjorten, de gamle representanter for solguddommen, ved 
siden av henne. Men hun har fått den midterste plass, så på dette religiøse 
vognkultmonument synes det som om den vesentlige interesse er knyttet 
til henne. Når man bortser fra at disse andre gamle representanter for 
solguddommen er optatt ved siden av henne, er de guddommer som vi her 
har for oss, vognkultens nye gudegrupper, vanenes gudegruppe, Njord 
(Nerthus) med sine sønner gudebrødrene Ull og Frøy og sin datter Frøya. 

Eller vi kan gi dem de antikke navn: Leda med sine sønner Kastor og 
Polydeukes og sin datter, den skjønne Helena, — eller Europe med sine 
sønner Minos og Rhadamantys og sin datter Pasiphae, den for alle lysende. 
Vi møter således her vognkultens gudekrets konsolidert som en gudefamilie. 
Bare ved sin yngste skapning, soldatteren, Helena, Frøya, har den måttet 
finne sig i at eldre representanter for guddommen har tatt plass ved 
dens side. 

Vi ser her at vognkulten er det dominerende moment. På dens største 
kultiske kreasjon, den firhjulete kuvogn som gudene føres omkring på, har 
her alle guddommenes billeder fått plass. Det har ført til den urimelighet 
at ryttere er stillet oppe på en vogn. Og som midtpunkt for det hele står 
firehjulsvognens gudinne med sitt attributt, karet, på hodet. Omkring henne 
er hele opstillingen orientert. Omkring henne ordner sig gudegruppene i 
from gjentagelse. Vi kjenner denne gudinne fra andre steder. I Athen er 
hun Gé, jorden; fra sin. vogn bønnfaller hun Zeus om at det må regne. 
På vognen fra Krannon føres i samme hensikt hennes symbol, urnen, om¬ 
kring; man hører der i ritualet hennes rop til Zeus: us! („Regn!“), og 
man horer himmelgudens nådige svar: xus! („Bli svanger!") Hos Tacitus 
fører presten henne omkring til de syv stammer på vognen som trekkes 
av kuer. Da lyder festens jubel, og da råder en hellig fred over alt. Her 
på Strettwegvognen rager hennes skikkelse høit over alle de andre, og 
ingen forsker tviler på skikkelsens guddommelighet. 

9. Gullhornene. 

De berømte gullhorn fra Gallehus i Slesvig er som bekjent forsvunnet; 
men vi har gode, gamle tegninger av deres billeder. For tydningen av 
dem har Axel Olrik gitt' fast grunnlag i sin fortreffelige avhandling i 
„Danske Studier" 1918. Den er preget av hans omsikt og kyndighet, hans 
kombinasjonsevne og samtidig hans forsiktighet. Han har ikke villet tyde 
det hele, men med stor nøiaktighet har han søkt å bestemme enkelte 
grupper. På denne tydning bygger mitt forsøk her. Men jeg nytter det 
som vi har vunnet ved studiet av helleristningene. Forsøket innskrenker 
sig til å bestemme gudeskikkelsene i de øverste ringer av det korte gull¬ 
horn (fig. 147). 

På den eksisterende tegning har den øverste ring fra venstre av først 
to krigere med sverd og skjold. De står lavere enn de andre skikkelser, 
og i dem var hornets hemper festet. Det er da rimelig å opfatte dem som 
en slags herolder, og på hornet vilde man opfatte billedet slik at de stod 
på hver sin' side av rekken. Derved vil denne bli helt symmetrisk. Midt- 
figuren vilde være en hjort omgitt av to ulver, og på begge sider av den 
kom til å stå en gudeskikkelse, begge med stav og hornet hjelm. Den til 
venstre fører dessuten spyd i den ene hånd og ring i den andre. Den til 
høire har i sin hånd en sigd. Med full rett har Axel Olrik ut fra sitt 



Fig. 147. Runeinnskriften og de to øverste ringer av det korte gullhorn. 


c. materiale opfa.ttet guden som fører spyd og ring, som billedet av Odin. 

Men vi har sett at spyd og ring på helleristningene er attributter for guden 
med de store hender, d. v. s. Frøy. Imidlertid har vi sett at hos Tacitus 
har Odin fortrengt Frøy, og da gullhornene efter runeskriften på dem å 
dømme er flere hundre år yngre enn Tacitus, kan man til tross herfor la 
Olriks t}'dning stå ved makt og opfatte skikkelsen som Odin, la den bære 
navnet Odin. Når den andre guden fører sigd, må hans virksomhet visst¬ 
nok stå i forbindelse med innhøstningen. Olrik har ment å kunne bestemme 
ham som Frøy, fordi Frøy er fruktbarhetsgud og årsveksten derfor hører 
under ham. Men Frøy har ikke noget spesielt forhold til innhøstningen. 
Det har vi derimot funnet var tilfellet med den gud hvis navn var bevart 
i tysk folkeskikk, og som i Tyskland påkalles med navnet Wold, Wodl 
eller Waul. Selve kornskuren kalles jo „Wodlmahe“ og høstgildet „Wodl- 
bier". Og vi fant at hans navn svarte til den nordiske Ull, især i den 
| form som navnet har i ordet WolpupewaR i runeinnskriften fra Thorsbjærg 

Mose. Det er da denne gud jeg mener å gjenfinne i skikkelsen som fører 
sigden. Han forekommer lenger nede i den fjerde ring på hornet og har 
der følge med en hest (fig. 148). Det er da rimelig i denne hest å søke 
den som blir ofret ved høstfesten, „oktoberhesten" i Rom, den som vi 
også mente å kunne gjenfinne i den pilskutte hest i ristningen på tiljen i 
j Osebergskibet. Midtfiguren i hele rekken er imidlertid ingen menneske¬ 

skikkelse. Det er en hjort, og på hver side av den står en ulv. Disse 

Fig. 148. Frøy med sigd og hest. Fra fjerde ring av det korte gullhorn. 

Fig. 149. Det lange gullhorn, sjette ring. 

ulver kan vi finne igjen på det andre gullhorn i den sjette ring (fig. 149). 
De står der omkring et hode som Olrik skildrer slik: „et stort ansigt (med 
næse og mund, men mærkelig nok uden øjne); derunder ses en svag 
antydning af krop eller ben, nærmest som en plantestængel med to grene. 
To ulve, der vender sig imod et væsen i midten, falder sammen med en 
forestilling, der horer til de mest velkendte i eddakvad og i folkjetro. de 
to solulve der prøver at opsluge solen; .... Det store ansigt svarer da 
til solen. Solen som et ansigt eller hoved findes i den antike kunst .... 
Men, siger man, véd vi nu virkelig, at det er solen? det vilde dog være 
så meget sikrere, hvis der stod skrevet på den: dette er solen. Ja, det 
står skrevet! Lige ved det store ansigt findes en indgraveret figur, en 
skive på hvis yderste del er tegnet takkede stråler, altså den samme måde 
hvorpå solen fremstilles i Trundholm-fundet. Denne lille figur er da en 
tegning af solskiven, og den yderst fordringsfulde måde, hvorpå den er 
anbragt — den bryder randornamentet — viser at den er sat på denne 
plads med en særlig hensigt. Den er da ... en påskrift til figurgruppen: 
dette forestiller solen." 

Denne Olriks tydning er her utvilsomt riktig. Gruppen forestiller 
solen med de to ulver som truer med å sluke den, og efter min mening 
har vi i den et tilsvar til midtgruppen på den øverste ring av det korte 
gullhorn. Her står mellem ulvene en hjort, og den er for oss en velkjent 
størrelse. Det er den gamle solhjort, som vi har funnet både på hellerist- 
ningene på Strettwegvognen og på flasken fra Matzhausen. Også denne 
gruppe fremstiller således solen mellem de to solulver. Men mellem disse 
ulver synes hjorten her å kneise ubekymret. Det kan da ikke være meningen 
at de truer med å sluke den. Vi må derfor søke en annen betydning av 
gruppen, og den forklares ved et islandsk uttrykk som Olrik selv har 
fremdradd i sin avhandling om Ragnarokk (Aarbøger for nordisk Oldkyndig- 
hed, 1902). På Island sier man: „Sol er i ulfakreppu" (solen er i ulve- 
klemme), når det fenomen viser sig på himmelen at solen har to bisoler som 
gjenspeiler den. Det må visstnok betraktes som om solen viser sig i sin 
høieste glans når den har disse „ulver" ved sin side. Og det passer for¬ 
treffelig at solen viser sig i denne sin glans når den står som midtgruppe 
mellem de to store guder. Efter denne tydning fremstiller da billedene på 

denne rekke som hovedgruppe solen med sine bisoler, og omkring den til 
venstre Odin med sitt spyd og sin ring og til høire Ull (Wold), innhøst- 
ningens gud, med sin sigd. Det er et merkelig sammentreff at nettop 
denne gudegruppe forekommer på et sted i Edda, Atlakviba vers 30. Der 
nevnes eder som er svorne 

at sol inni sutirhpllo ved solen, den sydhellende, 

oc at Sigtyss bergi, og ved Sigtys’ berg, 

hvlqvi hvilbejiar sengens hest (?) 

oc at hringi Vllar. og ved Ulls ring. 

Når man ser bort fra det gåtefulle ,,hvlqvi hvilbej>iar“ , nevnes her disse 
guddommer, først den sydhellende sol, altså solen i sin fulle prakt, der- 
næst Sigtys’, d. v. s. Odins, berg og Ulls ring. Det er altså solen, Odin 
og Ull vi her har for oss, slik som vi har ment å finne dem på den 
øverste ring av gullhornene; men riktignok har Ull her ringen, mens Odin 
har den på gullhornene. 

Dette forhold har vi tidligere forklart. Det er vist at ringen på helle- 
ristningene er et felles attributt for de to gudebrødre, og at den formodentlig 
er å føre tilbake til den magiske krets som omslutter de to ildtendere på 
Kivikgravens helle no. 8. Men siden har ringen tapt i betydning, og 
den er blitt attributt for hver enkelt av dem. Efter Snorres Edda er den 
Odins. I Sktrmsfyr synes den å være Frøys, og her er den Ulls. 

Vi vender oss nu til den andre ring på gullhornet. Også i denne 
ring har vi i midten dyreskikkelser, men i yttergruppene er menneske¬ 
skikkelsene de fremherskende. Lengst til venstre ér det en mann med 
bue, lengst til høire en skikkelse med tre hoder, som bærer en øks og 
fører en bukk i bånd. Mellem dem har vi to dyregrupper. Til venstre 
ved buemannen står en hind med sin kalv, til høire ved den trehodete 
mann er der billede av en orm med to ormunger. Av disse skikkelser er 
det lykkedes Olrik med avgjort sikkerhet å bestemme den trehodete mann 
med bukken. Han har vist at den svarer til den galliske gud Tanaros, 
som avbildes med tre hoder (fig. 150). Men bukken som følger ham, svarer 
til Tors bukker, så at Olrik har kunnet hevde at denne keltiske gude- 
skikkelse har vært opfattet som guden Tor av den germaner som er mester 
for hornet. At han er en germaner, viser den runeinnskrift han har satt 
på hornet over alle billedene: Ek Hlcewagastin Holtingan horna tawido 
(jeg Hlæwagastir, sønn av Holt (eller fra Holt), gjorde hornet, eller hornene). 
Vi har da efter Olriks tydning her et keltisk innslag i hornenes gudefrem- 
stillinger. Dette er for oss interessant; for vi har sett at på Strettweg¬ 
vognen, som vi mente fremstillet keltiske gudeskikkelser, finnes en mann 
med øks, og vi tydet skikkelsen som en keltisk solgud, svarende til Tanaros. 
Sprogmenn har også ment at Tors navn i den oprinnelige form, Thonar, 
er en germansk gjengivelse av selve det keltiske navn Tanaros. Ved 
forbindelsen med mannen på vognen fra Strettweg vilde vi da ha forklart 
hvorfor skikkelsen her bærer en øks og ikke som Tor ellers en hammer. 

Øksen vilde nemlig være å føre tilbake til 
den keltiske Tanaros. Derimot peker, som 
Olrik har vist, bukken mot den nordiske 
Tor. Og vi fant at på helleristningene var 
bukken den tilsvarende hammerguds d}'r. 

Som normal menneskeskikkelse fore¬ 
kommer denne Tor i den fjerde ring på 
det lange gullhorn. Han fører der øksen 
som her, men dessuten har han en kølle. 

Den kan mulig svare til det „sceptrum“ 

som Adam av Bremen forteller at Tor bar 
i Uppsala. Man kan også tenke på at 
Tacitus gjengir Tor med den romerske 
Fig. 150. Tanaros. Hercules, som bar sin bekjente kølle 

(fig- I 5 1 )- 

Den andre menneskeskikkelsen, buemannen, kjenner vi fra hellerist¬ 
ningene, og vi har fulgt ham gjennem de forskjellige indogermanske folks 
mytologier. Han er buevetten, som kan skyte sott og død over folk og fe. 
Han er hjemme i villmarken og hersker over dens dyr. Men vi har også 
sett at han kan holdes borte ved offer. På Aspeberget står han lengst 
borte i en krok ved jordbruksgruppen med kvegdriver og pleier. Og foran 
ham står det en offergrop. Man har „avfunnet sig“ med ham, så han 
holder sig innenfor sine grenser eller er blitt så nådig at han ingen skade 

gjør. Det er et merkelig tilsvar til dette at det på gullhornet er innrisset 

et kors like foran hans bue. Korset synes her å være et tegn som avverger 
ulykke, et apotropeisk tegn. Også her er han altså en nøitralisert vette. 

Mellem disse skikkelser har vi hinden med hjortekalven og ormen med 
sine unger. Det er i to former billeder av ynglende liv. Men det er ikke 
lett å forstå betydningen av dem. Dersom Schmid har rett i sin bestem¬ 
melse at vognstengene på Strettwegvognen ender i hindehoder, vilde vi 
ha et tilsvar til hindens forekomst her; men nogen forklaring av betyd¬ 
ningen blir det jo ikke. På en viss måte synes hindens gruppe og ormens 
gruppe å være motsetninger som supplerer hverandre. Det er ynglende 
liv av forskjellige arter. Og i den måte hvorpå de er gruppert sammen 
med de to gudeskikkelser, ligger muligheten for en tolkning av dem. Bue¬ 
mannen rår over viltet i skogen, og det edleste vilt er nettop de dyr som 
står ved ham, dyr av hjorteslekten. Man har tatt sine forsiktighetsregler 
overfor denne vette. Derpå tyder korset foran buen. Han må derfor antas 
å være blitt en nådig herre for det som han rår over. Plan kan beskytte 
viltet i skogen, så at det kan yngle rikelig og i fred. Han skjenker således 
folket fullt op av jaktvilt. Det er en vesentlig betingelse for folkets trivsel. 

Langt vanskeligere å forklare er ormen med sine unger. Den kan 
ikke rett og slett være ment som en orm i sig selv på samme måte som 
hinden og dens kalv; for ingen vilde ønske trivsel for en orm og dens 

yngel. Men vi har sett at på v V vvvv~vvvvv-./- A-i-vw,:.;. 

Aspeberget står ormen som en | (JP . 

vernende fylgje over den største jM { if \ ] 

okse, og vi har kunnet forfølge den : J'% / • L-x —''7 

samme forestillingskrets i troen på ** » ^ 

husormen som beskyttet husets dyr 

mot de onde makter. Det er denne Flg - I 5 1, Tor med kølle °£ øks - 

, , r , Fra fjerde ring på det lange gullhorn. 

tankegang som jeg tror kan følges 
i tydningen av denne ormegruppe. 

Man ønsker trivsel og fruktbarhet for ormen, for husormen. For dermed 
følger av sig selv trivsel og fruktbarhet for husets dyr, som beskyttes 
av ormen. Husormen kommer således til å representere husets egen 
velferd i bo og i buskap. Når da disse ynglende dyr stilles ved 
siden av hverandre, ligger det i disse billeder på den ene side ønske 
om rikelig jaktvilt og på den annen side ønske om trivsel for alt det som 
opfødes på bøen hjemme. Jaktviltet stilles under beskyttelse av buevetten, 
han råder jo over skog og hei; og man har gjort alt hvad der gjøres kan 
forat denne farlige vette ikke skal volde skade, men tvertimot bli en nådig 
makt, så han vil la viltet trives og bli mangfoldig under sitt herredømme. 
Ormen og dens unger, som derimot representerer hjemmets velferd i alt 
det som lever på dets dyrkede grunn, har en annen beskytter. Det er 
Tor, den store folkegud, den mektige „landciss“. Han viser sig visstnok 
i sin keltiske form, men han er ingen fremmed guddom. Han er den som 
kjemper med trollene, med jetter og uvetter, og han vinner stadig sin seier 
over dem. Fremfor nogen annen blir han da hjemmets beskytter. Slik har 
vi i denne billedrekke folkets jevne liv og ferd, ferden i skog og villmark 
på jakt efter viltet, og livet hjemme på bøen, stillet under de makters 
beskyttelse son\ rår på hvert sted; til den ene side skogens buevette, til 
den andre folkets verner, den sterke Tor. Den øverste rekke viser billede 
av de høie guder, hvem helheten er betrodd. Det er solen i all sin glans. 
Det er Odin, Sigtyr, som han kalles i Eddastrofen, og det er Ull som 
råder for innhøstningen og bevarer gjennem den hårde vinter. I rekken 
under dem er vi kommet livet nærmere. Her tenker folket på sine nære 
omgivelser, det som skal trives . hjemme, og det som skal bli deres bytte 
på jakten ute i skogen. Og gudene er her mere spesielt henvist hver til 
sitt særlige område; skogen er buevettens område, og for hjemmets fred 


og trivsel råder den sterke Tor. 


Det skal ikke legges skjul på at om denne tolkning av de to øverste 
billedrekker på gullhornet synes å gi god mening, frembyr den dog flere 
vanskeligheter. Den første gjelder den øverste rekkes gudegruppe, solen, 
Odin og Ull. Efter det vi tidligere har utviklet, forekommer nemlig Ull og 
Odin ved siden av hverandre ikke i Norden, men bare i Tyskland, hvor 
vi har Wold ved siden av Wotan. Det synes da som om gullhornets 
gudeverden har et sydgermansk preg. Det gjør det ganske visst lettere å 

forstå at der i gullhornenes billeder også finnes et keltisk innslag; men 
det fremtvinger den slutning at enten må det sydgermanske folkeelement 
eller dets religion være nådd så langt nord som til det slesvigske, hvor 
gullhornene blev funnet, eller også må gullhornets mester være en fremmed, 
sydgermansk kunstner. Ingen av disse slutninger synes å være uantagelig. 
Men man må innrømme at det er opfatninger som ikke ligger like for 
hånden. Så meget merkeligere blir det da at vi møter den samme gude- 
gruppe i en Eddastrofe. For når man finner den der, kunde det synes 
rimelig å slutte at den dog var nordisk. Men, som vi har sett, farer våre 
resultater ikke til den opfatning. Det blir da ved denne Eddastrofe å 
bemerke at den sagnkrets den omhandler, er en tysk sagnkrets. Det må 
være fra den at denne gudegruppe med det tyske gudepar Odin og Ull 
(Wotan og Wold) stammer. Med andre ord: det tyske sagnstoff må ha 
foreligget så fyldig utformet og i en så bestemt form for dikteren av Atla- 
kvida at de guder som edene er svoret ved, har vært nevnt, og deres 
navn er gått over fra den tyske utformning av emnet til det nordiske dikt. 
For det er vel å merke det eneste sted i den norrøne litteratur at denne 
gudegruppe nevnes. 

Den andre vanskelighet gjelder Tor. Våre undersøkelser av hellerist- 
ningene har helt igjennem bekreftet Montelius’ mening at Tor oprinnelig 
var solguden. Riktignok gjorde vi opmerksom på at om denne opfatning 
oprinnelig var riktig, var omtrent alle tegn på Tors solguddom i den 
nordiske gudelære forsvunnet. Nu ser vi her på gullhornet at Torsskikkelsen 
optrer i en fremmed, keltisk drakt, men også at denne Tor her spiller en rolle 
som svarer til den senere nordiske Tors. Men det mest påfallende er at solens 
guddom representeres av en annen skikkelse, nemlig solhjorten med sine ulver. 
Det synes således som utviklingen har ført til at Torsskikkelsen har skilt sig 
ut fra solguddommen og skiftet karakter. Han er ikke lenger den hoie himmelens 
herre. Han er kommet ned på jorden, er blitt landdss, hjemmets verner mot 
troll og jetter. Denne påfallende utvikling forklarer imidlertid at alle tegn på 
hans oprinnelige stilling er forsvunnet, og at han står igjen som den sterke 
folkegud, som nok rår over torden, men ellers er knyttet til folket og folkets 
hjem. Dersom vi opfatter det så, da gir disse gullhornenes billeder et vesentlig 
bidrag til å forstå gudeskikkelsens utvikling. Her har vi nemlig for øie 
selve skillet i denne utvikling. Her ser vi for oss som særskilte størrelser 
den gamle solhjort omgitt av sine ulver oppe i den øverste gudering. Og 
i ringen under den ved siden av husets orm med sine unger ser vi Tors¬ 
skikkelsen, ganske visst fremmed både i form og våbenutstyr, men forbundet 
med sitt gamle dyr, bukken, som er forblitt hans kjennetegn i den senere 
nordiske -gudeverden. Således forklarer helleristningene oss at Tor oprin¬ 
nelig er den gamle, store solgud som svarer til Indra, til Zeus og til Jupiter. 
Men gullhornets billeder viser oss det senere utviklingstrin, hvor han spiller 
den rolle som svarer til hans stilling som vi kjenner den fra vikingetidens 
tro, slik som den er kommet til uttrykk i Prymskvida og andre Eddadikt. 


III. Den religionshistoriske betydning. 

1. De tre gudekretser. 

De resultater vi er kommet til om gudeskikkelser og gudeforestillinger 
på helleristningene, samler sig til en historie om veksling mellem forskjellige 
former. Vi har kunnet skjelne mellem tre lag av slike guddommer. Det 
synes som en skiftende utvikling, hvor det ene lag avløser det andre. Men 
allerede her møter vi en prinsipiell vanskelighet. Vi har nemlig ved alle 
disse tre lag av guder søkt tilknytning både i det arkeologiske billedmateriale 
og i de mytologiske forestillinger så vel hos germanske folk som hos andre 
folk av den indogermanske stamme. Der er ikke noget av disse tre lag 
som vi ikke må kalle for felles-indogermansk, for vi har i dem alle funnet 
tilsvarende forestillinger helt til India. Men begrepet „felles-indogermansk" 
har ellers vært et høihellig begrep, det har betydd det samme som ur- 
indogermansk, det var en levning av det som de indogermanske folk hadde 
tatt med sig fra urhjemmet. Men vi har sett at disse tre lag guder på¬ 
viselig følger efter hverandre eller undertiden griper over i hverandre. Det 
er ganske avgjørende vist at dette gjelder for det annet lag, som inneholder 
de indogermanske storguder, og det gjør sig også gjeldende ved det tredje 
lag, vognkultens guddommer. Vi kan i vårt billedmateriale peke på at de 
er kommet inn som nye størrelser, og vi kan i vårt billedmateriale likeledes 
vise at de finnes hos de indogermanske hovedfolk, og at de således må 
kalles for felles-indogermanske. Vi må derfor opfatte dette begrep „felles- 
indogermansk" på en annen måte. I de to siste lag må vi se historiske 
størrelser — ikke størrelser som ligger bakenfor historien. De er kommet 
inn ved historiske bevegelser, de kan ikke alle — hulter til bulter - være 
slept; med fra indogermanernes urhjem. Vi drives til å opfatte det slik at 
de historiske bevegelser som de tilhører, har bredt sig ut rundt omkring 
blandt de indogermanske folk, som var hverandre nær beslektet i sprog. 
Sléktskapet var dengang nærmere enn nu, sprogmenn har ment å kunne 
påvise at den germanske „lydforskyvning“, hvorved de germanske sprog 
har skilt sig ut fra de andre indogermanske folks sprog, først er inntrådt i 
slutningen av bronsealderen. Så kunde forestillinger og bevegelser raskt 
spre sig fra stamme til stamme og feste rot hos dem alle, bli felles-indo¬ 
germanske uten å være oprinnelig felles. Naturligvis er man ikke vant til 
å se saken på denne måte, og denne betraktning vil forekomme fremmed. 
Men her er det ikke sproglige likheter vi bygger på, det er forbindelser 
i sak og ikke i navn. 

I det eldste lag som fremtrer på Fossumristmngen, er der to gud¬ 
dommer i dyreform, solens hjorter og jordens, moderguddommens svin. 
Det er tidligere forklart at disse viser tilbake til offerdyr det som har 

vært ofret, har vært det store vilt, hjorter og villsvin —, at hjorten med 
sine horn, som rager op mot himmelen, naturlig er blitt solens eller himmel- 
guddommens dyr, og at svinet som roter i jorden, også ganske naturlig op- 
fattes som jordguddommens dyr. Nu er det merkelig at på Fossumristningen 
står svinet overfor et dyr som må bestemmes som rovdyr, og som vist 
har det sitt tilsvar i billedet på kjelen fra Rynkeby og i det merkelige 
sted i Svarfdæla saga hvor det viser sig som et syn en galt som kjemper 
med en kvitbjørn. Svinet synes her å representere bøen, den dyrkede 
mark, overfor villdyret. Det er mulig at man her har hatt den forestilling 
at jorden dyrkes ved at man roter i den slik som svinet gjør. Og det er 
derfor tenkelig at disse svin på Fossumristningen representerer den første, 
svake begynnelse til dyrkning av jorden ved hjelp av en plog eller en 
forløper for plogen, en gravstokk. Men, som vi siden skal se, er det først 
ved det næste gudesett at plogbruket for alvor gjør sig gjeldende. Hjorten 
og villsvinet, som her representerer sine guddommer, har oprinnelig vært 
offerdyr for dem, for oprinnelig er det slik at guddommen og dens offerdyr 
er ett, at det er guddommen selv som blir ofret. Men på ristningen her 
er de dyr som blir ofret, andre dyr. Det er hest og hund. De to gud- 
domsdyr blir da stående som forstenete offerdyr. De beholder sin betydning 
som guddommenes inkarnasjon, men det er ikke lenger de som blir ofret. 
Og den utvikling som kan leses på ristningen, stanser ikke med dette. 
Nederst på ristningen til høire sees en rekke andre dyr, som ikke forekommer 
på ristningen ellers, nemlig en okse, en bukk og dessuten to hester. Det 
er disse dyr som blir offerdyrene i næste periode. I dem inkarneres det 
nye sett guddommer. 

Det er da rimelig at disse dyr er risset som tilføielse, og ristningen 
viser på en rent dramatisk måte hvordan den nye tid her begynner, idet 
den tids gudedyr til slutt gjør sin inntredelse. 

Den nye periodes dyr er typiske jordbruksdyr, og det tyder på at 
jordbruket har fått en overveiende betydning, at de har fortrengt de gamle 
jaktdyr som guddomsbetegnelser. I den gamle tid neiet man sig med å 
dyrke himmelen og jorden, og med den forestilling at himmelen befruktet 
jorden med sitt regn. I den nye periode dyrket man både himmelen og 
jorden. Himmelguddommens dyr blev bukken. Til jorden, moderguddommen, 
blev knyttet en skjoldkult, som på Fossumristningen fantes uavhengig av 
gudene. Men den vesentlige forandring er at der kommer til en ny gud¬ 
dom, en mannlig fruktbarhetsgud, hvis dyr blir hesten eller i andre tilfelle 
hesteparet. Disse dyr er også offerdyr; men de har som sådanne i Norden 
ikke kunnet fortrenge de offerdyr som allerede bruktes på Fossumristningen, 
hest og hund. Disse blir stående som offferdyr helt ned i vikingetiden og 
nevnes som sådanne i Leire av Thietmar av Merseburg og i Uppsala av 
Adam av Bremen. Men som inkarnasjon av gudene har de nye offerdyr 
overalt fått overtaket. Rundt om i den indogermanske verden er himmel- 
gudens dyr oksen eller bukken, og den annen storguddoms dyr — hesten. 


FRA TROLLDOM TIL GUDETRO I97 

Merkelig er forandringen av moderguddommens dyr. Istedenfor svinet 
kommer her en fugl, som kan variere; men de oprinneligste varianter er 
hanen og gåsen. Visstnok er disse jordbruksdyr som hesten og bukken. 
Men de synes å ha sin rot i en forestilling som ligger utenfor jordbruket, 
nemlig i forestillingen om at livet eller sjelen har skikkelse av en fugl. 
Man kan heri mulig se en idealisering av gudsforestillingen. Modergud¬ 
dommen synes å være løsrevet fra jorden, som er inkarnert i svinene; og 
hun er blitt den livsskapende gudinne overhodet og blitt knyttet til den 
fugl som symboliserer livet, åndedrettets sjel, die Hauchseele, både når 
det vekkes, og når det forsvinner. Imidlertid er dog svinet blitt stående 
som offerdyr og hellig tegn hos Demeter og hos gudenes mor hos 
æstierne. De finnes i billedmaterialet på den keltiske flaske fra Matzhausen 
og den nordiske urne fra Borgstedfeld, de finnes også hos fruktbarhets- 
guden Frøy og går til slutt igjen i den bekjente nordiske julegris. 

At jordbruket har fått en overveiende betydning for religionen, synes 
å henge sammen med den utvikling det har fått. ved plogbruket. Ved dette 
blev jordbruket til stordrift. Vide marker blev lagt ut til akerland, og mens 
man ved hakkebruket hadde måttet luke og rense jorden som man nu gjør 
det med bedene i våre haver, måtte man ved det nye akerbruk la det stå 
til. Man blev mere avhengig av maktenes nåde, og det betydde igjen en 
vekst for religionen. Hertil kom siden et nytt moment. Man ryddet nytt 
land ved å brenne ned skogen. Det hører man om både i syd og i nord. 
Så ryddet man op røttene og brente det hele og sådde i asken, og nettop 
denne aske gjødslet jorden så den her blev særlig fruktbar. Den nye 
bedrift var således alltid forbundet med en avbrenning, og dens guddom 
blev opfattet som ildgud. Til denne rydning trengte man særlig hesten 
som trekkdyr. Hesten er visstnok det av våre husdyr som sist er blitt temmet. 
Enkelte forskere mener at det ikke er skjedd før i bronsealderen. Og hesten 
bruktes først som trekkdyr. Hos Homer står heltene på en stridsvogn som 
blir trukket av hester. Bare i den senere tilsatte sang om Dolon hører man 
om at de rider på hester. Imidlertid knyttes der til hesten en helt annen 
forestilling. Hesten er de dødes dyr. Helhesten fører den døde avsted, så hesten 
vel oprinnelig er det dyr som ofres til de døde. Nu betegner nyrydningen 
det store løft for ætten. Den søker.da hjelp hos sine døde. Man hører 
bestandig om at de døde, heroene, fremmer fruktbarheten. Også i denne ideelt 
religiøse forbindelse kan hesten finne sin plass som den nye fruktbarhetsgud. 

Når akerbruket satte sine dyr inn som offerdyr, kan det henge sammen 
med at med akerbruket kom en fast festordning for året. Festene blev 
regelmessige, og der krevdes en sikker bestand av offerdyr. Her kunde 
man ikke regne på å ha det fornødne sikre forråd av storvilt. Men husdyr, 
okser, bukker og hester, hadde man alltid forhånden, og likeså husfugler, 
haner og gjess. Skifte av offerdyr kan således også ha sin grunn i praktiske 
forhold. Når himmelgudens dyr skiftet fra hjort til okse eller bukk, synes 
det likefrem å være en oversettelse fra villdyr til husdyr. Man visste at 

det skulde være et hornet dyr, hornene pekte jo mot himlen, og så tok 
man et av de husdyr som var prydet med horn, oksen eller bukken. Og 
man hadde fritt valg mellem dem. Man brukte oksen til offerdyr ved de 
store anledninger som ved nyttår og bukken ved de almindelige ofringer 
som blev holdt hver måned. Slik vet vi at det skjedde hos romerne. 

Først i denne periode finner vi at gudene har menneskeskikkelse. 
Vi tør ikke nekte at det eldre gudesett, hjorten og svinet, kan ha vært 
tenkt som uttrykk for menneskeformede guder; men det taler imot det at 
disse guddomsdyr på ristningene optrer i reduplisert skikkelse, således 
stadig to hjorter. Særlig er menneskeskikkelsen bemerkelsesverdig ved 
den gruppe som vi har funnet svarer til de indogermanske storguder, 
himmelguden og guden med de store hender (ildguden). Det er bare sjelden 
at vi treffer den første i skikkelse som bukk. Men hos ham er utviklingen 
fra dyr til menneske på en måte kontinuerlig. På Aspeberget er han uttrykt 
både som menneske og. som dyr. Siden finner vi en forening av dem begge. 
På Lofåsen og på Ryk har han bukkehode, på Tofvene og figuren fra Kjøben- 
havn museum, på ristningen fra Osterrod er dyremerkene svunnet inn til 
en hjelm med horn, bukkehorn i det første, oksehorn i de to siste tilfelle. 
Man kan her se at dyrehammen svinner. Anderledes er det med den annen 
store gud, han finnes ofte i hesteskikkelse, og dog er samtidig menneske¬ 
skikkelsen fremtredende. På Aspeberget finnes også han i begge former, 
og her er det den eneste gang menneskeskikkelsen viser sig med dyre- 
merke. Han er merket med hestehode på sin store phallos. Meh ellers er 
hans menneskeskikkelse, hvor den forekommer, helt og fullt menneskelig. 
Denne dobbeltsidighet i hans optreden, hvor mellemleddet mellem formene 
mangler, krever en forklaring. At man har beholdt hesten som uttrykk 
for denne guddom, kan stå i forbindelse med at hesten er blitt stående 
som offerdyr gjennem hele perioden i begge kretser av offerdyr, både hest 
og bukk, og hest og hund. Den første omtaler Snorre i Håkon den godes 
saga kap. 16 i Heimskringla. Den siste nevnes som omtalt fra Leire og 
fra Uppsala. På den annen side hadde menneskeskikkelsen her rot i bestemte 
forestillinger. Pløiningen opfattes ofte som en parringsakt, hvor plogen var 
mannen og jorden var kvinnen. Og ildens flammer uttryktes ved den 
oprakte og utspilte hånd. Vi ser dette på den mykenske seglsten og de 
indiske gravmeler, hvor armen med den oprakte hånd forekommer uten 
menneskeskikkelse. Hermed var altså på forhånd gudens menneskeskikkelse 
preget ved sine vesentlige kjennetegn. Menneskeskikkelsen er her dannet 
ut fra menneskelemmene, helheten er blitt til ut fra delene. Slik får vi 
den phalliske gud med de store hender. Hos himmelguden har man derimot 
søkt å beholde hans dyrevesen også når han optrådte som menneske. Man 
har gitt ham bukkehode. Selv når han er blitt helt menneske, viser hans 
hornete hjelm tilbake til at han engang inkarnerte i et hornet dyr. Men 
fruktbarhetsguden var grunnfestet i sin skikkelse både som dyr og som 
menneske. Derfor kan de hos ham optre samtidig, og derfor finner vi 

ingen overgangsformer mellem dem. Hvad moderguddommen angår, er 
hennes menneskeskikkelse, når den er knyttet til skjoldet, så sjelden og så 
lite fremtredende at man ikke kan uttale noget om den. Bare på Aspe¬ 
berget kan hun sikkert skjelnes som kvinneskikkelse. Ved de andre gud- 
dommer, solguden og ildguden, synes menneskeskikkelsen å være i sin 
begynnelse. Solgudens menneskeskikkelse vokser sig først litt efter litt ut 
av dyrehammen. Guden med de store hender optrer i følge med sin hest. 
Og vi synes å ha begynnelsen til hans menneskeskikkelse i symbolet armen 
med den oprakte hånd. Dersom min tydning er riktig, forekommer den 
på Runohållen på Lilla Gerum. Alt dette tyder på at menneskeskikkelsen 
her er i sin dannelse, og at den ikke er sikker som betegnelse for gud¬ 
dommen. Den må ha dyret ved sin side. 

Gudenes tegn synes å stå i et annet forhold enn deres dyr. Dé er 
gjennem hele perioden brukt som guddomsbetegnelse. De kan i så hen¬ 
seende sammenlignes med korset i den kristne kirke. Gudenes våben 
forholder sig atter anderledes. Det er ting som oprinnelig synes uavhengige 
av gudene, men siden blir underlagt dem. Både skjoldet med grenene og 
øksen forekommer på den gamle Fossumristning uten forbindelse med 
gudene. Og vi har sett at der i det arkeologiske materiale finnes både 
økser og skjold av tynn bronse som må ha vært til kultbruk. Øksen kan 
påvises som løs tilsetning til gudeskikkelsen ved „Skomakaren“, men er 
siden blitt gudens våben og går igjen i Waralden Olmays hakke. Med 
sin menneskeskikkelse har disse guder fått en dragningskraft som gjør dem 
mektige til å underlegge sig kultgjenstandene. 

Disse guder, himmelguden og ildguden, danner en sluttet gruppe, som 
det kan sees av mange helleristninger, og denne gruppe er representert 
ved solen og hesten på Trundholmsvognen. Alle guder i gruppen er 
mannlige guder. Når himmelguden utskiller måneguddommen som særskilt 
person, den lille svenn, blir også det en mannsskikkelse. Dette danner en 
motsetning til karakteren i den følgende gruppe, hvor hovedskikkelsen, 
som det sees av Strettwegvognen, er en kvinne med kar på hodet. 

At de blir forbundne mannlige guder, synes å gjenspeile det forhold 
under hvilket de må tenkes å være opstått. 

På Aspeberget står himmelguden foran jordbruksgruppen med pløier 
og kvegdriver, og guden med de'store hender foran flåten. Den virksomhet 
som de her beskytter, er mennenes arbeide. Menn styrte plog og drev fe 
på beite, menn gikk på sjøtog, menn førte krig. Det er da rimelig at disse 
guder, som er knyttet til mennenes virksomhet både hjemme ved plogbruk 
og nyrydning og ute på tog, blev formet i menns skikkelse. De er forbundet 
med hverandre, på Trundholmsvognen har der vært bånd mellem hesten 
og solskiven, og på helleristningene danner de en gruppe hvis ene pol er 
himmelguden og hans svenn, og hvis andre ' pol er guden med de store 
hender. Dette kan være en gjenspeiling av at stammens menn, hvis guder 
de særlig var, også levet i forbund. Det hører vi om hos mange primitive 

folk og også hos kulturfolk som spartanerne, og Lily Weiser-Aall har vist at 
slike forbund av mennene også fantes hos de germanske folk. Vi ser da 
i denne gudegruppe en guddommelig representasjon av stammens mannskraft, 
som nu blir den drivende faktor ved nyrydning og plogbruk, foruten at 
den hevder stammens makt, i kamp mot andre stammer. 

Et tilsvarende inntrykk av at dette forhold har vært herskende i 
bronsealderen, får vi også ved det at på helleristningene forekommer stadig 
billeder av menn, mens derimot billeder av kvinner horer til sjeldenhetene. 

Den tredje periode har vi kalt for vognkultens periode. Det er vogn- 
kulten som her er den fremherskende. Ganske vist møter vi andre slags 
kultus. Vi har således en skjoldkult, både med fremførelse av enkelte 
grensmykkede skjold, og en hel skjoldprosesjon på ristningen fra Stora 
Berg i Uppland. Vi har også skibskult, slik som det utførlig og med 
overbevisende styrke er utviklet av Oscar Almgren i hans bok „Hållristningar 
och kultbruk". Men særlig fremtredende er vognkulten. Vi ser dens 
religiøse betydning som hellig kultus ved fremførelse av den tohjulete 
hestevogn og av firehjulsvognen, som blev trukket av kuer eller okser. 
Særlig finnes de i bruk på skånske helleristninger, men finnes også i 
Bohuslen og Norge. Skildringer av dem finnes i Tacitus’ Germania, de to 
hellige, hvite hester, ferspent for den hellige vogn i kap. X og gudinnen 
Nerthus, som føres på sin vogn under prestens ledelse, i kap. 40. I det 
første tilfelle synes guddommen å bo i de dyr som drar vognen, i det 
andre står guddommen på vognen og blir trukket av sine dyr. Tilsvarende 
forhold har vi i ristningen på Bjornerod, hvor de hellige dyr, bukken og 
hesten, er spent for vognen, og på den annen side i Trundholmsvognen, 
hvor guddomsbilledene, solen og hesten, står på den sekshjulte vogn, som 
må opfattes som en utvidet form av firehjulsvognen. Begge steder har 
vognkulten inngått en urimelig forbindelse med den gruppe guder som vi 
før har omtalt, bukkeguden, solguden og hesteguden, ildguden. Hvad angår 
tohjulsvognens hestepar, synes forholdet siden å være utjevnet. På Backa 
Utmark-ristningen finner vi en guddom som leder to hester. Han står i 
samme forhold til de andre guder i sin gruppe som hesteguden ellers 
gjør. Men det synes forøvrig som denne gruppe av guder ikke har forlikt 
sig godt med den inntrengende vognkult. 

I sin videre utvikling har de forskjellige vognkulter fått sine egne 
guddommer, som har dannet sig ut av kultskikkene. De to ildtendere i 
ringen på Kivik no. 8 er kommet ut av ringen og har beholdt den som 
sitt tegn. På Bardal ser vi den mellem dem som et felles tegn, men i et 
annet tilfelle på ristningen er ringen bortfalt, og de synes å være selv¬ 
stendige gudeskikkelser som ikke behøver noget guddommelig tegn. Disse 
guder svarer til dioskurene hos grekerne og aévinerne hos inderne. De 
har utviklet sig av de to ildtendere på Kivik, og vi kan se at ildtendingen 
også er et hovedmoment hos de tilsvarende greske og indiske guddommer. 
Aévinene tender den hellige ild med sine gnidetrær, og det er dioskurene 

som tender St. Elms ild. Disse to menn forbinder sig med hestene, og er 
vel blitt de to ryttere på Strettwegvognen. Og både hos grekerne og 
hos inderne tenkes dioskurer og aéviner ridende på sine hvite hester. 

På firehjulsvognen vet vi av mange funn at der har stått et kar, og 
det viser hen på hovedskikkelsen på Strettwegvognen, kvinnen, gudinnen 
med kar på hodet. Men menneskeskikkelsen synes her å være kommet 
sent, og det samme er tilfelle ved dioskurgruppen, tohjulsvognens gruppe. 
Det er meget tvilsomt om dens guder optrer i menneskeskikkelse på helle¬ 
ristningene, iallfall gjør de det ikke i forbindelse med vognkulten, for 
vognkulten holder dem tilbake i dyreskikkelse som forspann for vognen. 
Således har den tvunget storgudene til å vise sig som bukk og hest foran 
vognen på Bjornerodristningen. Men også ellers synes den å gjøre mot¬ 
stand mot menneskeformen. På Trundholmsvognen finnes guddommene i 
skikkelse av solhjulet og hesten. Et lignende forhold synes å kunne iakttas 
ved den firhjulte kjelvogn. Der finnes en rekke kjelvogner fra bronse¬ 
alderen, men ingen kvinneskikkelse ved dem. Og dog har vi en kvinne 
med kar på kniven fra Itzehoe. Den svarer til den kvinne med kar på 
hodet som finnes på vognen fra Strettweg. Når kulten trer frem, forsvinner 
her menneskeskikkelsen, og bare gjenstanden, karet, blir tilbake. 

Menneskeformen er her kommet inn fra andre kultskikker. Ildtenderne 
på Kivik er blitt til de to gudeskikkelser på Bardalsristningen. Men på 
Kivik synes de bare å være menneskeskikkelser, to menn som foretar den 
hellige ildtending-. Og Bardalsristningen, i det siste lag på den, hvor de 
to gudeskikkelser forekommer, representerer et meget sent stadium i helle- 
ristningenes historie. Den har de samme slags spiraler som finnes på 
brilleformete spenner fra 5. periode av. bronsealderen. 

Menneskeskikkelsen er her således kommet sent. Og på firehjulsvognen 
kan den først vises ved Strettwegvognen fra den følgende periode. Vogn¬ 
kulten synes liketil en hindring for menneskeskikkelsens utvikling. Ved 
storgudenes gruppe gjør den motsatte tendens sig gjeldende. Der absor¬ 
berer gudenes menneskeskikkelser kultredskapene og gjør dem til sine 
attributter. Vognkulten derimot synes å holde gudene tilbake i dyreskikkelse. 
Det er karakteristisk at vi hos vestgermaner og romere, hvor vi har bevart 
kultvogn med hestespann foran, ikke finner nogen dioskurer i menneskeform. 

Dette fører oss over til å betrakte forholdet mellem kult og religion, 
slik som det kan opfattes på helleristningene. 

2. Kultus og religion. 

Frazer har i sitt verk „The Golden Bough“ utviklet den opfatning at 
der forut for religionen ligger et lag som kan karakteriseres som magi. 
Offer, ritus, trylleformler, tryllehandlinger spiller hovedrollen, gudene — om 
de overhodet finnes — en ringere rolle. De iakttagelser vi kan gjøre på 
helleristningene, synes å tyde på at han relativt har rett i denne sin opfatning. 















202 


JUST BING 


Det eldste dokument vi her kan fremføre, er ristningen på Fossum. 
Denne ristning er optatt av kultus i alle former. Offer, ceremonier, frem¬ 
førelse av kultredskaper. Der ofres hest, og der ofres hund, der er parade 
med fruktbarhetens øks, der er lurblåst og galdring av kvinnen. To store 
maiete skjold er ute, menn utfører danser med stav i hånd og med svære 
boininger. Og de skib som forekommer på ristningen, kan vel opfattes 
som kultskib, iallfall for enkeltes vedkommende, skjønt vi ikke har noget 
særlig tegn på det. Og vi ser hvordan den onde buevette forfølges med 
stokken som skytes baklengs mot ham. Overfor dette er de to ganger 
gjentatte guddommer, hjorten og svinene, lite fremtredende. De er bundet 
til en avgrenset liten plass på ristningen, og ved den foregår der de største 
kulthandlinger. Her tredes den svære dans, og herfra fordrives buevetten 
med fruktbarhetens øks. Når således plassen er renset og viet ved kult¬ 
handlinger, kan gudene åpenbare sig. De kommer her til syne i den 
redupliserte skikkelse, som har hellig gyldighet: de to solhjorter og to 
ganger det som svarer til det syn vi hører om i Svarfdæla saga. To ganger 
står moderguddommens, den dyrkede jords, dyr svinet i kampstilling overfor 
rovdyret. Denne gudenes tilsynekomst er tydeligvis en åpenbaring, et syn, 
som det tilsvarende i Svarfdæla saga. Og åpenbaringen skjer på en særlig 
viet og beskyttet plass og efter en kultisk forberedelse. Tilsvarende billeder 
av en lignende kultisk forberedt gudsåpenbaring, en theofani, har vi i 
billeder fra den kretisk-mykenske kulturkrets. Kulten lokker eller tvinger 
gudene til å komme til syne, og de er der meget små når de viser sig. 
Her på Fossumristningen har de visstnok normal størrelse, men frem¬ 
stillingen av deres åpenbaring inntar ikke nogen stor eller fremskutt plass 
på ristningen. Man kan her si at kulten er dokumentet, gudenes åpenbaring 
er seglet som gir dokumentet gyldighet; men innholdet av dokumentet er 
fremføring av kulten i dens forskjellige former, ofring, musikk, besvergelse, 
prosesjonsgjenstander, kampspill. 

Dernæst er det å bemerke at gudenes åpenbaring har den nøieste 
sammenheng med kulten. På den plass hvor den foregår, viser kulten sig 
i sin høieste utfoldelse, og det er kulten som ved sine hellige ritus verner 
om plassens renhet. Når det hele slik er renset og forberedt av kulten, 
da kan gudene ikke undlate å komme til syne. Gudene er her således under 
kultisk tvang. Vi ser altså både at fremstillingen av kultens forskjellige 
former her har hovedinteressen, og at kulten er den makt som driver gudene 
frem til åpenbaring. Vi er da her på det stadium som Frazer har beteg¬ 
net som det eldre, magiens stadium. Selv det som vi møter av tro på 
guder, synes her å 'være betraktet som en ren kultisk virkning. 

Billedene på en annen helleristning, Runohållen på Lilla Gerum, viser 
at også et annet moment trer frem i menneskenes forhold til gudene. Det 
er det som jeg vilde kalle „bønnens makt", skjønt bønn her må opfattes 
noget anderledes enn efter vårt almindelige begrep. Vi ser på ristningen 
i rent mytisk størrelse billedet av kuene og likeså av fiskeredskapene. 

Linene på disse er så store at de næsten forekommer å være skibstau, og 
kuenes størrelse overgår langt skibene og deres mannskap. Nu har vi før 
forklart at kuer og fiskeredskap her representerer folkets næring til lands 
og til vanns, og at meningen er at disse billeder skal skaffe fremgang for 
de to hovednæringer, fedrift og fangst. Nu ser vi også at det over disse 
store billeder står billede av de to hjorter med solhjulet, altså av de samme 
guddommer som vi har på Fossumristningen. Dessuten ser vi en arm med 
oprakt hånd, som mulig skal være tegn for tilbedelse, adorasjon, men mulig 
også kan være den første begynnelse til den guddom som siden viser sig 
som guden med de store hender. Ristningen synes således å måtte 
bestemmes som vesentlig tilhørende det stadium hvor den gamle gudekrets 
råder, men mulig å stå på overgangen til storgudenes krets, dersom vi i 
armen med den oprakte hånd skal se begynnelsen til guden med de store 
hender. Men det vesentlige er her ikke gudene. Det vesentlige er billedene 
av det som fyller menneskenes sinn, ønske om fremgang for deres fedrift 
og fangst. Billedene av dette er så store fordi det optar en så mektig 
plass i folkets tanker; fordi folket omfatter dette med et så brennende ønske, 
har billedet av det fått sin storhet og sin fremtredende plass på ristningen. 
Det er som folket i sin bønn gir det guddommelig storhet og dermed 
magisk kraft. Oldenberg har i sin „Religion der Veda" vist at bønnen 
står på overgangen til å være et tvingende tryllesprog; men den rettes i 
Vedaene fremfor alt til gudene. Her derimot er det som vi møter billede 
ikke av bønnen til, men bønnen om. Gudene er nok med; men det som 
optar tanken og derfor blir det vesentlige på ristningen, er bønnens 
gjenstand. 

Jeg har tidligere fremsatt den antagelse at det er i denne forestillings- 
krets at Nerthuskulten, slik som Tacitus skildrer den, er blitt optatt. Moder- 
guddommen og .hennes vogn er her blitt en støtte for bønn om trivsel. 
Selv om det gjelder de to viktigste næringer folkets velferd bygger på, 
tør det ha vært vanskelig å holde folkets sinn i den høispenning som får 
sitt uttrykk i billedene på Runohållen. Man har derfor optatt Nerthus- 
guddommen som en støttende og hjelpende guddom, og vi ser i Tacitus’ 
skildring at kulten har satt sitt preg på det hele. Dens prester er her 
lederne, og Nerthus’ forening med vannet synes å være blitt til en kultisk 
renselse, som skal gi guddommen ny kraft. Allikevel, i Tacitus’ skildring 
fornemmer vi hvor folkets sinn har vært fylt av religiøs henførelse i denne 
kult. Skildringen er ganske enestående i hele Germania. Her blir ikke 
bare gudene nevnt og forklart og kultoptrinene ikke bare beskrevet. Det 
slår en mektig stemningsbølge imot oss fra Tacitus’ ord. Vi fornemmer 
festens jubel og den dype fred som hersker .overalt. Vi fornemmer også 
den hellige ærefrykt og redsel som det står av gudinnens hemmelighetsfulle 
bad. Både i dur og i moll klinger det oss her imøte, det som ved gudinnens 
nåderike besøk toner av jubel i folkets sinn og av gåtefull gru ved hennes 
forsvinnen. 

Et forhold som svarer til det på Runohållen, mener jeg å kunne iaktta 
på en betydelig senere ristning, nemlig ristningen fra Hvittycke. Den 
dominerende skikkelse på denne ristning er en mann med veldige armer, 
og de grupper som finnes ved ham, har fått mig til å tyde denne skikkelse 
som gravens vette. På den ene side, til venstre, ser vi her de seks som 
med oprakte hender hylder den store døde, og vi ser hans dødsskib styre 
inn under gravvettens arm. På den annen side, til høire, kneler kvinnen 
og steller hans lik. Også her ser vi over gravvettens billede gudenes 
tegn, bukkehodet og ringen. Det stemmer med den gruppe som finnes 
lengre oppe, en bukk som er stillet mot en forbindelse av hest, ring og 
mann med oprakt hånd, og er derfor tegn for de to guddommer, solguden 
og guden med de store hender. Gudene er altså her også med som på 
Runohållen; men den skikkelse som dominerer det hele, er gravvettens 
skikkelse. Her, når den dødes lik blir stelt av hans knelende hustru, når 
hans sønner hylder ham i tilbedelse før hans jordferd, når hans dødsskib 
sendes inn i den verden som gravvetten råder over, da er det denne 
gravens vette som fyller alles tanker. Det er gravens fred som de ber om, 
fred over den døde som nu blir jordet, og da retter alles tanker sig mot 
gravens vette. Sit tibi terra levis! „gid jorden må hvile lett over dig!" bad 
romerne for sine døde, og det er denne bønn som vi her kan fornemme 
i det veldige billede av gravvetten med et jordeferdsoptrin på begge sider 
av den. Og billedet av denne gravvette blir så veldig fordi det er mot 
den at alles tanker retter sig i dødssorgen. Også her blir det bønnens 
gjenstand som fremtrer som det største i billedet. 

Hvitlyckeristningen hører til det stadium som vi betegner som de 
indogermanske storguders stadium. Det er deres tegn, bukkehodet og ringen, 
som står over billedet av den langarmete gravvette. Men i denne gruppe 
danner den en undtagelse. Det er sorgens lidenskapelige heftighet som 
her har gjort bønnens gjenstand så stor og så dominerende i forhold til 
gudenes tegn.' På andre ristninger er gudenes billeder mere fremtredende. 
På Kallebyristningen og på den tilsvarende fra Oland står solen og hesten 
(hestene) over og under skibet, som her vel er et dødsskib. De står slik 
fordi de er beskyttende guddommer. Ennu mere utpreget er dette forhold 
på Aspebergristningen. Den danner her en likefrem motsetning til hvad 
vi kunde iaktta på ristningen fra Fossum. På Aspebergristningen står de 
to storguder foran hver sin gruppe, guden med de store hender foran 
skibsrekken og solguden og hans svenn foran gruppen med pløier og 
kvegdriver. De er her ikke bare beskyttende, de er førende guder. Og 
over det hele svever gudinnen med skjoldet som beskyttende guddom. Og 
deres tegn må- opfattes som beskyttende når de står over og under kamp- 
gruppen nedenfor. Her er ikke forholdet slik at de åpenbarer sig, her 
forutsettes de å være tilstede, ganske selvsagt. Billedet gir uttrykk for at 
man føler sig i gudenes vold og varetekt, at man er trygg når man har 
dem til førere i all sin gjerning. Denne følelse vil efter våre begreper 

være den religiøse følelse: tro på gudene, hengivelse til gudene, pistis. 
Her er gudenes forhold til menneskene absolutt, ikke formidlet gjennem 
nogen kulthandling. Gudstroen har frigjort sig fra kulten. Der hvor de 
to storguder fremtrer, der er gudsforholdet blitt virkelig religiøst. Stor- 
gudene må bety et religiøst gjennembrudd. 

I den siste gruppe møter oss en forening av kult og religion som er 
vanskelig å bestemme. Denne gudegruppe er efter min opfatning knyttet 
til vognkulten. Denne vognkult må ha hatt en betydelig makt. Man kan 
se det på helleristningene, når vi der finner storgudenes dyr, bukk og 
hest, spent for vognen. Nettop dette unaturlige forspann viser bevegelsens 
styrke. Vognkulten er ikke til å undgå, og gudene må føie sig efter den. 
Unaturlig er det også når der står en hest oppe på vognen på Trundholms- 
gruppen. Men jeg mener å ha påvist at det unaturlige forhold her ikke 
har gitt mønster for kommende tiders opfatning. Vognkultens forsøk på å 

underlegge sig storgudene er blitt tilbakevist. Vognkultens gudegruppe 

har først dannet sig litt efter litt, og dens resepsjon i Norden synes å være 

foregått trin for trin. 

Det første trin finner vi på billedene på Kivikgraven, hvor heste- 

guddommen blir representert av et hestepar og ikke av en hest som 1 
Bohuslen. Det er her å bemerke at hesteparet optrer også utenfor vogn¬ 
kulten. Vi ser ikke bare de to hester spent foran den hellige vogn, vi 
møter dem også steilende mot hverandre i skeid, og det er vel de to hestei 
som er blitt ofret der hvor offerprestinnene står om offerkaret. Men kulten 
kommer her til å representere guddommen. Guddommen er nemlig de to 
hester slik som de optrer i kultens forskjellige ritus, foran vognen eller 1 
skeid. Også hvor det gjelder ilden, ser vi den avbildet ved kultoptrin. 
Istedenfor ilden har vi ildtendingen. 

Nu er det å merke at vi ikke her har menneskeformete guder. Holder 
vi oss nemlig til Kivikbilledene, kan vi si at her er gudene ikke mennesker, 
og menneskene ikke guder. Og jeg har søkt å vise at ved vognkulten 
optrer menneskeformete guder først sent. De guddommer som vi her 
oprinnelig møter, betegnes ved dyr eller ved gjenstander. Det er hestene 
foran tohjulsvognen, det er karet som står på firehjulsvognen. Allikevel har 
vi her på Kivik i de to ildtendere spiren til menneskeformete guder, til 
de to gudebrødre, og vi ser hvordan-de-vokser sig frem til gudeskikkelser 
på Ordrupristningen og på Bardalsristningen. Guddomstegnene på Kivik, 
solen og de to hester, kommer således til å danne grunnlaget for den 
gudegruppe vi møter i Grimnismdl , Tor, Ull og Frøy, og videre på den 
vi møter i Uppsala, Tor, Odin og Frøy, og vi har sett at den første 
sannsynligvis også har vært den som fantes i Leire. Denne kultreligion 
har da slått rot ved de to store kultsteder, og det er å merke at det i 
Grimnismdl forekommer på det sted som regner op gudenes boliger, altså 
de steder hvor man må forutsette at de har hatt sin kultus. Vi tør derfor 
gjøre den slutning at denne gruppe guder må bestemmes som en kultpreget 

gruppe. Det er den som har vært rådende ved de store templer. Den 
har her fått menneskeskikkelse; men når vi fører den tilbake til Kivik- 
billedenes guddommer, kan vi si at den representerer det første stadium 
av vognkultguddommenes resepsjon i Norden. 

I menneskeskikkelse møter vi disse guddommer hos Tacitus; men de 
har ingen forbindelse med hverandre. Hesteparet er blit til broderparet 
Alcis hos nahanarvalene, istedenfor karet på firehjulsvognen har vi gudinnen 
Nerthus som presten fører omkring på den hos de syv stammer ved 
Østersjøens kyst. Men vi har sett at hos andre indogermanske folk finnes 
denne gruppe samlet. Tydeligst er dioskurgruppen hos hellenerne. Det er 
efter min mening dens guddommer som står på Strettwegvognen; men den 
har der ikke helt frigjort sig. Ved siden av dens nye solguddom, solens 
datter, maibruden, står her også solguddommen representert i andre former, 
solhjorten og øksemannen. Men vognkultguddommene optrer dog her som 
samlet gruppe, og hovedsjdkkelsen er firehjulsvognens gudinne med karet 
på hodet. Det er denne gruppe som jeg mener å gjenfinne i de nordiske 
vaner, Njord og hans barn, Frøy og Frøya. Njord er oprinnelig Nerthus, 
vogngudinnen, som vi kjenner fra Tacitus. Frøya er soldatteren, maibruden. 
Frøy har oprinnelig hat Ull til gudebror. Ull må derfor regnes med til 
denne gruppe, skjønt vi ikke hører om at han er med i vanenes slekt. 
Han og hans gudebror svarer til Alcisbrødrene og til de greske dioskurer, 
og de har sin oprinnelse fra de to hellige hvite hester. Som gruppe er 
denne ny i Norden; men vi har sett at de to gudebrødre allerede før er 
optatt, og at de dyrkes sammen med Tor ved de store helligdommer i Uppsala 
og visstnok også i Leire. Derimot er vanene ikke nådd frem til å bli mere 
enn en sidegruppe overfor æsene, storgudene. 

I billedet av disse guder, slik som det tegner sig siden, er der trekk 
som kan føres tilbake til kulten, ett trekk endog til kulten slik som den 
blir øvet mens de har sin dyreskikkelse. Dette trekk mener jeg å finne i 
den eiendommelige forskjell som der er mellem de to dioskurbrødre. Den 
ene er dødelig, den andre udødelig. Den ene bor i underverdenen, og 
broren i oververdenen besøker ham der, eller han får komme op til broren 
i oververdenen. Man har forklart dette som om de to brødre er vekslings- 
guder, de svarer til sommer og vinter eller til dag og natt, til morgen- og 
aftenstjernen. Jeg vil ikke si at denne forklaring er uriktig. Men det som 
nærmest svarer dertil, er den skikk vi har ved oktoberfesten i Rom. Der 
blir den seirende vogns høirehest —- den sterkeste altså — ofret, og dens 
blod blir bevart av vestalinnene til næste vårfest. Den venstre hest derimot 
får lov til å leve. Den samme skikk har vi funnet i Norden uttrykt på 
ristningene fra Orstad i Uppland og på tiljen i Osebergskibet. Det er 
denne forskjell mellem hestene som jeg tror går igjen i myten. Men det 
kan godt være at de to guddommer nettop ved den forskjell som kulten 
gjør på dem, er blitt forklart som vekslingsguddommer. Denne forklaring 
blir da ikke å forkaste, men den blir å opfatte som sekundær. Den her 

opstillede forbindelse er ikke så meget en annen forklaring som det er en 
annen forklaringsmåte. I selve kulten kan der ligge en antydning av den 
tro at vekstkraften ved den ene hests død blir bevart vinteren over og 
blir holdt vedlike til næste vår. Men myten kan forklares ut fra selve 
kultskikken. 

Et lignende forhold kan iakttas ved dioskurene som ildtendere og som 
de guder som tender stjernene. Hos hellenerne er det de som tender 
de stjerner som begynner å lyse, hos inderne er aévinene særlig forbundet 
med aften- og morgenstjernen. Her er der blitt fremhevet at deri er 
uttrykt motsvarsforholdet mellem ildtendingen på jorden og det at stjernene 
lyser frem. 

Vi ser her eksempler på den gamle magiske kults omforming til religion, 
og nettop dette synes å være karakteristisk for denne gruppe. Trolldom 
ved analogi er et gammelt magisk prinsipp. Når piken stikker nålen i 
vokshjertet, går der et stikk i hennes utro elskers hjerte. Det er primitiv 
magi, den beveger sig fra et punkt Likesom til et punkt Således. Her i 
dioskurkulten har dette fått en utvidelse. Ildtendingen på jorden når op 
til selve stjernen som lyser frem. På samme måte er det når den ene 
hest ofres og dens blod gjemmes til våren, da svarer dette til at vegeta¬ 
sjonen dør, men dens kraft bevares til næste vår. Man ser at Likesom 
t fremdeles er et punkt, en bestemt kultskikk, men Således er blitt den hele 
sfære av naturens utvikling. Symbolikken har utvidet sig, kulten gjelder 
ikke bare det punkt' man ønsker å nå, dens betydning har fått en almindelig 
kosmisk karakter. 

Forbindelsen mellem hesteguddom og ildguddom finnes i storgudenes 
gruppe. I den kom inn som en ny gud hesteguden, som svarer til ild- 
guden, guden med de store hender. Jeg har forklart dette ved at man 
ryddet nytt land med ild, og ved rydningen trengte man hestens hjelp 
som trekkdyr. Derfor blir de to opfattet som den samme guddom, og asken 
efter branden var gjødsling av jorden. Man sådde i den og fikk rikt ut¬ 
bytte. Derfor blev denne gud en fruktbarhetsgud. Nu synes det imidlertid 
som det innenfor utviklete kultreligioner har gjort sig gjeldende en kosmisk 
betraktning av ilden. Ilden er blitt opfattet som et livsprinsipp. Professor 
Brede Kristensen sier herom i sin bok „Livet fra døden“: „At ilden blev 
opfattet som livsprincip er kjendt og forstaaelig. Varme er forutsætning for 
liv i planternes, dyrenes og menneskenes verden. Hephaistos repræsenterte 
dette kosmiske livsprincip; hans evige ild var det evige liv, og fornyelsen 
av hans ild paa alteret var verdenslivets fornyelse. Tydeligst kommer denne 
tankegang tilsyne i forestillingen om arnens ild, i Hestia- og Vesta-dyrkelsen. 
Ti arneilden repræsenterte livsenergien i menneskenes samfund. Den under- 
holdtes og dyrkedes i Rom av de jomfruelige vestalinder, som var mødre 
i ordets mysteriøse betydning; de sørget nemlig for livets spontane reisning 
fra døden." Professor Kristensen setter dette i forbindelse med likbrenningen. 
Jeg ser bort fra denne forbindelse, for spørsmålet om likbrenningen ligger 

utenfor mitt emne. Men det er påfallende at vi her møter en kosmisk 
opfatning av ilden som hører hjemme i en kultreligion. Det svarer til den 
kosmiske utvidelse som ildtendingen i dioskurkulten har fått når man lot 
den nå op til stjernene som tendtes på himmelen. Innenfor kultreligionen 
kunde en slik t.ankebygning reise sig. 

Vi kan her se en spenning mellem kult og religion. Det forekommer 
mig som vi i de guddommer der er knyttet til vognkulten, må se en 
kultisk reaksjon overfor storgudene. 

Spenningen mellem kult og religion er forståelig nok. Kulten var her 
den eldre myndighet, men den religiøse gudetro har frigjort sig, har sprengt 
kultens bånd. Så mistet kultprestene sin innflytelse. Og de måtte i den 
fremvoksende religiøse tro se en fare for det som var målet for deres egen 
gjerning blandt folket. Når folk hensynsløst trodde på gudene, blev de 
religiøse ceremonier forholdsvis likegyldige. Og om de blev forsømt, vilde 
efter kultprestenes opfatning jo selve folkets frelse stå i fare. forholdet 
kan på en viss måte sammenlignes med kirkens forhold overfor den fri 
tanke. At utviklingen har foregått slik som her er antydet, kan vises ved 
et konkret eksempel. Vi ser det tydelig om vi sammenligner ristningen 
på Berga Tuna med skibsgruppen på Aspeberget. På Berga Tuna står 
der under skibsrekken og i avstand ved siden av den en øks med to 
offergroper. Øksen kan opfattes som offerøks eller som prosesjonsøks. 

I ethvert fall utgjør den sammen med offergropene en gruppe av kulttegn. 
På Aspeberget er disse kulttegn anbragt på tilsvarende sted under og ved 
siden av skibsrekken, men de er her svunnet inn på begge steder. Det 
står bare en enkelt offergrop. Vi ser her hvordan kulttegnene og dermed 
kulten har tapt sig. Men på Aspeberget står som førende gud ved skibsrekken 
guden med de store hender, og hans hest felger ham. Det er guddommen 
og ikke kulten som det her kommer an på. Ledelsen er overgitt til guden 
selv. Overfor en sådan utvikling var det rimelig at kultprestene følte sig 
opfordret til å kjempe for sin stilling og dens prinsipp. Forholdene gav dem 
nye midler. Der synes i bronsealderen å være fremstått en kultisk bevegelse 
ved den nye vognkult. Vi har sett beviser på dens makt. Og i den 
følgende tid synes denne kultbevegelse å ha samlet sig om vognkulten. 

Det som vi kan se på helleristningene, er forsøket på å få utjevnet 
forholdet mellem storgudene og vognkulten. Men det synes ikke å være 
lykkes å få et fast forhold som kunde stå ned gjennem tidene mellem 
disse to forskjellige faktorer. Riktignok finner vi de to gudebrødre som 
efter sin oprinnelse er kultguder, optatt mellem storgudene ved de store 
helligdommer. I den følgende utvikling skjer det at vognkulten optar guder 
i menneskeskikkelse, men samtidig konsoliderer den sig og danner sin egen 
gudegruppe. Firehjulsvognens gudinne og tonjulsvognens gudepar inngår 
forbindelse, og man får her en ny guddom, den strålende maibrud, som 
spiller sin store rolle i kulten. Disse guder er i innhold ikke forskjellige 
fra storgudene, det er fruktbarhetsguddommer og solguddommer, men hele 

deres fremtreden og virksomhet er bundet til kulten. Betegnende er her 
forholdet ved Nerthusdyrkelsen, som den skildres av Tacitus. Det er presten 
som fører gudinnen om på vognen, det er presten som vet tidspunktet 
når guddommen blir virksom. Og kulten er omgitt av hemmelighetsfulle 
skikker, som at slavene bader gudinnens billede i sjøen og så blir druknet. 
Der står age av kulthandlingene. Også ved Alcis nevner Tacitus presten 
som er klædd i kvinnedrakt, som et fremtredende moment i kulten. Det 
synes som om denne kultreligion har festet sig ved de kritiske momenter 
i gudenes tilværelse, gudenes fødsel, død og opstandelse. Derved fikk denne 
kultreligion sin dramatiske karakter. Innenfor den kunde der vokse frem 
en mytologi med bevegede optrin. Utviklingen synes å kunne illustreres 
ved en sammenligning mellem Fossumristningen, hvor buemannen fordrives 
ved fruktbarhetens hellige øks, og den dramatiske karnevalsskikk i Vizye i 
Thrakien, hvor buemannen skyter ned fruktbarhetens representant, men 
denne opstår på ny. Naturligvis hadde man før sett gudene dø og inkarnere 
på nytt. Blev en guddom — eller dens representant, en prest, en konge — 
gammel og avfeldig, eller var han uheldig, blev han drept og erstattet 
med en ny. Men kultceremoniene har utmålt dette, har gitt et dramatisk 
billede av hvad der foregår i naturen, spiller på alle strenger ved frem¬ 
stillingen av død og opstandelse. 

Således kunde kultprestene skape sine særlige guder, som passet inn 
i kultens ramme. De var ikke som storgudene tilbøielige til å vokse op 
over kulten, så gudstroen kunde her ikke bli farlig for den. Kulten står som 
mellemledd mellem gudene og folket. Kulten fører sine guder frem når de 
skal fremvises. Man ser krisene i deres tilværelse, og kulten hjelper dem 
over disse kriser. Kulten sørger for alt det som skal skje. 

Hvordan forholdet mellem disse guder og storgudene har vært, er 
ikke klart. Hos hellenerne vet vi at f. eks. dioskurene var meget dyrket av 
folket, og dog står de utenfor kretsen av de store guder, de olympiske 
guder. Men man synes også å ha villet sette dem i forhold til storgudene. 
De er blitt gjort til sønner av Zeus. Men derved blev deres mor, som var 
hovedgudinnen i deres gruppe, firehjulsvognens store gudinne, forvandlet 
til en dødelig kvinne, som hadde sin kjærlighetshistorie med Zeus som så 
mange andre dødelige kvinner. Hos nordboerne var de to gudebrødre Ull 
og Frøy, som er oprinnelige kultguder, optatt i storgudenes krets. Nu blir 
de trukket inn i den nye gruppe. De blir regnet med til vanene. Og dog 
finner vi i Norden et motsetningsforhold mellem æser og vaner. Har kult¬ 
religionen ment å opstille dem som motguder til storgudene, er det iallfall 
ikke lykkes å fortrenge disse fra den ledende stilling. Troen på de store 
guder hadde seiret. 

3. Ættedyrkelse og gudsdyrkelse. 

I en rekke religioner har man vært opmerksom på at det finnes en 
dobbelthet. Ved siden av gudsdyrkelsen går en dyrkelse av de døde, 
ættens forfedre. Man har ment at dette er et mere oprinnelig stadium i 
religionen enn troen på store naturguder. Og denne ættedyrkelse er likeså 
seig som den er gammel. Den finnes bevart ned gjennem tidene. Ættens 
stamfar blir opfattet som et guddommelig vesen, og han kan skjenke sin 
nåde i de samme virkninger som gudene kan skjenke sin. Det kommer til 
et spenningsforhold mellem disse to retninger. På helleristningene kan vi 
ikke bare iaktta selve ættedyrkelsen, men vi kan også se et billede av dens 
forhold til gudsdyrkelsen. Dels kan man finne at den trenger inn i denne, 
dels kan man se at den underbygger og understøtter både den bronse- 
alderske religion og den bronsealderske kultus. 

Allerede på den gamle Fossumristning kan vi her iaktta et merkelig 
forhold. Som påvist har her gravofferets dyr, hest og hund, avløst stor¬ 
viltet, hjort og svin, som offerdyr. Hest og hund er mannens faste følge. 
Hans hest og hund slaktes når det blotes ved hans gravferd. Slik ser vi 
at hester og hunder blir ofret ved Patroklos’ jordeferd i Iliaden. Men her 
på Fossumristningen er der ikke noget tegn på at hest og hund skulde 
være ofret ved nogen begravelse eller til nogen død. Her er de blitt 
almindelige offerdyr, og de har holdt sig som slike helt inn i vikingetiden. 
De blir brukt som offerdyr i Leire og i Uppsala. Nu ser vi på' Fossum¬ 
ristningen også de andre dyr. De utgjør guddommens åpenbaringer. Solen 
var representert av hjorten, jordguddommen av svinet, og hele kultfesten 
munnet ut i at disse guddommer kom til syne og likesom satte sitt segl 
på det hele. Men de dyr som blev blotet, var hest og hund. Og når 
mennene ved blotgildet åt hestekjøttet, var det kraft fra den gamle ættefar 
som de følte at de fikk i sig. Hestekjøttet blev stående kost for blot- 
gildene. A spise hestekjøtt var tegn på hedensk tro. Man husker den 
dramatiske skildring' Snorre gir av den kristne Håkon den godes optreden 
ved trøndernes blotgilde på Mæren. Her ser vi da at ættedyrkelsen har 
erobret sig en plass i den gamle kultus, og det på et stadium hvor kulten 
har overtaket overfor religionen. Hvordan dette ættedyrkelsens innbrudd 
har foregått, kan vi naturligvis ikke forklare; men vi kan konstatere for¬ 
holdet at de dyr som blotes, er hest og hund, som hører hjemme i ætte¬ 
dyrkelsen. 

Men ættedyrkelsen kan også godt gå i spann med almindelig kultus 
og gudstro. Det kan vi se på billedene på Kivikgraven. De er dels billeder' 
av guddommer, solen og hesteparet, dels billeder av kultoptrin, optog, 
hesteskeid, ofringer. Det vilde være rimelig om disse kultoptrin hadde 
hørt med til en kultus av den døde. Men som påvist er en annen forklaring 
her mere naturlig, mere samstemmende med det som billedene inneholder. 
Jeg har forklart dem som billede av årets almindelige fester ved vår og 

høst. Men det er påfallende at disse billeder finnes inne i en grav. 
Meningen må da være at den gamle ættefar som er jordet i graven, efter 
sin jordeferd er blitt en av „fedrene'', en heros, som kan gi kraft og vel¬ 
signelse, så at folkets religiøse fester kan få en lykkebringende virkning. Og 
når man setter billedene i graven, ber man ham om at han vil utøve en 
slik velsignelserik virksomhet, eller man nøder ham til det, øver en magisk 
tvang på ham i den retning. Ut fra denne gravhaug, Bredarør, den brede 
gravrøis, utgår der den tro at ættefaren er med og brer velsignelse utover 
sitt land. Fra sin grav har den gamle høvding efter sin død makt til å 
hjelpe sitt folk. 

Dette forhold svarer meget nær til det som Magnus Olsen har gjort 
gjeldende som forklaring på nogen gårdsnavn hvis siste sammensetnings- 
ledd er -hang, fire østlandske Fylkishaug, og i Trøndelag flere på -haug 
som ligger ved fylkeskirker, et par sammensatt med personnavn, SQrshaugr 
og Qlvishaugr. Han forklarer dem som gravhauger for bestemte personer 
hvis navn hører hjemme i høvdingeættene. De fire østlandske Fylkishaug 
betyr gravhaug for en fylkir, en konge, og professor Magnus Olsen mener 
at man her har for sig billedet av den kultus som vistes mot den haug- 
lagte høvding, forat han som guddommelig heros skulde gi folket sin vel¬ 
signelse. Han skriver herom i sin bok „Ættegård og helligdom": „Fylkets 
midtpunkt var kongshaugen, den gode konges — Olves og Sprs og andres — 
gravhaug, hvor den offentlige kultus fant sted i forbindelse med fylkesting. 
Her står vi like overfor noget ram-hedensk, noget primitivt, som bunner 
i et eldgammelt syn på landets, rikets trivsel som en utstrømning av gude- 
kraften der hadde sitt sæte i kongens person. Spor av det samme har vi 
møtt også på Oplandene, hvor de fire Fylktshaugr sproglig er å opfatte 
på ensartet måte. Men her sydpå har kryssende krefter fått gjøre sig 
gjeldende. Rikenes underavdelinger er basert på dyrkelsen av guder, guder 
som mot hedendommens slutning har fått sine hov, Ullinshof og Njardar- 
hof. Trøndelagen er alene om å fremvise en ubrutt linje fra kongegudens 
kultus i gravhaugen til de helligsteder som ved kristendommens innførelse 
avløses av fylkeskirkene." 

Det er den samme forestillingskrets som gjør sig gjeldende når Kivik- 
gravens høvding i sin grav får billeder av folkets optog og ofringer, så at 
de blir lagt ham nær på hjerte, så han direkte kan gi dem sin kraft og 
gjøre dem virksomme til gagn for folket. 

Som et særlig tegn for ætten på helleristningene har jeg søkt å for¬ 
klare såletegnet, enten det er fotsåle eller skosåle. Slik som det er anvendt 
på helleristningene, kan vi se at det optrer som et kraftcentrum, enten et 
mottagende eller et givende. På ristningen fra Backa har vi en såle som 
gudene samler sig om. Til venstre står hesteguddommen i skikkelse av en 
hest, til høire en stor og en liten mann, og de betegnes ved en dobbelt¬ 
spiral ovenfor dem. En tilsvarende gruppe har vi på den nærliggende 
merkelige ristning fra Backa Utmark. De samme guder i den samme 

gruppering er samlet om en såle, men her har de alle menneskeskikkelse. 
Solguden løfter her solhjulet. Hans svenn står ved siden av ham. Og på 
den annen side står hesteguden i skikkelse av en mann, hvis armer løper 
ut i hester. På begge steder danner sålen, ættetegnet, centrum og binde¬ 
ledd i gruppene. Gudenes makt samler sig om det som er tegnet for ætten. 
På ristningen fra Backa Utmark finnes et par såler ved en annen gruppe. 
Om den står de kjente offerdyr, hest, hund og hane, hesten under, hanen 
og hunden over sålene. Også her er sålene centrum. Også her samler 
sig om ætten hele offerets kraftvirkning. Dette tegn, som her sees å motta 
kraft både fra offer og fra guder, viser sig også i sin egen makt, den makt 
som den har i sig selv. På Aspebergets kampgruppe står der over den 
ordnede skibsrekke til høire, den som tydeligvis er ment å være den 
seirende, en dominerende såle. Fra stammens kraft er utgått seierens 
trygghet og makt. Man ser således her ættedyrkelsen som sålene er tegn for, 
ser den i forbindelse med folkets guder og med det offer som bringes dem, 
og vi ser den absolutt i dens egen maktutfoldelse. Vi har før gjort rede for 
sålens og særlig skoens betydning i folketroen. Vi har vist den som attributt 
hos guder, en Hermes og en Vidar, og vi har vist at disse guder kan føres 
tilbake til en inkarnasjon av den ganile ættefar. Men betydningen av sålene 
løsgjør sig undertiden fra ætten; de blir tegn for trivsel og fruktbarhet i 
sin almindelighet. Det er som når ættefaren blir til en almindelig heros. 

Et lignende forhold gjør sig gjeldende ved et annet tegn på helle- 
ristningene, nemlig billedet av ormen. I ormen trer ættedyrkelsen mere 
konkret frem, for ormen er oprinnelig inkarnasjon av den døde. Som sådan 
har vi bestemt den på Hvitlycke, hvor der står en adorant, en mann med 
oprakte hender, ved siden av den. Men også ormen går over til å bli en 
mere almindelig vette. Ættefaren beskytter sin gård og dens djm, og som 
en beskyttende vette står ormen over stamoksen på Aspebergristningen. 
Men denne vettes virkekrets blir utvidet. Den kan også beskytte skib. 
Over skib står det ormefigurer både på ristningen fra Tessem i Nordtrøn- 
delag og på ristningen på Lokeberget i Bohuslen. På det siste sted er 
dens hode merkelig nok utstyrt med horn. Det skal kanskje bety en for¬ 
økelse av dens kraft. Lignende billeder finnes også på danske bronse- 
kniver. Går vi til det utenlandske materiale, synes ormen å ha gjort et 
sprang. Guden Kernunnos-, som jeg har forsøkt å bestemme som en variant 
av guden med de store hender, er på kjelen fra Gundestrup også utstyrt 
med en orm som har horn på hodet. Ættefarens symbol er her forenet 
med fruktbarhetsguden, ildguden. Slik er det på denne gåtefulle kjel, som 
er funnet i Jylland, men som man mener stammer fra Donaukelterne. Og 
hos de keltiske folk, som byr oss så mange gåter, synes å finnes begyn¬ 
nelsen til den utvikling som har satt ættefaren istedenfor fruktbarhetsguden. 
Under innflytelse fra keltisk hold er Odin, den gamle ættefar, kommet inn 
hos vestgermanerne og har fortrengt ildguden, som jeg har søkt å vise er 
den nordiske Frøy. Med makt og kraft er han her trengt inn. Det er han 


som fører stammens folk i krigen. Fra^ midten av århundret efter Kristus 
har vi som før omtalt en beretning om en krig hvor Odin fører sin stamme 
i kamp mot en mere østlig-germansk stamme, som har en annen krigsgud, 
Tyr. Og denne stamme lider et knusende nederlag overfor Odins folk. 
Og allerede hos Tacitus er Odin steget så høit at han er den største av 
vestgermanernes guder. Men overalt nådde han ikke frem. Trengte han 
enn inn ved templet i Uppsala — og det er visst skjedd først i sen tid —, 
nådde han der ikke frem til å bli den øverste gud. Som den største av 
de tre guder tronet den gamle folkegud Tor, og Frøy, som han hadde 
fortrengt hos vestgermanerne, stod her ved hans side. Den plass som han 
inntok, hadde før tilhørt Ull, innhøstningens gud, guden for sædens opbeva- 
ring gjennem vinteren. Denne gud hadde hatt en beskjeden plass ved 
Odins side i Tyskland. Når de siste kornstrå blev avmeiet, ropte man der 
tre ganger: Wold! Det er den tyske form av Ulls navn. Her kom Odin 
inn. Lenger mot nord i Varend og i Mecklenburg lot man det siste korn¬ 
strå stå til Odins hest. Og dog trengte han her inn med makt og med 
stort følge. Han kom som fører for de dødes hær, og toget kaltes'„Wodes 
Heer". I stormnatten om høsten fornam man dem, et tog av svarte skikkelser 
på svarte hester som for vilt avsted og spredte gru overalt. Men ved jule¬ 
festen kom de døde igjen. De tok bolig i sitt gamle hjem, og da var de 
milde og nådige. Julen var den fest man feiret „til grodd", og denne vekst¬ 
kraft gav de ; døde sin velsignelse. Slik var den vinterlige Odin som tok 
Ulls plass hos folket. Men i den offisielle kultus er det på en østlig linje 
at Odin er trengt frem i Norden, og han tok sin plass i gruppen av Upp- 
sala-templets guder. Denne gudegruppes religion var, som vi har vist, en 
utpreget kultreligion, en prestereligion, og det kom til å sette sitt preg på 
den mangfoldige Odin. Han kom i forbindelse med denne presteverdens 
hemmelige magi, dens trolldomsvesen og dens trolldomstegn. Odin blev 
seidguden, den vise Odin, skaperen av de hemmelighetsfulle runer. Men 
en spire til dette hadde ligget i hans oprinnelige vesen som ættefar. For 
efter primitiv opfatning er ættefaren den kløktige. Pusjan vet å finne vei 
på de lange, trange stier gjennem de store skoger. Han vet å finne det 
villfarende får og føre det hjem til bøen. Han vet også å finne igjen ting 
som er tapt. Hermes er så klok at han opfinner lyren, ved hvis musikk 
skogtrollet holdes borte, og hos begge disse har dette kloke instinkt ut¬ 
videt sig. Begge blir de Psychopompos, fører for den døde over til „fedrene“. 
Og i den levendes forhold til denne dødsverden, hvordan den nu enn tenkes, 
spiller naturligvis trolldom og magi, kyndighet i de rette ritus, sin store 
rolle. Men når Odin, den oprinnelige ættefar, tar sin plass som storgud i 
den gudegruppe som er karakteristisk for prestereligion og kultreligion, 
blir naturligvis denne side av hans vesen uthevet og skyter ny vekst. 
Visdom og trolldomsvesen blir hans særkjenne. 

Imidlertid kommer der et annet moment til. Odin blir regnet som 
stamfar for de store slekter som f. eks. for ynglingekongene, og han blir 

skapt i disse kongers billede. Han blir først og fremst krigeren, slik som 
vi ser hans billede på Vendelhjelmen, ridderen på sin hest med spyd og 
skjold og med sine to fugler på skulderen. Her har han fortrengt Frøy. 
Frøy har måttet overlate ham sin hest, så han, hestenes gud, rider på en 
galt. (Riktignok har vi fra en tradisjon som finnes i et skaldedikt, med¬ 
delelse om at Frøy rider på hesten Bldbughofi.) Frøy har også måttet avstå 
til krigerguden Odin sin ring og sitt skib. Disse to skikkelser, kriger- 
kongenes Odin og seidprestenes Odin, har inngått en underlig forbindelse. 
Vi kan merke det i hvad der fortelles om Odins ravner. De finnes på 
Vendelhjelmen, så de er gamle hos krigerkongen Odin. I Haraldskvedet 
sier ravnen stolt at den har fulgt den unge ynglingekonge (Harald Hårfagre) 
siden den kom ut av egget. Det er primitiv opfatning. Ravnen følger 
hærkongen fordi den vet at han skaffer den føde. Om krigskonger heter 
det oftere, og tydeligvis sies det med stolthet, at de ikke har sultet ravnene. 
Slik er visstnok Vendelhjelmens Odinsravner å opfatte. Men de er blitt 
omtydet i retning av trolldom og visdom. De bringer Odin bud om allting 
som skjer i verden. De er blitt visdomsfugler, og de bærer de mystiske 
navn Huginn og Muninn. ICrigerattributtet er således blitt forvandlet til et 
tegn på mystisk visdom, et ekte trollmannstegn. 

Imidlertid nøier ikke Odin sig med den stilling han har fått. Bare i 
Uppsala blir han stående i annen linje. Han blir den øverste gud, den 
første blandt æsene. Det er først i denne sin stilling at han er blitt moder- 
guddommens, Friggs, ektefelle. Moderguddommen er naturligvis urgammel. 
Gudenes mor hos æstierne bærer ennu det gamle tegn, villsvinet. Det 
er moderguddommens oprinnelige dyr. Denne guddom utvikler sig natui- 
ligvis i mange varianter. Men både hos sydgermaner og nordgermaner 
finnes den under samme navn, Frija eller Frigg. Når Odin er blitt Friggs 
ektefelle, så kan han ikke være blitt det uten at han var den øverste blandt 
gudene. Men en tendens til det lå i selve hans vesen, for han var jo 
oprinnelig ættefaren, og når han blev ættefaren blandt storgudene, måtte 
der i dette forhold ligge noget som drev ham til forbindelse med selve 
modergudinnen. Det ene griper her inn i det andre. Bare den øverste 
blandt gudene kan være moderguddommens husbond. Men ættefaren er 
efter sitt vesen den som må antas for hennes ektefelle. Begge deler i for¬ 
ening har da fremskyndet Odins ophøielse. Og så stiger ættefaren op i en 
ny sfære. Odin blir gudenes far. Begrepet har her nådd sin kulminasjon. 
Den som oprinnelig var den gamle ættefar på en enkelt gård, han er nu 
steget op til å bli far for alle guder. Og han får det mektige tilnavn 
„Allfader". Både i hans nye stilling og fremfor alt i dette navn har ættefar- 
guden nådd' op til det punkt hvor hans vesen som ættefar har vokset sig 
ut, så det har fått en kosmisk karakter. 

